
ANIMALIA  QVORVM  AVRIS  NONDVM 

Zoophyta  et  vermes  auditu  carere,  tum  structurae  simplicitate,  tum 
corporis  mollitie,  ad  tremores  sonoros  recipiendos  inepta,  veri  simile 
est.  Naturam  vero  insecta,  alarum  dexteritate  amplo  aeris  spatio  va- 
gantia, oculorum  mira  multitudine  ornata,  tactus  organo  peculiari  in- 
structa, hoc  sensu  privasse,  minus  probabile  videtur.  Corpus  enim, 
scutis  corneis  tectum,  organo  auditus  sedem  aptissimam  offert.  Adesse 
igitur  hunc  sensum  vix  dubitari  potest,  in  iis  praesertim  generibus 

quae  sonos  alarum  motibus  et  alio  modo  cient,  ut  gryllus,  musca, 
aliaque  genera.  Certe  enim  sonum  edunt,  ut  audiantur  a suis.  Vita 
insectorum  et  consuetudines  observatae , sententiam  , insecta  auditu 
praedita  esse,  magis  adhuc  probant.  Organon  vero  hoc  ab  anatomi- 
cis nondum  inventum  esse,  animalium  horum  parvitate,  organique  au- 
ditus teneritate  explicatur. 

Comparettium 1  2)  in  omnibus  insectorum  ordinibus  organon  audi- 
tus multiplex  et  subtile  descripsisse,  in  scarabaeo,  vespa,  papilione, 
musca,  et  cicada  delineasse,  haud  equidem  ignoro. 


1)  Observationes  anatomicae  de  aure  interna  comparata.  Patavii  1789.  pag.  235  seqq. 

Tab.  III.  fig.  29  — 54. 

Sunt  autem  liaec  eiusmodi,  ut,  etiamsi  auctor  ipse  de  veritate 
non  dubitasset,  tamen  illi  fidem  non  haberem.  Organon  enim  insecto- 
rum magis  compositum  describit,  quam  id,  quod  in  piscibus  et  am- 
phibiis reperitur,  sacculos  cum  canalibus  pellucidis  incurvis,  ad  quos 
meatus  auditorius,  membrana  clausus,  vel  a capitis  superficie,  vel  ab 
oris  cavitate , vel  a faucium  recessu  accedit.  Meatus  hic  auditorius 
in  scarabaeo  duplex  delineatus  est.  Tanta  vero  fabricae  subtilitas  adeo 
capite  siccato  non  omnino  deleturi  Haec  eiusque  generis  multa  alia 
festinantius  observata  et  descripta  videntur.  Nec  vero  haec  aliorum 
anatomicorum  , organa  insectorum  subtiliter  inquirentium  , Cuvieri, 
Meckelii,  Trevirani,  observationibus  comprobata  sunt.  Errasset  igitur, 
nisi  ea  omnia  dubitanter  protulisset.  Ne  tamen  quod  observasse  sibi 
visus  est  silentio  praeteream,  potissimas  observationes,  multarum  re- 
rum huc  non  pertinentium  descriptionibus  reconditas,  elegi,  et  iisdem 
quibus  usus  est  verbis  reddidi.  2) 


2)  De  scarabaeo  L.  L.  pag.  288.  liaec:  „ substantia  flava  minus  firma  et  mucosa  ex- 
siccata et  seiuncla,  in  fossis  cranii  lateralibus  reliqui  fuerunt  sacculi,  et  fila  pellu- 
cida, albicantia,  quae  turgebant  humore,  quaeque  ATix  reperta  detumescebant,  et 
collabebantun  Contermini  erant  hi  sacculi  foramini  medio  occluso  membrana,  quod 
in  fine  palati  nactus  sum,<£ 

De  locUSla  i L ci  1 ct  pag.  259’  .l.lpuguu  Jui  llis  Jjtfliucicll  , curvili- 

nei,  in  se  invicem  redeuntes,  conficiebant  organon  peculiare,  quod  quidem  pro 
acustico  haberi  potuit  ob  fila  etiam  albicantia  ac  nervea  mucosa  intermixta.  Saccu- 
lus similis  multo  magis  conspicuus  erat  sub  orbitis  locustae  viridis,  cum  capite  longo 
et  conico,  ubi  fossulae  in  pariete  capitis  interno  insculptae  longiores  erant,  magisque 
distabant  ab  orbitis. 

De  Locusta  itala  pag.  804.:  „ Inferius,  et  exlrorsum  alii  sacculi,  et  ductuli  pellu- 

cidi in  cavo  sub  bulbis  latebant,  quos  ad  organum  acusticum  spectare  putavi;  et  ad 
quos  perduci  conspexi  ab  ore,  statim  ac  maxillas  maiores  de  articulo  seiunxi.  Tunc 
vidi  membranulam  pellucidam  quae  occludebat;  qua  vix  disrupta,  exiit  humor,  ibi- 
que  acusticum  organum  constitui  visum  est.  “ 

De  A ranea  domestica  pag.  303.:  „Dum  radices  palporum  inspiciebam,  contigit 

decernere  ibidem  facieculam  pellucidam,  quae  tanquam  fenestrula  occlusa  erat,  qua- 
que reserrata  patuit  via  ad  cerebrum.  Quin  imo  trans  laminam  tenuem,  pellucidam 
potuerunt  per  radios  solis  perspici  fila  interna  pellucida,  quae  in  arcum  ducta  ad- 
ibant, et  desinebant  ad  sacculos  inferiores,  qui  exquisitiore  substantia  contexti  esse 
discernebantur,  “ 

Novissime  tamen  Treviranus  et  Ramdohrus,  uterque  in  insectis 
dissecandis  subtilitate,  in  delineandis  et  describendis  dexteritate  et  fide 
celeberrimus,  alter  in  Blatta  orientali,  alter  in  ape  organon  auditus 
curiose  descripsit. 

Treviranus3)  haec  de  aure  Blattae  orientalis: 

In  summo  capite  ad  marginem  concavum  anteriorem  oculorum 
magnorum  semilunarium  aperturae  duae  circulares , annulo  corneo 
circumdatae , in  quibus  ope  membranae  tendineae  albae  antennae 
affixae  sunt.  I11  ea  parte  capitis,  quae  inter  aperturas  illas  et  oculi 
marginem  interest,  aliae  duae  aperturae  rotundae,  membrana 
tilba  obductae,  oculo  vel  non  armato  observantur.  „Quam  mem- 
branam accuratius  inspectam  admodum  tenuem,  sed  simul  firmam  et 
elasticam,  invenimus,  mediamque  membranam  cavitatis  tympani  hu- 
manae “ (membranae  tympani  humanae?)  ,, instar  excavatam  reperi- 
mus.  In  cerebri  patefacti  hemisphaeriis  duae  prominentiae  nerveae  in 
oculos  incurrunt,  quarum  apices  obtusi,  colore  magis  nigricante  a reli- 
quo cerebro  discrepantes,  a membrana  tympani  illa,  cuius  formae  api- 
cum forma  respondet,  teguntur. “ Trevirano  tanta  membranae  huius 
elasticae  cum  membrana  tympani  similitudo  esse  videtur,  ut  non  possit 


De  Formica  pag.  300- : „Scd  inferius  quam  cerebrum  sacculi  ductusque  pellucidi 

in  spatio  amplo  delitescebant. , ad  organum  acusticum  facile  spectantes. u 

De  Musca  domestica  pag.  302.:  ,, In  caveis  sub  bulbis  oculorum  latent  sacculi  et 

ductus  tenuissimi  pro  organo  acustico.  “ 

De  Ape  variegata  pag.  299.:  „ Cerebri  lobis  paullatim  evectis,  nervorum  propagi- 

nes, sacculi,  ductus,  sub  orbitis  oculorum  cavis  idoneis  suppositi,  haud  obscure 
perspecti  sunt, (( 

De  Papilione  albo  pag.  292.:  „Vt  pars  superior  proboscidis  abscissa  ostendit  sinus 
organi  olfactus,  sic,  parte  laterali  derasa,  sacculi  in  cranio  ad  organon  acusticum 
facile  spectantes,  cum  fdis  connecti  visi  sunt.  “ 

De  Libellula  pag.  294.:  „ Super  operculum  frontale  hinc  illinc  etiam  libellulae  de- 

pressae repertum  est  foraminulum , tanquam  meatus,  in  imo  occlusus  membrana 
pellucida  tenuissima,  qua  disrupta  se  obtulerunt  sacculi,  ad  organum  acusticum  facile 
spectantes. u 

3)  Annalen  der  Wetterauischen  Gesellscliaft  fiir  die  gesammle  jNaturkunde,  B.  I,  H.  2 
Frankfurt  1809.  pag.  169. 


eam  non  pro  aure  Blattae  habere.  Ad  quam  sententiam  stabiliendam 
haec  praeterea  ab  eo  afferuntur:  Fabricam  eius  membranae  cumque 

cerebro  coniunctionem  vix  aliam,  quam  ad  audiendum  utilitatem  habere 
posse.  Fabricam  huius  auris  porro  talem  esse,  qualis  in  insectis,  cru- 
staceis  maxime  cognatis,  at  corporis  excultione  inferioribus,  exspectari 
potuerit*  Aurem  praeterea  hanc  eodem  quo  in  cancris  loco  i.  e.  pone 
antennas  collocatam  esse.  Denique  Blattas  in  eorum  insectorum  nu- 
mero esse,  quae  auditus  acumine  prae  caeteris  excellant,  ideoque  orga- 
non  auditus  in  his  facilius  quam  in  aliis  detegi  potuisse.  Cui  quidem 
descriptioni  imagines  cerebri  capitisque  Blattae,  rem  bene  illustrantes, 
addidit.  4 5) 

Ramdohrus  *)  aurem  apis  ita  descripsit: 

,, Mandibulae  cylindri  cavi  sunt,  super  quorum  extremitatem  ex- 
ternam membrana  satis  crassa  expansa  est.  Super  mediam  membranam 
crista  cornea  eminens  transcendit,  impediens,  ne  membrana  mandu- 
cando laedatur.  Quod  ut  intelligatur,  imagines  a Reaumuro  exhibitae 
inspiciendae  sunt.  (Reaumur  Ins.  Tom.  V.  p.  i.  pl.  25.  fig.  7.  a c.) 
Ante  internam  mandibularum  aperturam  bulla  ovalis  longitudine  man- 
dibulas aequans,  ambitu  superans,  extollitur,  quae  a membrana  tam 

elastica  formatur,  ut  dilacerata  quoque  pristinam  formam  recuperet. 
Quae  quidem  membrana,  quae  ipsa  quidem  pellucida  est,  at  in  super- 
ficie interna  a massa  non  pellucida  obducitur,  liquoris  pellucidi  paulu- 
lum flavescentis,  aqua  levioris,  guttulam  continet,  caeterum  vero  nus- 
piam  aperta  est,  at  parte  inferiori,  quae  mandibulae  cavitate  conti- 
netur, parietes  mandibulae  vestit.  Nervus  auditorius  supra,  ubi  de 
organo  odoratus  sermo  fuit,  descriptus  est.  Ramis  enim  ad  muscu- 
los mandibulae  editis,  nervus  ille  paulo  tenuior  ad  membranam  ovalem 
accedit,  et  edito  ramulo,  superficiei  externae  huius  membranae  desti- 
nato, prope  membranam  ovalem  in  ipsam  mandibulae  cavitatem  intrat. 


4)  L.  L.  Tab.  V.  Fig.  1 — 3. 

5)  Magazin  der  Gesellschaft  naturforschender  Freunde  zu  Berlin,  v.  Ialirgang  1811. 

pag.  389. 


( 

ubi  in  quatuor  ramos  clivisus  membranam  auditoriam  sine  dubio  per- 
forat. Intra  membranam  ovalem  enim  ramos  nervorum  incurvos  de- 
• _ 

prehendi , quos  nonnunquam  etiam  intra  mandibulae  cavitatem  ita 
finiri  observavi,  ut,  condyli  in  formam  intumescentes,  basi  inferiori 
membranae  ovalis  applicarentur.  “ 

Quae  quidem  observationes  iam  ab  aliis,  insectorum  anatomia  sa- 
tis peritis,  aut  probandae  aut  refellendae,  et  cum  his  alia  insectorum 
genera  comparanda  sunt.  Cum  enim  propter  organi  eius  in  tam  par- 
vis animalibus  subtilitatem  et  parvitatem  errores  haud  facile  evitentur 
nullo  modo,  nisi  similitudine  eiusdem  organi  maxima  in  pluribus  in- 
sectorum generibus  inventa,  diversitateque  in  insectis  aqua  vitam  de- 
gentibus cognita , de  vera  organi  auditus  praesentia  certiores  fieri 

9 i- 

possumus. 

Sententiae  Cari* 7),  in  gryllo  membranam,  in  articulo  antennae 
capiti  affixae  expansam,  ad  recipiendos  tremores  aeris  haud  ineptam 
videri,,  itaque  hanc  membranam,  motu  antennae  vel  intendendam  vel 
relaxandam , in  insectis  pro  auditus  sede  fortasse  haberi  posse,  experi- 
menta Schelveri  et  Lehmanni 8)  obstant,  qui  gryllorum  antennas  salvo 
auditu  absciderunt. 


• ■ ' i ■ 

7)  Lehrbuch  der  Zootomie.  Leipzig  1818.  p.  65. 

8)  Blumenbach  Handbuch  der  vergleichenden  Anatomie;  Goettiagen  1805.  pag.  379* 

AVRIS  ASTACI  FLYYIATILIS. 

t » ...  . 

Vestibulum  osseum. 

Fig.  i,  1,  Fig.  2,  1. 

...  , i • ' i O;;  i f < j 

• " \ 

In  inferiori  parte  capitis,  sub  articulo,  quo  antenna  maior  cum  capite 
coniungitur,  in  dextro  sinistroque  latere  testa  parva,  quadrangularis, 
cum  vicinis  capitis  testis  coniuncta,  posita  est,  in  cuius  superficie  in- 
feriori papilla  ossea  conoidea,  massa  calcarea  duriori  et  albidiori  quam 
reliquae  corporis  testae  constans,  prominet.  Ytraque  papilla  cavitatem, 
a cavo  capitis  non  separatam,  includit. 

- - • . *•  «. 

\ 

Fenestra  vestibuli  ossei . 

In  medio  pariete  iniciuu  u.lj.1u.dv|u.o  papillae,  iicucii^uaxu  ln  apice 
eius,  apertura  rotunda  apparet,  quae  a membrana  crassa,  firma,  et 
alba  obducitur.  Margo  osseus  fenestrae  rotundatus,  ita  super  mem- 
branam expansam  prominet,  ut  membrana  a periculo  laesionis  satis 
tuta  sit.  Membrana  ipsa  extrorsum  convexa  est. 

Vestibulum  m e m b r a n a c e u m . 

Fig.  2,  2. 

Cavitas  papillae  osseae,  sacculum  parvum,  membrana  alba  et 
tenui  constantem,  vestibulum  membranaceum,  continet. 

Sacculus  bic  cavitatem  vestibuli  ossei  non  omnino  replet,  ideo- 
que  superficiei  internae  vestibuli  ossei  non  ubique  adhaeret,  sed  mem- 
branae fenestrae  vestibuli  potissimum  annexus  est. 

Cavitas  vestibuli  membranacei,  liquore  repleta,  nervum  audito- 
rium excipit. 

Nervus  auditorius . 

Fig.  2,  7. 

Nervus  auditorius  tam  parvus  est,  ut  sola  oculorum  acie  vix 
conspiciatur , caeterum  vero  perlongus  et  satis  firmus.  Originem  non 
a cerebro,  sed  a nervo  antennae  maioris  habet,  cuius  ramus  maxime 
posterior,  prope  musculos  depressores  antennarum  maiorum  in  cavita- 
tem papillae  osseae  descendit,  ibique  in  pulpam  nerveam  abit. 

In  his  igitur  animalibus  neque  saccus  cum  lapillis,  neque  cana- 
les semicirculares  inveniuntur.  Tremores  soniferi  tam  aeris  quam  aquae 
per  fenestram  vestibuli  , membrana  tectam , accessionem  facillimam 
ad  ipsum  vestibulum  membranaceum  habent.  Quare  cancri  lapillis, 

qui  in  Sepiis  et  plurimis  piscibus  inveniuntur,  salvo  auditu  carere 

. • ! 

possunt. 

Caeterum  membranam,  fenestram  vestibuli  obducentem,  inepte 
cum  membrana  tympani  comparari,  iam  a Scarpa  monitum  est,  et 
facillime  ex  eo  intelligitur , quod  cavitas  a membrana  hac  clausa  non 
tympani  sed  ■vesti hnli  ccwitne  oct. 

De  ossiculis  auditoriis  et  musculis,  quos  Cavolini  et  Comparetti 
in  cancris  observasse  sibi  visi  sunt,  infra  dicetur. 

AVRIS  SEPIAE  OGTOPODIS. 

Fig.  6;  1 et  2. 


Vestibulum  c ci  r t i l ct  g i n e u m. 


ti 


Carlilago,  quae  cerebrum  et  oesophagum,  annulo  cartilagineo  quasi 
circumdata,  includit,  in  superficie  anteriori9)  duo  tubercula,  paulu- 

i . , / 1 ' 

lum  tantum  elata,  liabet,  quae  auditus  sedem  indicant. 

Eo  enim  loco  in  mediam  cartilaginem  foveae  duae  ovales,  ubi- 
que clausae,  nullo  aditu  externo  instructae,  insculptae  sunt,  quae 
duarum  circiter  linearum  spatio  a se  distantes  septo  cartilagineo  invi- 
cem separatae  videntur.  Quaeque  harum  fovearum,  ad  quas  nullus 
aditus  externus  patet,  recte  pro  vestibulo  cartilagineo  eius  lateris,  in 
quo  posita  est,  habetur. 

Superficies  interna  vestibuli  cartilaginei  laevis,  et  hac  re  a super- 
ficie interna  vestibuli  cartilaginei  Sepiae  officinalis  et  Sepiae  Loliginis 
diversa  est,  quippe  in  qua  Cuviero  et  Pohlio  auctoribus  eminentiae 
quaedam  conoideae,  a quibus  fila,  vestibulum  membranaceum  suspen- 
sum tenentia,  proficiscuntur,  eminent. 

Massa  cartilaginea,  qua  vestibulum  cartilagineum  constat,  caete- 
rum  multo  mollior  est,  quam  vestibuli  cartilaginei  Raiarum,  Squalo- 
rum et  retromyzontum. 


9)  Id  enim  latus  corporis  Sepiae  anterius  appello,  in  quo  infundibulum,  et  sub  infundi- 
bulo intestinum  rei  tum  et  partes  genitales,  aperta  sunt,  et  posterius  latus  illud,  quod 
in  Sepia  oificinali  osse  Sepiae  munitur. 

Vestibulum  membranae  eu  m. 

Fig.  6,  2.  Fig.  7,  1.. 

Vestibulum  cartilagineum  sacculum  membranaceum  multo  mino** 
rem,  ovalem,  membrana  pellucida  constantem  includit,  qui  cum  cavi- 
tatem vestibuli  cartilaginei  non  omnino  expleat  sed  eo  loco  tantum 
quo  nervus  auditorius  intrat  vestibulo  cartilagineo  adhaereat,  spatium, 
tela  cellulosa  laxa  et  aqua  repletum,  relinquit. 

Sacculus  pro  vestibulo  membranaceo  habendus  est.  Aqua  vero 
inter  saccum  et  vestibulum  cartilagineum  effusa  tremores  cartilaginis 
ad  vestibulum  membranaceum,  quod  filis  telae  cellulosae  in  cavitate 
vestibuli  quasi  suspensum  tenetur,  propagat. 

Cavitas  vestibuli  membranacei  aqua,  cui  paululum  massae  cal- 
careae  albae  admixtum  est,  plena  reperitur.  In  Sepiis  Octopodibus, 
spiritu  vini  servatis,  haec  massa  calcarea  praecipitata  vestibulo  mem- 
branaceo adhaeret,  inaculasque  in  superficie  eius  interna  albas  profert. 

Lapillus. 

Fig.  8,  1 et  2. 

Praeterea  vero  cavitate  vestibuli  membranacei  lapillus  cretaceus, 
semiovalis,  superiori  parti  parietis  ' posterioris  adhaerens,  includitur. 
Altera  superficies  eius  lapilli,  convexa,  umbonem  eminentem  habet, 
altera  concava  et  in  media  parte  aspera  est. 

Qui  quidem  lapillus,  quanquam  magis  albus  et  fragilis  quam 
lapillus  Sepiae  Officinalis  et  Loliginis,  quorum  lapillus  piscium  osseo- 
rum lapillis  similis  est 3 tamen  multo  durior  quam  in  Raiis  et  Squalis 
reperitur. 

Nervus  audito  r i u s. 

Fig.  7,  2. 

Nervus  auditorius  a ganglio  anteriori  cerebri  originem  ducit. 

Cerebrum  nempe  duobus  gangliis,  anteriori  et  posteriori,  sibi 
ita  vicinis,  ut  alterum  alterum  fere  tangat,  constat.  Funis  nerveus  bre- 


12 


\ 


X 

vissimus  111  dextra  sinistraque  parte  utrum  que  ganglion  coniungit,  ita- 
que annulus  nerveus,  per  cuius  aperturam  oesophagus  ad  abdomen 
descendit,  componitur.  In  margine  anteriori  ganglii  posterioris  (a 
Cuviero  pro  vero  cerebro  habiti)  nervus  opticus  permagnus  originem 
ducit.  A ganglii  anterioris  (a  Cuviero  le  ganglion  en  patte  d’oie  ap- 
pellati) margine  superiori  octo  nervi  pedum,  initio  invicem  concreti, 
incipiunt.  A media  parte  eius  ganglii  nervi  intestinales  (nervi  vagi) 
eduntur.  Inter  nervum  intestinalem  et  nervos  pedum  cuiusque  lateris 
nervus  auditorius,  minimus  et  brevissimus'  exit,  et  statim  per  parvum 
foramen  in  vestibulum  cartilagineum  et  membranaceum  intrat.  Fora- 
men per  quod  penetrat  ita  angustum  est,  ut  a tenuissimo  hoc  nervo 
omnino  expleatur,  itaque  vestibulo  cartilagineo  nulla  cum  ea  cavitate, 
. qua  cerebrum  residet,  communicatio  sit. 

Nervus  in  vestibulum  membranaceum  intrans  ad  eum  locum, 
quo  lapillus  haeret,  venire  videbatur,  cuius  yero  distributionem  et  ulti- 
mum linem  propter  exilitatem  accuratius  describere  nequeo.  Truncus 
nervi  auditorii  brevissimus  est. 

Gaeterum  non  dubito , quin  ganglion  anterius  recte  pro  parte 
cerebri  habeatur,  cum  cerebrum  animalium  inferiorum  a gangliis  sola 
origine  vel  optici  vel  auditorii  nervi  discernatur. 

DE  A V R E PISCIVM. 


/ 

Structura  auris  in  variis  piscium  generibus  tam  multiplex  est,  ut  in 
liac  una  classe  totidem  fere  variationes  fabricae  quot  in  omnibus  reli- 
quis animalibus  simul,  inveniantur. 

Nonnullos  enim  pisces  natura  organo  auditus  magis  simplici 
quam  cancros  et  sepias  instruxit,  alios  magis  composito  subtili  que, 
quam  amphibia  ornavit. 

I11  qua  instrumentorum  varietate,  ut  consilia  naturae  cognosca- 
mus, pisces,  audiendi  ratione  affines,  a diversis  separare,  omnes  autem 
recto  ordine  complecti  necesse  est. 

Videntur  autem  omnes  in  tres  classes  discedere , quarum 

I.  prima  eos  continet , qui  canalibus  semicircularibus  et  lapillis 

carent  et  solo  vestibulo  membranaceo  et  cartilagineo,  a calva- 
riae cavitate  seiuncto,  instructi  sunt. 

Ad  quam  adhuc  unum  tantum  genus , Petromyzontum, 
pertinere,  reperi. 

II.  Altera  classis  magnum  numerum  eorum  piscium  complectitur, 

quorum  vestibulum  membranaceum  cum  tribus  canalibus  se- 
micircularibus et  sacco  membranaceo  coniunctum  est,  et  vel 
sua  vel  sacci  cavitate  unum  aut  plures  lapillos  includit,  pro- 
prio tamen  vestibulo  cartilagineo  aut  osseo  caret.  In  his  cra- 
nii cavitas,  organon  auditus  dextri  sinistrique  lateris  una  cum 

cerebro  includens , vestibuli  ossei  uti  vicem , ita  etiam  utili* 
tatem  habet. 

Referendi  liuc  sunt  omnes  qui  ad  huc  indagati  sunt 
bran  chios  tegi,  et  nonnulli  chondropterygii. 

IIT.  Tertia  classis  piscium  genera  describit,  quorum  organa  auditus, 
a calvariae  cavitate  remota,  vestibulo  cartilagineo  separato  in- 
clusa sunt.  Ad  vestibulum  membranaceum  et  cartilagineum  vel 
ad  vestibulum  cartilagineum  solum  aditus  externi  patefacti 
sunt. 

Cui  quidem  classi  duo  tantum  genera  piscium,  Raiae  et 
Squali,  adnumeranda  sunt. 

AVRIS  PISCIVM  CANALIBVS  SEMI CIRC VL ARIB V S 

ET  LAPILLIS  CARENTI VM. 

Auris  P etromyzontis  Marini  et  Fluviatilis . 


Petromyzon  marinus  et  fluviatilis,  piscibus  cartilagineis  adscripti  , 
systemate  quidem  Raiis  et  Squalis  proximi,  organi  vero  auditus  et  re- 
liqui corporis  fabrica  ab  iis  satis  remoti  sunt. 


Vestibulum  cartil  a gineu  m. 

Fig.  3 , 1. 

Cranio  e pluribus  cartilaginibus  composito,  capsula  cartilaginea 
elliptica  in  utroque  latere  posteriori  adiuncta  est.  Parietes  eius  exigua 
sed  aequali  crassitie  sunt,  cavitatemque  eiusdem  formae  quam  capsula 
babet  includunt.  Diameter  spatii  inclusi  longitudinalis  longior  est 
quam  transversalis.  Superficies  capsulae  interna  et  externa  laevis. 

) ‘ i f i . * X ■ 

Aditus  vestibuli  cartilagine  i. 

Fig.  4,  2 et  3. 

- • ■ ? / r f. « t v ■"  i f’ 

i 

In  facie  vestibuli  cartilaginei  cavitati  cranii  adversa,  duo  ostia 
inveniuntur,  quorum  inferius,  maius,  amplum  et  ovale  est,  et  a mem- 
brana firma  et  elastica  clauditur,  quorum  superius  admodum  exiguum 
est.  Per  illud  nervus  auditorius  in  cavitatem  vestibuli  cartilaginei 

intrat , per  hoc  vas  aliquod  a superficie  cerebri  in  vestibulum 
transit. 

Quibus  duobus  ostiis,  in  cranii  cavitatem  hiantibus,  exceptis, 
vestibulum  ubique  clausum  est , ita  ut  fenestra  vestibuli  cartilaginei 
aut  membranacei,  qua  l\aiae  et  Squali  instructi  sunt,  in  hoc  genere 
desideretur. 

» 

i 

Vestibulu  m m e m branaceu  m. 

Fig.  5. 

Cavitatem  ellipticam  vestibuli  cartilaginei  saccus,  membrana  pel- 
lucida constans,  aqua  turgidus,  replet.  Membrana  eius  superficiei  in- 
ternae vestibuli  non  adhaeret,  sed  tantum  membranae,  ostia  in  cranii 
cavitatem  hiantia  obducenti , affixa  est. 

Vestibulum  membranaceum,  plicis  quibusdam  in  cavitate  eius 
prominentibus  in  plures  cellas,  nominalim  in  loculum  superiorem  ma- 
iorem et  inferiorem  minorem,  divisum,  nervum  auditorium  excipit, 
qui  in  massam  pulposam  commutatus  vestibuli  parietes  obducit. 

Maxime  vero  memorabile  est,  in  Petromyzontibus  tres  partes, 
quibus  nullus  praeterea  piscis  caret,  non  inveniri:  Saccum  nimirum, 

lapillos,  et  canales  semicirculares. 

Pulpae,  internam  superficiem  vestibuli  obducenti,  ne  calx  carbo- 
nica  quidem  admixta  est.  Acido  enim  nitrico  adsperso  nulla  plane 
effervescentia,  quae  minimas  particulas  calcis  carbonicae  facile  indicat, 
observatur. 

Canales  vero  semicirculares  non  adesse,  tum  Petromyzonte  ma- 
rino et  fluviatili  sub  spiritu  vini  accurate  dissecto,  tum  eandem  rem 
oculo  armato  iterum  inquirens  certus  factus  sum. 

Apparent  quidem  in  facie  externa  et  superiori  vestibuli  membra- 
nacei duae  plicae  curvatae,  sursum  impari  plica  iunctae,  quas  tamen 
neutiquam  pro  canalibus  semicircularibus,  sed  vere  pro  plicis  vestibuli 
membranacei  habendas  esse,  mercurium  in  vestibulum  membranaceum 
iniiciens,  et  rem  oculis  armatis  et  luce  saepe  mutata  inquirens,  didici. 


Attentione  tamen  dignum  est,  hos  canales  in  Petromyzonte  marino  et: 
pluribus  fluviatilibus  eosdem  inventos  esse.  Fortasse  igitur  pro  rudi- 
mentis canalium  semicircularium  habendi  sunt,  a quibus  vel  hac  rc 
facile  discernuntur,  quod  non  cursu  flexuoso  a vestibuli  sacco  altero 
crure  removentur  altero  ad  eum  redeunt,  ita,  ut  spatium  quoddam 
inter  hos  canales  et  superficiem  vestibuli  membranacei  interpositum  sit; 
sed  in  superficie  vestibuli  plicarum  instar  serpunt,  neque  superficiei 

internae  vestibuli  cartilaginei  annexi  sunt. 

• 

Nervus  auditorius . 

Fig.  4,  2. 

Nervus  auditorius  non  pro  ramo  quinti  paris  haberi  potest,  sed 
separatus  a cerebro  editur.  Alium  praeterea  nervum,  quem  cum  fa- 
ciali comparem,  non  inveni. 

Caeterum  monendum  est,  Pohlium ,0)  primum  cognovisse  Petro- 
myzontem  canalibus  semicircularibus  et  lapillo  carere. 

Petromyzon  itaque  aure  Sepiis  non  solum  magis  quam  piscibus 
similis  est,  sed  etiam  propter  auris  simplicitatem  Sepia  et  Cancro  in- 
ferior. Cancri  enim,  fenestra  vestibuli  membrana  obducta  instructi,  ad 
sonos  aqua  vel  aere  propagatos  recipiendos  apti  videntur. 

Sepiae  vero,  etsi  aditu  auris  externo  carent,  lapillum  habent, 
quo  Petromyzon  non  instructus  est.  Petromyzontibus  vero  vestibulum 
cartilagineum  a cranii  cavitate  separatum  cum  Praiis  et  Squalis  com- 
mune est,  quare  Sepiis  et  piscibus  osseis  adeo,  aure  perfectiori  in- 
structis, superiores  sunt.  In  his  enim  cranii  cavitas  loco  vestibuli  ossei 
labyrinthum  recipit.  In  illis  vestibulum  cartilagineum  cranio,  quo  sci- 
licet carent  (annui o enim  tantum  cartilagineo  supra  et  infra  aperto  in- 
structae sunt),  a natura  ne  separari  quidem  potuit. 


10)  Expositio  generalis  anatomica  organi  auditus  per  classes  animalium.  Vindobonae 
1818.  pag.  8. 

Caeterum  vibrationibus  duplex  via  ad  vestibulum  Petromyzontum 
patere  videtur,  altera  per  vestibulum  cartilagineum  cute  laevi  tectum, 
aquae  tremoribus  perculsum,  altera  per  cranium,  quod  tremores  ab 
aqua  acceptos  liquori  cavitati  cranii  incluso  sicut  in  piscibus,  vesti- 
bulo separato  carentibus,  communicat.  Hic  vero  liquor  ad  ostium 
magnum  vestibuli,  membrana  obductum,  appellit,  et  vestibulum  mem- 
branaceum ipsum,  membranae  huius  ostii  adhaerens,  commovet. 


\ 

AVRIS  PISCI VM  YESTIBVLO  CARTILAGINEO  AVT 
OSSEO  A CRANII  CAVITATE  SEPARATO 

CARENTIYM. 


Jtiurimi  pisces,  i.  e.  omnes  haud  dubie  ossei  et  branchiostegi  et  non- 
nulli chondropterygii  ”)  vestibulo  cartilagineo  aut  osseo,  quo  vestibu- 
lum membranaceum  contineatur,  carent.  Labyrinthus  enim  membra- 
naceus in  ipsa  cranii  cavitate,  iuxta  partem  posteriorem  cerebri,  a quo 
plerumque  tangitur,  collocatus  est. 

Cranium  enim  horum  piscium  amplissimum,  a cerebro  minima 
ex  parte  repletum,  simul  vestibuli  ossei  utilitatem  habet. 

Labyrintho  enim  membranaceo  non  solum  aptam  sedem  offert, 
singulasque  eius  partes  eo  situ  suspensas  continet,  qui  ad  functionem 
earum  necessarius  est;  sed  eodem  modo,  quo  vestibulum  aliorum  anima- 
lium, liquore  multo  repletum  est,  qui,  labyrinthum  membranaceum 
ubique  circumdans,  ad  audiendum  haud  minus  necessarius  est,  quam 
aqua  labyrinthi  sacculis  et  canalibus  ipsis  inclusa. 


11)  Acipenser  IIuso,  Acipenser  Sturio  a Koelreutero,  Monroo,  Cuviero,  Polilio,  Lophius 
piscatorius,  a Scarpa  et  Cuviero,  Tetrodon  Mola  a Cuvicro  dissecti  labyrinthum 
cranio  inclusum  habent. 


3 * 

Parti  nimirum  posteriori  cavitatis  cranii,  duae  plerumque  cavi- 
tates laterales,  ab  osse  temporum  et  parte  laterali  ossis  occipitis  for- 
matae, vestibulum  membranaceum  et  canales  semicirculares  recipientes, 
et  duae  basilares,  basi  ossis  occipitis  insculptae,  sacco  destinatae,  ad- 
ditae sunt. 

Haud  raro  cavitates  auris  laterales  et  basilares  in  unam  confluunt 
e.  g.  in  Esoce  Lucio,  Gado  Lota,  Clupea  Harengo,  Ophidio  Barbato, 
Muraena  Anguilla,  caeterisque  piscibus,  in  quibus  saccus  a vestibulo 
non  remotus  est.  t * . . 

Cavitates  laterales  in  aliis  piscibus  omnino  patentes  a cranii  cavo 
nullo  modo  separatae  sunt,  ut  in  Cobitide  Fossili,  Muraena  Anguilla, 
et  Ophidio  Barbato,  in  abis  vero  uno  aut  duobus  ostiis  cum  cranii 
cavo  communicationem  habent.  Vnum  e.  g.  in  Siluro  Glani,  duo  in 
Gado  Aiglefmo,  Clupea.  Harengo  et  Sparo  Salpa  reperiuntur.  In  his 
piscibus  columna  ossea,  tectum  cavitatis  lateralis  cranii  fulciens,  ostium 
utrumque  separat.  Circa  quam  columnam  in  Sparo  Salpa,  Gado  Aigle- 
fino,  et  Scarpa  teste,  in  Lophio  piscatorio  quoque  canalis  semicircularis 
membranaceus  externus,  a cavitate  laterali  libere  exceptus,  vertitur. 

Cyprinorum  multae  species  cavitate  laterali  plane  carent,  cuius 
loco  parietes  externi  cranii  rimis  et  impressionibus  quibusdam,  vestibu- 
lum- membranaceum  recipientibus,  instructi  sunt. 

In  Esoce  Lucio  interna  ossium  cranii  tenuissimorum  super- 
ficies crassa  cartilaginis  lamina  obducitur , quae  non  solum  cavita- 
tes laterales  format,  sed  sola  etiam  canales  semicirculares  cartilagineos 
comjionit.  • 

Caeterum  cavitates  laterales , quae  sane  pro  vestibuli  ossei  rudi- 
mento habendae  sunt,  non,  ut  Geoflroy  I2)  observasse  sibi  visus  est, 
membrana  expansa  a cranii  cavo  separantur,  sed  liberrimum  cum  eo 
commercium  habent. 


12)  Geofli'oy’s  Abliandluqgen  von  den  Geliorwej  kzeugen  des  Menschen,  der  Ainphibiea 
utid  Fisclie.  Leipzig  1780.  pag.  104. 

Vestibulum  membranaceum  nunquam  a cavitate  laterali,  quae 
maiorem  partem  canalium  semicircularium  continet,  includitur ; sed 
extra  eam  in  margine  ostii  positum  est. 

Cavitates  basilares  , appendicem  illam  vestibuli  membranacei, 
quam  saccum  appellamus,  includentes,  parti  basilari  ossis  occipitis  in- 
sculptae, plerumque,  late  in  cranii  cavum  patent,  raro,  ut  in  omnibus 
Cyprinis,  Siluro  Clani,  et  Cobitide  Fossili,  basi  liuius  ossis  reconditae, 
per  angustius  ostium  cum  cranii  cavo  communicant. 

In  iis  piscibus,  quorum  saccus  permagnos  lapillos  continet,  basis 
ossis  occipitis  bullae  osseae  instar  tumet,  e.  g.  in  Gadis,  Opbidio,  Bar- 
bato, Lucio -Perca,  Sparo  Salpa. 

Raro  septum  osseum,  quo  dextri  sacci  cavitas  a sinistra  separe- 
tur, abest,  hoc  enim  in  solo  Opbidio  Barbato,  cuius  saccus  dexter  si- 
nistrum tangit,  animadverti. 

Quanquam  in  Pleuronecte,  alterutro  latere  nante,  oculi  in  uno 
latere  collocati  inveniuntur,  ita,  ut  alter  ex  orbita  exemtus  et  in  buc- 
cam translatus  sit;  aurium  tamen  situs  respecto  sceleto  non  mutatus 
est.  Quo  fit,  ut  liic  piscis  alteram  aurem  sursum  alteram  deorsum 
vertat.  Quod  ab  aliis  in  aliis  speciebus,  a me  in  Pleuronecte  Limanda 
observatum  est. 

Liquor  c r a n i u m r e p l e n s. 

Quemadmodum  vestibulum  cartilagineum  Sepiarum , Raiarum, 
Squalorum,  ita  omne  spatium  cranii,  quod  a minimo  cerebro  relinqui- 
tur, tela  cellulosa  tenuissima,  liquorem  oleosum  aut  aquosum  conti- 
nente, repletur.  Liquor  oleosus  in  Cyprino  Carpione,  in  Clupea  Ha- 
rengo  aliisque  albus  reperitur.  Aquosum,  in  Siluro  Clani,  Esoce  Lu- 
cio, Muraena  Anguilla,  Cado  Lota,  aliisque  inveni.  Cyprini  Carpio- 
nis  cranio  utrumque  liquorum  genus  continetur.  Cerebrum  enim  ipsum 
a liquore  pellucido  membrana  tenui  incluso  circumdatur,  reliquum  cra- 
nii spatium  liquore  albido  pingui  plenum  est. 

Liquor  hic  aquosus,  tenuissimis  et  pellucidis  cellulis  inclusus, 
tremulae  gelatinae  similis,  sapore  in  fluviatilibus  quoque  piscibus  salso 
insignis  est. 

Fontes  eius  multa  illa  vasa  sanguifera  per  omnem  textum  cellu- 
losum dispersa  esse  videntur. 

Vtilitas  huius  liquoris  eadem  est  atque  eius,  qui  vestibulo  carti- 
lagineo aut  osseo  plurium  animalium  inest. 

1)  Primum  enim  vestibulum  membranaceum  et  ampullae  cana- 
lium semicircularium,  cranio  textu  cellulari  tenui  annexa,  ab  hoc  li- 
quore circumdato  sustinentur. 

2)  Deinde  necessarium  videtur,  labyrinthum  membranaceum,  aqua 
repletum,  ut  ad  tremores  sonoros  imitandos  aptus  sit,  extrorsum  quo- 
que a liquore  circumdari.  Si  enim  ab  aere  circumdaretur,  maius  pon- 
dus specificum  aquae  inclusae  liberum  vibrationum  motum  impediret. 
Inferiores  enim  partes  vestibuli  membranacei  et  canalium  semicircula- 
rium magis  aquae  pondere  premerentur  quam  superiores,  quae  impedi- 
menta tolluntur,  si  labyrinthus  membranaceus  aqua  repletus  extrorsum 
quoque  liquore  circumdatur. 

3)  Denique  tremores  soniferi,  a cranii  ossibus  planis  et  tenuibus 
recepti,  cum  hoc  liquore  communicari,  et  inde  ad  vestibulum,  saccum, 
ct  canales  'semicirculares  deferri  videntur.  Ossa  enim  ipsa  tremores 
soniferos,  ad  quos  propagandos  aptissima  sunt,  non  ita  facile  in  laby- 
rinthum transferre  posse , vel  ex  eo  intelligitur , quod  labyrinthus 
membranaceus  ossibus  non  firmiter  adhaeret,  sed  laxe  tela  cellulosa 
sustinetur,  porro  quod  canales  ossei,  quamvis  angustiores  quam  in 
Raiis  et  Squalis,  tamen  ampliores  sunt,  quam  ut  a canalibus  semicir- 
cularibus membranaceis  angustioribus  pluribus  locis  tangantur.  Si 
enim  natura  tremoribus  per  ossa  ad  labyrinthum  transitum  parare  vo- 
luisset, hae  partes  ossibus  sine  dubio  ita  plane  adhaererent,  ut  cana- 
lium osseorum  superficies  interna  a canalibus  semicircularibus  ve- 

✓ 

stiretur. 

Solum  saccum  vero  pluribus  in  piscibus,  v.  c.  in  cyprinis,  ossi- 
bus propius  et  accuratius  adhaerentem  vidi. 


/ 

Sed  hoc  unum  sufficit  ad  id  quod  dixi  demonstrandum,  pluribus 
nempe  in  piscibus  quasdam  cranii  aperturas,  plerumque  in  vertice  ca- 
pitis sitas,  et  a sola  cute  tectas,  inveniri,  quae,  tremores  aquae  bre- 
vissima via  ad  cranii  liquorem  perducentes,  pro  ostiis  auris  externis 
habendae  sint. 

Quod  si  cuipiam  dubium  videatur,  tremores  aquae,  per  ostium 
a labyrintho  ita  remotum  cum  liquore  cranii  communicatos,  labyrin- 
thum attingere  posse;  huic  lege  hydraulica  respondebitur,  e qua,  si 
aqua  vas  aliquod,  e quo  exitus  non  patet,  omnino  replens  per  parvam 
vasis  aperturam  prematur,  pressus  hic  vi  non  imminuta  omni  aquae 
communicatur,  atque  adeo  vis,  qua  singulae  aquae  guttulae  compri- 
muntur, eadem  manet,  sive  pressus  maximo  aquae  ponderi,  sive  mi- 
nimae eius  copiae  communicetur.  Quae  lex  in  siphone  anatomico,  qui 
dicitur,  conspicua  est.  Eodem  igitur  modo  in  illis  piscibus  aquae  tre- 
mores, per  unum  aut  duo  ostia  cranii  et  canalis  spinalis  liquori  com- 
municati, pari  vi  ad  remotissima  loca  propagabuntur,  qua  in  piscibus 
v.  c.  in  Kaiis  et  Squalis,  vestibulo  cartilagineo  separato  instructis,  a 
simili  ostio  excepti  parvam  aquae  copiam  vestibuli  cartilaginei  commo- 
vent. Quod  enim  aqua  cranii  et  canalis  spinalis  non  una  capsula  ossea 
inclusa  est,  sed  canalis  spinalis  magna  ex  parte  membranis  clauditur, 
id  vim  tremorum  propagatorum  imminuere  quidem,  sed  non  omnino 
frangere  potest. 

At,  dicat  aliquis,  aquam  cranio  inclusam  non  liberam  fluctuare, 
sed  cellulis  telae  cellulosae  contineri  et  in  nonnullis  adeo  piscibus  li- 
quorem oleosum  aquae  loco  inveniri  v.  c.  in  Cyprino  Carpione  et  Clu- 
pea Harengo,  itaque  leges  hydraulicas  hic  locum  non  habere. 

Sed  cellulas,  quibus  liquores  inclusi  sunt,  propagationem  tremo- 
rum non  prohibere,  Sepiarum,  Raiarum  et  Squalorum  contemplatio 
docet. 

In  vestibulo  cartilagineo  Sepiae  Octopodis  enim  sacculus  a tela 
cellulosa  aqua  impleta  suspensus  tenetur,  nec  ad  hunc  sacculum,  vesti- 
buli membranacei  utilitatem  habentem , tremoribus  alia , quam  per 
aquam  cellulis  inclusam,  via  patet. 


24 


Idem  in  vestibulo  cartilagineo  Squalorum  et  Raiarum,  apertura 
externa  instructo,  observatur,  in  quibus  neque  Scarpa  neque  Com- 
pare tti  neque  Cuvierus  hanc  ostio  externo  vestibuli  cartilaginei  utilita- 
tem adscribere  dubitavit,  tremores  aquae  per  ostia  cum  liquore,  cellu- 
lis vestibuli  cartilaginei  incluso,  communicari,  et  hinc  ad  labyrinthum 
membranaceum  deferri. 

j 

Quod  vero  in  vestibulo  fieri  potest  cur  non  idem  fiat  in 
cranio  ? . : 

Caetcmm  quod  in  nonnullorum  piscium  cranio  oleosus  liquor 
reperitur,  ne  hoc  quidem  sententiae  meae  repugnare  videtur. 

Secundum  Perollii13)  pericula  oleum  tremores  soniferos  facilius 
quam  aer,  paulo  difficilius  quam  aqua  propagat. 

Stat  igitur  sententia,  cranii  cavitati  liquore  repletae  ean- 
dem in  his  piscibus  utilitatem  dandam  esse,  quae  aliis  in 
animalibus  vestibulo  cartilagineo  vel  osseo  aqua  repleto 
ad  s cribi  tur. 

'•  i ...  ' 4 

Aclitus  cranii  ( vestibuli  ossei)  externi . 

Multum  in  inveniendis  ostiis  auris  externis  a Kleinio  et  Geoffroy 
erratum  est,  qui,  nescientes,  per  ostium  etiam  a labyrintho  remotum 
tremores  a liquore  cranii  propagatos  ad  labyrinthum  pervenire  posse, 
canales  a superficie  capitis  in  ipsum  vestibulum  membranaceum  ducen- 
tes quaesiverunt,  et  invenisse  sibi  visi  sunt.  Itaque  Kleinius  vasa  pi- 
tuitosa, Geoffroy  foramina,  per  epiae  nervi  prodeunt,  pro  ostiis  auris 
externis  habuerunt. 

Geoffroy14)  enim  in  latere  cranii  eo  loco  quo  branchiae  annexae 
sunt  in  Muraena  Anguilla,  Gado  Merlango,  Cyprino  Carpione,  Cyprino 
Leucisco,  Esoce  Lucio,  Pleuronecte  Limanda,  et  Perca  Fluviatili  ostia 


13)  Mem.  de  l’Acad.  de  Turin  1790  — 1791.  Yid.  Chladni  Traite  d?Acoustique  Paris 

1809.  pag.  314. 

14)  Abhandlungen  von  den  Gehorwerkzeugen  des  Menschen,  der  Amphibien  und  Fische. 

Leipzig  1780.  pag.  104,  108,  113,  115,  119,  121.  123. 

quaedam  ad  labyrinthum  ducentia  periosteo  tecta  describit,  quae  a me 
neque  in  Muraena  Anguilla,  neque  in  Gado  Lota,  neque  in  Esoce 
Lucio,  neque  in  aliis  piscibus  maxima  cura  adhibita  inventa  sunt.  Con- 
tra vero  animadverti,  cum  membrana  hunc  locum  vestiente  facile  ner- 
vum illum  quem  facialem  dicunt  tolli,  et  postea  foramen,  per  quod 
aditus  ad  cavitatem  lateralem  cranii  patet,  inveniri. 

Sed  vere  in  pluribus  piscibus  ostia  cranii  externa,  v.  c.  duo  in 
Clupea  Harengo  in  summo  capite  inter  os  irontis  et  temporum,  unum 
impar  in  summo  vertice  apud  Silurum  Glanem,  unum  impar  eodem 
loco  in  Cobitide  Fossili,  (in  quo  praeterea  vero  duo  paria  in  osse  oc- 
cipitis) inveniri,  porro  omnes  Cyprinorum  species  duo  ostia  admodum 
ampla  in  osse  occipitis  habere.,  denique  Spari  Salpae  et  Spari  Sargi 
partem  basilarem  ossis  occipitis  duobus  foraminibus  instructam  esse, 
infra,  ubi  de  his  piscibus  aure  magis  subtili  praeditis  sermo  erit,  doce- 
bitur. Hic,  ostia  cranio  insculpta  ct  cute  vestita  eandem  utilitatem 
habere  quam  ostia  vestibuli  cartilaginei  aut  ossei  aliorum  animalium, 
me  demonstrasse  sufficiet. 

Labyrinthus  membranaceus , 

X. 

Labyrinthus  membranaceus  tribus  constat  partibus: 

1)  Vestibulo  membranaceo. 

2)  Sacco. 

3)  Canalibus  semicircularibus  membranaceis. 

Vestibulum  membranaceum  et  saccus,  situ  plerumque  diversa, 
utilitate  sibi  maxime  similia  sunt.  Sunt  enim  sacci  tenuissimi  pellu- 
cidi , membranarum  continuatione  invicem  coniuncti , aqua  repleti, 
lapillum  calcareum  unum  vel  plures  continentes,  in  quibus  fila  nervi 
acustici  intrantia  terminantur. 

Altera  igitur  utilitas  utrique  communis  est,  haec  nimirum,  ut  in 
iis  a solidis  corporibus  tremores  cum  nervo  acustico  communicentur, 
alteia  ^ cro  utilitas  soli  vestibulo  propria,  ea,  ut  canales  semicircu- 
laies  in  a estibulo  tanquam  in  centro  concurrant  et  consocientur. 

C mi  erus  IS)  saccum  pro  parte  vestibuli  coarctatione  magis  mi- 
nusve  seiuncta  habet,  asserens,  in  Tetrodonte  Mola  et  Acipensere 
Sturione  ne  coarctationem  quidem  hanc  adesse,  sed  utramque  partem 
invicem  uniri.  Iniectiones  mercurii  vivi  vero  a me  in  pluribus  Cypri- 
nis et  in  Clupea  Harengo  factae  et  iteratae , probaverunt , quod  a 
Scarpa  primum  inventum  est,  vestibuli  membranacei  et  sacci,  quamvis 
membranarum  continuatione  commictorum,  cavitates  nullam  inter  se 
communionem  habere.  Milii  enim  argentum  vivum  vel*  in  vestibulum, 
vel  in  saccum  impellenti,  non  magis  quam  Scarpae16),  id  aut  a sacco 
in  vestibulum,  aut  a vestibulo  in  saccum  transfundere  contigit.  Neque 
vero  infectum  mercurium,  cultro  propellens,  cogere  potui,  ut  in  illum 
processum  membranosum,  quo  in  Cyprinis  vestibulum  et  saccus  cohae- 
rent, transiret.  , ' , . - 

-/  _ 

Alio  igitur  impedimento,  fortasse  septo  aliquo  tenui,  confluxus 
fluidorum  sacci  et  vestibuli  in  Cyprinis,** Siluro  Glani,  Cobitide  fossili, 
canali  longiori  coniunctorum,  prohiberi  videtur. 

Tetrodontem  Molam  et  Acipenserem  Sturionem  et  Hu&onem 
inquirendi  nulla  mihi  occasio  fuit,  nec  hanc  sacci  et  vestibuli  commu- 
nionem a Koelreutero  vel  Polilio  in  Acipensere  Sturione  et  Husone 
aut  delineationibus  aut  verbis  satis  accurate  explanatam  video. 

' : O.  J • ! . : . f » 1 Cl  i l i • •.  - . . • V . J 

Vestibulum  in  e m b r a h a c e u in. 

Vestibulum  membranaceum  saccus  est  longus  sed  planus,  i.  e.  a 
dextro  sinis troque  latere  compressus , membrana  pellucida  turgidus, 
forma  in  variis  piscibus  diversissima.  Superficies  eius  plana  externa 
parieti  externo  cranii  ab  osse  temporum  et  occipitis  formato,  aut  mjar- 
crini  cavitatis  lateralis  cranii  laxe  adhaeret,  quocum  tela  cellulosa  con- 
iuncta  est,  superficies  eius  plana  interna  intumescentiam  cerebri  im- 
parem posteriorem,  cerebello  comparatam,  a qua  nervus  trigeminus  et 


15)  \orlesungen  iib.  vergi.  Anat.  iibers.  von  Meckel  II.  pag.  461  et  462. 

16)  L.  L.  pag.  12. 

auditorius  originem  ducite  spectat  et  tangit.  Intelligitur  ex  his,  vesti- 
bulum membranaceum  non  in  cavitate  laterali,  sed  extra  eam  posi- 
tum esse. 

Extremitas  vestibuli  membranacei  anterior,  amplior,  lapillum  in- 
eludit  et  ampullam  canalis  semicircularis  membranacei  anterioris  et  ex- 
terni recipit.  ‘Vestibulum  nonnullorum  tamen  piscium  lapillo  carere, 
observationibus  Koelreuteri,  Cuvieri  et  Poldii  in  Tetrodonte  Mola, 
Acipensere  Sturione  et  Husone  certum  est.  Extremitas  vestibuli  poste- 
rior, angustior,  ampullam  canalis  semicircularis  membranacei  posterio- 
ris, et  finem  posteriorem  canalis  semicircularis  externi  excipit.  In  me- 
dium vestibulum,  ductus  quidam  amplior,  a finibus  canalis  semicircu- 
laris anterioris  et  posterioris  confluentibus  ortus,  intrat.  Dubitari 
potest,  num  hic  ductus  magis  pro  parte  vestibuli  an  canalium  semicir- 
cularium habendus  sit.  In  Acipensere  Sturione  et  Husone  enim  tam 
amplus  est,  iit,  si  Koelreuteri  et  Poldii  delineationes  respiciam,  vesti- 
bulo amplitudine  parem  existimem.  Sed  tamen  ad  canales  semicircula- 
res propterea  hunc  ductum  refero,  quod  eodem  modo  quo  in  piscibus 
in  homine  quoque  canalis  semicircularis  anterior  et  posterior  confluant, 
et  nihilo  secius  ductum,  ex  unione  hae  orientem,  pro  parte  canalium 
semicircularium  habere  receptum  sit. 

Apparet  ex  his,  sex  fines  trium  canalium  semicircularium  non 

. ^ 

sex,  sed  qninque  tantum  ostiis  in  vestibuli  cavitatem  hiare. 

Membrana  qua  vestibulum  constat  tenuior  est  quam  membrana, 
qua  canales  semicirculares  compositi  sunt,  ita,  ut,  si  laesa  fuerit,  li- 
quore elapso  pristinam  amplitudinem  et  expansionem  non  retineat, 
sed  ita  collabatur,  ut  vix  amplius  a partibus  vicinis  distinguatur. 

Extremitas  posterior  vestibuli  membranacei  Esocis  Lucii  eo  loco, 
quo  canalis  semicircularis  posterior  insinuatur,  appendicem  piriformen, 
canale  spinali  reconditam,  habet,  quae  ostio  angusto  in  vestibulum 
hiat,  et  a Campero  primum  descripta  est.  Membrana  qua  constat 
eiusdem  indolis  est  quam  ampullarum,  i.  e.  multo  crassior  et  firmior 
quam  vestibuli.  Nervi  spinales  superiores  in  ea  transeunt,  sed  nullos 

ramos  impertiunt.  Neque  a nervo  acustico  ramum  ad  eam  descen- 
dere vidi. 

T ' t • * • - 

Saccus. 

Saccus  in  plurimis  piscibus  vestibulo,  sub  quo  iacet  et  a quo 
tangitur,  propior  est,  v.  c.  in  Gado  Lota,  Muraena  Anguilla,  Ophidio 
Barbato,  Lophio  Piscatorio,  aliis  in  piscibus  in  basi  ossis  occipitis  recon- 
ditus ab  eo  remotior  est,  et  cum  vestibulo  ductu  angustiori,  qui  in 
partem  posteriorem  vestibuli  intrat,  coniungitur,  v.  c.  in  omnibus 
quos  dissecui  Cyprinis,  in  Siluro  Glani,  et  Cobitide  Fossili. 

Saccus  in  plerisque  piscibus  septo  medio  bipartitus  est,  ita  ta- 
men, ut  loculus  eius  anterior  multo  maior  sit,  cui  loculus  posterior, 
quasi  parva  appendix,  adiunctus  est. 

Vterque  loculus,  aqua  multa  pellucida  repletus,  lapillum,  poste- 
rior minorem,  anterior  maiorem,  continet,  qui,  Scarpa  teste,  in  Lo- 
phio Piscatorio  quoque  inveniuutur.  Tetrodontis  Molae  saccus  tamen 
simplex  est,  et,  Cuviero  auctore,  frustula  quaedam,  mucosa  magis 
quam  cretacea,  includens,  lapillis  plane  caret. 

■ r . f , 

L a p i l 2 i. 

Plurimi  pisces  tribus  lapillis  instructi  sunt , quorum  unus  in 
extremitate  anteriori  vestibuli,  duo  in  sacci  loculis  resident,  ille  ple- 
rumque minimus  est,  non  tamen  semper.  In  Cobitide  Fossili  enim 
reliquos  magnitudine  superat.  Lapillus,  in  loculo  anteriori  sacci  in- 
clusus, saepe  insigni  magnitudine  est,  ita,  ut  bassis  ossis  occipitis,  a 
qua  recipitur,  bullae  osseae  in  modum  tumeat,  v.  c.  in  Gadis,  in  Ophi- 
dio  Barbato,  Perca  Lucioperca. 

Massa  lapillorum,  calce  carbonica  constans,  variam  in  variis 
piscibus  cohaerentiam  diversumque  colorem  habet. 

In  plurimis  colorem  duritiem  et  fragilitatem  argillae  vitratae 
(Porcellani)  habet.  In  paucis,  quo  Acipenser  Sturio  Cuviero  auctore 

referendas  est,  unus  tantum  lapillus  adest,  qui  frustuli  cretacei  instar, 
facile  premendo  in  pulverem  conteritur,  et  lapillis  Piaiarum  et  Squalo- 
rum similis  est.  Comparetti  lapillum  Sturionis  duabus  partibus  con- 
stare dicit,  altera  inferiori  dura  et  ossea,  altera  superiori,  illi  incum- 
benti, molli  et  cretacea. 

Iri  Acipensere  Husone  a Polilio  duo  lapilli  substantia  friabili  et 
cretacea  constantes  descripti  sunt. 

Forma  lapillorum  multiplex  invenitur.  Plerumque  plani  sunt, 
et  hoc  commune  liabent,  ut  filis  nerveis  aut  asperitates  quasdam,  aut 
fossas,  aut  rimas  ollerant,  quibus  fila  nervea  vel  adhaereant  vel  reci- 
piantur. Lapillus  vestibulo  inclusus  magis  laevis,  lapillus  maior  sacci 
fossis  et  incisuris  et  rimis  maxime  asper.  Lapilli  sacco  iuclusi  saepe 
margine  serrata  cinguntur,  quae  raro  in  lapillo  vestibuli  reperitur. 
Lapillus  anterior  sacci  Cyprinorum,  Siluri  Glanis,  et  Cobitidis  Fossilis 
cum  situ,  tum  vero  etiam  forma  ab  aliorum  piscium  lapillis  diversissi- 
mus multum  in  his  piscibus  commune  habet,  et  infra  a me  accura- 
tius describetur. 

In  tanta  lapillorum  apud  diversa  piscium  genera  diversitate  saepe 
de  maxima  formae  constantia  in  variis  unius  generis  Cyprini  speciebus 
miratus  sum,  quae  tanta  est,  ut  non  solum  forma  universa,  sed  simi- 
les fossulae  incisurae  et  rimae  in  variis  inveniantur.  Difficile  enim  est 
alios  ab  aliis  discernere.  Quod,  an  dc  omnibus  piscium  generibus  va- 
leat, nescio,  non  enim  occasio  hoc  inquirendi  fuit.  Sed  hoc  me  ad- 
dere oportet , delineationes  Kleinii  veritati  nequaquam  respondere, 
itaque  in  hunc  finem  non  posse  adhiberi. 

Nexus  lapillorum  cum  sacco  aut  vestibulo  tam  difficilis  cognitu 
est,  eos  ut  liberos  aqua  sustineri  putes.  Cum  vero  in  iunioribus  pis- 
cibus parvi,  in  aetate  provectis  maiores  deprehendantur,  eos  ad  perfi- 
ciendum incrementum  vasis  nutritiis  indigere  necesse  est.  Caeterum 
lapilli  quod  infra  docebitur,  nervorum  filis  a sacco  ad  lapillum  trans- 
euntibus, alligati  sunt.  Lapilli  pluribus  in  punctis  saccum  membrana- 
ceum tangunt.  Cum  tamen  saccus  ossibus  cranii  laxe  adhaereat,  tre- 
mores cranii  non  statim  ad  lapillos  transire  possunt,  sed  prius  aquae 

lapillos  circumdanti  communicantur.  Loculum  vero  posteriorem  sacci 
Cyprinorum  cavitati  osseae  accuratius  adhaerere  inveni,  cuius  lapillum 
tam  magnum  video,  ut  supra  et  infra  os  cranii  tangat. 

Canales  s emi  c ir  cui  a res  m etnbranace  i. 

Numerus  eorum  a me  nunquam  diversus  inventus  est,  quam- 
vis Geoffroy,  cum  in  eo  loco  quo  Muraenae  Anguillae  aurem  descri- 
bit, tum  in  praefatione17)  hoc  maxime  sibi  laudi  ducit,  quod  primus 
Muraenam  Anguillam  canali  semicirculari  externo  carere  detexerit,  quem 
adesse  certe  affirmare  possum. 

Omnes  igitur  pisces  tribus  canalibus  semicircularibus  instructi 
sunt,  quorum  situs  hic  est,  ut  alter,  anterior,  ab  anteriore  extre- 
mitate vestibuli  incipiens,  alteri,  posteriori,  ab  extremitate  poste- 
riore vestibuli  oriundo,  perfecto  semicirculo  obviam  veniat,  et  cum  eo 
in  unum  ductum  ampliorem,  in  medium  vestibulum  intrantem,  con- 
fluat. Vterque  canalis  situ  perpendiculari  tenetur.  Ouibus  tertius  ca- 
nalis semicircularis  accedit,  externus,  qui  ab  extremitate  anteriori 
vestibuli  exiens,  extrorsum  situ  horizontali  conversus,  eo  loco  in  ex- 
tremitatem posteriorem  vestibuli  redit,  quo  canalis  semicircularis  poste- 
rior ex  eo  prodit.  Itaque,  una  Clupea  excepta,  canales  semicirculares 
quinque  ostiis  in  vestibulum  membranaceum  hiant.  In  Clupea  ILarengo 
enim  non  solum  canalis  anterior  et  posterior,  sed  canalis  externus  etiam 
et  posterior  in  unum  ductum  coaliti  in  vestibulum  intrant,  ita,  ut  in 
hoc  pisce  quatuor  tantum  ostia,  in  vestibulum  membranaceum  paten- 
tia, appareant. 

Omnes  hi  canales  eo  loco,  quo  e vestibulo  prodeunt,  partem 
ovalem  tumidam,  quam  ampullam  dicimus,  habent,  ita,  ut  tres  am- 
pullae, duae  ad  anteriorem  vestibuli  extremitatem,  una  ad  posteriorem, 
inveniantur. 


17)  Geoitroy  sur  Porgane  de  Pouie  elc.  Amst.  1773. 

Nexus  canalium  semicircularium  cum  cranio  hoc  modo  plerum- 
que perficitur,  ut  unus  aut  duo  canales  semicirculares,  raro  omnes, 
canalibus  osseis  includantur. 

In  Muraena  Anguilla  externus  tantum  canali  semicirculari  osseo 
includitur,  in  Sparo  Salpa  et  Sargo  solus  posterior,  in  Cyprinis  et 
Esoce  Lucio  externus  et  posterior,  in  Clupea  Harengo  omnes,  ita  ta- 
men, ut  anterior  canale  semicirculari  cartilagineo,  reliqui  osseis  conti- 
neantur. In  Siluro  Glani  omnis  labyrinthus  ita  suspensus  est,  ut  ca- 
nalis semicircularis  anterior  et  posterior,  per  duo  foramina,  margini 
superiori  cavitatis  lateralis  cranii  insculpta,  penetret,  et  in  ductum 
postea  communem  uniatur.  Hic  ductus  in  nullo  pisce  canali  includi- 
tur, sed  semper  liber  ab  aqua  cranio  inclusa  circumdatur.  Canales 
semicirculares  ossei  multo  angustiores  quam  canales  semicirculares  car- 
tilaginei Raiarum  et  Squalorum  sunt,  nihilo  secius  tamen  multo  am- 
pliores quam  canales  membranacei  a se  inclusi.  In  Esoce  Lucio  hos 
canales  omnino  cartilagineos  et  admodum  amplos,  in  Cyprino  Carpione 
admodum  angustos  sed  totos  osseos  rcperi.  Oua  propter  canales  mem- 
branacei osseis  non  adhaerent,  sed  aut  tela  cellulosa  tenuissima,  aut 
aqua  suspensi  tenentur,  qua,  uti  omne  cranium,  ita  canales  ossei,  in 
cavitatem  cranii  aperti,  repleti  sunt.  Vi  enim  nulla  adhibita  e canali- 
bus suis  extrahi  possunt.  Nonnulli  pisces  canalibus-  semicircularibus 
osseis,  membranosorum  receptaculis,  plane  carent,  quo  Cobitis  Fossilis 
referenda  est. 

Ii  canales,  qui  canalibus  osseis  non  inclusi  sunt,  tela  cellulosa 
ossibus  cranii  laxe  alligantur. 

Canalis  externus,  ubi  canale  osseo  non  includitur,  in  cavitate 
capitis  laterali  liber  in  circulum  fertur.  Canalis  semicircularis  anterior 
et  posterior  parieti  externo  cranii  adhaerent. 

Ex  quibus  hoc  certe  colligi  potest,  has  partes  ossium  superficiei 
consulto  non  arctius  coniunctas  esse,  tmn  enim  canales  ossei  membra- 
naceis non  tantopere  maiores  essent,  sed  omni  ex  parte  a membrana- 
ceis replerentur  et  vestirentur;  sed  vibrationes  per  aquam  potissimum 
canales  circumdantem  ad  labyrinthum  pervenire. 

Canalis  semicircularis  membranosus  anterior  et  posterior  in  Mu- 
raena  Anguilla  ita  ad  verticem  ascendit,  ut  non  a latere  cerebri,  sed 
supra  cerebrum  positus  sit,  et  ab  iisdem  canalibus  oppositi  lateris  feie 

tangatur. 

Longitudo  canalium  semicircularium  non  solum  in  variis  pis- 
cibus, sed  etiam  in  variis  canalibus  diversa  est.  In  Esoce  Lucio,  Cy- 
prinis, Siluro  Glani  canales  semicirculares  satis  longi  sunt.  In  Cobitide 
Eossili,  Muraena  Anguilla  satis  breves,  sed  in  Cyprinis  canalis  externus 
prae  caetcris  longitudine  excellit,  qui  liaud  raro  v.  c.  in  Muraena  An- 
guilla et  Clupea  Harengo  reliquis  brevior  repentur.- 

Amplitudo  canalium  semicircularium  in  diversis  piscibus  qui- 
dem diversa  est,  at  singulis  canalibus  eiusdem  piscis  eadem. 

Saepe  pisces  brevibus  canalibus  sed  eo  amplioribus  praediti  sunt, 
ut  Cobitis  Fossilis,  Sparus  Salpa  et  Sargus.  Sed  prae  caeteris  piscibus, 
quos  dissecui  omnibus  Clupea  Harengus  canalium  amplitudine  maxime 
excellit.  Contra  canales  semicirculares  Carpionum  in  angustissimis  nu- 
merandi sunt. 

Massa,  e qua  canales  semicirculares  constant  eadem  est  qua 
vestibulum  et  saccus  confecta  sunt.  Quae  quidem  sui  generis  est,  et 
neque  cum  cartilaginea,  neque  cum  tendinea,  neque  cum  cellulosa 
recte  comparatur.  Membrana  eorum  enim  pellucida  est,  et  aqua  elapsa 
non  elastica,  sed  flexibilis  et  facillime  dilaceranda.  Si  ullam  substan- 
tiam huic  comparare  licet,  corneae  oculi  simillimam  ducerem,  hac  di- 
versitate intercedente,  corneam  pluribus  lamellis  conglutinatis  crassam, 
hanc  tenuissimam  esse. 

Sed  crassities  eius  maior  quam  membranae  vestibuli  et  sacci  est, 
prae  caeteris  vero  partibus  labyrinthi  ampullae  membrana  crassissima 
confectae  sunt,  quae,  quamvis  laesae,  aqua  elapsa  formam  et  expansio- 
nem retinent. 

Liquor  labyrintho  membranaceo  inclusus,  non  gelatino- 
sus, sed  aquosus  est,  in  sacco  tamen  Acipenseris  Sturionis  et  Huso- 
nis  a Pohlio  IB)  magis  gelatinosus  inventus  est. 


18)  n.  L.  p£ig.  8. 

Nervi  a u dito  r i i • 

Labyrinthus  piscium  duobus  nervis  instructus  est, 

1)  nervo  auditorio  nimirum  proprie  sic  dicto,  ad  vesti- 
bulum membranaceum  et  ampullam  canalis  semicircularis 
anterioris  et  externi  distributo, 

m 0 f 

2)  nervo  auditorio  accessorio,  a Campero  cum  nervo  fa- 
ciali comparato,  quem  tamen  plerumque  non  a cerebro, 
sed  aut  a trigemino,  aut  a vago  oriri,  atque  ad  ampullam 
canalis  posterioris  et  saccum  pertinere  vidi. 

Nervum  acusticum  Scarpa  et  Cuvierus  non  a cerebro  ipso, 
sed  a nervo  trigemino  oriri  contendunt.  Contra  quam  sententiam  prl- 
irium  Galli us,  suam  cuique  nervo  indolem  tribuens,  per  quam  quisque 
propter  massae  nerveae  naturam  ad  certum  tantum  irritationum  genus 
recipiendum  aptus  sit,  nervus  opticus  ad  lucis  irritamenta,  acusticus 
ad  corporum  tremores  sentiendos,  disputavit.  Haud  enim  ignorabat, 
si  nervus  acusticus  piscium,  sensu  ita  peculiari  praeditus,  pro  ramo 
nervi  trigemini  habeatur,  fore,  ut  omnis  eius  de  singulari  cuiusque 
nervi  natura  argumentatio  convellatur. 

t 

Fostea  Trcviranus  '9)  hunc  locum  denuo  ea  qua  excellit  subtili- 
tate, inquisivit,  et  multis  sectionibus  piscium  in  contrariam  senten- 
tiam reductus  est,  nervum  acusticum  pro  separato  cerebri  nervo  et  a 
trigemino  diverso  habendum  esse,  quod  in  Cycloptero  Lumpo  prae 
caeteris  perspicuum  sit,  in  aliis  vero  piscibus,  cerebro  e cranio  exemto, 
membranisque  eius  remotis,  comprobetur. 

Res  omnino  ardua  est.  Anatomici  enim  nondum,  quid  id  sit, 
quod  nervum  pro  separato  aut  non  separato  cerebri  nervo  haben- 
dum esse  efficiat,  accuratius  constituerunt,  quod  iudicatu  saepe  diffi- 
cillimum est. 

I11  homine  enim,  in  quo  nervi  primum  accuratius  numerati  sunt, 
Soemmerringio  auctore,  cuius  enumeratio  nervorum  ab  omnibus  ana- 


19)  Vermischte  Scliriften  III.  B.  Bremcn  1820.  pag.  52. 

tomicis  probata  et  accepta  est,  foraminum  cranii  separatorum  aut  non 
separatorum,  per  quae  nervi  c cranio  exeunt,  nulla  ratio  habetur,  ita, 
ut  tres  trigemini  rami  non  pro  tribus  nervis,  e Malacarnii  sententia, 
sed  pro  uno  habendi  sint,  contra  vero  nervus  glossopharyngeus,  acces- 
sorius Willisii,  et  hypoglossus,  etsi  per  idem  foramen  exeuntes,  diver- 
sis nominibus  appellentur.  Nec  vero  ab  eodem  aut  diverso  cerebri  loco 
origine  nervorum  numerus  pendet.  Tum  enim  glossopharyngeus  et 
vagus  uniendi  essent.  Nervi  trigemini  radices,  a quam  remotis  cerebri 
partibus  congregantur!  Sed  hoc  maxime  respectum  est,  an  nervi  sepa- 
rato foramine  duram  matrem  perforent  nec  ne.  Quae  quidem  nervos 
numerandi  regula,  etsi  non  sine  ratione  adhibetur,  (nervi  enim  perfo- 
rata  dura  matre,  vaginam,  tanquam  proprium  vestimentum,  nanciscun- 
tur;) tamen  ad  numerandos  piscium  nervos  parum  commoditatis  habet. 
In  his  enim,  in  quibus  dura  mater  a cerebro  remotissima  est,  nervi 
saepe,  priusquam  per  duram  matrem  penetrant,  in  plures  ramos  divi- 
duntur, et  quo  loco  penetrent  propter  tenuitatem  et  pelluciditatem  eius 
membranae,  et  quia  omnis  cranii  cavitas  tela  cellulosa  liquoribus  tur- 
gida repleta  est,  difficilius  iudicatur.  Maximum  vero  impedimen- 
tum, quominus  nervos  piscium  accurate  inter  se  discernere  possimus, 
hoc  est,  quod  singulae  radices  eiusdem  nervi,  nonnunquam  ne  in 
unum  quidem  truncum  consociantur , aut  saltem  ramos  per  separata 
cranii  foramina  edunt,  antequam  radices  in  unum  truncum  coalitae 
fuerant.  Hoc  prae  caeteris  in  quinto  pari  accidit,  v.  c.  in  Esoce  Lucio, 
in  quo  radix  posterior  nervi  trigemini  cum  anteriori  nondum  conso- 
ciata, nervum  magnum  ad  membranam  branchialem,  separato  cranii 
foramine  egredientem,  mittit. 

Hoc  igitur  certissime  affirmari  potest,  nervum  auditorium  in  om- 
nibus quos  dissecui  piscibus  nunquam  trunco  nervi  trigemini,  sed,  si 
quaedam  utriusque  nervi  coniunctio  esse  videbatur,  soli  ladici  poste- 
riori cum  anteriori  nondum  consociatae  adhaesisse.  Sed  re  accuratius 
cognita  id  sane,  quod  a Trevirano  dictum  est,  comprobare  me  oportet, 
nervum  auditorium  radicem  posteriorem  trigemini  quidem  tangere,  et 
plus  minusve  ei  adhaerere;  sed  vi  nulla  adhibita  ita  separari  posse,  ut 

eum  ad  partem  inferiorem  ganglii  imparis  posterioris,  quod  cerebelli 
nomine  appellatur,  persequi  possis. 

Quod  quidem  in  nonnullis  piscibus  plane  perspicuum  est,  v.  c. 
in  Siluro  Glani,  in  quo  tamen  radix  posterior  Trigemini,  postquam 
aliquantulum  processerat,  filum  nerveum  recurrentem  ad  nervum  acusti- 
cum remisit.  Filum  tale,  sed  tenuius,  in  Muraena  Anguilla  quoque 
ad  nervum  acusticum  a trigemino  transire  vidi.  Porro  in  Cyprino 
Carpione  aliisque  Cyprinis , quibus  nervus  auditorius  latus  et  membra- 
niformis  est,  denique  in  Scorpaena  Scropha  seiunctio  utriusque  nervi 
observatur.  Nec  vero  in  Esoce  Lucio,  quem  Scarpa  accurate  descripsit, 
vel  in  Gado  Lota  id  quod  Scarpae,  videre,  et  nervum  auditorium  jmo 
ramo  nervi  trigemini  habere  licuit. 

Nervus  auditorius,  quocunque  modo  in  his  piscibus  originem 
ducens,  in  tres  partes  dividitur: 

a)  anterior,  circa  extremitatem  anteriorem  vestibuli  circumflexa, 
ad  ampullam  canalis  semicircularis  anterioris  venit, 

b)  posterior  sub  vestibulo  ad  ampullam  canalis  horizontalis 
seu  externi  transit, 

c)  media  et  maxima  pars,  plerumque  membranae  in  formam 
expansa,  eum  locum  vestibuli,  qui  inter  utramque  ampul- 
lam interest,  lapillumque  includit,  subit;  ita,  ut  eius  fila 
non  in  omni  vestibulo  membranaceo  dispergantur,  sed  parti 

tantum  inferiori  huius  loci,  a quo  lapillus  fertur,  desth 
nata  sint. 

A qua  tamen  regula,  nervum  auditorium  ad  vestibulum  et  ad 
ampullas  canalis  anterioris  et  externi  pertinere,  nervum  auditorium 
accessorium  sacci  utriusque  loculis  et  ampullae  canalis  posterioris  desti- 
natum  esse , exceptiones  haud  rarae  inveniuntur. 

In  Scorpaena  Scropha,  Sparo  Salpa,  et  Sargo,  et  Gado  Lota 
loculus  anterior  sacci  a nervo  auditorio,  et  loculus  posterior  am- 
pullaque canalis  semicircularis  posterioris  a nervo  auditorio  accesso- 
rio  ramos  accipit. 

In  Cyprino  Carassio  contra  semel  adeo  ampullam  canalis  hori- 
zontalis ipsumque  vestibulum  a nervo  auditorio  accessorio  ramos  ca- 
pere vidi,  quod  a me  in  aliis  Cyprinis  et  in  alio  Carassio  non  animad- 
versum est. 

N e i'  v ii  s au  cl  ii  oriu  s accesso  r i u s. 

« » . # 

Nervus  auditorius  accessorius  seu  posterior  originem  in  variis 
piscibus  admodum  variam  habet. 

In  Muraena  Anguilla,  Esoce  Lucio,  et  Gado  Lota,  in  quibus 
nullam  cum  nervo  vago  communionem  habet,  tam  prope  nervum  au- 
ditorium a cerebro  editur,  ut  eodem  iure  pro  ramo  huius  nervi,  quo 
nervus  auditorius  pro  ramo  trigemini,  haberi  possit. 

In  aliis  vero  piscibus,  Sparo  Salpa,  Scorpaena  Scropha,  et  Vra- 
noscopo  nervus  auditorius  accessorius  a radice  anteriori  nervi  vagi 
veniebat. 

In  Esoce  Lucio  et  Siluro  Clani  nervus  hic,  iuxta  nervum  audi- 
torium oriundus,  ramum  a nervo  vago  recipit,  adeoque  in  Siluro  Glani 
non  solum  sacco  et  ampullae  posteriori  ramos  suppeditat,  sed  nervum 
etiam  per  proprium  cranii  foramen  ad  musculos  branchiarum  emittit. 
Similem  coniimctionem  nervi  auditorii  accessorii  cum  vago  in  Gado  Lota 
adesse  videri  posset,  sed  false.  Eo  enim  loco  quo  nervus  auditorius  in 
ramum  pro  loculo  minori  sacci  et  ampulla  posteriori  finditur,  per 
fissum  nervum  ramus  primus  nervi  vagi,  ad  branchiam  primam  proce- 
dens, et  per  separatum  foramen  e cranio  exiens,  penetrat,  nulla  cum 
auditorio  nervo  coniunctione  facta. 

Maxime  vero  memorabilis  et  ab  hac  plane  diversa  origo  nervi 
auditorii  accessorii  in  Cyprinis  est. 

In  Cyprino  Carpione  et  Carassio  enim,  quorum  nervos  accura- 
tissime inspexi,  nervus  trigeminus  ramum  crassum  sub  nervo  acustico 
transeuntem  retrorsum  ablegat,  qui  in  basi  cranii  in  magnum  gan- 
glion, a medulla  oblongata  tectum,  intumescens,  quinque  ramis  ori- 
ginem dat.  ^ 

a et  b)  duo  rami  ad  saccum,  basi  ossis  occipitis  abditum,  alter 
ad  anteriorem  alter  ad  posteriorem  loculum  descendunt, 

c)  tertius  in  ampullam  canalis  posterioris  insinuatur, 

d)  quartus  ramus,  musculis  branchiarum  destinatus,  denuo 
finditur,  alter  enim  eius  ramus  per  proprium  cranii  fora- 
men, iuxta  ostium  nervi  vagi  positum,  alter  per  idem  ostium 
cum  nervo  vago  e cranio  editur, 

e)  quintus,  sub  nervo  vago  transiens,  atque  ad  foramen  ma- 
gnum laterale  ossis  occipitis  veniens,  cum  nervo  Hypoglos- 
so, a medulla  oblongata  incipiente,  duabus  radicibus  con* 
iungitur.  Quo  nervorum  confluxu  ganglion  maximum 
oritur,  quod  nervum  membranae  branchialis,  per  foramen 
magnum  laterale  occipitis  exeuntem,  edit» 

In  qua  nervorum  origine  multa  memoratu  dignissima  sunt. 

Intelligitur  enim,  nervos  lapillorum  sacci  et  ampullae  posterioris 
nunc  a cerebro  ipso,  nunc  a nervo  vago,  nunc  a trigemino  derivari. 
Quod  si  vulgare  est,  hoc  inauditum,  nervos  hos  auditorias  accessorios 
a ganglio  adeo  prodire  posse,  quod  sententiae  pervulgatae,  gangliorum 
interventu  sensationum  propagationem  intercipi,  repugnare  videtur. 
Sed  Hypoglossum  quoque  nervum , quo  scilicet  pisces  Cuviero  2°), 
Caro21),  et  Trevirano  22)  auctoribus  carent,  non  adesse  solum  in  Cypri- 
nis, sed  duplicem  originem  a quinto  pari  et  medulla  oblongata  habere, 
docemur.  Hunc  enim  nervum  ad  membranae  branchialis  radios,  ossi 
hyoideo  annexos,  tendentem,  pro  hypoglosso  habendum  esse,  non  dubi- 
tari potest,.  Quod  eo  magis  attentione  dignum  est,  quod  nervum 
membranae  branchialis  aliis  in  piscibus,  in  Esoce  Lucio  et  Siluro  Glani 
a solo  nervo  trigemino  venire  vidi. 

Si  ultimus  nervorum  auditoriorum  finis  inquiritur,  id  primum 
memorabile  occurrit,  massam  nerveam  non  in  omnem  labyrinthum  effundi. 


20)  L.  L.  II.  pag.  239. 

21)  Lehrbuch  der  Zoolomie  pag.  210. 

22)  Vermisclile  Schriflen  B.  III.  pag.  53. 

sed  certis  tantum  locis  deponi.  Haec  loca  inferior  superficies  partis 
anterioris  vestibuli  membranacei,  qua  lapillus  vestibuli  recumbit,  sacci 
loculi  duo  lapillos  continentes,  denique  tres  ampullae  canalium  semi- 
circularium sunt. 

Nec  tamen  in  his  partibus  nervi  auditorii  eodem  sed  duplici 
modo  finiuntur.  Nervi  ampullarum  enim  ad  tremores  aquae  canalibus 
semicircularibus  inclusae  percipiendos  accommodati  sunt,  nervi  sacci 
et  vestibuli  vero  a corporibus  duris  tremores  excipiunt,  a lapillis  scilicet, 
quibus  adhaerent.  Illi  enim,  in  ipsum  mediae  ampullae  cavum  pene- 
trantes, eodem  modo  quo  in  Raiis  plicam  nerveam,  seu  septum  in  di- 
midio cavo  ampullae  tran verse  expansum,  constituunt,  quod  a me  in 
Cyprino  Tinca  clarissime  observatum  est.  Ex  quo  patet,  aquam  cana- 
libus inclusam,  contremiscentem  ad  septum  nerveum  appellere,  adeoque 
ipsos  aquae  tremores  ad  nervum  auditorium,  septuli  instar  in  ampulla 
expansum,  pervenire. 

Nervi  vestibuli  et  sacci  vero  ad  lapillos  pertinere  videntur.  Alio- 
rum enim  studio  cognitum,  et  meis  observationibus,  in  Cyprinis  factis, 
comprobatum  est,  fila  nervea  in  cavum  sacci  penetrare,  lapillisque  ipsis 
annecti,  qui  his  filis  quasi  suspensi  sint.  Qui  quidem  finis,  propter 
nervorum  mollitiem  saepe  difficilis  cognitu,  quodam  modo  in  vestibulo 
membranaceo  diversus  esse  videtur.  In  hoc  nunquam  fila  nervea  ad 
lapillum  inclusum  ipsum  transire  vidi,  quae  potius  in  superficie  in- 
feriori vestibuli  membranae  in  modum  expandebantur.  Propterea  la- 
pillus a filis  nerveis  non  suspensus  teneri  potest,  nam  tum  necessarium 
fuisset,  ut  fila  nervea,  eodem  modo  quo  in  sacco,  a parte  superiori 
vestibuli  ad  lapillum  descenderent,  sed  potius  membranae  nerveae  ipsi 
incumbit,  eique  hoc  modo  tremores,  a quibus  percellitur,  communicat. 

Reliqua  vero  canalium  semicircularium  et  vestibuli  membranacei 
loca,  an  omni  nervorum  contagione  destituta  sint,  difficile  dictu  est. 
Hoc  enim  verum,  nervos  cultro  nisi  ad  ea  loca  quae  modo  descripta 
sunt  non  pervestigari  posse.  Quid  vero,  si  pulpa  nervea  in  omnes  la- 
byrinthi membranacei  partes  k diffusa,  oculos  fugit?  Quis  enim  in 

musculis  aut  in  cute  nervorum  fines  vidit?  Cur  igitur  idem  iioc  loco 
nobis  sumamus? 

Canalium  eniin  semicircularium  arcus , canalibus  osseis  artificiose 
inclusi  et  suspensi,  nervis  plane  carentes,  quam  utilitatem  habeant 
dicere  nequeo.  Nec  vero  Scarpae  hac  de  re  pericula  in  piscibus  carti- 
lagineis facta  omnia  dubia  ita  tollunt,  ut  ulterius  nervorum  effluvium 
certe  negare  coacti  simus23):  ,, Dubii  sub  initio  haesimus  circa  pulpae 
huius  nerveae  ultimos  fines , num  scilicet  septo  ampullarum  superin- 
ducta, in  eo  tota  desineret,  an  simul  universum  canalium  semicircula- 
rium cavitatem  vestiret.  Vitra  septum  minime  exporrectam  suadebat 
aequabilis  undique  praeter  ampullam  singulorum  canalium  semicircula- 
rium pelluciditas  et  externa  species.  Verum,  ut  rem  certius  dignosce- 
remus, canales  semicirculares  membranaceos  simul  cum  ampullis,  inser- 
tisque  nervis  ex  recentissimo  subiecto  desumptis,  in  spiritu  vini,  addito 
tantillo  acidi  nitrosi,  cuius  liquoris  proprietas  est,  nervos  mirifice  in- 
durare, coniecimus.  Haud  multo  post  reperimus  pulpam  nerveam  septo 
ampullarum  superinductam  et  magnopere  concretam  fuisse,  et  ex  albo 
opacam,  distinctisque  ad  septi  basim  limitibus  finitam;  reliquum  vero 
unius  cuiusque  canalis  semicircularis  cylindrum  pristinam  pelluciditatem 
pene  ex  integro  servasse,  atque  intus  acutissima  lente  inspectus  nullum 
exhibuit  instratae  nerveae  pulpae,  vel  concreti  mucoris,  internos  cylin- 
dri membranacei  parietes  oblinientis,  indicium. “ 


23)  L.  L.  pag.  15. 

auditus  admodum  composito  subtilique  praedidit.  Quippe  in  quibus 
non  solum  aditus  cum  fenestra  ovali  comparandi  inveniuntur,  sed  ve- 
sica natatoria  etiam,  aut  ossiculorum  admirabili  compage,  aut  continua- 


j \ piSCES,  QVORVM  VESICA  NATATORIA  TRIBVS  OSSICVLIS 
' AVDITORI1S  CVM  LABYRINTHO  MEMBRANACEO 

CONIVNCTA  EST. 

• ! j • • . * J 

1 Auris  C y p r i n i . 

Fig.  9.  Fi g.  10.  et  Fig.  23. 

Cum  omnes  Cyprini  eadem  auris  fabrica  insignes  sint,  ita,  ut  ne 
minimarum  quidem  partium  diversitas  animadvertatur,  uno  tantum 
exemplo,  Cyprino  Carpione,  utar*4). 

24)  Reliquae  Cyprinorum  species  a me  dissectae  hae  sunt:  C.  Brama,  C.  linea,  G.  Ca- 
rassius } C.  Rutilus,  C,  Aphya,  C.  Leuciscus,  C.  Alburnus. 


tionibus  vesicae  ipsius,  cum  aure  interna  ita  coniuncta  est, 
branae  tympani  utilitatem  referat.  Quorum  quidem  sing 


singula  genera 


est,  ut  mem- 


nunc  recensere  liceat. 


ir 

Recepta  cula  labyrinthi  membranacei  ossea* 

Garpiones  non  solum  vestibulo  osseo  a cranii  cavitate  separato 
ut  alii  pisces  carent,  sed  ne  cavitatem  quidem  illam,  utrique  lateri 
partis  posterioris  cranii  adiunctam,  cum  cranii  cavo  communicantem, 
quae  aliis  in  piscibus  haud  inepte  pro  rudimento  vestibuli  ossei  habe- 
tur, acceperunt. 

Eadem  enim  cavitas,  quae  aliis  in  piscibus  canales  semicirculares 
membranaceos  magna  ex  parte  continet , in  carpionibus  introrsum 
clausa  est,  ideoque  nullam  a cranii  cavo  accessionem  habet,  extrorsum 
vero  sub  operculo  branchiali  aperta  reperitur.  Idcirco  haec  cavitas 
ampla,  quamvis  iisdem,  quam  in  reliquis  piscibus,  ossibus  composita, 
non  labyrinthi  membranacei  partes,  sed  musculos  branchiarum  in  se 
recipit. 

Quo  Fit,  ut  in  superficie  interna  parietis  cranii  externi  sulci  tan- 
tum quidam,  in  quibus  vestibulum  membranaceum  affixum  est,  repe- 
riantur,  quos  tamen  in  G.  Brama  nonnullisque  aliis  Cyprinorum  specie- 
bus  profundiores  quam  in  Cyprino  Carpione  inveni.  Eadem  capitis 
constructione  fit,  ut  in  Cyprinis  canalis  semicircularis  horizontalis  seu 
externus,  qui  aliis  in  piscibus  plerumque  cavitate  illa  capitis  laterali 
excipitur,  canale  semicirculari  osseo  longissimo  et  perangusto  lateat, 
qui,  circa  cavitatem  musculos  branchiarum  includentem  ductus,  partim 
ossi  occipitis,  partim  ossi  temporum  insculptus  est. 

Canalis  semicircularis  membranaceus  posterior  canale  ossi  occipi- 
tis insculpto  reconditus  est,  e quo  cum  canale  semicirculari  externo 
per  communem  aperturam  prodit. 

Solus  canalis  semicircularis  membranaceus  anterior,  canale  osseo, 
a quo  recipiatur,  plane  caret,  ideoque  libere  ad  parietem  externum 
cranii  circumfertur. 

Pars  basilaris  ossis  occipitis  duas  speluncas,  saccum  auris  dextrae 
et  sinistrae  recipientes,  includit.  Quae  quidem  speluncae  non,  ut  in 
aliis  piscibus,  in  cranii  cavum  omni  ex  parte  apertae,  sed  angustiori 
aditu  instructae,  reperiuntur,  ita,  ut  ambitus  earum,,  nisi  effracto  osse 
occipitis,  non  cognosci  possit.  Vtraque  spelunca  septo  osseo  separatur. 

Idem  septum  speluncam  tertiam,  imparem,  piriformem,  recondit, 
quae  sub  ipsa  lamina  ossis  occipitis,  in  qua  medulla  oblongata  iacet, 
latet.  Pars  angustior  eius  speluncae  antrorsum  in  cranii  cavitate  ostiolo 
impari,  medio  loco  inter  aditus  duarum  speluncarum  saccorum,  patet. 
Pars  posterior  amplior  eius  mediae  speluncae  per  duo  ostiola,  extra 
cranium  sub  foramine  occipitali  magno  sita,  introitum  habet,  piae 
spelunca  sinus  membranaceus  impar,  de  quo  infra  sermo  erit,  recipi- 
tur, qui  per  ostiolum  anterius  cum  labyrintho  membranaceo  utriusque 
lateris,  per  duo  ostiola  posteriora  cum  duobus  atriis  sinus  imparis  com- 
municationem liabet. 

I*  a b y r i n thus  rn  e m b r a n ci  c e u s. 

Labyrinthus  membranaceus  quinque  partibus  constat: 

1)  Vestibulo  membranaceo,. 

2)  canalibus  semicircula! ibus  tribus, 

3)  sacco  bipartito,  vestibulo  annexo, 

4)  sinu  auditorio  impari,  auri  dextrae  sinistraeque  communi, 

5)  atrio  sinus  imparis. 

Vestibulum  membranaceum,  canales  semicirculares  et  saccus  Cy- 
prinis non  solum  cum  aliis  piscibus  communia  sunt,  sed  eandem  quo- 
que structuram  habent.  Sinu  impari  vero,  et  atriis  sinus  imparis  plu- 
rimi pisces  carent. 

Quae  quidem  paites  omnes,  excepto  sinu  impari,  qui  simplex  et 
in  linea  media  corporis  situs  est,  duplices,  ad  dextram  sinistramque 
aurem  pertinentes  reperiuntur,  quae  tamen,  cum  in  dextro  eundem 
locum  eandem  que  formam  quam  in  sinistro  latere  obtineant,  in  alteru- 
tra describendae  sunt. 

Vestibulum  membranaceum . Canales  semicirculares 

rnem  br  an  ac  ei. 

Fig.  9,1—5. 

Vestibulum  membranaceum,  saccus  membranaceus  longus,  sulco 
parietis  cranii  externi  adhaeret.  Parte  anteriori  ampliori-  lapillum  pia- 

num  non  serratum  includit,  et  ampullam  canalis  semicircularis  anterio- 
ris et  externi  excipit.  In  medium  vestibulum  ductus,  coniunctionc 
canalis  semicircularis  membranacei  anterioris  et  posterioris  ortus,  intrat. 
fn  partem  posteriorem  vestibuli  ampulla  canalis  semicircularis  posterio- 
ris et  linis  canalis  semicircularis  externi  hiat.  A margine  interiori  me- 
dii vestibuli  ductus  membranaceus  ad  saccum,  basi  ossis  occipitis  re- 
conditum, descendit,  qui  canaliculum  sinus  imparis  recipit,  ita,  ut 
vestibulum  membranaceum  hoc  ductu  partim  cum  sacco  partim  cum 
sinu  impari  coniungatur. 

Canales  semicirculares  in  Carpionibus  angustissimi  sunt,  singuli 
tamen  non  pari  longitudine.  Externus  enim  longissimus  est.  Canales 
semicirculares  ossei,  quibus  canalis  semicircularis  membranaceus  exter- 
nus et  posterior  residet,  his  paulo  ampliores  et  haud  dubie  aqua  re- 
ferti sunt,  ita,  ut  tremores  sonoros,  ossibus  capitis  communicatos, 
prius  in  aquam  canalium  osseorum  et  hinc  in  canales  membranaceos 
ipsos  transferri  necesse  sit.  Reliqua  canalium  semicircularium  mem- 
branosorum pars,  canalibus  osseis  non  inclusa,  a liquore  oleoso  cra- 
nium replente  eodem  modo  quo  vestibulum  circumdatur. 

S ci  c c u s.  L a p i l l i . 

■ Fig.  9,  6.  Fig.  11.  — Fig.  14- 

\ 

Saccus,  spelunca  sua  in  basi  cranii  reconditus,  canale  membrana- 
ceo, aqua  repleto,  cum  vestibulo  et  sinu  impari  commercium  habet, 
ita  tamen,  ut  argentum  vivum  vestibulo  immissum  septo  forte  aut  val- 
vula impediatur,  quominus  e vestibulo  in  saccum  descendat.  In  mul- 
tis periculis  bis  tantum  mihi  contigit,  mercurium  e sinu  impari  in 
saccum  impellere,  ita,  ut  dubitem,  num  transitum  mercurii  rupturae,  an 
verae  communicationi  adseribam.  Septum  membranaceum  saccum  in 
duos  loculos  invicem  separatos  dividit. 

Loculus  anterior,  maxima  ex  parte  extra  speluncam  in  ipsa 
cranii  cavitate  iacens,  lapillum  longum,  tenuem,  spinosum,  continet. 
Lapillus  hic,  contra  regulam  minor  est  quam  lapillus  posterior.  Caete- 

rum  forma  eius  satis  insignis  deprehenditur.  Extremitas  eius  anterior 
obtusa,  extremitas  posterior  spinosa  est.  A medio  lapillo  processus 
lateralis  introrsum  dirigitur.  Superficies  eius  anterior  duas  fossas  lon- 
gitudinales habet.  Super  hunc  loculum  anteriorem  sacci  canalis,  a 
sinu  impari  ad  labyrinthum  transiens,  ita  transcendit,  ut  tremores  a 
canali  illo  facile  in  ipsum  loculum  transferri  possint. 

Loculus  posterior,  aecpie  ac  anterior  aqua  turgidus,  lapillum 
maiorem  planum  et  serratum  includit.  Superficies  lapilli  altera,  con- 
vexa, extrorsum  spectat.  In  media  superficie  concava,  introrsum  con- 
versa, spina,  ferri  equini  formam  habens,  eminet,  quam  fossa  circum- 
dat, a qua  radiorum  instar  parvae  rimae  ad  marginem  lapilli  exeunt. 
Fossa  ramos  nervi  auditorii  accessorii,  cuius  fila  per  singulas  rimas  in 
superficie  lapilli  distribuuntur,  recipit.  Margo  lapilli  inferior  incisura 
insignis  est.  Caeterum  silentio  non  praetereundum  est,  loculum  poste- 
riorem sacci  marginemque  serratum  lapilli  supra  et  infra  parietes  osseos 
speluncae,  qua  reconduntur,  tangere,  ideoque  tremores  ossium  capitis, 
qui  aliis  in  piscibus  per  aquam  lapillum  circumdantem  ad  lapillum 
perveniunt,  hic  tactu  in  ipsum  lapillum  transferri  posse. 

Sinus  auditorius  i in  p a r. 

Fig.  9,  7 et  8.  Fig.  23,  25,  26. 

Sinus  auditoiius  impar,  modo  supra  descripto  parte  basilari  ossis 
occipitis  abditus,  piriformis  est  et  speluncam  ossis  eius  ita  explet,  ut 
nullum  inter  os  et  sinum  intervallum  reliquum  sit.  Membrana,  qua 
constat,  pellucida,  membranae  vestibuli,  cui  continua  est,  plane  simi- 
lis reperitur,  attamen  cum  tenuior  sit,  quam  membrana  vestibuli, 


25)  Sinus  auditorius  impar,  vel  minorum  Cyprini  generis  specierum  , lioc  modo  facillime 
mercurio  repletur,  ut,  stapede  ab  atrio  sinus  imparis  remoto,  sipho  in  eam  apertu- 
ram, perquam  atrium  et  sinus  impar  cohaerent,  immittatur.  Quo  facto,  mercurius 
in  sinum  imparem,  in  canales  sinus  imparis,  et  atrium  sinus  imparis  oppositi  lateris 
sponte  delabitur. 

mercurii  iniecli  vim  minus  fert,  faciliusque  dilaceratur.  Apex  eius 
anterior  postquam  in  cranii  cavitatem  prodiit,  divisione  bifurca  in  duos 
canales  satis  angustos  finditur,  quorum  alter  ad  dextram,  alter  ad  sinis- 
tram aurem  transit.  Quisque  horum  canalium  super  loculum  anterio? 
rem  sacci,  ossiculum  longum  et  spinosum  continentem,  transcendens, 
cum  processu  illo,  quo  saccus  et  vestibulum  coniungitur,  unitur,  atta- 
men nondum  finitur.  Hoc  ipso  enim  loco  recessus  ossis  temporum  sa- 
tis longus,  canali  similis,  animadvertitur,  qui  appendicem  membrana- 
ceam coecam,  canali  sinus  imparis  continuam,  recipit,  cuius  utilitatem, 
liaud  intelligo,  quanquam  haec  appendix  in  omnibus  Cyprinis  inveniatur. 

Quam  quidem  appendicem  coecam  Comparettius  2<?)  iarn,  quam- 
vis sinum  imparem  non  cognoverat,  delineavit  et  descripsit. 

Pars  posterior  amplior  sinus  imparis  per  duas  parvas  aperturas, 
sub  foramine  magno  ossis  occipitis  positas,  exitum  in  duo  atria  sinus 
imparis  habet. 


j4  t r i a s i n u s i m p a r i s. 

Fig.  9,  9.  Fig.  10,  2.  Fig.  23,  27. 

Eo  enim  in  loco,  quo  os  occipitis  cum  vertebra  prima  con- 
iunctum  est,  in  superficie  superiori  corporis  vertebrae  primae,  pone 
medullam  spinalem  duo  atria  sphaerica,  ex  parte  membranacea,  ex 
parte  ossea,  alterum  sinistrum,  alterum  dextrum,  posita  sunt.  Forma 
eorum  non  quidem  plane  sphaerica,  sed  a parte  externa  et  interna 
compressa  est. 

Quidque  eorum  ossiculo,  sibi  proprio,  inter  os  occipitis  et  pro- 
cessum spinosum  vertebrae  primae  aflixo,  expansum  tenetur.  Quod  qui- 
dem ossiculum,  cum  non  solum  tectum  atrii  constituat,  sed  margine 
externo  marginem  superiorem  stapedis,  atrium  claudentis,  excipiat, 
claustrum  appellavi.  Interna  atrii  superficies,  continuatione  membra- 
nae sinus  imparis  vestita,  laevis  est.  Caeterum  vero  non  solum  atiia, 


25)  L.  L.  pag.  271.  Xab.  III.  Fig.  23.  c. 

sccl  sinus  impar  quoque  una  cum  canalibus,  ad  vestibulum  transeunti- 
bus, aqua  referta  sunt,  ita,  ut  quicunque  impulsus,  in  atrii  aquam 

factus,  per  sinum  imparem  et  canales  ad  vestibulum  utriusque  lateris 
deferatur. 

t 

Nervi  auditor  i i. 

De  nervis  auditoriis  Cyprinorum  supra  dictum  est.  Quare  hoc 
loco  id  tantum  monere  liceat,  neque  ad  sinum  imparem,  neque  ad 
canales  et  atria  sinus  imparis  fila  nervea  transire. 

■ J-  ’ v)  J • n:  t-  1 .•  , r • ' : * n.o  Cf 

O s s i c u l a a u d i t o r i a. 

Fig.  9,  10  — 13.  Fig.  10,  3—6.  Fig.  23,  28  — 33.  Fig.  15.  — Fig.  18. 

Atria  sinus  imparis  apparatu  mirifice  artificioso  trium  ossiculo- 
rum invicem  coniunctorum  atque  articulationibus  ad  tres  priores  ver- 
tebras annexorum  cum  vesica  natatoria  commercium  habent. 

Primum  ossiculum,  stapes,  ostreae  formam  habet,  cuius 
superficies  concava  atrio  advertitur,  a qua  atrium  extrorsum  tegitur  et 
clauditur.  Margo  eius  superior  margini  externo  claustri  contiguus 
est,  ita  tamen,  ut  vel  ab  eo  removeri,  vel  apprimi  ad  eum  possit.  In 
margine  stapedis  inferiori  processus  duo  acuti,  cardinis  usum  et  for- 
mam habentes,  reperiuntur,  quorum  inferior  foramini  vertebrae  pri- 
mae, quorum  superior  rimae  immissus  est,  quae  inter  processum  spi- 
nosum vertebrae  primae  et  secundae  reperitur.  Oua  articulatione  fit, 
ut  stapes  quasi  circa  cardinem  moveri,  et  atrium  vel  remoto  stapede 
expandi  et  amplificari,  vel  appresso  comprimi  possit. 

Superficies  stapedis  concava  atrio  adversa  a tunica  atrii  intima 
obducitur  et  vestitur,  quo  fit,  ut  aquae  atrii  a stapede  tremores  soni- 
feri  communicari  quidem  possint,  aqua  tamen,  stapede  a claustro  pau- 
lulum remoto,  effluere  nequeat. 

Iu  externa  stapedis  superficie,  convexa,  tendo,  affigitur,  incudem 
cum  stapede  coni  ungens. 

Secundum  ossiculum,  incus,  tricuspidale  est.  Processus 
eius  acutus  alter  foramini,  in  corpore  vertebrae  secundae  conspicuo, 
ita  immissus  est,  ut  ossiculum  verti  possit,  alter  processus  acutus  liga- 
mento ad  eandem  vertebram  alligatus  est.  Extremitas  externa  ossiculi 
tendinem,  a stapede  ad  malleum  transeuntem,  suffulcit. 

Tertium  ossiculum,  malleus,  maximum  est , et  iam  dud nm 
ab  anatomicis  cognitum  et  descriptum.  27)  Ossiculum  lioc  planum  et 
semilunare  est,  marginemque  convexum  extrorsum  et  deorsum,  conca- 
vum, in  quo  processus  articularis  prominet,  introrsum  vertit.  Apex 
superior  aduncus  tendine  lato  cum  incude  et  stapede  coniungitur.  Apex 
inferior  aduncus,,  sub  processu  transverso  vertebrae  tertiae  ad  abdomen 
dirigitur,  ibique  tunicae  externae  vesicae  natatoriae  adhaeret.  Processus 
articularis,  in  media  parte  marginis  concavi  prominens,  a fovea  articu- 
lari, fossae  formam  habente,  corporique  vertebrae  secundae  et  tertiae 
insculpta,  recipitur.  Cuius  quidem  articuli  ope  mallei  extremitas  su- 
perior vel  a stapede  removeri,  vel  ad  eum  adverti  potest. 

Substantia^  ossea  horum  ossiculorum  nequaquam'  compacta  , sed 
in  carpionibus  praesertim  spongiosa  est.  Magnitudo  ossiculorum  audi- 
toriorum semper  magnitudini  piscis  respondet.  In  iunioribus  piscibus 
ossicula  minora,  in  piscibus  aetate  provectis,  maioribus,  maiora  sunt; 
ita,  ut  incrementum  eorum  incremento  reliquorum  ossium  corporis 
aequetur.  Attamen  hoc  incrementum  ad  extremum  vitae  terminum  con- 
tinuatum ossiculis  auditoriis  non  cum  ossibus  reliquis  solum  , sed  cum 
sytemate  nervoso  reliquoque  corpore  omni  et  cum  labyrintho  adeo 
membranaceo  commune  est. 


27)  Rosenthalius  in  libro;  Ichthyotomische  Tafeln.  Berlin  1812.  Tab.  I.  Fi*.  2b  Fi:r.  5d. 
rig.  6.  big  7.  malleum,  quem  os  ensijforme  appellaverat,  delineavit.  Stapedem  quo- 
que lab.  I.  Fig.  3 et  4.  c sed  obiter  indicavit.  Incudem  vero,  et  singulorum  ossicu- 
lorum cum  aure  coniunctionem  non  cognoverat. 

V e S i c a natatoria • 

Fig.  21.  et  Fig.  22. 

Vesica  natatoria  Cyprinorum  constrictione  media  in  partem  su- 
periorem et  inferiorem,  quae  ostio  admodum  angusto  communionem 
liabent,  dividitur. 

Omnem  vesicam  peritonaeum  involvit. 

Tunica  vesicae  externa  alia  est  in  parte  superiori , in  qua  spe- 
ciem tendineam  mentitur,  sed  mollis  est  et  facillime  dilaceratur,  alia 
in  inferiori,  in  qua  tenuissima  et  pellucida  repentur.  Illa  tunicae  in- 
ternae vix  adhaeret,  haec  vix  ab  interna  tunica  separari  potest. 

Tunica  vesicae  interna,  quae  pellucida,  tenuis  et  elastica  est, 
superficiem  internam  laevem,  externam  striis  fibrarum  muscularium 
transversalium  tectam  habet.  In  utroque  enim  latere  partis  inferioris 
vesicae  stria  talis,  dimidiam  partem  pollicis  lata,  in  superficie  vesicae 
valde  elata,  ab  extremitate  cius  inferiori  ad  superiorem  ascendit.  Eo 
loco , quo  inferior  vesicae  pars  cum  superiori  cohaeret,  utraque  stria 
confluit,  omnemque  vesicam  annuli  instar  ambit. 

Similis  stria  fibrarum  muscularium  transversalium , dimidiam 
partem  pollicis  lata  in  media  superficie  posteriori  partis  superioris  ve- 
sicae natatoriae  ad  summum  apicem  ascendit. 

Glandulis  vesica  plane  caret,  nervis  autem  duobus,  a ramo  in- 
testinali utri  usque  vagi  venientibus,  et  una  cum  canale  pneumatico  ad 
vesicam  accedentibus,  instructa  est. 

Tunica  externa  partis  superioris  vesicae  parti m malleo  utriusque 
lateris  adhaeret,  partim  duobus  processibus  vertebrae  tertiae  affixa  est. 

Inferior  vesicae  natatoriae  pars  libera  est,  et  peritonaeo  suspen- 
sa tenetur. 

Canalis  pneumaticus,  qui  ab  eo  loco,  quo  inferior  pars  ve- 
sicae natatoriae  cum  superiore  cohaeret,  originem  ducit,  iisdem  tuni- 
cis, quibus  vesica  ipsa,  constat.  Qui,  postquam  cursu  flexuoso  ad  fau- 
ces ascendit,  haud  parum  intumescens  ibi  aperitur.  Quo  factum  est. 

ut  Petitus28)  in  Cyprino  carpione,  Koelreuterus  29)  in  Cyprino  rutilo 
valvulas  , introitum  aquae  vel  ciborum,  oesophago  contentorum,  impe- 
dientes, descripserint.  Re  accuratius  cognita  patet  valvulas  plane  non 
adesse,  sed  intumescendam  a sola  tunica  externa^  hoc  loco  crassiori, 
ampliori  et  musculari  proficisci,  canalem  vero  ipsum,  tunica  intima  cir- 
cumdatum, nequaquam  ampliorem,  sed  multo  angustiorem  inveniri, 
ideo  que  tunicae  externae  amplitudinem  cursu  spirali  explere.  Qua  fa- 
brica id  sane  efficitur,  ut,  musculis  tunicae  externae  contractis,  et  al- 
tera quaque  canalis  flexura  ad  alteram  appressa,  nec  in  vesicam  aditus, 
neque  ex  ea  exitus  pateat.  Alio  sine  dubio  modo  tanta  aeris  vis  vesica 
non  retineri  potuisset.  Nova  igitur  machina  a valvulis  diversa,  qua 
aditus  et  reditus  aeris  nunc  prohibentur,  nunc  liberi  esse  possunt.  So- 
lus enim  sphincter  aeris  vi  non  restitisset.  Valvulae  autem  non  apte 
hic  adhiberi  potuerunt,  quod,  si  accessum  ad  vesicam  impedivissent, 
eum  non  solum  eodem  semper  modo  impedivissent,  sed  exitui  quoque 
aeris  e vesica  non  restitissent.  Qua  quidem  machina  alios  pisces  carere 
posse  eo  explicatur,  quod  vesica  natatoria  in  nullo  alio,  quem  inqui- 
sivi,  pisce  tanta  aeris  vi  expanditur,  quam  in  cyprinis. 

* • 

Vesicae  nat  at  oriae , et  ossiculorum  auditoriorum  ad 

audiendum  utilitas . 

Iam  vero  quid  vesica  natatoria  et  ossicula  auditoria  in  auditu 
efficiant  videamus. 

Prima  utilitas  haec  est:  ut,  stapede  ad  atrium  appresso, 
aqua  atrio,  sinu  impari,  et  omni  labyrintho  contenta  com- 
primatur, adeoque  parietes  labyrinthi  membranacei  expan- 
dantur et  intendantur,  contra,  ut,  stapede  ab  atrio  abducto 
et  remoto,  omnis  labyrinthus  relaxetur. 


28)  Mem.  de  l’Acad.  d.  sc.  1733.  p.  272. 

29)  Novi  Gominent.  Petropolitani  XV.  p.  501. 

Parte  enim  inferiori  vesicae  natatoriae  striis  fibrarum  muscularium 
transversalium  constricta,  superior  pars,  cui  malleus  utriusque  lateris 
affixus  est,  aere  impulso  dilatatur,  quo  fit,  ut,  mallei  extremitate  infe- 
riori extrorsum  versa,  omni  que  malleo  circa  axem  moto,  superior  ex- 
tremitas stapedem  ad  atrium  apprimat.  Stapede  vero  appresso  magna 
aquae  copia  ex  atriis  in  sinum  auditorium  et  reliquum  labyrinthum 
impellitur. 

Relaxatis  musculis  partis  inferioris  vesicae  natatoriae,  superior 
pars,  partim  fibrarum  muscularium  ope,  partim  elasticitate  ad  pristi- 
nam parvitatem  redit,  aeremque  in  inferiorem  iterum  partem  repellit, 
simul  vero  stapedem  ab  atrio  removet,  atriumque  sinus  imparis  ampli- 
ficat. Spatio  vero  atriorum  aucto,  aqua,  antea  in  sinum  imparem  et 
labyrinthum  impulsa,  in  atria  reducitur,  ideoque  tensio  expansioque  la- 
byrinthi relaxatur. 

Quos  vesicae  natatoriae  effectus  non  solum  e partium  singula- 
rum coniunctione  cognovi,  sed  multis  quoque  periculis  expertus  sum. 
Vesicae  enim  natatoriae  parte  inferiori  manu  compressa,  singulorum 
ossiculorum  auditoriorum  motus  oculis  perspiciuntur.  Quin  mercurius 
vivus,  in  sinum  imparem  antea  iniectus,  compressa  hac  vesicae  natato- 
riae parte,  in  canales  ad  vestibulum  transeuntes  propellitur,  relaxata 
vesica,  in  sinum  imparem  redit. 

Altera  vesicae  natatoriae  in  audiendo  utilitas  haec  est,  ut  tre- 
mores aquae  contremiscentis,  sibi  a vertebris,  quibus  afiixa 
est,  et  a costis,  quas  tangit,  communicatos,  in  se  quasi  col- 
ligat, et  maxima  sua  elasticitate  auctos  in  ossicula  audito- 
ria transferat,  a quibus  aquae  atriorum  et  sinus  imparis 
traditi  ad  ipsum  labyrinthum  membranaceum  veniunt. 

Quae  quidem  sententia  si  dubia  quibusdam  propterea  videatur, 
quod  vesica  natatoria,  vertebrae,  et  costae  quaquaversum  a squamis 
certe  et  carnibus  circumdatae  sint,  adeoque  tremoribus  aquae  nulla  ad 
vesicam  accessio  sit;  membranae  tympani  in  quibusdam  animalibus  situ 
sub  carne  et  cute  abdito,  ut  in  testudine  et  serpente,  illustrabitur,  cui, 
ut  similis  a natura  in  audiendo  functio  quam  vesicae  natatoriae  Cypri- 

nomm  data  est,  ita  eadem  functionis  perficiendae  impedimenta  obstant. 
Idem  de  aditu  vestibuli  cartilaginei  Raiarum  et  Squalorum,  membrana 
obducto,  sub  cute  aspera  et  tela  cellulosa  recondito,  valet,  cui,  quin 
similem  quam  membranae  tympani  utilitatem  adscriberet,  nemo  recen- 
tiorum  anatomicorum  dubitavit.  Videtur  igitur  tremorum  soniferorum 
aquae  ad  ossa  transitus  tenui  strato  fibrarum  muscularium  et  cute 
haud  impediri. 

• a > t * f 

Adde,  quod  vesica  natatoria  Cyprinorum,  maximam  alvi  partem 
explens,  singulas  fere  costas  dextras  sinistrasque  premit,  itaque  ab  aqua 
ad  piscem  appellente  ab  utraque  parte  simul  movetur.  Nec  vero  a 

« t • f . 

veritate  abhorret,  toti  thoraci  hac  vesicae  natatoriae  expansione,  sin- 
gulorumque  arcuum  costalium  distentione,  resonantiam  aliquam  dari. 

Ceterum  haec  vesicae  natatoriae  utilitas  in  Cobitide  fossili  tam 
perspicua  est,  ut  cognita  huius  piscis  structura,  quae  paulo  post  de- 
scribetur, nullum  plane  dubium  supersit. 


Fossa  auditoria . Aditus  externi  vestibuli  ossei. 

Fig.  10,  1,  7.  Fig.  24,  48. 

Ossicula  auditoria,  ut  a musculorum  vicinorum  pressu  et  laesione 
tuta  sint,  fossa  auditoria  membranacea  includuntur: 

- 

Ablatis  nimirum  squamis  et  musculis  os  occipitis  et  spinam  dorsi 
tegentibus,  vertebrae  tres  superiores  invicem  concretae  magnisque  pro- 
cessibus insignes  in  conspectum  veniunt.  Inter  processum  transversum 
et  corpus  vertebrae  secundae  et  tertiae  et  os  occipitis  membrana  tendi- 
nea ita  expansa  est,  ut  spatium  amplum,  pinguedine  oleosa  alba  re- 
pletum, per  foramen  magnum  cum  cavitate  cranii,  eadem  pinguedine 
referta,  communicans,  includatur.  Quae  quidem  fossa  membranacea, 
quia  ossicula  auditoria  includit,  a me  fossa  auditoria  appellata  est. 
Cum  foramen  illud  maximum,  in  utraque  parte  ossis  occipitis  positum, 
et  iam  diu  ab  anatomicis  cognitum  et  descriptum,  nequaquam,  ut  a 

Comparettio  30)  aliisque  dicitur,  membrana  clausum  sit,  sed  omni  ex 
parte  pateat;  tanta  communicatio  cavitatum  cranii  et  fossae  auditoriae 
est,  ut  liquor  fossa  contentus,  libere  in  cranii  cavum  immitti,  inde- 
que  iterum  in  fossam  redundare  possit.  Qua  propter  fossa  ^auditoria 
pro  appendice  membranacea  cranii  habenda  est. 

Cavitate  eius  praeter  stapedem,  incudem  et  malleum,  tendines, 
singula  ossicula  iungentes,  nervusque  spinalis  primus  secundus  et  tertius, 
in  ganglia  spinalia  intumescentes,  continentur.  Nervus  spinalis  primus 
iuxta  stapedem,  et  secundus  iuxta  incudem  situs,  sub  tendine,  inter 
singula  ossicula  interposito,  per  mediam  fossam  auditoriam  descendit. 
Nervus  spinalis  tertius  super  malleum  ipsum  transcendit.  Singuli  nervi 
singula  que  ossicula  auditoria  liquore  oleoso  albo  circumdata  sunt. 

Eo  loco,  quo  mallei  apex  inferior  ad  alvi  cavitatem  vergit, 
membrana  fossae  auditoriae  malleo  tam  arcte  accincta  est,  ut  liquor 

oleosus  fossa  auditoria  et  cranio  inclusus  non  in  abdomen  effluere  possit. 

; - ' 

Musculi  fossae  auditoriae . 

Fig.  10,  12. 

A spina  ossis  occipitis,  musculi  quidam  prae  caeteris  rubentes  ad 
vertebram  secundam  et  tertiam  descendunt,  quorum  fasciculi  nonnulli 
in  membrana  fossae  auditoriae,  inter  processum  transversum  vertebrae 
secundae  et  tertiae  expansa,  affiguntur.  Quibus  contractis,  fossa  audi- 
toria expansa  et  amplificata  maiorem  liquoris  oleosi  copiam  e cranio  in 
se  recipit,  relaxatis,  elasticitate  fossae  auditoriae  idem  liquor  in  cra- 
nium repellitur. 

Fossae  audit  ori  ae  ad  audiendum  utilitas . 

r * f t 

Duplex  ergo  utilitas  fossae  auditoriae  tribuenda  est.  Altera,  ut 
ossiculorum  auditoriorum  laesionem  avertat,  quae,  nisi  hoc 


30)  L.  L.  p.  254. 

sacco  pingui  liquore  pleno  defenderentur,  a musculis  adiacentibus  preme- 
rentur, altera,  ut  pressionem  externam,  quam  labyrinthus 
membranaceus  a liquore,  cranii  cavitate  contento,  pati- 
tur, vel  impulso  liquore  augeat,  vel  retracto  imminuat.  Qua 
re  fossae  auditoriae  contractae  eontrarius  effectus  in  labyrinthum  mem- 
branaceum est  quam  stapede  ope  vesicae  natatoriae  ad  atrium  sinus 
imparis  appresso.  Hoc  rnodo  enim  pressio  aquae,  labyrintho  membra- 
naceo inclusae,  adeoque  expansio  labyrinthi,  illo  modo  pressio  liquoris 
labyrintho  menbranaceo  circumfusi  augetur.  Imminuta  vero  pressione 
externa,  interna  augetur,  aucta  pressione  externa,  interna  imminuitur, 
atque  sic  utroque  apparatu  aequilibrium  inter  pressum,  quem  labyrin- 
thus a liquore  incluso  et  sibi  circumfuso  patitur,  servatur. 

Caeterum  vero  liquor  cranii  condensatus  e legibus  acusticis  ad 
tremores  soniferos  propagandos  aptior  est.  Idem  vero  liquor  labyrin- 
tho tremores  cranii  communicat. 

Auris  Siluri  Glan  i si 

Auris  huius  piscis,  paucis  exceptis  eandem,  quam  auris  Cypri- 
norum, fabricam  habet. 


Re  ccpt  acula  labyrinthi  membranacei  ossea . 

Fig.  30. 

Cavitati  cranii  peramplae  ab  utraque  parte  posteriori  cavitas  la- 
teralis, a qua  canalis  semicircularis  membranaceus  externus  omni  ex 
parte  et  canalis  semicircularis  posterior  magna  ex  parte  excipitur,  ad- 
dita est.  In  margine  externo  ostii  magni,  quo  haec  cavitas  cum 
cavitate  cranii  commercium  habet,  foramina  duo,  per  quae  canalis  se- 
micii cularis  membranaceus  anterior  exit  et  intrat,  in  margine  posteriori 
aliud  foramen  reperitur,  per  quod  canalis  semicircularis  membranaceus 
posterior  in  cavum  laterale  penetrat.  Ad  marginem  eius  ostii  inferio- 
rem vestibulum  membranaceum  situm  est. 

Ab  his  cavitatibus  lateralibus  speluncae  duae,  saccum  auris  cu- 
iusque excipientes,  parti  basilari  ossis  occipitis  insculptae,  longe  remotae 
sunt.  Utraque  spelunca  septo  medio  osseo  invicem  separatur  quod  eo- 
dem quo  in  Cyprinis  modo,  cavitatem  mediam  longam,  ad  recipiendum 
sinum  imparem  includit.  Cavitas  haec  antrorsum  ostiolo  medio  inter 
utramque  sacci  speluncam  sito  aperta  est,  retrorsum,  sub  foramine  oc- 
cipitali duplici  ostiolo,  ex  atrio  dextro  sinistroque  accessionem  habet. 

Vestibulum  membranaceum . Canales  semicirculares 

m e m b r a n ac  e i . 

Fig.  SO,  1 — 5. 

I . * i ' 4. 

Vestibulum  membranaceum  saccus  longus  est,  extremitate  ante- 
riori ampullam  canalis  semicircularis  anterioris  et  externi,  extremitate 
posteriori  ampullam  canalis  semicircularis  posterioris  alterumque  finem 
canalis  externi  recipiens.  In  marginem  superiorem  medii  vestibuli,  du- 
ctus e confluxu  canalis  semicircularis  anterioris  et  posterioris  ortus  se 
insinuat. 

E margine  inferiori  medii  vestibuli  processus  membranaceus,  sac- 
cum cum  vestibulo  coniungens  ad  basin  cranii  descendit. 

Omne  vestibulum  uti  canales  semicirculares  et  saccus  aqua  li- 
quida plenum  est.  Extremitas  anterior  vero  praeterea  lapillum  planum 
et  quadrangularem  includit. 

Canalis  semicircularis  anterior  et  posterior  brevi  canali  osseo  in- 
cluduntur maxima  ex  parte  vero,  ut  canalis  semicircularis  externus,  a 
cavo  laterali  receptus,  liberi  in  circulum  feruntur. 

Sciccus.  L,  a p i l l i \ 

Fig.  30,  6.  Fig.  37.  — Fig.  40. 

Saccus  basi  ossis  occipitis  abditus,  processu  membranaceo  cum 
vestibulo  et  sinu  impari  cohaeret.  Septum  membranaceum  cavitatem 
in  duos  loculos  separat,  quorum  anterior  lapillum  minorem,  posterior 
lapillum  maiorem  continet. 


Lapillus  anterior,  lapillo  anteriori  Cyprinorum  similis  est. 
Longus  enim  et  spinosus  est  et  duas  fossas  longitudinales  crista  promi- 
nente separatas  ostendit.  Extremitas  eius  anterior  obtusa,  posterior 
acuta  est. 

Lapillus  posterior,  ostreae  similis,  alteram  superficiem  con- 
cavam, rima,  ferri  equini  formam  habente,  insignem,  alteram  conve- 
xam habet.  Lapillus  vestibuli  et  hic  lapillus  singulis  quasi  stratis  ut 
conchae  ostrearum,  initio  angustis  sensim  latioribus,  constat.  Massa 
eorum  dura  est. 


Sinus  auditorius  i mp a r. 

»» 

A processu  membranaceo  saccum  cum  vestibulo  iungente,  cana- 
lis satis  angustus  incipit,  qui  cum  eodem  canale  auris  oppositae  con- 
currens, in  sinum  imparem,  basi  ossis  occipitis  inclusum  intrat.  Sinus 
impar  satis  magnus  et  ovalis  est  cavitatemque  ossis  occipitis  qua  inclu- 
ditur ita  vestit,  ut  nullum  spatium  cavi  non  repletum  supersit.  Aquam 
eius  per  canales  descriptos  vel  ad  vestibulum  dextrum  vel  ad  sini- 
strum transire  posse  inspectione  canalium  cum  vestibulo  utri  usque  au- 
ris coniunctorum  clarum  est,  iniecto  mercurio  vero,  cuius  vi  et  pon- 
dere, priusquam  ad  vestibulum  penetravit,  membrana  canaliculorum 
tenuissima  rumpitur,  haud  probari  potest.  Caeterum  vero  sinus  impar 
cum  canalibus  si  mercurius  sensim  in  atria  sinus  imparis  immittitur  fa- 
cillime impletur. 

Atria  sinus  i m p a r i s* 

Fig.  30,  7.  9.  10. 

Sinui  impari  per  duo  loraminula  sub  foramine  magno  ossis  occi- 
pitis sita  exitus  in  duo  atria  membranacea,  in  vertebra  prima  iuxta 
medullam  spinalem  collocata,  est.  Atria  haec  non  sphaerica  ut  in  Cy- 
prinis sed  ovalia  sunt,  et  uti  in  illis  ossiculo  proprio,  plano  et  longo, 
claustro,  a superiori  parte  defenduntur.  Superficies  atriorum  interna 
membrana  laevi  membranae  sinus  imparis  continua  vestitur. 


N 

O s s i c u l a a u dito  r i a. 

Fig.  30,  8,  11,  12,  13.  Fig.  31,  3,  4.  Fig.  32  — 36. 

Tria  ossicula  auditoria  invicem  coniuncta  atrium  dextri  sinistri- 
que lateris  cum  vesica  natatoria  coniungunt. 

V r i m u m ossiculum,  stapes,  a membrana  inter  corpus  et 
processum  spinosum  vertebrae  primae  expansa,  tegitur,  ideoque  diffici- 
lius quam  reliqua  duo  ossicula  cognoscitur. 

Corpus  eius,  ovale  conchae  simile,  atrium  claudit.  Superficies 
enim  eius  paululum  excavata  atrio  adversa,  superficies  externa,  medio 
tuberculo  insignis,  convexa  est.  Tuberculo  illi  tendo  brevis  stapedem 
cum  incude  coniungens  adhaeret. 

In  fine  posteriori  conchae  globulus  osseus,  processus  articularis, 
prominet,  qui  a parvo  acetabulo,  corpori  vertebrae  primae  insculpto, 
receptus,  efficit  ut  stapes  rotari  conchaque  atrio  vel  apprimi  vel  ab  eo 
abduci  possit.  Ab  eo  loco  quo  concha  et  globulus  unitur,  processus 
stapedis  superior  exit  initio  latus  postea  fine  acuto  desinens  membra- 
naeque canalem  spinalem  claudenti  adhaerens. 

Alterum  ossiculum,  incus,  parvum  crassum  et  cylindricum 
est.  Altera  eius  extremitas  brevi  tendine  cum  stapede,  altera  cum  mal- 
leo coniuncta  est.  Itaque  situs  huius  ossiculi  hac  re  potissimum  a situ 
incudis  Cyprinorum  differt,  quod  inter  stapedem  et  malleum  ita  inter- 
positum est,  ut  vertebris  nullo  modo  adhaereat. 

T e 1 1 1 u m o s s i c u 1 u m , m a 11  eus,  maximum  planum  et  longum 
est,  adeoque  malleum  Cyprinorum  magnitudine  superat.  Quare  non 
dubitari  potest,  quin  malleus  Siluri  Glanis,  piscis  haud  inter  minores 
ponendi,  maximum  ossiculum  auditorium  omnium  animalium  sit. 

Extremitas  eius  anterior  brevi  tendine  cum  incude,  extremitas 
posterior.,  adunca,  in  abdomen  descendens,  cum  vesica  natatoria  cohae- 
ret. A medio  osse  processus  folianus,  in  rimam  prope  radicem  proces- 
sus transversi  vertebrae  secundae  infixus,  exit.  Itaque  malleus  non  ar- 
ticuli ope  sed  elasticitate  processus  foliani,  admodum  flexibilis  move- 
tur. A corpore  vertebrae  secundae  ligamentum  tendineum  ad  extremi- 
tatem inferiorem  aduncam  transit. 

Vesica  natatoria. 

Vesica  natatoria  simplex  non  ia  plures  cellas  divisa  est  et,  ut 
in  aliis  piscibus,  duabus  tunicis  et  peritonaeo  obducitur.  Tunica  eius 
externa,  speciem  quidem  membranae  tendineae  habet,  attamen  massa 
molli  fere  pultiformi  quam  maxime  a natura  tendinea  differt,  tunica 
intima  quae  tenuis  et  pellucida  reperitur,  superficiem  internam  laevem 
fiabet.  Malleus  ut  in  Cyprinis  tunicae  externae  vesicae,  non  internae 
adhaeret.  Corporibus  glandulosis  rubentibus  fibrisque  muscularibus,  in- 
ter tunicam  externam  et  internam  sitis,  vesica  plane  caret.  Nec  vero 
ad  aerem  in  superiorem  extremitatem  vesicae  impellendum  eoque  modo 
hanc  extremitatem  expandendam  fibris  muscularibus  opus  esse  videtur. 
Costae  enim  Siluro  brevissimae  et  non  corporibus  vertebrarum  sed  pro- 
cessibus transversis  adhaerentes  sunt.  Quare  abdomen  et  vesica  nata- 
toria#nominatim,  ita  musculis  alvinis  comprimitur,  ut  aer  ex  inferiori 
in  superiorem  partem  cogatur. 

i 

Vesicae  natat  ori  ae  et  o ssiculorilm  auditoriorum  ad 

audiendum  utilitas. 

Quod  hac  de  re  in  Cyprinis  paulo  ante  disputatum  est,  huc  quo- 
que referendum.  Parte  superiori  vesicae  expansa  malleus  ad  incudem* 
incus  ad  stapedem,  stapes  ad  atrium  sinus  imparis  apprimitur,  cuius 
aqua  in  sinum  imparem  et  vestibulum  propulsa  labyrinthum  membra- 
naceum expandit  et  intendit.  Superiori  vesicae  parte  relaxata,  malleus 
propter  elasticitatem  processus  foliani  ad  pristinum  situm  redit,  omnis- 
que  labyrinthus  relaxatur.  Praeterea  haud  dubie  tremores  vesicae  na- 
tatoriae ipsius  per  ossicula  ad  labyrinthum  transferuntur. 

F ossa  a u d i t o r i a.  A d i tus  e x t e r n i v e s tib  ul  i 

ossei  (cranii). 

Fossa  auditoria  membranacea  liquore  repleta,  qua  incus  et  supe- 
rior mallei  pars  includitur  et  a laesione  externa  defenditur,  nullam  cumcra- 

nio  communionem  habet.  Foraminibus  enim  illis  duobus  maximis,  ossi 
occipitis  insculptis,  quae  in  omnibus  Cyprinis  inveniuntur,  Silurus  Cla- 
nis caret.  Eorum  tamen  loco  in  summo  cranii  vertice  inter  partem 
posteriorem  utriusque  ossis  frontis  et  ossa  parietalia  apertura  longa 
magna  et  impar  hiat,  quae  cum  non  nisi  cute. tegatur , facillime  tremo- 
ribus sonoris  aditum  ad  cranii  liquorem  indeque  ad  ipsum  labyrinthum 
membranaceum  offert,  acleoque,  cum  cranii  cavitas  labyrinthum  mem- 
branaceum includens  vestibulo  osseo  comparanda  sit,  pro  aditu  vesti- 
buli ossei  haberi  debet,  ostiisque  Raiarum  posterioribus  a Scarpa  de- 
scriptis respondet. 

Intelligitur  vero  aurem  Siluri  Glanis  hac  tantum  re  simpliciorem 
quam  aurem  Cyminorum  esse,  quia  aqua  cranio  inclusa  huius  ostii 
ope  percelli  quidem  attamen  non  ut  a fossa  auditoria  Cyprinorum  com- 
primi et  intendi  potest.  • 

De  nervorum  auditoriorum  distributione  et  fine  de  quibus  supra 
dictum  est  taceo. 

Auris  Cobiti  dis  Fossilis. 

Cobitis  Fossilis  et  Barbatula  haud  dubie  inter  omnia  animalia 
aquatilia  aure  perfectissima  excellunt. 

Receptacula  Ossea * 

Fig.  43. 

r . . i < v l 'v 

Cavitati  cranii  Cobitidis  fossilis  non  duae  cavitates  laterales,  uno 
aut  duobus  ostiis  in  cranii  cavum  patulae,  additae  sunt.  Eaedem  enim 
huius  cavi  amplificationes,  quae  aliis  in  piscibus  septo  quodam  a cra- 
nii cavo  separantur,  hic,  quocunque  septo  carentes,  omni  ex  parte  pa- 
tent. Idem  vero  piscis  canalibus  quoque  osseis,  quibus  canales  semi- 
circulares membranacei  vel  omnino  vel  ex  parte  excipiantur,  plane  ca- 
ret. Vestibulum  enim  membranaceum  in  sulco  baseos  cranii  residet. 
Canales  semicirculares  vero,  parieti  cranii  externo  adhaerentes,  libere 
in  circulum  feruntur. 

Speluncae  duae,  quibus  saccus  utriusque  auris  abditus  est,  a ca- 
vitate laterali  ut  in  Cyprinis  et  Siluro  Glane  remotae,  basi  ossis  occi- 
pitis insculptae  sunt,  aditumque  ut  in  illis  satis  angustum  habent. 
Septum,  quo  utraque  spelunca  separatur,  eodem  modo,  quo  in  illis 
piscibus,  recessum  sinui  impari  proprium  recondit,  cuius  anterior  et 
angusta  pars  inter  utramque  speluncam  sacci  ostiolo  aperta  est,  cuius 
pars  posterior  duobus  ostiis  perparvis  aditum  ex  atriis  offert.  Intelli- 
gitur  igitur  receptacula  auris  ossea  ita  sibi  in  omnibus  Cyprinis,  Siluro 
Glane  et  Cohitide  constare,  ut  paucis  exceptis,  cognita  structura  unius 
piscis,  reliquorum  etiam  clara  sit.  In  omnibus  enim  sacci  spelunca  a 
cavitate  laterali  remotissima  est,  in  omnibus  recessus  sinum  imparem 
recipiens  eundem  situm,  eosdemque  exitus  habet. 


Vestibulum  membranaceum.  Canales  semicirculares 

me  in  b r a n a c e i . 

Fig.  43,  10  — 14. 

Vestibulum  membranaceum  saccus  minus  longus  quam  in  Siluro 
et  Cyprino  est,  extremitateque  anteriori  ampliori  ut  in  illis  lapillum 
vestibuli  includit,  qui  vero  magnitudine  utrosque  lapillos  sacci  superat, 
cum  in  reliquis  quos  inspexi  piscibus  omnibus  lapillus  vestibuli  semper 
longe  minor  quam  lapillus  anterior  sacci  inveniatur.  Ab  eadem  parte 
anteriori  vestibuli  ut  in  omnibus  aliis  piscibus  osseis  ampulla  canalis 
anterioris  et  externi  recipitur,  cum  extremitati  vestibuli  posteriori  finis 
posterior  canalis  semicircularis  externi,  et  ampulla  canalis  semicircula- 
ris posterioris  inseratur.  In  medium  vestibulum  fines  canalis  semicir- 
cularis anterioris  et  posterioris  intrant,  hac  tamen  ratione,  ut,  prius- 
quam intrent  non  alter  cum  altero  confluens,  unum  ductum  longiorem 
componat,  sed  ita,  ut  uterque  uno  loco  in  vestibulum  aperiatur. 

Canales  semicirculares  haud  longi,  at  satis  ampli  sunt.  Massa, 
qua  constant,  parietumque  crassities  eadem  est  atque  in  aliis  piscibus. 

8 * 

Saccus . 

Fig.  43,  15—16. 

Saccus  simili  ratione  quam  in  Cyprinis  et  Siluro  processu  mem- 
branaceo angusto,  aqua  impleto,  cum  vestibulo  cohaeret.  Ab  eodem 
processu  vero  canalis  sinus  imparis  excipitur,  ita,  ut  saccus  hoc  pro- 
cessu non  magis  cum  vestibulo,  quam  cum  sinu  impari  commercium 
habere  videatur.  Neque  tamen  mihi  atria  sinus  imparis  sinumque  ini- 
parem  cum  canalibus  mercurio  vivo  replenti , quamvis  saccus,  vestibu- 
lum et  sinus  impar  continuatione  membranarum  invicem  cohaerent, 
mercurium  aut  in  vestibulum  aut  in  saccum  impellere  contigit. 

Sine  dubio  saccus  septo  membranaceo  media,  ut  iu  Cyprinis 
aliisque  piscibus,  in  duos  loculos,  anteriorem  et  posteriorem  dividitur. 
Eodem  enim  modo  et  loca  saccus  Cobitidis  quo  saccus  Cyprini  duos 
lapillos  includit.  Septum  vero  propter  parvitatem  piscis  videri  nequit. 

Lapillus  anterior  a forma  eiusdem  lapilli  aliorum  piscium  dif- 
fert, eidem  vero  lapillo  Cyprinorum  et  Siluri  Glanis  plane  similis  est 
ita,  ut  concludi  possit,  situm  hunc  et  formam  singularem  lapilli  ante, 
rioris  ibi  requiri,  ubi  sinus  impar,  a cuius  canalibus  loculjLis  anterior 
sacci  tangitur,  adest.  Longus  enim  est  et  spinosus,  extremitatemque 
obtusam  antrorsum,  spinosam  retrorsum  vertit. 

Lapillus  posterior  parvus  planus,  et  subrotundus  est. 

Spatium,  in  utroque  loculo  sacei  reliquum,  aqua  repletur. 

Sinus  aud it o r iu s imp ar, 

Fig.  43,  17. 

Sinus  auditorius  impar  eidem  sinui  Siluri  et  Cyprinorum  tam  si- 
milis est,  ut  vix  eum  denuo  describere  necessarium  sit. 

A processu  membranaceo,  saccum  cum  vestibulo  membranaceo 
coniungente,  aqua  repleto,  in  latere  dextro  sinistroque  canalis  incipit, 
qui  in  media  basi  cranii  invicem  confluit,  et  intumescens  in  sacculum 
ovalem,  sinum  imparem  aqua  repletum  componit..  Per  foraminula  duo 
posteriora,  sub  foramine  occipitali  medio  posita,  sinui  cum  duobus 

atriis  communicatio  est.  3')  Membrana  qua  sinus  impar  et  canales  eius 
constant  tenuissima  est. 

Atria  sinus  i m p a r i S> 

Fig.  44,  7. 

Atria,  eodem  quo  in  Cyprinis  loco  in  utroque  latere  vertebrae 
primae  sita,  ovalia  a parte  dextra  et  sinistra  compressa  et  perparva 
sunt.  Stapes  enim  atrium  extrorsum  claudens  superficie  concava  dimi- 
diam partem  spatii  eius  amplectitur.  Ossiculum  cuique  atrio  proprium,, 
claustrum,  perparvum  est,  nonnisi  partem  atrii  superiorem  tegens,  pro- 
cessuique spinoso  vertebrae  primae  adhaeret. 

, • , i 

Cavitates  t y m p a n i. 

Fig.  44,  3- 

Ossicula  auditoria,  atria  sinus  imparis  cum  vesica  natatoria  con- 
iungentia,  in  Cobitide  fossili  non  fossis  auditoriis  membranaceis,,  in 
utraque  parte  corporis  vertebrae  secundae  et  tertiae  sitis,  ut  in  Cypri- 
nis et  Siluro  Glane,  excipiuntur,  sed  cavitatibus  duabus  utri  que  lateri 
vertebrae  secundae  et  tertiae  adi  unctis  includuntur..  Processus  nempe 
transversi  harum  vertebrarum,  forma  et  mira  magnitudine  prae  caete- 
ris  insignium,  cavi  sunt.  Itaque  vertebra  secunda  duas  cavitates  la- 
terales, a canale  spinali  plane  separatas,  tria  osssicula  auditoria  inclu- 
dentes, vertebra  tertia,  cuius  processus  transversi  ita  expanduntur  et 
distrafcuntur  r ut  dexter  cum  sinistro  sub  corpore  vertebrae  confluat, 
unam  cavitatem,  maximam,,  bullae  osseae  similem vesicam- natatoriam 
recipientem,  postea  accuratius  describendam,  componit.  Quaevis  cavi* 


310  FbraminuTh  vero  haec  tam  angusta  sunt,  ut  sinus  impar  mercurio  per  atria  infecto 
dilhcilius  impleatur.  Quare  laminam  osseam,  in  qua  medulla  oblongata  incetr,  quaeque 
sinum  imparem  tegit,,  acu  tenui  perforare  et  per  hoc  foramen  mercurium  immittere 
soleo. 

tas  lateralis  a processu  transverso  vertebrae  secundae  inclusa,  ostio 
cum  bulla  ossea  illa,  a vertebra  tertia  formata,  coniuncta  est.  Quas 
cavitates  laterales  vertebrae  secundae  nunquam  liquore  repletas  inveni. 
Utilitas  harum  cavitatum,  vesicam  natatoriam  tanquam  tympanum  et 
ossicula  auditoria  excipientium,  eas  pro  cavitate  tympani  habere  iubet. 

O s s i c u l a a u dito  r i a . 

Fig.  44,  4 — 7.  Fig.  49.  Fig.  50. 

Primum  ossiculum,  stapes,  a stapede  Cyprinorum  hac  tan- 
tum re  diversum  est,  quod  processibus  illis,  foraminibus  vertebrae  pri- 
mae immissis,  cardinis  usum  habentibus,  carcat.  Alteram  superficiem 
concavam  atrio  advertit,  alteram  convexam  incudi  hoc  loco  annexae 
offert.  Margo  eius  maxima  ex  parte  marginem  claustri  tangit,  ita 
ut  hac  ratione  angustissima  atrii  cavitas  stapede,  qui  solus  parietem 
externum  atrii  constituit,  claudatur.  In  minoribus  et  iunioribus  huius 
generis  piscibus  stapes  cartilagineus  magis  quam  osseus  esse  videtur. 

Incus  ossiculum  exiguum  cylindricum  est  et  vertebrae  nullo 
modo  affigitur,  sed  extremitate  anteriori  ipsi  stapedi,  extremitate  po- 
steriori malleo,  nullo  tendine  interposito,  adhaeret. 

Malleus  incudem  et  stapedem  magnitudine  longe  superat,  mal- 
leoque Cyprinorum  quam  maxime  similis  est.  Forma  eius  igitur  lu- 
nata est,  apice  anteriori  com  incude  posteriori  cum  vesica  natatoria 
coniuncto.  E medio  margine  concavo  processus  articularis  foramini 
vertebrae  secundae  immissus,  prodit,  quo  efficitur,  ut  ossiculum  circa 
hunc  processum,  tanquam  circa  axem  verti  possit.  ^ 

* . • 

Vesica  natatori  a . 

Fig.  45.  Fig.  46,  Fig.  47.  Fig.  48. 

Vesicam  natatoriam  Cobitidis  Fossilis  capsula  ossea  inclusam 
Schneiderus  32)  primum  delineavit.  Quae  quidem  capsula,  sub  corpore 


32)  Petri  Arledi  Synonymia  piscium,  sive  historia  piscium  naturalis  et  literavia  ed.  I.  G. 
Schneider.  Lipsiae  1789. 

vertebrae  tertiae  posita  formamque  duorum  globulorum  osseorum 
vicem  confluentium  habens,  singulari  processuum  transversorum  expan- 
sione et  concretione  oritur,  quare  in  extrema  cuiusque  globuli  parte 
apex,  finis  processus  transversi,  prominet.  Massa  ossea,  qua  capsula 
constat,  non  compacta,  sed  spongiosa  et  textu  fere  reticulari  est.  Iu 
Cavitatem  eius  capsulae  non  septo  in  duas  partes  separatam  sed  sim- 
plicem quinque  aperturae  patent. 

1)  Duae  aperturae  anteriores,  per  quas  cavitates  laterales  ver- 
tebrae secundae,  ossicula  auditoria  includentes,  cum  hac 
bulla  ossea  cohaerent,  e quibus  per  has  ipsas  aperturas  apex 
mallei  dextri  et  sinistri  in  capsulam  intrat  et  vesicae  nata- 
toriae intus  inclusae  annectitur. 

• ' ' • J ■ ' 1 " i * ' i ’ * > * i : ‘ . * 

2)  Duae  aperturae  magnae,  externae,  transversae,  per  quas  tre- 
moribus soniferis  aditus  ad  vesicam  natatoriam  patet.  Su- 
per has  enim  aperturas,  peramplas,  margine  elato  circum- 
datas, cutis  externa,  a qua  sola  teguntur,  expansa  est.  Hinc 
fit,  ut  in  externa  piscis  superficie,  eo  loco,  quo  cutis  lu- 
brica et  laevis  margini  aperturae  elato  affixa  est,  impressio 
quaedam  cutis  observetur.  Caeterum  haec  apertura  septo  in 
duas  aperturas  dividitur,  quarum  anterior,  maxima  ex  parte 
ab  apice  processus  transversi  vertebrae  secundae  formata,  in 
cavitatem  lateralem  ossicula  auditoria  includentem,  poste- 
rior amplior  ad  vesicam  natatoriam  ducit. 

3)  Quinta -apertura , posterior,  impar,  in  superficie  posteriori 
capsulae  invenitui , in  quam  inferior  pars  vesicae  natatoriae, 
extra  capsulam  osseam  sita,  intrat  et  cum  superiori  am- 
pliori parte  vesicae,  a capsula  ossea  inclusa,  confluit. 

Vesica  natatoiia  enim  non  simplex  est,  ut  omnes  anatomici 
vesicam  Cobitidis  inquirentes  crediderunt,  sed  simili  modo,  ut  ve- 
sica natatoria  cyprinorum,  duplex,  ita  tamen,  ut  rudimentum  tantum 
paitis  inferioris  perparvum  adsit,  quod,  nisi  maxima  cura  et  attentione 
adbibita,  non  reperitur.  In  superficie  nempe  externa  et  posteriori  ca- 
psulae osseae  descriptae  impressio  quaedam  reperitur,  a qua  haec  in- 

ferior  vesicae  pars,  globuli  formam  miliique  magnitudinem  habens, 
excipitur.  Per  foraminulum  capsulae  osseae  processus  vesiculae  ad  su- 
periorem magnam  vesicae  natatoriae  partem,  capsula  ossea  inclusam, 
penetrat. 

Pars  superior  maior  vesicae  natatoriae  formam  capsulae  osseae, 
qua  includitur,  quam  tamen  non  omnino  explet,  habet.  Itaque  dia- 
meter eius  transversa  longe  maior  quam  longitudinalis  est,  et  in  ve- 
sica propter  mediam  constrictionem  dextram  partem  a sinistra  discer- 
nere licet. 

Caeterum  vesica  natatoria,  ut  in  aliis  piscibus,  duabus  tunicis, 
quarum  exterior  superficiei  internae  capsulae  osseae  non  adhaeret,  (ve- 
sica enim  paulo  minor  quam  capsula  ossea  est,}  componitur.  Utraque 
tunica  pellucida  est. 

Yalde  vero  memorabile  est,  a cute,  aperturam  capsulae  externam 
magnam  tegente,  processum  aliquem,  tela  cellulosa,  cui  fibiae  muscu- 
lares admixtae  sunt,  constantem,  oriri,  per  apertuiam  capsulae  extei- 
nam  intrare,  atque  iu  tunica  vesicae  natatoriae  externa  afiigi  et  ex- 
pandi. Nunquam  hunc  processum  non  inveni.  Huius  igitur  utilitatem 
in  eo  posui,  ut  par  tini  cutim,  capsulae  aperturam  tegentem,  quominus 
a capsula  removeatur,  impediat,  eoque  modo,  cute  ad  capsulam  ap- 
pressa efficiat,  ut  tremores  a cute  facilius  cum  vesica  natatoria  com- 
municari possint,  partim,  ut  fibrae  huius  processus  in  superficie  vesi- 
cae expansae  vesicam  aut  comprimant  -aut  relaxent,  itaque  eadem  ra- 
tione, qua  in  Cyprinis  motu  vesicae  ossicula  auditoria  moveantur,  sta- 
pesque -ad  atrium  sinus  imparis  vel  apprimatur,  vel  ab  eo  reducatur. 

Ductum  pneumaticum,  vesicam  natatoriam  cum  oesophago  con- 
iungentem,  non  inveni.  Nihilo  secius  tamen  vesica  corporibus  glandu- 
losis rubentibus,  quibus  omnes  pisces  ductu  pneumatico  destituti  in- 
stincti sunt,  caret. 

Aditus  externi  vestibuli  ossei  (cranii). 

% « N r 

F\g,  44,  8.  et  13. 


Eodem  loco,  quo  in  Cyprinis,  i.  e.  parte  posteriori  ossis  occipitis, 
duo  foramina  magna,  rotunda,  membrana  clausa,  sub  musculis  occipi- 
tis abdita,  in  cranii  cavum  ducentia,  reperiuntur.  Quae  a Polilio  3I) 
pro  aperturis  auris  externis,  in  vestibuli  cavum  ducentibus,  habita 
sunt.  Male  vero.  Cum  vestibulo  enim  hae  aperturae  nullum  commer- 
cium habent,  sed  cum  cavitate  cranii.  Nihilo  secius  tamen  recte  cum 
aperturis  posterioribus  Raiarum,  ad  vestibulum  cartilagineum  ducenti- 
bus, similique  ratione  membrana  obductis,  comparantur.  In  piscibus 
osseis  enim  cranii  cavitas  simul  vestibuli  ossei  aut  cartilaginei  utili ta* 

• i ~ 

tem  habet. 


Ab  ostiis  magnis,  eodem  loco  apud  Cyprinos  descriptis,  ostia  Co- 
bitidis  hac  tantum  re  discrepant,  quod  illa  membrana  non  obducun- 
tur, sed  in  fossam  auditoriam  membranaceam  patent. 


Praeter  has  duas  aperturas,  una,  impar,  eodem  loco  quo  ostium 
cranii,  in  Siluro  Clani  i.  e.  inter  utrumque  os  parietale  et  frontale  hiat, 
quae  a sola  cute  lubrica  tegitur,  et  ad  tremores  soniferos  aquae  reci- 
piendos et  per  aquam,  cranii  cavum  replentem,  ad  vestibulum  membra- 
naceum canalesque  semicirculares  propagandos,  aptissima  est. 

Cui  quidem  usui  aperturae  illae  duae  posteriores  occipitis,  sub 
musculis  scilicet  abditae,  minus  accommodatae  esse  videntur,  quibus 
quam  utilitatem  adseribam,  nescio,  nisi  forte  musculi  membranam  aper- 
turae tegentes,  ad  membranam  in  cranii  cavum  imprimendam  vel  ex  eo 
extrahendam  aliquid  valent,  eoque  modo  aquam  cranio  inclusam  com- 
primere possunt.  Quo  modo  idem  pressus  vestibuli  membranacei  oriri 
videtur,  qui  in  Cyprinis  a fossa  auditoria  efficitur. 


33)  L.  L.  pag.  8-  et  43.  et  Tab.  II.  Fig.  4. 


9 


66 


Vesicae  nat  at  oriae  os  s iculorumque 

utilitas . 


auditoriorum 


E vesicae  natatoriae  capsulaeque  eius  osseae  fabrica  manifesto  id 
patet,  de  quo  in  Cyprinis  et  Siluro  Glane  dubitari  potuisset,  vesicam 
natatoriam  in  his  piscibus  membranae  tympani  utilitatem  referre. 

Cavitates  laterales  vertebrae  secundae,  tria  ossicula  auditoria  in* 
eludentes,  manifesto  cavitati  tympani,  et  capsula  vesicae  natatoriae 
annulo  tympani  comparandae  sunt.  Quemadmodum  vero  in  ranis 
et  lacertis  cutis  externa  super  annui um  tympani  expansa  est, 
ita  cutis  Cobitidis  fossilis  aperturam  externam  capsulae  osseae 
obducit.  Quemadinodum , membrana  cavitatem  tympani  vestiens,  in 
ranis  lacertis  avibus  et  mammalibus  per  canalem  angustum,  tubam  En- 
stacliii,  tunica  interna  faucium  vestitam,  superficiei  internae  annuli 
tympani  adhaeret,  et  aditum  auris  externum  claudens,  membranam 
tympani  componit,  ita  in  Cobitide  Fossili  vesica  natatoria.  Quae  com- 
paratio eo  aptior  foret,  si  vesica  natatoria  Cobitidis  ductu  pneumatico 
cum  faucibus  cohaereret. 


Quemadmodum  vero  membranae  tympani  ossiculisque  auditoriis 
mammalium  haec  duplex  utilitas  est,  ut  partim  a membrana  tym- 
pani tremores  sonori  ad  aurem  propagati  colligantur  et  excipiantur,  os- 
siculisque auditoriis  mandati  in  vestibulum  membranaceum  transferan- 
tur, partim  vestibulum  membranaceum,  stapede,  aut  comprimi  adeoque 
intendi,  aut  relaxari  possit;  ita  hic  duplex  usus  vesicae  natatoriae  quo- 
que ossic  disque  auditoriis  Cobitidis  adseribendus  est:  hoc  tamen  dis- 
crimine intercedente,  ut  ossicula  auditoria  mammalium  musculis  sibi 
propriis,  ossicula  auditoria  Cobitidis  Cyprinorum  et  Siluri  vi  vesicae 
natatoriae  (membranae  tympani)  moveantur.  Stapes  mammalium  enim 
musculo  stapedio  e vestibulo  osseo  protrahitur  eoque  inodcT vestibu- 
lum membranaceum  pressu  liberatur.  Contra  vero  contractione  mu- 
sculi tensoris  tympani  Stapeo  in  vestibulum  osseum  propellitur,  eaque 
ratione  vestibulum  membranaceum  aqua  plenum  comprimitur,  et  in- 
tenditur. 

Quare  tria  ossicula  auditoria  piscium  stapedis  incudis  et  mallei 
nomine  haud  inepte  mihi  videor  appellasse. 

Quemadmodum  enim  malleus  mammalium  processu  foliano  ossi 
temporum,  manubrio  membranae  tympani,  capite  incudi  affixus  est,  ita 
ossiculum,  quod  in  piscibus  malleum  appellavi,  processu  quodam  ver- 
tebrae tertiae,  altera  extremitate  vesicae  natatoriae  (membranae  tym- 
pani) altera  extremitate  incudi  inhaeret. 

Quemadmodum  incus  mammalium  hanc  potissimum  utilitatem 
habet,  ut  malleum  cum  stapede  coniungat,  ita  ossiculum  illud  quo- 
que,  quod  in  piscibus  incudem  nominavi,  quodque  vertebrae  secundae 
vel  alhxum  est,  ut  in  Cyprinis,  vel  non  infixum  est,  ut  in  Siluro  et 
Cobitide,  stapedem  et  malleum  connectit.  Quod  quidem  duplici  ratione 
perficitur,  aut  cum  incus  ipsa  inter  malleum  et  stapedem,  quem  utrum- 
que tangit,  interposita  est,  v.  c.  in  Cobitide  et  Siluro,  aut  cum  tendo, 
quem  incus  suffulcit,  a stapede  ad  malleum  transit,  v.  c.  in  Cyprinis. 

Quemadmodum  denique  stapes  mammalium  aditum  ad  vestibu- 
lum membranaceum,  fenestram  vestibuli,  claudit,  et  ad  eam  vel  ap- 
primi vel  removeri  ab  ea  potest,  ita  plane  stapes  piscium.  Utilitas  et 
vero  etiam  coniunctio  singulorum  ossiculorum  auditoriorum  piscium  et 
mammalium  eadem  est;  cur  ergo  non  eadem  nomina? 

At  dicat  aliquis,  mammalibus  non  tria  sed  quatuor  ossicula  au- 
ditoria sunt,  praeter  illa  nimirum,  quae  iam  enumerata  sunt,  os  orbi- 
culare Syjvii , inter  stapedem  et  incudem  interpositum.  Piscibus  etiam 
quatuor  ossicula  auditoria  sunt,  praeter  illa,  quae  iam  nominata  sunt, 
ossiculum  atrio  sinus  imparis  proprium,  claustrum,  illud  ergo  ossicu- 
lum, quod  a te  stapes  appellatur,  pro  osse  orbiculari,  et  claustrum  pro 
stapede  habendum  est.  Ptecte  quidem  si  numerus,  male  si  utilitas  re- 
spiciatur.  Pratio  utilitatis  vero  rationi  numeri  praeferenda  est. 

Auris  C o b i t i dis  Barbatula  e . 

Fig.  41.  Fig.  42. 

Vertebrae  tres  superiores  Cobitidis  Barbatulae  eodem  apparatu 
ad  aurem  pertinente  insignes  sunt  quam  Cobitidis  Fossilis.  § Processus 

transversi  vertebrae  secundae  duas  cavitates  laterales,  ossicula  auditoria 
continentes  formant,  quae  cum  capsula  vesicae  natatoriae  communica- 
tionem habent. 

Capsula  vero  haec,  quanquam  eodem  modo  a processibus  trans- 
versis vertebrae  secundae  composita,  forma  tamen  a capsula  Cobitidis 
Fossilis  differt,  quippe  quae  in  duos  loculos,  lenticulari  figura  insignes, 
medio  canale  osseo  angusto  communicantes,  dividitur.  34)  Eandem  for- 
mam vesica  natatoria  intus  inclusa  habet.  Constat  igitur  duabus  bullis, 
dextra  et  sinistra,  medio  ductu  membranaceo  perangusto  invicem  con- 
mncta. 

Aperturae  capsulae  externae,  quarum  margo  elatus  a cute  obdu- 
citur, eundem  quem  in  Cobitide  Fossili  situm  et  formam  habent. 

1 ' f . . * . . - • ■ 

Labyrinthum  huius  piscis  minimi  propter  parvitatem  non  in- 
quisivi.  Ostia  vero  magna  occipitalia  eodem  loco,  quo  in  Cobitide 
Fossili,  posita  reperi. 

, ■ t . *v  r ^ 

Num  eadem  auris  fabrica  in  aliis  praeter  ea  piscibus 

occurrit? 

r .£  . ' i ; 'I.  ;rzrs . n 

Piscibus  iam  descriptis  alios  auris  structura  similes  esse,  vix  du- 
bitari potest,  cum  milii  soli  tot  invenire  contigerit. 

Ne  tamen  alii  eundem  finem  persequentes,  in  piscibus  a me  iam 
dissectis  operam  perdant,  haec  addenda  sunt. 

In  Ophidio  barbato  primum,  cuius  vertebrae  tres  priores,  simili 
modo  quam  in  Cyprinis  et  Cobitide  magnitudine  auctae,  processibus- 
que instructae  sunt,  quibus  vesica  natatoria  fabrica  singulari  et  mira- 
bili insignis,  a Broussonetto  3S)  descripta,  adhaeret,  nulla  vesicae  nata- 


34)  Observationem  enim  (vid.  annotatio  Meckelii  in  versione  Anat.  comp.  Cuvieri  IV. 
686.)  has  duas  capsulae  osseae  partes  in  Cobitide  Barbatula  plane  separatas  esse,  non 
comprobatam  inveni. 

$5)  Phil.  Trans.  JLXXb  446.  sq. 

toriae  cum  aure  interna  coniunctio  invenitur.  Quod  eo  certius  aflu- 
mare  possum,  cum  hunc  piscem,  de  cuius  aure,  cum  vesica  natatoria 
coniuncta,  propter  singularem  trium  superiorum  vertebrarum  fabricam 
vix  dubitare  audebam,  pluries  curiose  inquisiverim. 

Idem  haud  dubie  de  Ophidio  imberbi,  a Cuviero  3G)  descripto,  valet. 

A veritate  non  abhorret  appendicem  piriformem,  a Campero  pri- 
mum in  Esoce  Lucio  inventam,  a canalis  spinalis  parte  superiori  rece- 
ptam, rudimentum  sinus  imparis  esse,  cum  quo  tamen  vesica  natato- 
ria, processui  cuidam  vertebrae  tertiae  alligata  nullo  modo  cohaeret. 

Iis  Anatomicis,  quibus  maris  propinquitate  talium  observatio- 
num occasio  data  est,  Ostracionem  quadricornem  et  Diodontem  Attin- 
gam, alterum  vesica  natatoria  singularis  formae,  alterum  vesica  supra 
bipartita  insignem  inquirere  suadeo.  Utraque  vesica  natatoria  a Fi- 
scliero  37)  delineata  est. 

j ' 

Caeterum  id,  quod  infra  de  piscibus  a veteribus  propter  auris 
aciem  laudatis,  dicetur,  huc  referendum  est. 


2)  PISCES,  QVORVM  VESICA  NATATORIA  APPENDICIBVS 
CAVIS  CVM  AVRE  INTERNA  CONIVNGITVR. 

a)  VESICA  NATATORIA  AD  VESTIBVLVM  OSSEVM  (CAVITATEM  CRANII)  VSOVE 

EXPORRECTA. 

•*.  , •*  r ' ‘ , r*  i «■  r * > ' • ' g'  - 

Auris  Spari  Salpae  et  Spari  Sargi.  38) 

Vestibulum  osseum  ( cavitas  cranii ),  Aditus  externi 

vestibuli  ossei . 

Fig.  62,  4. 

Utroque  lateri  cavitatis  cranii  cavitas  lateralis,  duobus  ostiis  in 
cranii  cavum  hians,  adiuncta  est,  a qua  canalis  semicircularis  membra- 

36)  Meni,  du  Museum  dTIist.  nat.  Tora  I.  1815.  pag.  314. 

37)  Naturliistorisclie  Fragmente  B.  1.  Frankfurt  a.  M.  Tab.  T.  Fig.  b et  c. 

38)  Species  Sparorum  a Linnaeo  Sparus  Sargus  appellata  sibi  non  semper  constare  sed  par- 

nacens  externus  recipitur.  Alius  canalis  osseus,  osse  occipitis  inclusus, 
canali  semicirculari  posteriori  proprius  est. 

Spelunca  sacci,  basi  ossis  occipitis,  bullae  osseae  instar  tumescen- 
tis, inclusa,  perampla  est,  et  ostio  amplissimo,  a cavitate  laterali  haud 
multum  remoto,  in  cranii  cavum  patet.  Prope  aditum  eius  speluncae, 
sed  magis  retrorsum  recessus,  duplici  ostio  in  basi  cranii  apertus,  anim- 
advertitur. Ostium  eius  anterius  nervo  vago  e cranio  exeunti  proprium 
est,  ostium  posterius  membrana  et  fine  vesicae  natatoriae  obductum, 
aditus  externus  vestibuli  ossei  (cranii)  est. 

• * , r f ; ■ k 

Vestibulum  me  m b r a na  c e u m. 

' * ; t ’ 1 - r • . 

Vestibulum  membranaceum,  eodem  loco  quam  in  aliis  piscibus 

situm,  saccus  membranaceus  est,  qui  parte  anteriori  et  posteriori  am- 
* ^ 
pliori  constat,  quae  media  parte  arctiori  uniuntur.  Ab  intumescentia 

anteriori  ampullae  canalis  semicircularis  membranacei  externi  et  ante- 
rioris excipiuntur.  In  intumescentiam  posteriorem  ampulla  canalis  po- 
sterioris, finis  canalis  externi,  ductus  e finibus  canalis  anterioris  et  po- 
sterioris consociatis  ortus,  aperitur. 

' .i  v >■  f ' > c • . oi  l t -* 

C anale  s semicirculares  membrdnacei . 

Canalis  semicircularis  anterior,  canale  osseo  non  inclusus,  liber 
in  pariete  externo  cranii  circumvertitur.  Canalis  semicircularis  exter- 
nus, cavitate  laterali  latet.  Solus  canalis  semicircularis  membranaceus 
posterior,  canale  osseo  recipitur.  Canales  satis  ampli  longitudine  non 
excellunt.  Ampullae  certis  locis  ut  in  aliis  piscibus  collocatae  sunt. 


tim  casu  Varias  formas  induere,  parlim  certas  species  semper  diversas  uno  nomine  in- 
cludere videtur.  Talem  speciem  llisso  (Ichthyologie  de  INice,  Paris  1810.  pag.  23/.) 
sub  nomine  „SparusTuntazzow  descripsit.  Hic  neque  Sargo  neque  Punlazzo  plane , utii- 
que  tamen  magnopere  similis  erat*  Erat  enim  uti  Salpa  et  Sargus  octo  dentibus  in- 
cisivis, pluribusque  dentibus  molaribus  acervatim  positis  instructus.  Corpus  nigii- 
cans  oclo  striis  longitudinalibus  argenteis  pictum  ocello  subcaudali  carebat.  Pinna  cau- 
dae lunata,  caput  nigrum,  iris  aurata,  membr.  branch.  radiis  sex  instructa. 

Saccus . L a p i l l i \ 

Saccus  peramplus,  duobus  loculis  invicem  plane  separatis,  duos 
lapill  os  includit. 

Lapillus  anterior,  permagnus,  margine  inaequali  circumda- 
tus, situm  obliquum  habet.  Altera  enim  extremitas,  acuta,  sursum  et; 
antrorsum,  altera,  obtusa  et  crassa,  letrorsum  et  deorsum  versa  est. 

Lapillus  posterior,  loculo  posteriori  sacci  inclusus,  perpar- 
vus, irregularis,  planus,  margineque  serrato  inaequali  circumdatus  est. 
Processum  membranaceum  cavum  a vestibulo,  ut  in  Cyprinis, 

Siluro  et  Cobitide  ad  saccum  descendentem,  non  inveni. 

: 

Nervi  loculi  anterioris  sacci  non  a nervo  auditorio  accessorio, 

i i * , i i ■ , , 

; 

quemadmodum  in  aliis  piscibus,  sed  a nervo  auditorio  ipso  eduntur. 
Loculus  posterior  vero  et  ampulla  canalis  semicircularis  posterioris  ra- 
mos a nervo  auditorio  accessorio,  a radice  anteriori  nervi  vagi  oriun- 
do, accipit. 

r.  O : * 

Vesica  natato  r i a. 

Fig.  62,  1—3* 


Vesica  natatoria  longa  a capite  usque  ad  anum  et  ultra  descen- 
dit. Parietes  eius  externi  ligamentis  tendineis  ad  singulas  costas  affixi 
sunt.  Peritonaeo,  superficiem  anteriorem  vesicae  natatoriae  obducente, 
remoto,  duae  tunicae  ut  in  aliis  piscibus  reliquae  sunt,  quarum  exter- 
na, speciem  tendineam  habens,  tam  crassa  et  rigida  est,  ut,  vesica  aper- 
ta, aereque  elabente,  formam  et  expansionem  retineat.  Tunica  intima 
tenuis,  laevis  et  pellucida  est.  Inter  utram  que  tunicam  plura  corpora 
rubella,  glandulosa,  vermiformia,  reperiuntur,  quibus  haec  plerumque 
utilitas  adscribitur,  ut  aerem  e sanguine  secernant.  Similes  enim  glan- 
dulae in  omnibus  piscibus,  quorum  vesica  natatoria  ductu  pneumatico 
caict,  inveniuntur,  cum  contra  omnes  pisces,  qui  ductu  pneumatico  in- 
structi sunt,  anguilla  excepta,  glandulis  vesicae  careant.  Ductus  pneu- 
maticus, vesicam  cum  faucibus  aut  ventriculo  coniunsrens*  non  adest. 

t , Q / 

In  mediam  vero  partem  extremitatis  superioris  duo  vasa  , vesicae  pro- 
piia,  ad  corpora  glandulosa  distributa,  intrant. 

Finis  vesicae  natatoriae  superior  maxime  memorabilis  est.  Ab  eo 
nimirum  duae  appendices  cavae  ad  basin  cranii  ascendunt,  ibique  mar- 
gini duorum  ostiorum  ovalium,  iuxta  nervum  vagum  e cranio  exeuntem 
sitorum,  coccis  finibus  affixae  sunt. 

Foramina  haec  duo  ovalia  (aditus  vestibuli  ossei)  ossi  occipitis  in- 
sculpta, ostia  duorum  recessuum  sunt,  quae  cum  cranii  cavo  communi- 
cant, Prope  huc  locum,  quo  cavitas  cuiusque  recessus  cum  cranii  cavo 
confluit,  pars  posterior  vestibuli  i acet. 

Utraque  apertura  membrana  tensa,  firma  et  pellucida,  cui  finis 
coecus  processuum  cavorum  vesicae  natatoriae  adhaeret,  clauditur. 

Coniunctio  inter  hanc  membranam  et  processum  vesicae  admodum 
firma  est.  Tunica  externa  crassa  in  margine  aperturae  ovalis  affixa  mem- 
branam ostii  non  obducere  videtur,  cui  potius  tunica  intima  vesicae  fir- 
miter adhaeret,  quae  tum  quoque  illaesa  relinquitur,  si  tunicam  exter- 
nam crassam  a coniunctione  cum  margine  aperturae  abstraxeris. 

Utilitas  vesicae  natatoriae  ad  audiendum  duplex  est,  etpartimex 
hac  ipsa  vesicae  structura  et  cum  vestibulo  osseo  coniunctione,  partim 
periculis  a me  factis  cognoscitur. 

1)  Prima  utilitas  haec  est,  ut  tremores  soni  feri  aquae  toti  piscium 
corpori  communicati,  a vesica  natatoria  elastica  recipiantur, 
in  se  colligantur,  et  in  membranam  , fenestram  vestibuli  ossei 
obducentem,  transferantur,  cuius  tremores  liquorem,  cavum 
cranii  replentem,  movent,  itaque  vestibulum  membranaceum 
ipsum,  ab  aqua  cranii  circumdatum,  afficiunt.  Ad  quam  qui- 
dem utilitatem  vesica  natatoria , quippe  quae  singulis  costis 
affixa  est,  aptissima  videtur. 

2)  Altera  vesicae  natatoriae  utilitas  haec  est,  ut  aere  vesicae  com- 
pressione alvi  in  appendices  superiores  impulso,  membrana- 
que fenestram  utramque  vestibuli  ossei  obducente  tensa  et  in- 
trorsum pressa,  aqua  cranii  cavum  replens  adeoque  vestibu- 
lum membranaceum,  ab  hac  aqua  circumdatum  ipsum  pre- 
matur. 

Quam  ob  rem,  si  cranio  aperto  et;  labyrintho  membranaceo  con- 
spicuo  vesica  natatoria  manu  comprimatur,  facile  hic  vesicae  natatoriae 
contractae  effectus  oculis  percipitur.  Per  vesicam  enim  manu  compres- 
sam liquor  cranium  replens  non  solum  propellitur,  sed  vestibulum  mem- 
branaceum ipsum  quoque  motu  liquoris  cranii  commovetur. 

Fabrica  haec  et  coniunctio  vesicae  natatoriae  cum  cavo  cranii  ne- 
quaquam in  omnibus  Sparorum  speciebus  reperitur , sed  in  iis  abesse 
visa  est,  quae,  dentibus  acutis  instructae,  dentibus  incisoribus  et  mo- 
laribus carent,  inter  quas  v.  c.  Sparus  auratus  collocandus;  plurium 
enim  aliarum  specierum  nomina,  in  quibus  vesicam  cum  aure  non  con- 
iunctam  vidi,  non  annotavi. 

b)  VESICA  NATATORIA  AD  VESTIBULUM  MEMBRANACEUM  USQUE 

EXPORRECTA. 

• * * «.J»  m • • . . . > 1 « • -«•  * ‘ * 

Auris  Clupeae  Harengi. 

Vesica  natato  r i a 

i • 

Fig.  63,  5,  6,  16. 

Vesica  natatoria  perlonga,  nequaquam  ampla,  et  rruspiam  ad  costas 
alligata,  a capite  usque  ad  anum  descendit.  A media  eius  parte  am- 
pliori ductus  pneumaticus  incipit  atque  non,  ut  in  aliis  piscibus,  in 
oesophagum,  sed  in  infimam  partem  fundi  ventriculi  immittitur. 

Tunica  vesicae  externa  propria  valde  elastica  est,  et  splendorem 
argenteum  cum  cute  communem  habet,  qui  in  siccatis  harengis  aeque 
ac  splendor  cutis  ex  argenteo  in  aureum  commutatur. 

Tunica  interna  tenuis  et  pellucida  est.  Inter  utramque  tunicam 
corpora  glandulosa  non  interposita  sunt» 

Extremitas  vesicae  superior  aeque  atque  inferior  valde  angusta 
propter  finem  singularem  memoratu  maxime  digna  est. 

Inferior  enim  extremitas  in  canalem  imparem  tenuem,  inter  ova- 
ria et  columnam  vertebralem  descendentem,  commutata,  in  ostio  geni- 
tali medio  loco  inter  aditum  ovariorum  exitumque  ureterum  aperitur. 
Quod  non  solum  mercurio  vivo,  qui  in  vesicam  natatoriam  immissus  e vesica 

leviter  compressa  per  ostium  genitale  certa  apertura  prodit , sed  sola 
etiam  inspectione  attenta  cognoscitur. 

Aquam,  quae  hac  via  in  vesicam  facillime  intrare  posset , in  haren- 
gis  sale  servatis,  in  quibus  tubus  intestinalis  plerumque  remotus  est,  (re- 
centes enim  non  inquirere  licuit)  nunquam  vesica  inclusam  reperi.  Aerem 
contra,  quo  vesica  harengi  viventis  tumet  e vesica  illaesa  semper  expul- 
sum, ideoque  vesicam  collapsam  sed  integram  deprehendi. 

Cum  vero  aer  in  vesicam  inflatus  per  canalem  pneumaticum  exire 
non  posset,  concludendum  putavi , aerem  a pisce  moriente  per  aperturam 
illam  inferiorem,  in  ostio  genitali  patentem,  emissum  esse,  itaque  per 
hanc  aperturam  aeri  vesica  incluso  exitum,  neutiquam  vero  aquae  mari- 
nae introitum  patere. 

Superior  vesicae  natatoriae' extremitas,  pariter  angusta  atque  infe- 
rior, in  canalem  ad  basin  ossis  occipitis  ascendentem  commutatur,  ibique 
furcae  instar  in  duos  canaliculos  perangustos  finditur.  Quisque  horum  ca- 
naliculorum membranaceorum  a canale  osseo,  ab  osse  occipitali  formato, 
et  in  basi  cranii  patefacto,  recipitur,  ita  ut  alter  in  dextra,  alter  in  sini- 
tra  capitis  parte  progrediatur.  Uterque  canaliculus,  simulae  in  canalem 
illum  osseum  ingressus  est,  intumescit,  et  denuo  in  duos  canaliculos  a ca- 
nalibus osseis  inclusos  dividitur,  quorum  alter  antrorsum,  alter  extrorsum 
progreditur;  uterque  vero  fmem  coecum,  globosum,  bullae  membranaceae 
similem,  habet. 

Anterior  horum  globulorum  osseorum  cavorum,  a parte  basilari39)  os- 
sis temporum  formatus,  et  tam  in  basi  cranii,  quam  in  orbita  et  in  cranii 
cavo  prominens,  maxima  quidem  ex  parte  a fine  bulloso  vesicae  natatoriae  re- 
pletur, attamen  praeterea  appendicem  cavam  vestibuli  membranacei  , magis 
introrsum  sitam,  excipit.  Quam  ob  rem  duplex  aditus  ad  huius  globuli  ca- 
vum invenitur. 

a)  Aditus  internus  maior,  fissurae  transversae  formam  habens. 


39)  Ossa  temporum  enim,  dum  dextrum  cum  sinistro  media  sutura  coniungitur,  pariem 
mediam  baseos  cranii  constituunt,  atque  lioc  modo  inter  os  occipitis  et  sphenoideum 
interposita  sunt. 

craniique  cavo  adversus,  per  quem  appendix  vestibuli  mem- 
branacei, aqua  repleta,  intrat. 

b)  Aditus  externus  angustior,  per  quem  canalis  membranaceus 
a vesica  ascendens  in  globulum  osseum  intrat. 

In  medio  globulo  osseo  finis  bullosus  vesicae  natatoriae  aere  tu- 
midus appendicem  vestibuli  membranacei  aqua  turgidam  tangit,  cum 
eaque  ita  coalescit,  ut  septum  medium  transversum  componatur,  quo 
cavum  globuli  ossei  in  duas  partes  separatas  discernitur.  Cum  appen- 
dix vestibuli  membranacei,  quae  in  universum  membrana  crassa  et  ri- 
gida constat,  eo  loco,  quo  vesicam  natatoriam  tangit,  ambitum  annula- 
rem  cartilagineum  habeat,  septum  vero  illud  tenue  sit;  septum  mem- 
branae tympani  in  annulo  expansae  formam  imitatur. 

Posterior  horum  globulorum  osseorum  cavorum,  magis  piriformis 
in  parte  laterali  ossis  temporum  prominet,  et  uno  tantum  aditu, 
per  quem  vesicae  natatoriae  linis  intrat,  instructus  est.  Hic  enim  glo- 
bulus osseus  neque  vestibuli  membranacei,  neque  sacci  appendicem  ex- 
cipit, sed  a solo  fine  bulloso  vesicae  natatoriae  expletur.  Memoratu 
vero  di  gnuin  est,  canalem  semicircularem  osseum  externum,  seu  horizon- 
talem, circa  hunc  globulum  verti,  et  parieti  globuli  ex  parte  insculptum 
esse.  Singuli  globuli  et  canales  ossei  parietes  tenues  et  paene  pelluci- 
dos habent.  Quo  fit,  ut  iis  a finibus  bullosis  vesicae  splendor  quidam 
argenteus  tribuatur.  In  craniis  vero  siccis,  remotis  finibus  membra- 
naceis vesiculosis,  globuli  albo  colore  prae  caeteris  ossibus  excellunt. 

Vestibulum  osseum.  (Cavitas  cranii)  Aditus 

vestibuli  ossei  externi . 

Fig.  65. 

Cranium  Clupeae  Harengi  forma  a craniis  aliorum  piscium  ma- 
gnopere diversum  est.  In  utroque  eius  latere  nempe  protuberantia  cava, 
ampla,  a parte  laterali  ossis  temporum , ala  magna  ossis  sphenoidei  et  pro- 
cessu quodam  ossis  Irontis  composita,  prominet.  Cavitas  eius  ostio  magno 
cum  cranii  cavo  communionem  habet,  praeterea  vero  partim  processu 

ossis  temporum,  partim  massa  cartilaginea  a cranii  cavo  separatur.  Ita- 
que cavum  eius  protuberandae,  labyrinthum  membranaceum  maxima  ex 
parte  includens,  cum  cavitate  laterali  aliorum  piscium  comparandum  est. 
Inter  partem  planam  ossis  frontis  et  hanc  protuberandam  in  utroque 
latere  ostium  magnum,  ovale,  a sola  cute  tectum,  invenitur.  40)  Cra- 
nii vero  cavitas  liquore  oleoso  repleta  est,  qui  contremiscens  vestibulum 
membranaceum  percellit.  Itaque  verisimile  est,  per  haec  ostia  tremo- 
res soniferos  aquae  marinae,  perculsa  cute  ostia  obducente,  ad  ipsum 
labyrinthum  membranaceum  penetrare  posse. 

Cavitates  protuberandae  externae  dextrae  et  sinistrae  cum  spe- 
luncis, basi  ossis  occipitis  insculptis,  saccum  recipientibus,  confluunt. 
Altera  spelunca  sacci  ab  altera  crista  ossea,  in  medio  osse  occipitali  pro- 
minente, separatur. 

Omnfes  canales  semicirculares  membranacei  canalibus  vel  osseis  vel 
cartilagineis  includuntur. 

* \ f f « ; i { i . 

Canalis  semicircularis  anterior  enim,  qui  in  aliis  piscibus,  plerum- 
que a nullo  canale  receptus,  parieti  externo  cranii  adhaeret,  apud  clu- 
peam in  canalem  cartilagineum  intrat,  qui  ei  massae  cartilagineae  in- 
sculptus est,  quae  cavitatem  protuberandae  a cavitate  cranii  separat. 

•*  • 1 > 0 * * • 

tT'  % 

Canalis  osseus  posterior,  canalem  semicircularem  posteriorem  ex- 
cipiens, ab  osse  occipitis  formatur. 

Canalis  semicircularis  osseus  externus,  circa  globulum  osseum  po- 
steriorem circumversus , ab  osse  temporum  componitur.  Attentione 
enim  nostra  dignum  est,  hunc  canalem  osseum  superficiei  globuli  ossei 
posterioris,  insculptum  esse. 


40)  Protuberantia  quaeque  praeterea  cavitatem  includit,  quae  centrum  omnium  vasorum 
pituitosorum  capitis  esse  videtur,  ad  quam  vasa  pituitosa  per  duo  ostia  externa  intrant, 
et  ex  qua  exitus  in  canales  quosdam  osseos  patent,  qui  ab  ossibus  faciei  cavis  formantur. 

Vestibulum  membranaceum.  Appendix  vestibuli 
membranacei.  Canalis  transversus  impar. 

Fi*  66,  1,  3,  2. 

Vestibulum  membranaceum  forma  vestibulo  membranaceo  Spaii 
Salpae  et  Sargi  simile  est.  Extremitas  nempe  eius  anterior  et  posterior 
amplior  et  paene  globosa  est,  et  media  parte  arctiori  invicem  coniun- 
gitur.  Ab  intumescentia  anteriori  appendix  illa,  aqua  repleta,  a 
globulo  osseo  anteriori  inclusa,  exit,  per  quam  tremores  vesicae 
natatoriae  ipsi  vestibulo  communicantur.  Membrana  qua  appendix  con- 
stat percrassa  , caeterum  vero  membranae  vestibuli  continua  et  simi- 
lis est. 

Forma  appendicis  formae  globuli  ossei,  cuius  fere  tertiam  par- 
tem eandemque  internam  explet,  respondet.  Maxima  enim  eius  pars 
internam  globuli  ossei  superficiem  obducens  convexa  est,  minor  pars, 
multo  tenuior,  bullae  vesicae  natatoriae  adhaerens,  septum  appendicis 
et  vesicae  natatoriae  constituit..  Illa  appendix  vestibuli  margine  carti- 
lagineo, qui  annuli  formam  habet,  terminatur,  in  quo  septum  membra- 
nae tympani  instar  expansum  est..  Vesica  natatoria  musculis  abdomi- 
nis compressa,  aer,  vesica  inclusus,  septum  premit  et  intendit.  Quo 
facto  aquae  in  appendice  vestibuli  inclusae  pars  in  ipsum  vestibulum 
cogitur,  itaque  vestibulum  membranaceum  vi  vesicae  natatoriae  vel  inten- 
ditur, vel  relaxata  vesica  laxatur. 

Quod  quidem  multis  haud  magis  mirum  videbitur  quam  hoc,  ca- 
nalem  transversum,  peramplum,  ab  eadem  vestibuli  mem- 
branacei parte  orientem,  sub  cerebro  praetereuntem  et  in 
vestibulo  oppositi  lateris  apertum,  vestibulum  dextrum  et 
sinistrum  coniungere.  Qua  re  labyrinthus  membranaceus  neutrius 
lateris  argento  vivo  repleri  potest,  nisi  referto  simul  labyrintho  oppo- 
siti lateris. 

In  eandem  vestibuli  partem  extrorsum  ampulla  cana] is  semicir- 
cularis anterioris  et  externi  aperitur.  Lapillo  vero  vestibulum  plane 
caret. 

In  extremitatem  posteriorem  ampliorem  vestibuli  duo  ductus  mem- 
branacei hiant,  quorum  anterior,  longus,  canali  semicirculari  anteriori 
et  posteriori,  quorum  posterior,  brevior,  canali  semicirculari  posteriori 
et  externo  communis  est.  Quo  fit,  ut  canales  semicirculares,  qui  aliis 
in  piscibus  quinque  aperturis  in  vestibulum  membranaceum  patent,  in 
Clupea  quatuor  tantum  ostiis  aperiantur. 

Canales  semicirculares  membrccncic  ei. 

Fig.  66,  5 — 8.  11  — 15. 

Canales  semicirculares  membranacei  osseos  canales  quibus  inclusi 
sunt  non  omnino  explent.  Nihilo  secius  tamen  Clupeae,  quanquam 
longitudine  canalium  semicircularium  membranaceorum  non  excellentes, 
amplitudine  eorum  cum  magnitudine  corporis  comparata  prae  caeteris 
piscibus  praestant. 

Numerus  et  situs  eorum  idem  est  atque  in  aliis  piscibus.  Tres 
nimirum  canales  inveniuntur,  quorum  anterior  et  posterior  situm  per- 
pendicularem, externus  horizontalem  habet.  Sed  ordo,  quo  in  vesti- 
bulo aperiuntur,  diversus  , paulo  ante  expositus,  est,  quia  nimirum  am- 
pulla canalis  semicircularis  posterioris  et  alter  linis  canalis  semicircula- 
ris externi,  antequam  in  vestibulum  membranaceum  intrant,  unum  du- 
ctum ampliorem  componunt. 

Membrana,  qua  canales  semicirculares,  vestibulum  membrana- 
ceum et  saccus  constant,  quae  aliis  in  piscibus  tenuissima  est,  in  clu- 
pea Harengo  percrassa  et  lirma  deprehenditur,  ita  ut  in  Harengis  diu 
sale  servatis  non  solum  integra  inveniatur,  sed  mercurium  vivum  in- 
iectum  melius  adeo  quam  labyrinthus  aliorum  piscium  ferat. 

S a c c u S. 

Fig.  66,  9. 

Saccus,  infimum  locum  cavitatis  cranii  obtinens,  cum  vestibulo, 
cuius  partem  inferiorem  tangit,  non  ductu  arctiori,  ut  in  Cyprinis, 
Siluro  Glane  et  Cobitide  Fossili  sed  ipsa  membranarum  continuatione 
cohaeret. 

Nihilo  secius  nunquam  cavitatum  quoddam  commercium  dete- 
gere potui.  Etenim  mihi  sexies  mercurium  in  vestibulum  membrana- 
ceum immittenti  nunquam  saccum  replere  contigit.  Quod,  cum  iniectio- 
nes  tam  feliciter  successerint,  ut  semper  vestibulum  oppositi  lateris  per 
ductum  transversum  simul  repleatur,  non  eventu  iniectionis  minus  ex- 
optato, sed  cavitate  sacci  vere  a vestibuli  cavo  separata  explicandum  est. 

Saccus  permagnus,  ovalis,  firmis  membranis  compositus  est,  et 
ut  in  plerisque  piscibus  duos  lapillos  duobus  loculis,  a se  invicem  se- 
paratis, continet. 

Alter  eorum  permagnus,  planus,  margine  serrato  circumdatus,  lo- 
culo sacci  anteriori  includitur,  alter  multo  minor  loculo  sacci  posteriori 
abditus  est.  Uterque  lapillus  albus,  neque  vero  tam  durus  quam  in 
aliis  piscibus  est. 


Nervi  auditor  i i \ 

Nervos  auditorios  in  piscibus  his  sale  servatis  accuratius  perve- 
stigare non  potui.  Multum  tamen  mea  interest  scire,  num  propagines 
quidam  horum  nervorum  ad  appendicem  vestibuli  membranacei,  glo- 
bulo osseo  anteriori  inclusam,  veniant,  ibique  in  septo  membranaceo* 
partim  a fine  vesiculoso  vesicae  natatoriae,  partim  ab  hac  ipsa  appen- 
dice formato,  finiantur.  Quod,  si  ita  se  haberet,  unicum  hoc  sine  du- 
bium exemplum  esset,  aeris  tremores  in  ipsum  nervum  acusticum  asere. 
Quod  illi  videant,  quibus  Harengos  non  diu  occisos  secandi  potestas  est. 

j4.  uris  ctli  ci  r u m C Tu  p e cie  sp  e c i erum* 

Aurem  aliarum  Clupeae  specierum  inquirendi  non  occasio  oblata 
est,  quam  tamen  sinnli  latione  constructam  esse  inde  collnxo,  quod  Clu- 
peae Enciasicoli  , Sardellae  nomine  venalis , vesica  natatoria  eodem 
modo  quo  in  Harengo  fine  inferiori  in  ostio  genitali  patente  instructa 
est.  Supeiiorem  vesicae  natatoriae  finem  in  caput  ascendentem  et  eum 
aure  cohaerentem  propterea  persequi  non  potui,  quod  his  piscibus  sale 

servatis,  priusquam  ab  Italiae  littoribus  in  alias  terras  transportantur, 
capita  decidi  solent.  Mihi  vero  in  Italia  versanti  hos  parvos  pisces  in- 
quirere non  in  mentem  veniebat. 


Sententiae  quaedam  physiologiam  et  anatomiam  generalem 
piscium  illustrantes , hac  aurium  fabrica  vel  confirmandae 

vel  refellendae. 

L 

Cum  in  quibusdam  piscibus  tria  ossicula  auditoria  vera  inveniantur ^ ossicula  oper- 
culi branchialis  neutiquam  pro  malleo j,  incude ? osse  lenticulari  et  stapede  haberi 
possunt. 

In  ossibus  caput  piscium  componentibus,  cum  ossibus  capitis 
amphibiorum  avium  et  mammalium  comparandis,  multum  difficultatis 
e quatuor  aut  tribus  ossiculis  operculi  branchialis  ortum  est. 

Spixius  primus  in  Cephalogenesi  auctor  fuit,  ossicula  auditoria 
in  piscibus,  tympani  cavitate  et  membrana  carentibus  in  externa  capi- 
tis superficie  posita  esse,  amplificari,  et  in  haec  lata  operculi  branchia- 
lis ossa  commutari. 

In  quam  quidem  sententiam  postea  G e o f f r o y St.  H i 1 a i r e quo- 
que incidit,  eam  que  bis,  (primum  in  Bullet,  de  la  soc.  philom.  1817. 
pag.  125.  seq.  postea  in  libro  edito:  Philosophie  anatomique  des  organes 
rc-spiratoires  sous  le  rapport  de  la  deterraination  et  de  1’identite  de  leurs 
pieces  osseuses,  a Strasbourg  i$i8-  pag.  15.  seq.)  explicuit. 

Maximam  et  superiorem  operculi  partem  pro  stapede,  secundam 
eius  partem,  sub  operculum  vulgo  appellatum,  pro  ossiculo  lenticulari, 
tertiam  operculi  partem,  quam  nunquam  inveni,  suboperculum  secun- 
dum, pro  incude,  praeoperculum  pro  malleo  habuit. 

Cui  quidem  sententiae  hoc  obstat,  quod  in  iisdem  piscibus, 
ossiculis  illis  operculi  branchialis  praeditis,  tria  aut  qua- 
tuor ossicula  auditoria  vera  inveniuntur,  illa  nempe,  quae  ve- 
sicam natatoriam  in  omnibus  Cyprinis,  in  Siluro  Clane  et  Cobitide 

Fossili  cum  atrio  sinus  imparis  coniungunt,  et  vere  ossiculorum  audi- 
toriorum usum  habent,  quod  a me  supra  satis  perspicue  expositum  est. 

At  dicat  aliquis,  situs  horum  ossiculorum  a capite  remotus  et 
coniunctio  cum  vertebris  tribus  superioribus  colli  haec  ossicula,  quam- 
vis utilitatem  ossiculorum  auditoriorum  habentia,  non  cum  ossiculis 
auditoriis  mammalium  avium  et  amphibiorum  comparare  suadet,  quae 
potius  pro  novis  ossiculis  habenda  sunt,  simili  modo  quam  branchiae 
piscium  pro  novo  organo  respirationis,  quas,  si  quis  pro  pulmonibus 
in  branchiarum  formam  commutatis  haberet  valdopere  erraret,  cum  ad- 
eo in  Proteo  anguino  per  omnem  vitam,  et  in  Ranis  et  Salamandris 
primo  vitae  tempore  simul  branchiae  et  pulmones  inveniantur. 

Fvecte  quidem,  si  in  Crustaceis,  Insectis,  et  Molluscis  eadem  os- 
sicula invenirentur,  ita  ut  fabrica  auris  animalium  vertebris  carentium 
hanc  ossiculorum  auditoriorum  in  vertebris  piscium  haerentium  con- 
structionem explicaret. 

Aut  si  a vertebris  illis,  quibus  ossicula  auditoria  annexa  sunt, 
ulla  vertebrae  pars,  v.  c.  processus  transversus,  abesset,  ita  ut  hanc 
partem  in  usum  auditus  a vertebra  separatam  et  conformatam  putes. 

Neutrum  vero  in  piscibus  iliis  locum  habet.  Caeterum  caven- 
dum quoque  est  ne  usus  partium  parum,  loci  et  coniunctionis  cum 
aliis  organis  nimis  multam  rationem  habeamus. 

Extremitates  posteriores  piscium,  pinnae  abdominales,  in  pisci- 
bus thoracicis  et  iugularibus  ab  abdomine  ad  caput  promoventur,  lo- 
cumque, quia  usus  id  postulare  videtur,  mutant. 

Dentes,  quibus  maxillae  Cyprinorum  carent',  ossibus  sic  dictis 
pharyngeis  infixi  sunt.  Quis  cor  molluscorum  acephalorum  propterea, 
quod  ab  intestino  recto  perforatur,  cum  tamen  usum  cordis  habeat, 
cor  esse  negat? 

Sed  ne  est  quidem  cur  miremur,  ossicula  auditoria  in  his  pisci- 
bus prope  vertebras  supremas  inveniri,  cum  labyrinthus  membranaceus 
ipse  in  omnibus  piscibus  locum  mutaverit,  nec  a solo  osse  temporum 
amplius  excipiatur,  sed  magna  ex  parte  ossi  occipitis  adhaereat,  cum 
adeo  vestibulum  membranaceum  Esocis  Lucii  appendicem  piriformem 

in  supremam  partem  canalis  spinalis  demittat,  cum  denique  ossicula 
auditoria  Cyprinorum  sacco  membranaceo  durae  matri  continuo  inclu- 
dantur, itaque  a cavitate,  quae  cavo  cranii  continua  et  eodem  liquore 
repleta  est,  recipiantur. 

II. 

Sententia  recenliorum  nonnullorum  anatomicorum,  cranium  pro  receptaculo  e pluribus 
vertebris  amplificatis  et  conformatis  composito  habentium  hac  piscium  fabrica 
quodam  modo  illustratur. 

Plures  nuper  exstiterunt  homines  ingenio  et  doctrina  praestan- 
tes, a Germanis  Oken , I.  F.  Meckel,  Spix,  Carus,  a Francogallis-,  Ge- 
ohroy  St.  Hilaire,  et  Blainville,  a Russis  Boianus,  qui  cranium,  cere- 
bri receptaculum,  cum  spina  dorsi,  medullae  spinalis  capsula,  recte 
comparandum,  imo  e pluribus  vertebris  amplificatis  et  concretis  com- 
positum dicerent.  Quae  sententia,  si  magis  comprobata  et  explanata 
erit,  multum  ad  nervorum  cerebralium  numerum  rectius  quam  adhuc 
describendum  valere  poterit. 

Ossibus  cranii  ossa  faciei  adiuncta  sunt,  quae  cavitates  ad  ocu- 
los, aures  et  nasum  excipienda  aptas,  formant. 

Caput  itaque  duplici  de  causa  a spina  dorsi  dilfert: 

1)  Quia  non  medullam  spinalem  tenuem,  sed  cerebrurri,  me- 
dullae spinalis  finem  gangliosum,  excipit. 

2)  Deinde  quia  organorum  sensuum  receptacula  componit. 

Iam  vero  paulo  ante  relatum  est,  vertebras  tres  superiores  nonnullo^ 
rum  piscium  mirum  in  modum  amplificari  et  ita  transformari,  ut  eas, 
si  solas  videas,  pro  vertebris  habere  dubites. 

Cuius  quidem  formae  vertebrarum  mutatae  causae  similes,  quam 
spinae  dorsi  in  caput  conformatae,  reperiuntur. 

Medulla  spinalis  enim  hoc  loco  posita,  a qua  scilicet  nervi  pin 
nae  pectoralis  maximi  originem  capiunt,  paulisper  tumet. 

Vertebrae  vero  simili  ratione  qua  cranium  organi  auditus  partes 
aut  in  se  excipiunt,  ut  in  Cobitide  Fossili,  aut  sibi  affixas  tegunt  et 
defendunt,  ut  in  Siluro  Glane  et  omnibus  Cyprinis. 

In  iis  enim  piscibus  omnibus,  quorum  vesica  natatoria  ossiculo- 
rum  auditoriorum  ope  cum  aure  interna  coniuncta  est,  vertebrae  tres 
superiores,  quibus  ossicula-  auditoria  et  \esica  natatoria  annexa  sunt, 
miram  hanc  transformationem  ostendunt,  cum  nunquam  in  aliis  pisci- 
bus, ne  in  Ophidio  quidem,  simile  quid  observetur. 

Quare  non  dubitari  potest,  quin  hac  transformatione  vertebra- 
rum curiose  observata,  capitis  fabrica  (Cephalogenesis)  alia,  quam  viri 
illi  ingressi  sunt,  via  illustretur. 

Illi  enim  homines  docti  vertebras  in  cranio  quaesiverunt,  hic  cra- 
nium, ut  hoc  utar,  in  vertebris  exstructum  invenitur. 

In  Cyprino  Carpione  cavitas  trium  superiorum  vertebrarum, 
in  qua  medulla  spinalis  paulisper  intumescens  residet,  amplior  est. 
Quo  loco,  cum  a vertebra  prima  praeter  medullam  spinalem  duo 
atria  sinus  imparis  cum  ossiculo  atrio  proprio  et  stapede  excipiantur; 
processus  spinosus,  in  os  planum  commutatus,  spina  carens 
a corpore  vertebrae  amovetur  et  tecti  instar  inter  spinam  oc- 
cipitis et  processum  spinosum  vertebrae  secundae  suspenditur. 

Corpus  eius  vertebrae  per  parvum  disci  formam  habet.  Spatium 
inter  corpus  et  processum  spinosum  membrana  expansa  et  stapede  ex- 
pletur. Processus  transversi  huius  vertebrae  parvi  sunt. 

Vertebrae  secundae  processus  spinosus,  longitudine  et  altitu- 
dine maximopere,  latitudine  aliqua  ex  parte  auctus,  cum  corpore  non 
synostosi  sed  symphysi  coniungitur,  quae  vi  aquae  fervidae  facile 
solvitur.  Quare  in  his  piscibus,  vel  aetate  profectioribus,  processus 
spinosi  vertebrae  primae  et  secundae  ossa  separata  sunt.  E 
latere  dextro  sinistroque  corporis  vertebrae  duo  parietes  ossei,  inter 
quos  canalis  spinalis  amplior  situs  est,  extolluntur,  quibuscum  proces- 
sus spinosus  tecti  instar  coniungitur.  IIoc  modo  canalis  spinalis  mul- 
tum amplificatur.  Processus  transversus  per  magnus  est.  Nervus  spi- 
nalis non  per  foramen  mediae  vertebrae  secundae,  ut  in  aliis  verte- 
bris, sed  per  incisuram  intervertebralem  e canali  spinali  exit. 

In  vertebra  tertia  processus  spinosus  a corpore  vertebrae  non 

separatur.  Huic  vero  vertebrae  processus  transversi  maximi  et  pecu- 

liaris  formae  dati  sunt,  qui  in  abdomen  descendentes  lioc  modo  sub 
corpore  vertebrae  circumflectuntur,  ut  dexter  cum  sinistro  uniatur,  et 
annulum  componat,  cui  vesica  natatoria  et  malleus  adhaeret. 

A corpore  vertebrae  primae  Cobitidis  fossilis  processus  spi- 
nosus, in  os  planum  spina  carens  commutatus,  eodem  modo  quo  in 
Cyprinis  separatur  et  amovetur.  Spatium  inter  processum  spinosum  et 
corpus  parti m medullam  spinalem,  partim  atria  sinus  imparis,  partim 
stapedem  excipit.  Corpus,  processu  transverso  exiguo  instructum,  per 
parvum  est,  et  disci  ossei  formam  habet. 

Vertebrae  secundae  processus  spinosus  in  os  planum  et  la- 
tum commutatur.  Duo  eius  crura,  canalem  spinalem  ampliorem  tecti 
instar  claudunt.  Caeterum  hic  processus  symphysi  cum  corpore  con- 
iungitur,  ideoque  pro  osse  separato  habendus  est.  Maxime  vero  me- 
morabilis uterque  processus  transversus,  per  magnus,  cavus,  est,  qui 
cavitate  ossicula  auditoria  includit.  In  vertebra  secunda  enim  tres  ca- 
vitates invicem  separatae,  cavitas  media  ad  recipiendam  medullam  spi- 
nalem et  duae  laterales  ossiculis  auditoriis  includendis  destinatae  depre- 
henduntur. 

Simile  quid  in  vertebra  tertia,  in  qua  processus  spinosus  a 
corpore  non  separatus  est,  deprehenditur.  Si  processus  transversi  eius- 
dem vertebrae  in  Carpione  ita  sub  corpore  circumflectebantur,  ut  in- 
vicem confluentes  annulum  osseum  componerent,  cui  vesica  natatoria 
annexa  erat;  hic  iidem  processus,  multo  latiores,  ita  deflectuntur  et 
uniuntur,  ut  capsulam  osseam  sub  corpore  vertebrae  sitam,  vesicam 
natatoriam  excipientem,  componant.  Cavitas  eius  capsulae  cum  cavi- 
tate processus  transversi  vertebrae  secundae,  ossicula  auditoria  inclu- 
dente, communicat. 

Processuum  ergo  spinosorum  incrementum  et  a corpore  ver- 
tebrarum seiunctio,  et  in  ossa  plana  transformatio  partis  spinosae  ossis 
occipitis  ossium  parietalium  et  ossis  frontis  originem  illustrat. 

Incrementum  et  cavitates  laterales  processuum  transverso- 
rum apud  Cyprinum  et  Cobitidem  ossium  faciei  et  cavitatum  ab  os- 
sibus faciei  compositarum  originem  illustrat. 

Quemadmodum  in  cranio,  ita  in  vertebris  e corporibus  parietes 
ossei  extolluntur,  qui  cavitatem  canalis  spinalis  a latere  claudunt,  et 
per  quos  singula  nervorum  paria  prodeunt. 

Quo  amplior  cranii  cavitas  est,  eo  magis  necessarium  est,  ut  his 
ossibus,  nova  ossa  quae  cavitatem  claudant  addantur.  Propterea  os  oc- 
cipitis piscium  duo  nova  ossa  plana,  inter  partem  spinosam  et  promi- 
nentias laterales  interposita,  accipit. 

Idem  in  hydrocephalo  homini  infanti,  cuius  cranium  vi  aquae 
magis  magisque  amplificatur,  accidit.  Intervalla  enim  inter  singula 
ossa  novis  ossibus  planis,  in  utroque  latere  numero  situ  et  forma  saepe 
similibus , explentur. 

In  Siluro  Glane  vertebrarum  trium  superiorum,  quamvis 
magnitudine  excellentium,  forma  non  ita  a consueta  differt.  Processus 
spinosus  primae  vertebrae  a corpore,  disci  formam  habente,  separatur, 
et  cum  processu  spinoso  secundae  vertebrae  concrescit.  Spatium  inter 
corpus  et  hunc  processum  atrio  sinus  imparis,  stapede,  et  membrana 
expletur.  Processus  spinosi  et  transversi  vertebrae  secundae  et  tertiae 
augentur  et  coalescunt,  sed  a corpore  non  separantur.  In  omnibus 
vero  his  piscibus,  Siluro,  Cobitide,  et  Cyprino  tres  primae  vertebrae  ita 
concrescunt,  ut  non  solum  omni  mobilitate  careant,  sed  etiam  tam  fir- 
miter invicem  connexae  sint,  ut  coquendo  tantum  invicem  separari 
possint* 

III. 

Organa  nonnulla,  quae  in  mammalibus  avibus  et  amphibiis  in  abdomine  et  pectore  po- 
sita sunt  in  piscibus  cid  caput  usque  attolli,  alia  contra  instrumenta > in  mammali- 
bus avibus  et  amphibiis  nonnisi  in  capite  sedem  habentia , ad  abdomen  descendere , 
itaque  singulas  trunci  cavitates,  singulorum  apparatuum  receptacula , in  mamma- 
libus satis  separatas ; haud  parum  in  avibus  j magis  adhuc  in  amphibiis  > maxime 
in  piscibus  uniri. 

In  mammalibus  potissimae  quatuor  apparatum»  partes,  quatuor 
cavitatibus  continentur.  Partes  genitales  infima  nempe  pelvi  recondi- 
tae, organa  cli^  lopoetica  et  uropoetica  abdomine  inclusa  sunt,  a qui- 

bns  diaphragmate  circulationis  sanguinis  respirationis  que  instrumenta, 
pectore  contenta,  separantur,  quibus  cerebrum  sensuumque  organa,  a 
capitis  cavis  ‘ recepta , adnumeranda  sunt. 

Iam  i ii  uno  geneie  mammalium,  talpa,  pelvis  ita  angusta  repe- 
titur, ut  musculorum  pedis  causa  quae  in  pelvi  affignntur  facta  videa- 
tur, partes  vero  genitales  maximas  in  abdomen  ascendentes  non  recipiat. 

Quas  quidem  partes  testes  et  ovarium  in  avibus  ad  summum  ab- 
domen elata  videmus,  renibus  contra  ad  pelvim  usque  descendentibus. 
Simili  ratione  alia  organa  ex  abdomine  in  pectus  evehuntur,  alia  e pe- 
ctore ad  abdomen  quoque  extenduntur.  Ventriculus  glandulosus  et  in- 
gluvies in  pectore  et  collo  positi,  larynx  inferior,  potissimum  vocis  in- 
strumentum a pectore  receptus  est,  cellulae  pulmonales  omne  abdomen . 
replent.  Ut  taceam  pectus  et  abdomen  non  amplius  septo  transverso, 
cuius  quidem  vestigium  aliquod  superest,  ita  ut  in  mammalibus  separari. 

In  amphibiis  abdomen  plane  non  a pectore  disiunctum  est,  eo- 
demque  modo  testes  et  ovaria  media  alvo  posita  sunt.  Caput  vero,  si 
ranas  et  salamandras,  primo  vitae  tempore  branchiis  instructas,  et  Pro- 
teum anguinum  exceperis  organa  pectoris  non  excipit. 

Qui  quidem  capitis  cum  pectore  et  abdomine  confluxus  in  pisci- 
bus primum  observatur.  Branchiae  enim , respirationis  instrumenta,  aut 
capiti  proximae  sunt,  ut  in  Squalis,  Raiis  et  retromyzontibus,  aut  ipso 
capite  continentur,  ut  in  reliquis  piscibus.  Cor,  septo  musculoso  ab 
oris  cavo  seiunctum,  ab  ossibus  capitis  tegitur  et  tuetur.  Prnnes  in  ple- 
risque  piscibus  e.  g.  Cyprinis,  Siluro  Glane,  Perca  Lucio  - Perca  ad  basin 
cranii  usque  ascendunt,  ovariaque  et  testes  summam  abdominis  partem, 
capiti  contiguam,  attingunt. 

Organa  vero  non  solum  ex  abdomine  piscium  ad  caput  evehi, 
sed  alia  quoque,  capite  sedem  habentia,  ad  abdomen  descendere  organa 
auditus  Cyprini,  Siluri  Glanis,  Cobitidis  Fossilis  et  Barbatulae,  Spari 
Salpae  et  Sargi  et  Clupeae  Harengi,  supra  descripta  probant. 

Ossicula  auditoria  Cyprinonrum,  Siluri  et  Cobitidis,  aliis  in  ani-  v 
malibus  in  capite  posita,  hic  ad  vertebras  colli  alligata  reperiuntur,  ipsa- 
que  tympani  cavitas  in  Gobitide  a vertebra  secunda  et  tertia  componi- 

tur.  Quid,  quod  vesica  natatoria  in  Cyprinis,  Siluro  et  Clupea  membra- 
nae tympani  utilitatem  referens  ad  infimam  alvum  usque  descendit  et 
apud  Clupeam  in  ostio  genitali  adeo  aperitur,  in  Cyprinis  vero  ipsa 
cranii  cavitas,  in  saccum  membranaceum,  fossam  auditoriam,  conti- 
nuata, ad  tertiam  usque  vertebram  extenditur. 

Idem  in  systemate  nervoso  animadvertitur,  in  quo  cerebrum  et 
medulla  spinalis,  nervi  cerebrales  et  nervi  spinales  non  ita  diversi,  ut 
in  perfectioribus  animalibus,  inveniuntur.  Huc  observatio  Arsafiyi  4I), 
summam  medullam  spinalem  Tryglae  Lyrae  quinque  gangliorum  paribus 
in  superficie  posteriori  eminentibus  tumidam  invenientis,  referenda  est. 
Ab  bis  gangliis,  ut  a cerebri  gangliis  cerebrales,  spinales  nervi  oriun- 
tur, ita  ut  suprema  medullae  spinalis  pars  cerebro  plane  similis  appareat. 

INervi  cerebrales,  trigeminus  et  vagus  piscium  more  nervorum  spi- 
nalium duabus  radicibus  incipiunt,  in  ganglia  intumescunt,  et  ad  ipsos 
superiorum  extremitatum  musculos  ramos  mittunt , quod  in  animalibus 
perfectioribus  nunquam  observatur.  Nervi  duo  longi  laterales  piscium, 
a nervo  vago  orientes,  quibus  in  Siluro  Glane  et  Gado  Lota  duo  alii 
a nervo  trigemino  editi  accedunt,  pinnae  dorsali  et  caudali  destinati  sunt. 
Alius  ramus  nervi  vagi  ad  pinnam  pectoralem  accedit. 


IV. 

Multa  organa  in  perfectioribus  animalibus  duplicia ,,  ita  ut  in  quolibet  corporis  latere 
unum  positum  sit ? in  piscibus  uniri  et  in  simplicia  commutari. 

Utiiusque  ienis  extremitas  inferior  saepe  in  unam  massam  glan- 
dulosam commutatur  e.  g.  in  Perca  Lucioperca.  Aliis  in  piscibus  extre- 
mitates superiores  renum,  capiti  suppositae,  tumidae  in  unam  massam 
glandularem  confluunt,  ut  in  Cyprinis,  Siluro,  Terea.  In  pluribus  Cy- 
prinorum speciebus  medium  quoque  renem,  dextrum  cum  sinistro  eo 

loco  coalescere  vidi,  quo  inferior  et  superior  pars  vesicae  natatoriae 
unitur. 


41)  De  piscium  cerebro  et  medulla  spinali.  Ilalae 


xbi3.  4.  png.  6.  Tab.  II.  Fig.  24,  2o,  2 6. 

Ovaria  et  testes  dextri  sinistri  que  lateris,  in  Rajis  et  Squalis  se- 
parata quidem  sunt,  omnes  vero  pisces,  oviductu  carentes,  ovaria  ex- 
tremitatibus inferioribus  concreta  acceperunt. 

Cor,  non  ventriculo  et  atrio  duplici.,  dextro  sinistroque , sed  sim- 
plici constat. 

Huc  igitur  organon  auditus  quoque,  in  aliis  animalibus  duplex, 
in  nonnullis  piscibus  simplex  referendum  est.  Vestibulum  membrana- 
ceum dextrum  Clupeae  Harengi  canali  membranaceo  transverso  cum  si- 
nistro unitur,  ita  ut  aquae,  vestibulum  membranaceum  dextrum  replenti 
liberrimus  aditus  in  sinistrum  vertibulum  pateat,  acleoque  neque  dextra 
auris  neque  sinistra  ullo  sono  moveri  possit,  nisi  commota  simul  aure 
oppositi  lateris. 

Idem  in  omnibus  Cyprinorum  speciebus,  iii  Siluro  Glane,  Cobi- 
tide  Fossili  et  Barbatula  observatur.  Quorum  quidem  vestibulum  mem- 
branaceum utriusqne  lateris  per  sinum  imparem  ita  unitur,  ut,  si  ve- 
stibulum dextrum  contremiscat,  sinistrum  quoque,  tremoribus  liis  ad 
sinum  imparem  propagatis,  percellatur  necessarium  sit. 

Oculum  utrumque  apud  animalia  vertebrata  in  unum  commutari 
nunquam  observatum  est. 

Nasum  vero,  in  omnibus  praeterea  animalibus  vertebratis  dupli- 
cem, in  nonullis  piscibus  simplicem  esse  Petromyzontum  exemplo  cer- 
tum est.  Petromyzontis  enim  marini  et  fluviatilis  nasus  non  solum  septo, 
quo  in  duplicem  cavitatem  dividatur,  caret,  sed  etiam  nonnisi  uno  ostio 
externo  instructus  est. 

Quae  quidem  simplicitas  organorum  auditus  et  olfactus  in  qui- 
busdam piscibus  observata  eo  magis  memorabilis  est,  primum  quia  ne 
in  inferioribus  quidem  animalium  classibus,  auditus  instrumentis  prae- 
ditis, observatur,  ut  in  Sepiis  et  Cancris,  deinde,  quia  haec  duo  organa 
invicem  confluentia  omnium  piscium  aures  perfectione  et  excultione  su- 
perant. Quae  scilicet  non  solum  nulla  parte,  auri  aliorum  piscium 
osseorum  data,  carent,  sed  novas  adeo  partes,  coniunctionem  utrius- 
que  auris  efficientes,  acceperunt:  Silurus,  Cyprinus,  et  Cobitis  sinum 
imparem,  duo  atria  et  sex  ossicula  auditoria,  vesicam  natatoriam  cum 

aure  coniungentia , Clupea,  appendices  vestibuli  membranacei,  canalem 
transversum  etc. 

Denique  attentione  dignum  est  hanc  utriusque  auris  unionem  in 
iis  piscium  osseorum  generibus  inveniri,  qui  propter  corporis  fabricam 
recte  pro  perfectioribus  habentur.  Haud  dubie  enim  pisces  ossei  abdo- 
minales, quorum  pinnae  thoracicae  atque  abdominales  situ  extremitati- 
bus anterioribus  et  posterioribus  similes  sunt,  recte  thoracicis,  iugulari- 
bus  atque  apodibus  superiores  indicantur.  Ad  quos  illi  pisces,  aurium 
unione  insignes  omnes  pertinent. 


T. 

Sententiae  * vesicam  natatoriam  piscium  pro  pulmonum  rudimento  habendam  esse  y obser- 
vatio, plurimorum  piscium  vesicam  cum  labyrintho  coniunctam  tyrrnpani  utilitatem 
referre , haud  repugnat. 

Ex  quo  Fischerus  sententiam,  prius  iam  a Koelreutero  proposi- 
tam, vesicam  natatoriam  piscium  pro  organo  respirationis  habendam  esse, 
denuo  novis  observationibus  et  periculis  probavit ; multi  anatomici,  a 
Germanis  Meckelius,  Nitzschius,  Okenius,  Carus,  Treviranus  et  novis- 
sime Huschkius  aliique  eandem  sententiam  secuti  sunt. 

Potest  autem  vesica  duplici  ratione  cum  pulmonibus  comparari, 

a)  propter  analogiam  situs  et  formae, 

b)  propter  similitudinem  utilitatis. 

A capite  mammalium , avium , et  amphibiorum  duplex  canalis  in- 
cipit, tubus  organorum  chylificationis  in  ore,  tubus  organorum  respi- 
rationis in  naribus.  Uterque  tubus  initio  palato  duro  et  molli  separa- 
tus in  faucibus  confluit  mox  vero  iterum  in  tracheam  et  oesophagum 
discernitur. 

Tubus  organorum  chylificationis  in  ore  ductus  excretorios  tan- 
quam  propagines  ad  glandulas  salivales  mittit» 

Tubus  organorum  respirationis  tubas  Eustachii  tanquam  propagi- 
nes in  cavitatem  tympani  mittit,  quae  ibi  in  bullas  expansae  cavitatem 
tympani  vestiunt  et  membranae  tympani  partem  constituunt.  Tubam 

Eustachii  eniin  pro  parte  tubi  organorum  respirationis  non  chylificatio* 
nis  habendam  esse,  e structura  avium  intelligitur,  in  quibus  quemad- 
modum ad  plurima  ossa  a cellulis  pulmonibus  continuis,  ita  ad  totum 
caput  a tuba  Eustacliii  aer  affertur. 

In  amphibiis  oesophagus  multo  amplior  reperitur,  et  haud  raro, 
ut  in  serpentibus  et  ranis,  eadem  fere  amplitudine  qua  ventriculus  est. 
Trachea  vero  admodum  angusta  in  serpentibus  et  testudinibus  ad  radi- 
cem linguae  ostio  exili  aperitur.  In  Proteo  anguino  duo  bronchi,  in 
quos  trachea  ad  utrum  que  pulmonem  transiens  dividitur,  Rusoonio  au- 
ctore, tam  angusti  sunt,  ut,  si  Proteus  spiritu  vini  servatus  est,  ne  aer 
inflatus  quidem  per  eos  penetrare  possit.  Simili  modo  septum  palati 
duri,  quo  os  et  nasus  separantur,  in  amphibiis  brevius  est,  prae 
primis  vero  breve  Rusconio  auctore  in  Proteo  anguino,  cuius  ostium 
nasi  internum  ostio  nasi  externo  proximum  et  angustia  ostio  tracheae 
superiori  par  est,  quod  si  Rusconii  delineationes  respiciam  tam  angustum 
est,  ut  puncti  ^acu  facti  amplitudinem  haud  superet.  Quo  quidem  ostio 
nasi  interno,  cuius  absentiam  Okenius  pro  signo  essentiali  classico  piscium 
habet,  Siren  lacertina  a Cuviero  plane  carere  dicitur. 

Pulmones  vero  in  Proteo  tam  simplices  inveniuntur,  ut  duobujs 
saccis  membranaceis  in  cellulas  plane  non  divisis  aequiparandi  sint.  Ut 
taceam  in  multis  serpentibus  pulmonem  non  duplicem,  sed  simplicem 
inveniri,  eaque  forma  vesicae  natatoriae  admodum  similem  fieri. 

Quae  quidem  ea  de  causa  exposita  sunt,  ut  intelligatur,  lege  qua- 
dam in  piscibus  nares  in  os  hiantes  claudi,  tracheam  in  ductum  pneu- 
maticum vesicae  natatoriae,  pulmones  in  vesicam  natatoriam  commutari, 
vesicam  natatoriam  vero  in  nonnullis  piscibus  simili  coniunctione  cum 
ossiculis  auditoriis  aut  aure  interna  cohaerere,  atque  ea,  quae  a tubo 
organorum  respirationis  in  mammalibus  avibus  plurimisque  amphibiis 
per  tubam  Eustachii  perficitur. 

Longum  est  de  reliquis  argumentis,  quibus  demonstratur  vesicam 
natatoriam  recte  pulmoni  comparari,  dicere.  Qua  de  re  Treviranus 
(vermischte  Schriften  B.  II.  p.  156.)  et  Huschkius  (Dissertatio  inaug. 
quaedam  de  organorum  respiratoriorum  in  animalium  serie  metamor- 

phosi  generatim  scripta,  et  de  Vesica  natatoria  piscium  quaestio.  lenae, 
1819.  p.  33.)  exponentes  legantur.  Sed  hoc  tenendum,  coniunctionem 
vesicae  natatoriae  et  auris  illi  sententiae  non  solum  non  repugnare,  sed 
pro  novo  eius  argumento  habendam  esse. 

Vesicam  natatoriam  igitur,  etiamsi  utilitatem  organi  respirationis 
non  afferret,  tamen  pro  rudimento  pulmonis  habere  non  dubitaverim. 
Quis  enim  propterea  clitoridem  peni,  mammas  marium  mammis  foemi- 
narum  comparare  dubitet,  quod  illa  eiiciendo  semini  aut  edendae  uri- 
nae, hae  lacti  secernendo  non  inserviant? 

Haud  vero  a veritate  abhorret,  naturam  hoc  organon  in  variis 
piscibus  vario  usui  adaptare,  itaque  vesicam  natatoriam,  quemadmodum 
non  in  omnibus,  sed  in  quibusdam  piscibus  audiendo  inservit,  ita  non 
in  omnibus  sed  in  nonnullis  tantum  motum  in  natando  adiuvare,  aut 
respirationis  officium  suscipere. 

leniere  enim  illi  disputare  videntur , qui  cum  videant,  pisces  quo- 
que, vesica  natatoria  carentes,  ad  natandum  aptos  esse,  inde  concludunt, 
eam  nunquam  in  natando  opem  ferre  posse.  Natura  enim  eundem  finem 
in  variis  piscibus  vario  modo  assequitur.  I11  quibusdam  forma  corporis 
lata,  ut  in  Pvaia  et  Pleuronecte , in  aliis  pinnarum  magnitudine,  muscu- 
lorumque robure,  in  aliis  sceleto  non  osseo  et  ponderoso,  sed  cartilagineo, 

AVRTS  PISCIVM  VESTIBYLO  CARTILAGINEO  ET 
CANA  LIBAS  SEMICIRCVLARIBYS  CARTILAGINEIS, 

A CRANII  CAVITATE  SEPARATIS,  LABYRINTHVM 
MEMBRANACEAM  IN CLA  DENTIB V S , 

PR  A EDIT  ORVM. 

Auris  H a i a e. 

Situs. 

In  utroque  latere  partis  posterioris  cranii  cartilaginei  protuberantia,  * 
organi  auditus  sedes,  animadvertitur.  Cranium  non  pluribus  cartilagi- 
nibus constat,  sed  una,  itaque  haec  quoque  protuberantia  a reliquo 
cranio  non  separata  est.  In  massa  cartilaginea  huius  protuberandae 
vestibuli  et  canalium  semicircularium  cavitates  ita  insculptae  sunt,  ut 
iis  nulla  cum  cranii  cavitate  communicatio  sit.  Quo  quidem 
organi  auditus  situ  separato  Raiae  et  Squali  prae  reliquis  piscibus  ma- 
xime excellunt. 

Aditus  extern  i. 

Fovea  quaedam,  quae  in  media  regione  occipitali  cranii  conspi- 
citur, atque  cute  nunc  crassa,  dura,  et  spinosa,  (ut  in  R.  Miraleto  et 
R.  Clavata)  nunc  laevi  tegitur  (ut  in  R.  Aquila  et  R.  Torpedine)  qua* 
tuor  aperturas,  quarum  duae  ad  dextram,  duae  ad  sinistram  aurem 
pertinent,  includit. 


/ 

Fenestra  vestibuli  cartilaginei . 

Fig.  74,  8.  Fig.  75,  5,  Fig.  72,  3.  Fig,  74,  1.  Fig.  78,  4. 

Unaquaeque  posterior,  quae  tenui  membrana  clauditur,  in  ve- 
stibulum cartilagineum,  nequaquam  vero  in  vestibulum  membranosum, 
seu  alveum  communem,  perducit. 

In  R.  Torpedine  haec  apertura  admodum  parva  et  rotunda,  in 
reliquis  Raiis  per  ampla  et  ovalis  est.  Ex  anatome  comparata  Repti- 
lium apparebit,  hoc  ostium,  quod  Scarpa  pro  fenestra  ovali  habuit, 
rectius  cum  fenestra  rotunda  comparari. 

Non  dubitari  potest,  aquae  tremores  per  cutim  ad  membranam 
fenestrae  rotundae  propagari,  atque  hinc  ad  aquam,  vestibulum  et  ca- 
nales semicirculares  cartilagineos  replentem,  deferri.  Neque  tamen  cu- 
tis externa  huic  soni  progressui  multum  favere  videtur. 

Ad  ambitum  enim  huius  aperturae  non  affixa  est,  a qua  potius 
tela  cellulosa  sat  multa  separatur.  Nec  vero  etiam  cutis  eo  loco , quo 
fenestram  rotundam  tegit,  semper  tenuior  est,  aut  spinis  caret,  quod 
Scarpa  in  R.  Clavata  observari  dicit. 

Fenestra  vestibuli  membranacei.  Sinus  audit orius 

externus. 

Fig.  74,  5 — 7.  Fig.  75,  3,  4.  Fig.  76,  16  — 19.  Fig.  78,  2,  3.  Fig.  86. 

Aperturae  duae  anteriores  fenestrae  ovali  comparandae 
sunt.  Inter  aperturas  enim  et  cutim  externam  duo  sacci,  membranacei, 
sibi  maxime  vicini,  aut,  ut  in  R.  Torpedine,  parte  interna  invicem 
adeo  concreti,  collocati  sunt,  quorum  quisque  sinum  includit,  qui 
canale,  per  fenestram  ovalem  descendente,  in  vestibulum  mem- 
branaceum sui  lateris  patefactus  est.  Sinus  et  canalis  hic  liquore 
albido  calcareo  plane  repletus  est , qui  calcem  carbonicam  eiusdem 
generis  continet,  qua  frustuli  illi  calcarei,  vestibulo  membranaceo  in- 
clusi, constant.  Siccato  enim  hoc  liquore  magna  calcis  copia  residua 
remanet. 


1 


1 p "i-  — 

Quo  fit,  ut  sacco  illo  illaeso,  atque  pariete  interno  vestibuli 
caute  patefacto,  canalis  ad  vestibulum  membranaceum  descendens,  pro- 
pter album  colorem  sponte  oculis  offeratur.  Quae  quidem  communi- 
catio inter  sinum  et  vestibulum  membranaceum  mercurio  quoque,  per 
sinum  immiso,  in  vestibulum  membranaceum  delapso,  clarior  redditur, 
ita  ut  eum  canalem  in  Raia  Torpedine  quoque  facile  conspicuum  fa- 
cere possis. 

Sinus  auditorius  membranaceus  saccus  est,  qui  inter  cutim 
et  superficiem  cranii  interpositus,  parietibus  membranaceis  crassis,  tela 
cellulosa  stipata  constantibus,  includitur,  superficiemque  internam  lae- 
vem sed  rugosam  habet,  quae  schmegmate  adiposo  flavescente  obduci- 
tur, quo  ab  infesta  liquoris  calcarei  affectione  tutior  sit:  Sclimegraa 
hoc  pinguedinis  naturam  habere,  ex  eo,  quod  papiro  illitum  maculas 
pellucidas  reddit,  intelligitur. 

Sinus  auditorius  praeterea  ovalis , et  media  coarctatione  in  par- 
tem superiorem  et  inferiorem  divisus  est.  Inferior  pars,  infundibuli 
in  modum  contractus,  in  canalem  per  fenestram  ovalem  descendentem 
commutatur.  Superior  pars,  cuti  communi  affixa,  per  tres  canaliculos 
initio  ampliores  postea  admodum  angustatos,  in  externa  cutis  superfi- 
cie aperitur,  ubi  tria  ostia  admodum  parva  trianguli  ordine  collocata 
conspicua  sunt. 

Eo  loco,  quo  canales  illi  ampliori  fine  in  sinu  acustico  patent, 
plicae  semilunares,  valvulis  similes,  prominent,  quae  introitum  aquae 
in  sinum  auditorium  prohibere  videntur. 

Quarum  partium  structura  similis  in  R.  Torpedine  ac  in  R. 
Aquila  inventa  est,  ita  tamen  diversa,  ut  in  R.  Torpedine  unus  tantum 
canalis,  in  cute  ampliori  ostio  patulus,  pos'tea  vero  admodum  angusta- 
tus, inveniatur.  Argentum  vivum  per  ostium  eius  immissum  in  sinum 
acusticum  non  descendit.  In  R.  Miraleto  sinus  auditorius  non  sacci 
ovalis,  sed  canalis  a fenestra  ad  cutim  prodeuntis  formam  habet.42) 


42])  Num  sinus  acusticus,  quem  in  Pvaia  Miraleto  et  Raia  Clavata  quoque  inveni,  in  omni 

In  ftmbitu  fenestrae  rotundae  musculus  sinui  auditoiio  (ut  in 
R.  Torpedine  et  1\.  Aquila),  vel  (ut  in  R.  Miraleto  et  R.  Clavata)  cuti 
sinum  auditorium  tegenti  affixus,  originem  ducit,  quo  cutis,  intendi, 
sinus  autem  acusticus  ipse  comprimi  Iluidumque  eius  in  vestibulum 
membranaceum  impelli  potest. 

Facilis  est  harum  partium  cum  similibus  organis  animalium  per- 
fectiorum comparatio. 

Est  igitur  apertura  anterior,  per  quam  accessio  in  vestibulum 

m • 

membranaceum  patet,  cum  fenestra  ovali  comparanda.  Ft  vero  m ani- 
malibus aerem  spirantibus  fenestra  ovalis  a vestibulo  ad  cavitatem 
tympani,  in  pluribus  Reptilium  generibus  maxima  ex  parte  membra- 
naceam, perducit,  ita  hic  in  sinum  acusticum  membranosum.  In  ani- 
malibus aerem  spirantibus  cavitas  tympani  aere  repleta  est,  ideoque 
ad  sonum  in  vestibulum  perducendum,  tympano  tenso,  atque  ossicu- 
lis tympanum  cum  vestibulo  coniungentibus  opus  est,  quibus  Raiae 
carere  possunt,  cum  sinus  auditorius  liquore  calcareo  repletus,  tensus 
et  expansus,  ad  aquae  tremores  recipiendos,  et  ad  vestibuli  membra- 
nacei aquam  propagandos,  aptissimus  sit.  43) 


bus  Raiis  canalibus  quibusdam  in  cute  patefactus  sit,  certe  affirmare  non  possum,  cum 
iu  his  speciebus  hanc  rem  non  inquisiverim. 

43)  Gaudeo  equidem  observationibus  meis , de  sinu  auditorio  externo  cum  vestibulo  mem- 
branaceo communicante,  in  pluribus  Raiarufn  ordinibus  repetitis,  iniectionibus  argenti 
vivi  comprobatis,  praeclari  Mofiroi,  primi  inventoris,  honorem  contra  Camperum  potis- 
simum ei.  Scarpam  defendi.  Iluius  enim  merita  de  piscium  cartilagineorum  aure,  ita 
Camperi  et  Scarpae  gloria  obscurata  sunt,  ut  ex  anatomicorum  memoria  plane  fere  ex- 
ciderint. Apparet  enim,  (Vergleichung  des  Baues  und  der  Physiologie  der  Fisclie  mit 
dem  Baue  des  Menschen  und  der  iibrigen  Thiere  von  A.  Monro  iibersetzt  von  Schneider 
1787.  pag.  53.  Tab.  VI.  et  XXVII.  in  libro  originali  Tab.  VII.  et  XXXVII.)  descri- 
ptiones et  delineationes  eius  cura  meis  comparatas,  paucis  tantum  rebus  discre- 
pare, de  quibus  sub  finem  libri  accuratius  sermo  erit.  Scarpa  (Praefatione!.  1.  et  p.  9.> 
Monroi  descriptiones  non  sectionibus  a se  factis  solum,  sed  rationi  ipsi  repugnare  putat. 
Euim  vero,  si  sinus  auditorius,  ductibus  quibusdam  in  cute  apertus,  in  cavitatem  vesti- 
buli membranacei,  lapillum  continentis,  pateret,  aquae  marinae  ad  intimos  labyrinthi  re- 
cessus accessionem  lore,  quou  vero  a sapientia  naturae  alienum  esset.  Non  igitur  dubi- 
tari posse,  quin  Monrous  vasa  pituitosa  cutis  pro  meatibus  auditoriis  externis  habuerit. 

Praeterea  vero,  simi  acustico  per  musculum  suum  presso,  vesti- 
bulum per  maiorem  liquoris  copiam  expandi , atque  intendi  potest,  quod 
in  animalibus,  aerem  spirantibus,  per  ossicula  auditoria  efficitur. 

Quod  canaliculos  in  cute  apertos  attinet,  hi  nequaquam  meatus 
auditorii  externi  vicem  gerunt.  Tum  enim  necessarium  esset,  ut  non 
solum  ampliores,  sed  etiam  perpetuo  aqua  repleti  et  expansi  sint, 
quam  potius  omni  modo,  cum  orificii  angustia  et  irritabilitate,  tum  pli- 
cis quibusdam  valvularum  modo  retineri  videmus. 

Canales  illi  ductus  igitur  sunt,  per  quos  liquor  nimium  adauctus 
excerni  potest,  itaque  tubae  Eustachianae  quanquam  non  situm,  usum 
tamen  habent.  Liquorem  enim  calcareum  diu  retentum  concrementis 
originem  dare,  ipse  in  R,  Aquila,  in  cuius  sinu  acustico  lapillum  mi- 
liare inveni,  expertus  sum. 

Vestibulum  cartilagineum.  Canales  semicirculares 

cartilaginei.  44) 

Fig.  76.  Fig.  77.  Fig.  78- 

Vestibulum  lagenae  formam  habens,  collum  sursum,  fundum 
deorsum  vertit.  Collum  in  vertice  cranii  duas  aperturas  habet,  fene- 


In  qua  explicatione  Scarpa  non  magis  quam  in  observatione  erravit.  Ductus  enim  illi,  e 
sinu  auditorio  ad  cutim  transeuntes,  ita  angusti  sunt,  ut  liquor,  sinu  auditorio  externo 
contentus,  excerni  quiden  per  eos  possit,  aquae  marinae  vero  introitus  non  facilius  pa- 
teat,' quam  per  vasa  pituitosa  ipsa.  Caeterum  sinus  auditorius  externus  tum  forma  et 
membranarum  sructura,  tum  liquore  albo  calcareo  incluso,  a pellucido  et  gelatinosa  li- 
quore in  vasis  pituitosis  contento  diversissimo,  tum  communicatione  cum  vestibulo 
membranaceo,  eandem  massam  calcaream  includente,  ita  discrepat,  ul  alterum  ab  altero 
discernere  haud  difficile  sit.  Sinus  vero  auditorius  externus  lioc  modo  facillime  detegitur, 
ut  cutis,  eum  locum  quo  fenestra  rotunda  et  ovalis  posita  est  tegens,  incisione  quadra- 
ta facta,  sensim  tollatur  et  revolvatur.  Ita  enim  saccus  sinum  auditorium  constituens, 
inter  cutim  et  fenestram  ovalem  positus,  facillime  in  oculos  incurrit. 

44)  Vestibuli  cartilaginei  canaliumque  cartilagineorum  semicircularium  forma  non  accu- 
rate diiudicari  potest,  nisi  sublata  antea  massa  cartilaginea  molliori,  qua  circumdantur. 
Iloq  vero  in  magnis  Raiis  accuratius  adeo  perfici  potest,  quam  in  labyrintho  osseo 

5tram  vestibuli  cartilaginei  et  membranacei.  Fundus  in  superficie  ex- 
terna tres  colliculos  ostendit,  quibus  in  superficie  interna  tres  cavita- 
tes respondent.  Vestibuli  membranacei  pars  media  mediam,  appendix 
maior  anteriorem,  appendix  minor  posteriorem  cavitatem  tenet. 

Vestibulo  tres  canales  semicirculares  amplissimi  adiuncti  sunt, 
anterior,  posterior  et  externus,  quorum  illi  perpendicularem  situm  ha- 
bent, hic  horizontali  insignis  est.  Posterior  maximus , externus  mini- 
mus est.  Anterioris  et  posterioris  crura  superiora  contigua,  crura  infe- 
riora a se  remota  sunt.  Canalis  externus  circa  collum  vestibuli  verti- 
tur. Omnes  canales  altero  fine  ampulla  instructi  sunt.  Ampullae  cana- 
lis anterioris  et  externi  sibi  vicinae  sunt.  Omnes  ampullae  infimum  ca- 
nalis locum  obtinent.  Canales  non  omnino  cylindrici  sunt,  sed  paulu- 
lum compressi.  Parietes  vestibuli  canaliumque  semicircularium,  cortice 
durioris  cartilaginis  constant,  quae  illi  omnino  similis  est,  qua  omne 
cranium  obducitur. 

Interna  vestibuli  et  canalium  superficies  perichondrio  vestitur, 
quod  super  fenestram  vestibuli  cartilaginei  expansum,  membranam  eius 
fenestrae  format.  Perichondrium  nequaquam  laeve,  sed  multa  tela  cel- 
•duiosa  tectum  est,  quae  nunc  singulis  filis,  nunc  ansjs  canales  semicir- 
culares membranaceos  et  vestibulum  membranaceum  annectit  et  quasi 
suspensa  tenet , caeterum  vero  vasis  aditum  ad  partes  molles  parat.  Ve- 
stibulum et  canales  aqua  repleta  sunt,  quae  inter  fila  et  cellas  telae 
cellulosae,  canales  semicirculares  replentis,  effusa,  tremores  fenestrae 
cartilagineae  ad  canales  semicirculares  membranaceos  et  vestibulum 
membranaceum  propagare  dicitur. 


mammalium.  Superficie  enim  Cranii  cultro  ablata,  omnis  decursus  canalium  semicir- 
cularium vestibulique  situs  per  cartilaginem  pellucidam  circumdantem  perspicitur,  quae 
eousque  removetur,  ut  has  partes,  duriori  cortice  cartilaginis  constantes,  a carlilagine 
molliori  liberatas  videas. 


13 

J e s tibulum  m e m b r cl  n ci  c e u m. 

; i 

Fig.  78,  5,  6.  Fig.  79,  2—5.  Fig.  80,  12,  14.  Fig.  73,  6,  7,  8. 

Vestibulum  membranaceum  et  canales  semicirculares  membrana 
pellucida  constant,  cuius  substantia  tenui  lamellae  membranae  corneae 
oculi  haud  dissimilis  est.  In  ampullis  crassior  et  rigidior  est,  quam  in 
alveo  communi  et  canalibus.  Cuius  membranae  rigiditate  fit,  ut,  si 
aqua  e laesis  canalibus  effluxerit,  canales  haud  facile,  ampullae  nun- 
quam collabantur,  sed  vacuae  quoque  parietes  expansos  habeant.  Con- 
sulto autem  cultro  compressi  pristinam  formam  sponte  non  recuperant, 
quanquam  parietes  in  universum  crassiores  et  rigidiores  inveniuntur, 
quam  in  piscibus  osseis. 

Vestibulum  membranaceum,  in  fundo  vestibuli  cartilaginei  posi- 
tum, sacci  formam  habet,  qui  bis  coarctatus  in  tres  loculos  dividitur. 
E medio  amplissimo  loculo  canalis,  e membrana  eiusdem  indolis  quam 
vestibulum  membranaceum  constans,  per  collum  vestibuli  cartilaginei 
ascendit,  ibique  per  fenestram  ovalem  exiens,  in  sinu  auditorio  externo 
supra  descripto  aperitur.  Qua  in  via  ad  parietem  internum  vestibuli 
cartilaginei  annexus,  inter  canalem  semicircularem  anteriorem  et  poste- 
riorem ascendit. 

Loculo  medio  duae  appendices  additae  sunt,  quarum  altera,  an- 
terior, maior  et  rotunda  est,  et  septo  membranaceo  a loculo  medio  se- 
paratur, ita,  ut  ostio  non  adeo  magno  cum  eo  communionem  habeat. 
Cavitas  alterius  appendicis,  minoris  et  posterioris,  a loculo  medio  septo 
non  seiuncta  est,  sed  pro  continuatione  cavitatis  illius  habenda. 

Includuntur  vero  vestibulo  duo  corpuscula  cretaceo  - gelatinosa. 
Cum  lapillis  piscium  osseorum  comparanda. 

Alterum,  maius,  loculo  medio  et  appendici  minori,  cuius  cavitate 
processus  aduncus  corpusculi  recipitur,  commune  est. 

Alterum,  minus,  formam  sphaerico  - triangularem  habens,  in  ap- 
pendice anteriori  residet. 


45)  Scarpa  1.  1.  p.  io.  in  appendice  posteriori  Raiae  Clavatae  corpusculum  proprium  et 
separa lum  invenit,  ideoque  hanc  appendicem  pio  sacculo  separato  habens,  vestibulum 

Utrum  que  corpusculum  e duplici  parte  compositum,  est.  Altera 
pars,  gelatinosa,  pellucida,  fundo  et  parieti  externo  vestibuli  membra- 
nacei, in  quo  nervi  vestibuli  expanduntur,  agglutinata  est.  Altera  pars 
alba,  cretacea,  amyli  quod  in  tabernis  venditur  cohaerentiam  habens, 
superficiei  concavae  partis  gelatinosae  arcte  adhaeret,  et  ex  sola  terra 
calcarea  carbonica  constat.  Iri  acido  acetico  aut  nitrico,  subito  effer- 
vescens, omnino  solvitur,  paucis  floccis  animalibus  restantibus.  Caete- 
rum  vero  canalis  vestibulum  membranaceum  cum  sinu  auditorio  con- 
i ungens  et  ipse  hac  massa  cretacea  refertus  est. 

Apparet  vero  ex  bis,  vestibulum  membranaceum  et  saccum  in 
Raiis  non  partes  separatas  esse,  sed  unam  tantum  componere,  cum  qua 
canales  semicirculares  duobus  ductibus  angustissimis  cohaerent. 


Canales  s emi c ii' culares  membranacei . 


Fi g.  78,  7,  8,  9,  11,  12,  13,  14,  15.  Fig.  79,  6 — 11.  Fig.  80,  3,  6,  8.  Fig.  73,  9—12. 

Fi  a.  81. 


Canales  semicirculares  membranacei  multo  angustiores  sunt,  quam 
cartilaginei.  Ampullae  eorum  in  horum  ampullis  sitae.  Quod  rationem 
attinet,  qua  singuli  cum  singulis  commercium  habent,  Raiae  ab  omni- 
bus reliquis  piscibus  et  ab  ipsis  Squalis  diversae  sunt.  In  omnibus  enim 
praeter  hos  piscibus  crus  posterius  canalis  anterioris,  cum  crure  ante- 
riori canalis  posterioris  coalescit. 

In  Raiis  canalis  posterior,  in  se  ipsum  recurrens,  circulum  com- 
ponit, nullum  que  cum  reliquis  canalibus  semicircularibus  commercium 
habet.  Pars  angustior  eius,  canale  semicirculari  cartilagineo  recondita 
est,  pars  amplior,  in  vestibulo  cartilagineo  sita,  per  ductum  admodum 
angustum  cum  loculo  medio  vestibuli  membranacei  communicat. 


tritus  sacculis,  maiori,  minori  et  minimo  constare  elocet.  Cum  autem  mercurius  ap- 
pendici huic  immissus  sponte  in  loculum  medium  transeat  et  libere  inde  in  appendi- 
cem redundet,  ncc  vero  hac  appendice  separatum  corpusculum  invenerim,  cani  pro 

parte  loculi  medii  habui. 

1 » 

Canalis  semicircularis  anterior  eodem  modo  quo  posterioi* 
circulum  repraesentat,  cuius  pars  angustior  in  canale  semicirculari  car- 
tilagineo, pars  amplior  in  vestibulo  cartilagineo  posita  est. 

Pars  amplior  ductu  admodum  parvo  4S),  a Monroo  iam  diu  de- 
scripto, cum  vestibulo  membranaceo  cohaeret. 

Canalis  semicircularis  externus  duobus  finibus  suis  parti 
ampliori  canalis  anterioris  adhaeret,  ita  ut  finis  anterior  prope  ampul- 
lam, sinis  posterior  a parte  posteriori  canalis  anterioris  recipiatur.  47) 


46)  L.  L.  pag.  57.  et  Tab.  XXVII.  Fig.  5.  e (Tab.  XXXVII.  editionis  originalis). 

47)  Scarpa  experimeniis  suis  ductus,  omnem  communicationem  inter  vestibulum  et  canales 

semicirculares  negavit.  (Vid.  L.  L.  p.  12.)  ,,  Interim  praestabit  monere,  canales  semi- 

circulares membranosos,  quamvis  pluribus  in  locis  lapillorum  sacculis  alligati  sint,  nul- 
libi tamen  cum  iisdem  sacculis  communicare,  quod  iteratis  periculis,  modo  aerem,  ser- 
vata naturali  sede,  insufflando,  modo,  hydrargyro  iniieiendo  cognovimus.  Minime  igno- 
ramus Koelreuterum  communicationem  hanc  in  Acipensere  Husone,  et  Monroum  in 
Raia  descripsisse.  Verum  tamen  deesse  omnino  in  liaia  allirmamus , neque  similem  hia- 
tum et  anastomosin  videre  licuit  in  pluribus  aliis  piscibus  etiam  de  squamosorum  ordine. “ 
Comparelti  hac  de  re  nihil  certi  constituit  Cuvierus  anastomosin  sacci  et  canalium  semi- 
circularium multiplicem  (L.  L.  pag.  466.)  describit,  at  iniectionum,  quibus  Scarpa  sen- 
tentiae huic  repugnavit,  mentionem  nullam  facit.  Itaque  novis  mihi  et  iteratis  experi- 
mentis anastomosin  illam  contra  Scarpam  vindicare  et  Monroi  sententiam  comprobarp 
contigit . 

Verum  enim  quidem  est,  argentum  vivum,  canalibus  semicircularibus  immissum, 
non  sponte  nec  vi  aliqua  adhibita  in  vestibulum  membranaceum  traiici,  contra  vero  sae- 
pius mihi,  aerem  in  medium  vestibulum  inspiranti,  canalem  posteriorem  replere,  et  vero 
etiam  aerem  e canale  in  vestibulum  reprimere  contigit.  Via  e vestibulo  in  eanalem  ante- 
riorem angustior  esse  videtur,  in  quem  neque  argentum  vivum  neque  aerem  impellere 
potui. 

Hoc  vero  certissimum  est,  ductus  illos  duos,  canales  semicirculares  cum  vestibulo 
membranaceo  coni  ungentes,  tam  angustos  esse,  ut  ad  tremores  e vestibulo  in  canales  pro- 
pagandos vix  apti  videantur. 

Nervi  auditorii . 4B) 

Fig.  80,  9 — 19. 

Nervus  auditorius  proprie  sic  dictus. 

Nervus  trigeminus  duabus  radicibus  oritur,  quarum  anterior  us- 
que ad  ganglion  posterius  impar  (cerebellum)  pervestigari  potest,  po- 
sterior vero , iterum  in  duas  radices  divisa,  a medullae  oblongatae  loco 
tumido,  sub  cerebello  posito,  incipit.  Inferiori  radici  radicis  posterio- 
ris trigemini,  nervus  auditorius  adhaeret,  cum  eaque  quidem  simul  e 
medulla  oblongata  emergit,  attamen  non  ita  coniunctus  est,  ut  eum 
pro  ramo  eius  radicis  habere  coacti  simus.  Potest  enim  illaesa  hac  ra- 
dice usque  ad  cerebrum  ipsum  pervestigari.  Qui  quidem  postquam  in 
porum  auditorium  internum,  interna  vestibuli  cartilaginei  pariete 
insculptum,  intravit,,  in  duos  ramos  dividitur,  quorum 

a)  posterior,  maior, 

«)  partim  in  innumera  fila,,  per  singula  foraminula  in  vestibu- 
lum cartilagineum  intrantia,  dissolutus,  loculo  medio  vesti- 
buli membranacei,  in  cuius  superficie  inferiori  rete  subtilis- 
* simum  texit,  proprius  est. 

f)  partim  unum  ramum  crassiorem  et  magis  posteriorem,  per 
foramen  maius  intrantem,  mittit,  qui  in  appendice  poste- 
riori vestibuli  finem  habet. 

b)  Ptamus  anterior  nervi  auditorii  iterum  in  duos  ramos  divelli- 
tur , quorum 

«)  posterior,  maior,  ad  loculum  anteriorem  vestibuli  membra- 
nacei, et  ampullam  canalis  semicirc.  externi  pertinet.  Prami 
enim  huius  in  pariete  inferiori  et  externo  loculi  in  plura  fila 
dissoluti  alia  fila  in  membrana  loculi  anterioris  diffluere 
videntur,,  alia,  plerumque  tria,  in  unum  iterum  truncum 
consociata,  in  mediam  ampullam  canalis  semicircularis  ex- 
terni penetrant. 

, i ■ — - - — 

48)  Nervos  auditorios  in  Raia  Aquila  et  Raia  Torpedine  accuratissime  inquisivi,  a quibus 
haec  nervorum  auditoriorum  descriptio  sumta  est. 

/?)  anterior,  minor,  per  canalem  sibi  proprium  ad  ampullam 

canalis  membranacei  anterioris  ducitur. 

Omnes  hi  nervi  foraminula , per  quae  e cranii  cavitate  in  vesti- 
bulum cartilagineum 'intrant,  ita  explent,  ut  vestibulo  cartilagineo  nulla 
communicatio  cum  cranii  cavitate  sit. 

Nervus  auditorius  accessorius. 


Inter  nervum  auditorium  et  vagum  alius  nervus,  plerumque  cum 
faciali  comparatus,  originem  habet,  qui  per  canalem  sibi  proprium, 
inter  ampullam  canalis  cartilaginei  posterioris  et  vestibulum  cartilagi- 
neum situm,  e cranio  exit.  Postquam  filum  tenuissimum  a nervo  au- 
ditorio accepit,  ramum  satis  magnum  ampullae  canalis  semicirc.  mem- 
branacei posterioris  suppeditat. 

Nervi  vestibuli  molles  sunt,  et  in  Superficie  cius  inferiori  diffluere 
videntur,  nervi  ampullarum  duri  sunt,  ampullam  perforant,  et  in  plica 
semilunari,  in  cavitate  ampullae  prominente,  finiuntur. 

Nervi  auditorii  Raiae  Torpedinis  hac  re  quidem  iisdem  nervis 
Fmiae  Aquilae  similes  sunt,  quod  nervus  auditorius,  radici  posteriori 
nervi  trigemini  adhaeret,  sed  salvo  trigemino  separari  et  ad  cerebrum 
•usque  investigari  potest.  Differunt  vero  eo,  quod  Raia  Torpedo  nervo 
auditorio  accessorio  plane  caret.  Nervus  auditorius  enim,  antequam  in 
vestibulum  cartilagineum  intrat,  paululum  intumescit,  quo  facto  in 
duos  ramos,  anteriorem  et  posteriorem,  finditur.  Anterior,  simili  modo 
qno  in  Fiaia  Aquila,  ad  loculum  anteriorem  vestibuli  membranacei,  ad 
ampullam  canalis  semicircularis  membranacei  externi  ct  anterioris  dis- 
tribuitur. Posterior  ramus  loculo  medio  et  appendici  posteriori  vesti- 
buli membranacei  proprius  est,  et  vero  etiam,  ramum  perlongum  ad 
ampullam  membranaceam  posteriorem  perductum,  edit.  Nervo  audi- 
torio accessorio  vero,  qui  in  aliis  Raiis  nervum  ad  ampullam  canalis 
semicircularis  posterioris  mittit,  Raiam  Torpedinem  plane  carere,  pro- 
pterea  memorabile  est,  quia  in  hoc  animali  nervus  vagus,  apparatui 
electrico  nervos  suppeditans,  maximus  est,  ct  duobus  iasciculis,  quos 
ad  cerebrum  usque  separatus,  persequi  licet,  constat. 

Auris  Squali  Carchariae, 

• • • • . * ' 

Fig.  87.  et  Fig.  88. 

♦ f ^ 

Mommis,  Scarpa  et  Cuvierus  aurem  Squalorum  ab  aure  Raia- 
rum  haud  discrepantem  describunt.  Quae  sententia  eatenus  vera  est, 
quod  primum  labyrinthus  membranaceus  eodem  modo  quo  in  Raiis  a 
labyrintho  cartilagineo,  a cranii  cavitate  plane  separato,  nullamque  cum 
eo  communionem  habente,  includitur:  deinde  quod  labyrinthus  hic 

cartilagineus  aditu  in  vertice  cranii  patente,  membrana  tecto,  fenestrae 
vestibuli  cartilaginei  Ranarum  respondente,  instructus  est:  denique 

quod  labyrinthus  membranaceus  non  lapillos,  calcareos,  duros,  ut  in 
plurimis  piscibus,  sed  frustula  cretacea,  amyli  cohaerentiam  habentia, 
ut  in  Raiis  continet. 

Aliis  vero  rebus  auris  Squali  Carchariae  ab  aure  Raiarum  diver- 
sissima est. 

Primum  enim  Squalus  Carcharias  aditu  vestibuli  membranacei, 
sinu  auditorio  membranaceo  externo,  liquore  calcareo  repleto,  et  ca- 
nale, a sinu  auditorio  externo  ad  vestibulum  membranaceum  descen- 
dente, caret.  In  vertice  cranii  cartilaginei  enim  non  quatuor  ostia 
(duae  fenestrae  vestibuli  cartilaginei  et  duae  fenestrae  vestibuli  mem- 
branacei ad  dextram  sinistramque  aurem  pertinentes)  inveniuntur,  sed 

♦ 

duo  tantum  ostia  ovalia  amplissima,  membrana  obducta,  fenestrae  ve- 
stibuli membranacei,  deprehenduntur.  Hac  tamen  re  non  omnes  Sqnali 
a Pvaiis  differre  videntur,  cum  Monrous  (1.  L pag.  5g.  et  Tab.  XXVIII.) 
easdem  partes  in  Squalo  squatina  descripserit  et  delineaverit. 

Deinde  coniunctio  singulorum  canalium  semicircularium  mem- 
branaceorum cum  singulis  et  cum  vestibulo  membranaceo  plane 
alia  quam  in  Raiis  ei  que  similis  est,  quae  in  plurimis  piscibus  osseis 
locum  habet.  Etenim  canales  semicirculares  membranacei  Raiarum 
vestibulo  membranaceo,  quocum  per  duos  angustissimos  canaliculos  co- 
haerent, plane  fere  separati  snnt,  cum  iidem  canales  Squalorum  ut  in 
aliis  piscibus  jn  vestibulum  membranaceum  amplis  ostiis  hient.  Idcirco 
canalis  semicircularis  membranaceus  anterior  et  posterior  Raiarum  duo- 

rum  circulorum,  invicem  non  communicantium,  figura  insignes  sunt, 
dum  canales  semicirculares  Squalorum  semicirculorum,  duobus  locis  in 
vestibulum  membranaceum  apertorum,  formam  habent.  Canalis  semi- 
circularis membranaceus  posterior  ftaiarum  cum  reliquis  canalibus  se- 
micircularibus plane  nullam  communionem  cavitatis  liabet,  canalisque 
semicircularis  externus  duobus  cruribus  non  in  vestibulum,  sed  in  ca- 
nalem semicircularem  (circularem)  anteriorem  insinuatur,  cum  canalis 
semicircularis  membranaceus  anterior  in  Squalis  eadem  ratione  qua  in 
plurimis  piscibus  cum  posteriori  uniatur,  ductumque  ampliorem,  in 
medium  vestibulum  membranaceum  intrantem,  componat.  Canalis  vero 
semicircularis  membranaceus  externus  Squali , fine  anteriori  amplo  ve- 
stibuli parte  anteriori  prodiens,  posteriorem  finem  ad  ductum  illum, 
e canale  semicirculari  anteriori  et  posteriori  compositum,  convertit. 

Caeterum  Squalus  Carcharias  liac  fabrica,  cuius  utilitatem  non- 
dum intelligo,  insignis  est.  A parte  anteriori  fenestrae  vestibuli  car- 
tilaginei crista  cartilaginea,  semicanalem  constituens,  in  pariete  interno 
vestibuli  cartilaginei  descendit,  cui  ductus,  a canale  semicirculari  mem- 
branaceo anteriori  et  posteriori  confluente  compositus,  tam  firmiter 
adhaeret,  ut  vix  separari  possit.  Tars  huius  ductus  cum  semicanale 
concreta  appendiculam  coecam  format,  a qua  nullum  ductum  ad  cu- 
tim  ascendere  vidi. 

Num  saccus,  quo  frustulum  cretaceum  molle  continetur  a vesti- 
bulo per  septum  interpositum  separatus  sit,  iniectionibus  mercurii  non 
tentavi.  Utraque  pars  tam  arcte  cohaeret  ut  oculis  solis  seiunctionem 

non  animadverterim. 

Ampullae  et  canales  semicirculares  membranacei  magnitudine  et 
amplitudine  excellentes,  a canalibus  et  ampullis  cartilagineis  multo  am- 
plioribus , ubi  tela  cellulosa  laxa  suspensa  tenentur*  inclusa  sunt. 

Nervi  auditorii  hac  re  nervis  auditoriis  lmiac  i orpedinis  similes 
sunt,  quod  nervo  auditorio  accessorio  plane  carent,  ideoque  omnes  la- 
byrinthi membranacei  partes  nervis  instructae  a solo  nei^o  auditorio, 
neutiquam  ab  eo  nervo,  .qui  faciali  vulgo  comparatur,  (et  in  Squalis 
branchiae  primae  destinatus  est,)  ramos  accipiunt. 

Ramus  nervi  ad  ampullam  posteriorem  veniens  longissimus, 
ramus  ad  ampullam  anteriorem  missus  perbrevis  est.  Ramuli  permulti 
sacco  et  appendici  anteriori  sacci , inter  ampullam  anteriorem  et  exter- 
nam sitae,  destinati,  in  superficie  inferiori  harum  partium  finiuntur. 
Plui  es  ramuli  sub  appendice  anteriori  sacci  praetereuntes,  iterum  con- 
sociantur, et  unum  truncum  nerveum,  in  ampullam  canalis  semicircu- 
laris externi  intrantem,  componunt. 

Aperturae,  per  quas  nervi  e cranio  in  vestibulum  cartilagineum 
intrant,  ita  a nervis  explentur,  ut  nulla  cavitatis  cranii  et  vestibuli 
communicatio  sit. 

HISTORIA  LITERARIA. 

* j 

Auris  Cancrorum. 

i • i 

Cancros  auditus  sensu  praeditos  esse,  veteres  haud  fugiebat.  Testis 
est  Aelianus,  qui  haec  de  Paguris  capiendis:  49)  ,, Paguros  musicae  ille- 
cebrae machinatione  piscatores  capiunt.  His  enim  in  latibula  abditis, 
illi  modulari  incipiunt  instrumento  quod  photingium  nominant,  quod 
cum  audiverint  paguri,  statim  tanquam  amatorio  quodam  ad  exeun- 
dum non  modo  inducuntur  e latebra,  verum  etiam  voluptate  allecti 
extra  mare  egrediuntur:  hi  quidem  retro  ad  tibiam  canentes  cedunt, 
illi  autem  sequentes  in  arido  comprehenduntur. a Quae  Aeliani  narra- 
tio etsi  pro  traiectione  veritatis  habenda  est,  hoc  tamen  certissime  pro- 
bat, veteres  cognovisse,  paguros  auditu  praeprimis  acuto  instructos  esse. 

Postquam  in  Cancro  Maenas  auditus  organon  a Fabricio  ,0)  de- 
scriptum et  delineatum  erat,  idem  a Minasio  5I),  cuius  tamen  scripta 
non  ipse  legi,  sed  ex  eo  tantum,  quod  a Cavolinio  5Z)  et  Scarpa  ”).  inde 
relatum  est,  cognovi,  probatum  est.  Piscatores  nimirum  Minasio  teste 
cancros  noctu  in  maris  placidi  littore  versantes  facibus  obstupefaciunt, 
oculosque  luminis  splendore  ita  praestringunt,  ut  cancri  non  effugere 
conantes  facile  capiantur.  Rumore  vero  exorto  cancri  in  undas  se  re- 


49)  Aeliani  de  natura  animalium  libri  XVII.  ed.  I.  G.  Schneideri  Lips.  1784.  Lib.  VI.  cap.  31. 

50)  Fabricii  hac  de  re  librum,  quem  Scarpa  Nov.  Act.  Hafniensibus  1783.  contineri  dicit,  ne- 
que ibi  invenire  neque  alio  modo  mihi  comparare  potui. 

51)  Minasi  su  li  timpanetli  dell’  udito  dei  granchio  paguro.  Ps  a poli  1/75.  pag.  21. 

52)  Philipp  Cavolinis  Abhandtung  uber  die  Erzengung  der  Fische  und  Krebse,  aus  d.  Ital.  von 
Ziinniermarm.  Berlin  1792.  pag.  133. 

53)  Scarpa  de  auditu  et  olfactu,  Ticini  1789.  pag.  5. 

cipiunt.  Ttem  Minasius  pagurum,  praeciae  intentum,  fragore  e longin- 
(pio  appropinquante,  praedam  dimilteic  et  ti  eu  i dantem,  iccedeie  obser- 
vavit.  Porro  paguros,  e vase  in  quo  collocati  erant  effugere  conan- 
tes,  repente  tintinnabuli  sonum  percipientes  quasi  attentos  quiescere 

yidit. 

Nova  nonnulla,  sed,  ut  mihi  videtur,  non  satis  adhuc  pro- 
bata ** * * 4)  Cavolini  de  auris  phalangii  structura  addidit.  Non  enim  so- 
lum eminentias  illas  duas  osseas,  lineam  circa  dimidiam  prominentes, 
ostio,  disco  membranaceo  clauso,  instructas,  aqua  caeterum  intus  re- 
pletas, descripsit,  sed  etiam  ossicula  duo  auditoria,  cum  disco  mem- 
branaceo, aperturam  auris  externam  claudente,  coniuncta,  inveniri  as- 
serit, quae  disco  tanquam  basi  ita  adhaereant,  ut  una  cum  eo  stapedi 
recte  comparentur,  (^uid  quod  effracto  cranio  motus  harum  partium 
convulsivos  et  musculos  duos  tympano  proprios  observavit!  Nervus, 
quem  in  tympanum  intrare  dicit,  non  vere  nervus  auditorius  est,  sed 
nervus  antennae  maioris,  a quo  ramulus  tantum  tenuissimus,  oculis  vix 
prehendendus,  ad  tympanum  derivatur.  Sed  multa  eorum  non  satis 
distincte  descripta,  ab  aliis  anatomicis  haud  probata  sunt,  si  Compa- 
rettium  exceperis,  qui  et  ipse  de  ossiculo  auditorio  cancrorum,  alio  ta- 
men modo  formato,  loquitur. 

Perlegenti  tamen  mihi  id  quod  Comp arettius  ys)  de  aure  astaci 
fluviatilis  et  cancri  hastati  exposuit,  comparantique  eiusdem  libri  figu- 
ras tabulae  tertiae,  quae  organon  auditus  „cancri  vulgaris  latipedis“ 
(Fig.  XXVI.  et  XXVII.)  et  astaci  fluviatilis  reddunt  (Fig.  XXVIII.)  ne 
cognovisse  quidem  auctor  ille  organon  auditus  verum  videtur.  Figura 
XXVIII.  partem  capitis  astaci  ita  conspectui  offert,  ut  eminentiae  mam- 
millares, organi  auditus  sedes,  ne  conspici  quidem  possint,  caput  enim 
a parte  dorsali  effractum  est.  Aditus  vero  ad  eminentias  mammilla- 


S4)  Memoria  sull»  geuerazione  dei  Pesci  e dei  Granclii , di  Filippo  Cavolini.  Napoli  1780.  4. 

iibers.  v.  Ziuimermann.  Berliu  1792.  p.  133*  et  134. 

155)  Andreae  Comparetti  observationes  anatomicae  de  aure  interna  comparata.  Patavii  J739. 

4.  p.  306  — 308.  et  Tab.  III.  Fig.  26.  27.  et  28. 

res,  qui  indicari  potuissent,  neque  delineatione  neque  litera  no- 
tati sunt.  Nervorum  auditoriorum , qui  in  capite  lioc  modo 
aperto  conspiciuntur,  nullum  in  figura  vestigium  reperitur;  ii  enim 
nervi,  quos  nervos  descendentes  appellat,  nervi  cerebrum  cum  ganglio 
primo  coniungentes,  hic  abscissi  sunt.  Nihilo  secius  tamen  explicatio 
huius  figurae  singulas  auris  partes  nominat,  v.  c.  litera  a,  quae  in 
figura  ipsa  plane  abest  tubercula  ad  radicem  cornuum  (quae  scilicet  hoc 
capitis  situ  ne  videri  quidem  possunt)  designat,  litera  d' d'  (quae  nulli 
figurae  loco  inscripta  est)  aperturam  oblongam  eminentiae  mamillaris 
inferioris  indicat , cuius  in  figura  nullum  vestigium  deprehenditur* 
Has  eminentias  (durissimas  scilicet  cancri  partes)  cartilagineas  auctor 
appellat.  Itaque  apparet  hanc  figuram,  cuius  explicatio  singulas  auris 
partes  nominat,  nullam  plane  auris  partem  habere.  Figura  XXV  I.  et 
XXVII.  clarissime  monstrat  Comparettium  in  hoc  cancro  primum  an- 
tennae articulum,  Fig.  XXVI.  Iit.  e signatum,  pro  auditus  sede  habuisse. 
In  descriptione  vero  organi  auditus  astaci,  nervum  auditorium  plane  negli- 
git,  processus  vero  mammillaris  mentionem  facit,  et  quanquam  saccu- 
lum, processu  mammillari  inclusum,  vestibuli  membranacei  usum  ha- 
bentem, accuratius  non  describit;  processum  tamen  cartilagineum  as- 

<• 

surgentem,  membranam  colligantem,  et  fibras  musculares,  nunquam  a 
Scarpa,  aut  a Cuviero  aut  a me  reperta  addit.  Qui  quidem  processus 
cartilagineus  Comparettio  ossiculi  auditorii  utilitatem  habere  visus  est. 

Descriptio  auris  cancri  hastati  haec  est:  ,,At  in  fossula  anteriori 
et  inferiori u (quae  secundum  imaginem  primo  antennae  articulo  conti- 
netur) „ inveni  ossiculum  ad  instar  clavi  minimi  sulcati,  cui  colligatur 
membranula,  involvens  substantiam  mollem.  Basis  ossiculi  exterius  est, 
mucro  interius,  idque  perpetuo  observavi;  atque  ideo  sufficiens  organi 
auditus  vestigium  se  praebuit“  (11)  Nervorum  auditoriorum  nulla  ratio 
habetur  1 

Haec  addenda  mihi  erant,  ut,  quid  de  ossiculis  auditoriis  Com- 
parettii  musculisque  ossiculorum  habendum  sit,  intelligeretur,  quem  sci- 
licet ne  organi  auditus  quidem  a Scarpa  eodem  tempore  descripti  sedem 
perspicue  cognovisse  videmus. 

Scarpa  55)  aurem  astaci  fluviatilis  ea  qua  excellit  subtilitate  in- 
quisivit,  et  adhibito  microscopio  delineavit.  Nervi  auditorii  originem 
recte  a nervo  antennae  maioris  derivavit.  Aperturam  auris  externam 
cum  fenestra  ovali  comparavit  ideoque  operculum  eius  aperturae  cum 
membrana  tympani  recte  comparari  negat. 

Qui  vero  novissime  hac  in  re  studium  collocaverunt,  Cuvierus,  S7) 
Blumenbachius  s8)  et  Pohlius  59)  novi  nihil  addiderunt.  Id  enim  quod 
Pohlius  affirmat,  nervum  auditorium  magis  extrorsum  quam  Scarpa  de- 
lineaverit a nervo  antennae  oriri,  et  magis  recta  via  ad  vestibulum 
descendere,  veritati  haud  consentaneum  est. 

• j 'i  ' * f • - / * 

Auris  Sepia  e. 

Aurem  Sepiae  a Ioh.  Huntero  60)  primum  inventam  esse,  e 

4 ^ 

paucis  eius  verbis,  descriptioni  auris  piscium  additis,  liquet,  per  quae 
tamen  nil  nisi  praesentia  organi  auditus  et  a piscium  aure  diversitas 
indicatur. 

Postea  Monrous  61)  lapillum  invenit,  et  delineavit  sed  vestibu- 
lum, quo  lapillus  inclusus  est,  non  descripsit,  nihilo  secius  tamen  uti- 
litatem eius,  quam  cum  utilitate  lapillorum  piscium  comparabat,  suspi- 
catus est.  Hunc  secutus  est  celeberrimus  Scarpa,  qui  veram  auris 
Sepiarum  fabricam  tam  accurate  cognovit  et  descripsit,  ut  nihil  fere 
quod  aut  subtilius  inquiri,  aut  aptius  explicari  possit,  relinqueret. 
Non  enim  solum  vestibulum  membranaceum  aqua  repletum,  cartilagi- 


56)  L.  L.  p.  4 — 6.  Tab.  IV.  Fig.  4 — 6. 

57)  Vorlesungen  iiber  vergi  eichende  Anatomie  iiberselzt  und  ni  it  Anmerktingen  vermelirt 
von  I.  F.  Meckel  pag.  485. 

58)  Handbuch  der  vergleichenden  Anatomie,  Gottingen  1805.  8.  p.  378.  et  879. 

59)  Expositio  generalis  anatomica  organi  auditus.  "Vindobonae  1818.  4.  p.  2.  el  3- 

60)  Bemerkungen  iib.  die  thierislie  Oekonomie.  Braunscliweig  1802.  8.  p.  94. 

61)  Vergleicbung  des  Baues  und  der  Physiologie  des  Menschen  mit  dem  Baue  des  Menschen 
und  der  iibrigen  Thiere,  iibersetzt  von  Schneider.  Leipzig  1787.  4.  p.  78-  In  libro  ori- 
ginali p.  65.  et  Tab.  XLII. 

neo  vestibulo  inclusum,  lapillum  continentem,  descripsit,  sed  rationem 
quoque,  qua  vestibulum  membranaceum  in  cartilagineo  suspensum  sit, 
filis  nempe  a tuberculis  quibusdam  superficiei  internae  vestibuli  carti- 
laginei  oriundis  vestibuloque  membranaceo  annexis,  accurate  explica- 
vit. Praeterea  lapillorum  Sepiae  Loliginis  ct  Octopodis  diversitatem 
annotavit,  quarum  illa  lapillum  duriorem  ossiculo  similem  accepit, 
haec  lapillo  cretaceo  et  magis  fragili  instructa  est. 

Solus  nervi  auditorii  a cerebro  ortus  in  Octopode  modo  naturae 
haud  plane  consentaneo  descriptus  et  delineatus  est,  quod  tam  a Cu- 
viero  62)  in  libro  novissime  de  molluscis  edito  monitum,  quam  a me  in  ta- 
bula secunda  emendatum  est.  Minor  enim  est  et  brevior,  et  alio  plane 
loco  oritur,  quam  in  figura  a Scarpa  exhibita.  Oritur  enim  ab  eadem 
cerebri  parte  a qua  nervi  pedum  eduntur,  inter  quos  et  nervum  inte- 
stinalem (nervo  vago  comparandum)  e cerebro  prodit.  Scarpa  nervos 
pedum  falso  a ganglio  dorsali,  quod  Cuvierus  cerebrum  proprie  sic  di- 
ctum appellat,  derivavit. 

Polilio  63)  auctore  tubercula  illa  cartilaginea  conoidea  vestibuli, 
a quibus  fila,  per  quae  vestibulum  membranaceum  ad  cartilagineum 
annectitur,  exeunt,  in  Sepia  Loligine  quoque  deprehenduntur,  quibuf 
tamen  Sepia  Octopus  Cuviero  et  me  testibus  caret. 

% 

Auris  Piscium . 

Veterum  auditus  piscium  cognitio. 

Auditus  piscium  prius  quam  auris  observatus  est , cuius  rei 
testimonia  ab  Aristotele  Aeliano  et  Plinio  afferuntur.  Quorum  hac  de 
re  relata  mihi  perlegenti  hoc  maxime  memorabile  visum  est,  quod  ea 
potissimum  piscium  genera,  quae  organo  auditus  magis  composito  sub- 
tili que  praedita  sunt,  quorumque  auris  interna  cum  vesica  natatoria, 


62)  Mem.  pour  servii’  a 1'hist.  et  a Panatomie  des  Mollusques.  Paris  1817.  4.  pag.  49*  Pab.  I. 
Fig.  4.  9. 

€3)  Polii  L.  L.  pag.  2. 

membranae  tympani  utilitatem  referente,  coniuneta  est,  proptei  auditus 
acumen  a veteribus  laudantur. 

Qua  re  non  magis  hominum  illorum  veterum  animalia  observan- 
tium cura  et  fides  probatur,  quam  vesicae  natatoriae  cum  aure  interna 
coniunctae  vis  in  sensum  audiendi  acuendum  cognoscitur. 

Omnibus  enim  illis  narrationibus,  quas  tanquam  commentitias 
nostri  neglexerunt,  haud  parum  veri  inesse,  his  viventium  et  mortuorum 
animalium  observationibus,  idem  plane  in  iisdem  animalibus  monstran- 
tibus, docetur. 

Genera  piscium,  quae  hac  auris  perfectiori  fabrica  praedita  esse  docui, 
Clupea,  Sparus,  Cobitis,  Silurus  et  Cyprinus  sunt.  Eademque  piscium 
genera  Cobitide  excepta  ab  Aristotele,  Aeliano  et  Plinio  vel  auditus  acie, 
vel  musices  sensu  admirabili,  praedicantur.  Quod  eo  magis  mirum , cum 
raro  et  parce  de  auditu  piscium  sermo  sit,  et,  si  Mugilem,  Cottum, 
et  Chremidem  seu  Chromin  (quem  adhuc  ne  agnoscere  quidem  potue- 
runt naturae  scrutatores)  excipias , nullus  piscis  auditu  insignis  nomi- 
netur. 

Aristoteles  ®4)  de  auditu  piscium  in  universum  haecr  ,,  Auditus  au- 
tem atque  odoratus  nullum  habent  instrumentum  manifestum.  Nam  etsi 
id  videri  cuipiam  possit,  quod  ad  loca  narium  est,  non  sane  transit  ad 
cerebrum ; sed  partim  non  est  pervium  65) , partim  ad  branchias  fert. 
Eorum  tamen  tam  audi  tus  quam  olfactus  manifesta  sunt  v-vi-si  enim  sunt 
fugere  strepitus  graviores,  quales  sunt  triremium  remigia,  adeo  ut  in 
diverticulis  suis  facile  comprehenderentur.  Nam  tametsi  extra  aquam 
sonus  exiguus  sit,  sub  aqua  tamen  qui  audiunt,  his  difficilis  magnus- 
que  atque  etiam  gravis  esse  videtur  Id  quod  evenit  etiam  cum  del- 


64)  Aristotelis  de  animalibus  historiae  libri  X.  ed.  I.  G.  Schneider.  Lipsiae,  t81t.  8.  Lib.  IT/> 
cap.  8. 

65)  Ostia  illa  non  pervia,  quae  pro  naribus  Aristoteles  habere  noluit  vere  nares  pisciuni 
osseorum  sunt,  quae  tamen  non,  ut  in  aliis  animalibus  vertebratis,  in  fauces  hiant»  Ostia 
ad  branchias  ferentia  m Raiis  et  Squalis  inveniuntur,  perampla  sunt,  et  aquae,  extracto 
a branchiis  aere  , eiiciendae  inserviunt. 

66)  Inlelligitur  his  verbis  clarissime,  Aristotelem  iam  cognovisse,,  aquam?  vibrationes. sona- 

phinos  venantur:  nam  ubi  eorum  agmen  lembis  cinxerunt,  strepitu  inde 
in  mari  excitato,  cuncti  faciunt,  ut  impetu  capto  fugiant,  atque  exi- 
liant  in  terram,  ubi  prae  sonitu  caput  gravati  capiantur.  Et  tamen  del- 
phinis nullum  apparet  auditus  instrumentum.  Ergo  in  piscatibus  qui 
sunt,  maxime  cavent,  ne  quid  soni  aut  remi  aut  retium  cieatur,  verum 
ubi  eorum  greges  quopiam  in  loco  deprehendere,  capta  coniectura  tanto 
intervallo  demittunt  retia,  ut  neque  remi  sonitus,  neque  scalmo  facta 
maris  crispatio  ad  eos  pervenire  possit.  Itaque  imperant  omnibus  remi- 
gibus,  ut  quam  maximo  silentio  promoveant  naves,  usque  dum  obsessi 
intelligantur.  Interdum  etiam,  cum  eos  palantes  volunt  congregare, 
idem  faciunt,  quod,  cum  delphinos  venantur:  obstrepunt  enim  in  saxis, 
ut  perterrefacti  unum  conveniant  in  locum,  ut  possint  retibus  circum- 
veniri. Sed  antequam  conclusi  sint,  ut  diximus,  strepitu  abstinent: 
cum  circumdedere,  tum  iubent  clamorem  extollere,  et  strepere:  sonitu 
enim  ac  tumultu  consternati  feruntur  in  retia.  Sic  etiam  piscatores, 
cum  e longinquo  speculati  observarint  eorum  greges,  tranquillo  ac  te- 
pido mari  summo  fluitantes,  capiuntque  consilium  explorandi,  quam 
grandes  cuius  ve  generis  sint.  Si  sine  strepitu  adeunt,  ibi  latent  illos, 
deprehenduntque  etiamnum  fluitantes:  quod  si  quo  sonitu  forte  praeve- 
niantur, illi  in  conspectu  omnium  fugiunt.  Ad  haec  in  fluviis  pisci- 
culi quidam  sunt,  cottos  vocant:  ii  sub  saxis  degunt.  Eorum  igitur 
capturam  ita  instruunt:  silicibus  saxa  ea  percutiunt.  Itaque  inde  ex- 
cussi feruntur  ex  sonitu,  quem  audiverint,  capite  gravati.  Eorum  igi- 
tur auditionis  haec  argumenta  sunt.  Quin  non  defuere,  qui  acerrimo 
auditu  pisces  esse  dicerent  omnium  animalium,  idque  auctoribus  maris 
accolis  et  piscatoribus,  qui  id  experientia  frequenti  profitentur.  Prae- 
ter caeteros  pisces  acutissimus  auditus  mugili,  salpae,  ch  remi  di  et 


ras  non  propagare  solum  , sed  fortius  adeo  propagare,  quam  aerem,  itaque  pisces , quo- 
minus audiant  aqua  non  impediri.  Id  quod  viri  docti  recenti  tempore  primum  docuisse 
sibi  visi  sunt.  (Iournal  des  Savans  1678-  p.  178*  Hawksbee,  Philos.  Trans,  no.  321. 
Aderon,  Philos  Transact.  no.  486-  INollet,  Meni,  de  l’Acad.  de  Paris  1743-  et  le^ons  de 
physique  experimenlale.  Tom.  III.  p.  417.  (Vid.  Chladni  Traite  d^acoustiquc.  Paris 
1809.  §.  213.) 

aliis  huius  generis:  caeteris  minus  acutus:  itaque  ad  maris  fundum  po* 
tius  degunt. “ 

Ilie  igitur  Aristoteles  praeter  Cottum  (sine  dubio  Cottum  Gobio- 
nem L.)  et  Mugilem,  Salpam  (Sparum  Salpam)  cuius  aurem  et  vesi- 
cam nalatoriam  delineavi,  piscibus  acute  audientibus  adnumerat. 

Aelianus  idem67)  ab  Aristotele  sumtum  de  iisdem  piscibus  reddit: 
,, Sensu  audiendi  acerrimo  esse  lupum,  cliromin,  salpam,  mugilem,  Ari- 
stoteles ait.  “ Idem  Plinius68).  Oppianus  monet  in  captura  Salpae 
silentio  opus  esse  propter  timiditatem  piscis. 

Clupeam  Iiarengum  praeprimis  fabrica  aurium  multiplici  et 
subtili  excellere,  cavoscpie  canales  membranaceos  in  hoc  pisce  a vesica 
natatoria  ad  ipsum  vestibulum  membranaceum  ascendere,  supra  exposi- 
tum est.  Quanquam  vero  de  hac  specie,  quam,  mari  mediterraneo  non 
viventem,  veteres  ne  observare  quidem  potuerunt,  subtilioris  auditus 
testimonia  non  exstant,  narrationes  tamen  memoratu  dignissimae  de 
aliis  Clupeae  speeiebus,  haud  dubie  eadem  labrica  praeditis,  et  auditu 
simul  ita  exculto  insignibus,  ut  sonorum  illecebris  capi  possint,  apud 
veteres  feruntur,  et  vero  etiam  ab  auctore  recentiori  Rondelctio  pro- 
bantur. 

Nempe  de  Clupea  Thrissa  et  de  Clupea  Alosa,  quae  aqud  Lin- 
naeum  diversae,  apud  Gazam,  Aristotelis  interpretem,  eiusdem  speciei 
pisces  sunt,  haec  Aelianus  69): 

,,Qui  Maream70)  lacum  accolunt,  Thrissas  illinc  cantu  et  pulsi- 
bus testarum  concrepantium  consonantibus  piscantur.  Etenim  eae  tan- 
quam  saltatrices,  saltantes  in  piscatoria  ad  comprehendendas  explicata 


67)  Aeliani  de  natura  animalium  libri  XVII.  ed,  I.  G.  Schneider.  Lipsiae  1784.  8-  Lib.  IX. 
cao.  VII. 

68)  Plinii  Ilist.  nat.  X.  cap.  7°. 

69)  Aeliani  de  nat.  anim.  Lib.  VI.  cap.  52. 

70)  Hic  lacus  Marea,  nunc  quidem  a mari  mediterraneo  separatus,  olim  cum  eo  conflue- 
bat, qua  re  hae  thrissae  neutiquam  pro  piscibus,  lacu  vitam  degentibus  habendae  sunt. 

instrumenta  incidunt,  atque  cum  saltatione  et  lusione  Aegyptii  splendi- 
dam praedam  consequuntur.  “ 

In  quem  Aeliani  locum  haec  Rondeletius  annotavit: 

,, Idem  ipse  procul  dubio  in  alosis  nostris  sum  expertus:  quum 
enim  in  Arverni  a oppido  Maringuesio  essem,  et  in  fluvii  ripa  saepe  animi 
causa  deambularem,  ad  testudinis  sonos  Alosas  vidimus  adnatantes  et 
saltantes,  id  quod  noctu  manifestius  apparebat. u 

Tln  issae  apud  veteres  71)  etiam  trichides  propter  multitudinem  ari- 
starum carnibus  inhaerentium  appellabantur,  quod  verbum  a r giyog 

descendit.  Sic  ah  Athenaeo,  locus  perditus  Aristotelis  redditur,  quo 
trichidas  cantu  et  saltatione  delectari  dicitur. 

Huc  Vincentii  quoque  narratio,  de  capiendis  thrissis,  quae  apud 
Schneiderum  loco  modo  laudato  legitur,  pertinet: 

,,\7enth  piscis  est  vulgariter  sic  dictus:  latine  vero  aristosus , quia 
aristis  innumeris  armatur  caro  eius,  ita  ut  incommode  edi  possit,  et  non 
sine  fastidio:  unde  pauperum  cibus  est,  tanquam  omnium  piscium  esi- 
bilium  vilissimus.  In  aquosis  dulcibus  frequenter  habitat , in  his  tamen, 
quae  fluxu  maris  amaricantur.  Capitur  autem  sic:  Retia  tenduntur  in 
longum  aquae  vel  in  transversum,  et  ante  retia  super  aquas  instrumen- 
tum instar  arcus,  ita  ut  fluitet  super  undas.  In  superiori  autem  eius 
parte  nola  suspenditur,  cuius  sonum  piscis  audiens  gregatim  adventat, 
tinnitum  nolae  stultus  sequens.  Et  hoc  indicio  patet,  quia  sensum  ha- 
bent auditus:  incidentes  ergo  in  retia  capiuntur  multitudine  magna. “ 
Nec  vero  eae  observationes  silentio  praetereundae  sunt,  quibus 
certum  est,  pisces  quosdam  in  piscinis  nutritos  ita  curae  hominum  as- 
suefieri , ut  pulsa  campana  aut  alio  modo  ad  victum  convocari  possint. 
Ubicunque  vero  piscium  horum  observatorum  nomina  ab  auctoribus  ad- 
duntur, eos  ad  Cyprinorum  magnum  genus  pertinere  comperimus.  Ac 
veri  quoque  simillimum  est,  tum  etiam,  ubi  nomina  non  adduntur,  Cy- 


71)  Vid.  Petri  Artedi  Synonymia  piscium,  sive  lii st  piscium  naturalis  et  literaria  ed.  I.  G. 
Schneider.  Lipsiae  1789-  4.  pag.  14* 

prinos  observatos  esse,  qni  fere  soli,  si  anguillam  exceperis,  in  piscinis, 
cupra  dulci  repletis  nutriri  solent,  cum  alii  pisces  fluviatiles,  Silurus 
Glanis,  Gadus  Lota,  Acipenser  Sturio,  Salmo  aquam  stagnantem  non 
ferant,  Lucius  Esox  autem  propter  rapacitatem  non  admittatur. 

Omnes  autem  Cyprini  aure  maxime  composita  instructi  sunt, 
quae  ope  trium  ossiculorum  auditoriorum,  in  quoque  latere , cum  vesica 
natatoria  coniuncta  est. 

• > • _ __  t 

Omnia  ergo  haec  exempla,  iam  accuratius  recensenda,  sententiae 
favent,  eos  potissimum  pisces  auditus  acumine  innotuisse,  cjuos  aure 
perfectiori  praeditos  esse  monstravi. 

Iam  Plinius  72 ) observationis  huius  exemplum  aptum  attulit; 
,,  Pisces  quidem  auditus  nec  membra  habent  nec  foiamina,  audire  tamen 
eos  palam  est;  utpote  cum  plausu  congregari  feios  ad  cibum  assuetu- 
dine in  quibusdam  vivariis  spectetur,  et  in  piscinis  Cacsaiis  genera 

piscium  ad  nomen  venire,  quosdam  singulos. u 

13 e piscibus  in  vivariis  hortorum  principis  Fenanensis  nutiitis, 
campana  ad  victum  vocatis,  Severinus  73)  narrat  nomina  piscium  tacens. 
Idem  a Boyleio  74)  de  piscibus  in  piscina  horti  Genuensis  habitis  rela- 
tum est.  Piscina  ita  sita  erat,  ut  pisces  hortulanum,  a quo  convoca- 
bantur, videre  non  possent. 

De  Cyprino  lato  (Brama)  Kleinius  7!)  exemplum  affert:  In  prae- 
dio nimirum  Charlottenthal , haud  procul  a Regiomonte,  in  hortis  du- 
cissae  Holsatiae  pisces  huius  speciei  campanae  portatilis  tinnitu,  qua- 
cunque hora  diurna  in  iclithyotrophio  convocari  potuerunt.  Similia  a 
multis  aliis  auctoribus  de  Cyprinorum  auditu  narrantur,  et  mihi  quoque 

narratione  hominum  adhuc  viventium  innotuerunt. 

«>  * 


72)  Hist.  nat.  Lib.  X.  cap.  70. 

73)  Severinus  de  respirat,  piscium  disputat.  I.  pag.  51* 

74)  Philos.  Works  P.  III.  p.  41.  Vid.  Kleinii  1.  1. 

75)  Hist.  piscium.  Missus  I.  Lipsiae  1746-  4.  pag*  /• 


Vid.  Kleinii  hist.  pise.  Missus  I.  pag.  5. 

De  Cyprinis  in  universum,  et  de  (Siluro)  Glane  Rondeletus  76) 
asserens,  eos  in  vivario  aedium  nobilissimi  viri  a Iarnaco,  pulsato  pariete, 
victus  capiendi  causa  congregari,  testis  est. 

Huc  alia  quoque  Aristotelis  narratio  de  Siluro  Glane  et  Cyprino, 
tonitru  male  ferentibus,  pertinet:  „At  neque  lacustres  aut  fluviatiles 

vexantur  ullo  genere  morbi  pestilentis,  eorum  vero  nonnulli  certis  mor- 
bis tentantur.  Nam  Glanis  sideratur  sub  canicula  potissimum,  quia 
summa  aqua  natat  et  a forti  tonitru  consopitur  et  fit  attonitus.  Pati- 
tur etiam  hoc  Cyprinus  sed  minus. u Quod,  etsi  vi  electrica  quoque  ex- 
plicari potest,  haud  inepte  tamen,  quia  hos  tantum  pisces  auditu  ma- 
gis acuto  praeditos  movet,  a tonitru  fragore  derivatur. 

Cum  igitur  inter  pisces,  qui  auditu  acriori,  vel  sonorum  quadam 
voluptate  innotuerunt,  Cyprini  potissimum  Clupeae,  Glanis  et  Salpa  no- 

r 

minentur,  id  est  ii  qui  aure  perfectiori  praediti  sunt ; viri  quibus  piscium 
marinorum  inquirendorum  potestas  est  monendi  sunt,  ut  reliquos  etiam 
pisces  hac  virtute  a veteribus  celebratos  dissecent.  In  quibus  potissi- 
mum Mu gil  de  quo  praeter  Aristotelem  et  Aelianum  Laurentius : ,, Pisces 
optime  audire  noverint  illi,  qui  Mugilum  nocturnae  interfuerint  vena- 
tioni. “ Porro  Cottus,  quem  aure  perfectiori  praeditum  esse,  praeter 
testimonium  veterum,  facultas  sonum  edendi  docet.  Plerumque  enim 
cum  voce  facultas  audiendi  iuncta  est,  quod  Cobitidis  fossilis  exemplo  pro- 
batur. Denique  huc  Exocoetum  refero,  quem  exorto  fragore  gregatim 
exagitari  et  evolare  dicunt. 

V et  e ruin  cognitio  o r g ci  nor  u m ad  aure  m 

p e rt  i nent  i u m. 

* , • 

Unam  auris  internae  piscium  partem,  cuius  tamen  ad  audiendum 
utilitatem  ignorabant,  veteres  iarn  cognovere,  lapillos,  sacco  inclusos. 
Auctor  est  Aelianus  77)  Lupum,  Umbram,  Chromin,  Pagrum  capite  lapi- 


76)  Apud  Kleinmm  L.L.  pag.  6. 

77)  Aeliani  de  natura  animalium.  Lib.  IX.  cap.  VII. 

dem  ferre,  quem  pisci  hiberno  tempore  frigoris  causa  infestissimum  pu- 
tat. Plinius'/8)  quoque  lapilli  in  capite  piscis  e Mugilum  genere  men- 
tionem facit.  Postea  lapilli  pro  medicina  habiti  sunt , ideo  que  nunquam 
e memoria  naturae  studiosorum  exciderunt» 

Auris  piscium  primi  inventores. 

Multi  recentiorum  anatomicorum  laudem,  se  primum  organon 
auditus  piscium  invenisse,  arripere  studuerunt.  Magna  enim  hac  de  re 
concertatio  inter  Kleinium,  Camperum,  Koelreuterum , Geollroeium, 
et  Hunterum  fuit,  qui  omnes  auris  piscium  primi  inventores  liaberi  vo- 
luerunt. Iniuria  tamen. 

Piscium  enim  osseorum  aurem  multo  ante  Casserius,  piscium 
cartilagineorum  Wi  11  oughb  eiu  s et  Stenonius  descripserat.  De 
Swammerdamio  7S)  breviter  annotante,  se  labyrinthi  piscium  fabricam 
mirificam  invenisse,  quia  descriptionem  eiusdem  non  addidit,  taceo. 

Casserius  80)  vero  non  solum  praeter  duos  lapillos  iam  diu  cogni- 
tos sacco  inclusos,  tertium  a vestibulo  membranaceo  exceptum  invenit 
(quo  factum  est,  ut  hic  lapillus  lenticularis  Casserii  appellaretur),  sed  recte 
etiam  esse  his  lapillis  ad  sonos  in  nervum  auditorium  propagandos  ali- 
quam utilitatem,  intellexit,  quamquam  hac  in  re  erravit,  quod  utili- 
tatem lapillorum  cum  usu,  quem  in  aure  mammalium  malleus  incus  et 
stapes  habent,  comparavit.  Haec  enim  ossicula  tremores  sonoros  ad  ve- 
stibulum a membrana  tympani  transferunt,  lapilli  contra  cum  ipso  nervo 
auditorio  communicant. 

Willoug hb eius  8I),  quod  e verbis  eius  a Kleinio  relatis  video, 
(ipsum  enim  non  legi)  in  piscibus  cartilagineis  saccum,  frustulum  cre- 


78)  Hist.  nat.  LXXXII.  c.  9. 

79)  Bibel  d.  Natur  49. 

80)  De  vocis  auditusque  organis.  Ferrar.  1600. 

81)  Historia  piscium  ex  ed.  JRaii  Oxon.  1686.  p.  45.  et  70. 

taceum  molle  includentem,  nervosqne  auditorios  recipientem  recte  cogno- 
vit, de  canalibus  semicircularibus  vero  tacuit.  Emissaria  duo  pone  ocu- 
los Fiaiarum  sita  non  solum  pro  ostiis,  per  quae  aqua  in  branchias  ducta 
redditur,  sed  simul  etiam  pro  meatibus  auris  externis  habuit.  Alio  ta- 
men loco,  quem  Ioh.  Hunterus,  affirmans  Willonghbeium  iam  aditum 
auris  verum  cognovisse,  sine  dubio  respexit,  de  duobus  foraminibus  cra- 
nio ad  latera  cerebelli  insculptis,  loquitur,  in  quibus  ceruminis  substan- 
tiam latere  dicit.  Num  haec  duo  foramina,  cum  emissariis  illis  (de  qui- 
bus antea  dixerat)  non  commutanda,  fenestrae  vestibuli  membranacei, 
a Monroo  in  Raiis  inventae,  sunt?  Num  substantia  ceruminis  illi  quam 
in  sinu  auditorio  externo  inveni  aequiparanda?  Piscium  osseorum  uti 
nervum  auditorium  ita  auditum  negat,  neque  lapillorum  capite  incluso- 
rum mentionem  facit. 

Stenonius  82)  in  cartilagineis  piscibus,  nominatim  in  Galeo  laevi 
aurem  internam  ita  accurate,  ut  non  satis  admirari  possimus,  descri- 
psit. Cuius  verba  haec  sunt:  „Perpulchra  erat  cavitas,  quae  pone  ocu- 
los, in  cartilagineo  cranio  recondita,  sine  omni  dubio  auditui  inservit. 
Tres  circuli  in  cranio  excavati  erant,  quorum  unus  quasi  in  plano  si- 
tus, reliqui  duo  et  ad  se  invicem  et  ad  primum  erant  perpendiculares. 
Hoc  anfractuoso  ductu  continebatur  canalis  quidam  cartilagineus,  qui 
bis  terve  in  receptaculi  rotundam  formam  expansus,  illis  in  locis  fibril- 
las a nervis  auditoriis  excipiebat.  Eidem  solidiori  canali  mollior  alius 
includebatur,  uterque  limpidissima  aqua  plenus.  Veniam  merebor  si 
de  canalis  huius  usu,  deque  modo  quo  pisces  audiunt  nihil  hic  attu- 
lero, cum  ne  quidem  noster  audiendi  modus  cognitus  mihi  sit.  De 
fabrica  id  addere  liceat,  quod  triplici  gyro  intortus  canalis,  qui  in  hoc 
pisce  cartilagineus  erat,  in  homine  et  quadrupedibus  solido  ossi  inscul- 
ptus sit,  et  in  avibus  pariter  osseus  spongioso  osse  undique  ambiatur. 
Haec  illa  cavitas  est,  quam  labyrinthum  appellant  Anatomici.  Erat 
eodem  loco  amplior  cavitas  alia,  unde  extracta  substantia  mollis  et 


82)  Th.  Bartholini  Acta  Medica  et  Philosophica  Hafniensia.  Ilafniae  1673.  Vol.  II.  p*  221. 

alba,  quae  in  aere  indurescebat.  Ex  illa  materia  calculos  in  piscium 
capite  concrescere  verisimile  est.u 


Ouicl  ex  hoc  tempore  doctrinae  huic  additum  sit ? 

Casserii  vestigia  secutus  est  Iulei  nius,  83)  qui  postea  lapillis  e 
variis  piscibus  colligendis  perditam  operam  impendit.  Haud  recte 
enim  a lapillorum  varietate  in  auris  fabricam  concluditur.  Praeterea 
vero  cum  e coctis  et  salsis  quoque  piscibus  lapillos  colligeret,  fractos 
nonnimquam  accepisse  videtur,  v.  c.  Siluri  Tab.  II.  i5->  quo  lactum  est, 
ut  nonnunquam  in  forma  et  numero  lapillorum  erraret. 

N.cc  tamen,  quod  Geollroy  persuadere  nobis  vult,  verum,  Klei- 
nium  canales  semicirculares  plane  neglexisse.  In  Hist.  piscium  enim 
pag.  19.  et  Tab.  III.  Fig.  1.  et  3.  non  solum  vestibulum  membranaceum 
et  saccum,  sed  canales  tres  semicirculares  quoque  in  Mustela  maculosa 
satis  apte  indicavit  et  delineavit,  dicens,  eos  canalium  semicircularium 
vices  subire  videri , se  enim  hos  canales  in  Sturione  cavatos  invenisse. 

In  Tab.  VI.  Nro.  3.  c.  Canales  semicirculares  Ilaiae  quoque  quam- 
vis obiter  indicati  sunt,  simul  vero  in  explicatione  tabulae  additum, 
eos  canales  nervos  diaphanos  fluctuantes  percurrere.  Aditum  auris  ex- 
ternum in  Lucio  Tab.  1.  1.  et  Sturione  Tab.  II.  A super  operculo 
invenisse  sibi  visus  est,  sed  false. 

Geoffroeius  E4)  se  dissertationem,  quam  de  aure  piscium  anno 
1773.  edidit,  in  societate  regia  scientiarum  Parisiensi  iam  anno  1752. 
et  1753.  praelegisse  contendit.  Continetur  vero  ea  descriptio  auris  l\a- 
iae,  Muraenae  Anguillae,  Gadi  Merlangi,  Esocis  Lucii,  Cyprini  Car- 
pionis,  Cyprini  Leucisci,  et  Pleuronectis  Limandae,  quorum  vestibu- 
lum, saccum  et  canales  semicirculares  accuratissime,  nervorum  audito- 
riorum distributionem  obiter  explicavit.  Multa  hoc  libro  nova,  multa 


83)  Hist.  piscium  Missus  I.  Tab.  II.  Mantissa  icbtbvologica.  Lipsiae  1746-  4: 

84)  Geoffroy  sur  1’organe  de  1’ou'ie  etc.  Amst.  1778-  iibers.  v.  Schelier.  Leipzig  1780.  (\ev- 
sioni  Koelreuteri  tractatus  cum  tabb,  aen.  et  Kleinii  delineationes  lapillorum  addita  sunt.) 

vejo  etiam  errata  reperiuntur.  GeoIFroy  e.  g.  se  primum  aditum  auris 
externum  in  Raiis  invenisse  arbitratur,  et  recte  quidem.  Sed  id  fora- 
men quod  prope  condylum,  cranium  cum  canale  spinali  coni  ungentem 
pro  aditu  externo  habet,85)  non  vere  aditus  externus  auris  est,  quem 
potius  alio  loco  recte  descripsit,  dicens:  kG)  ,, Praeter  hos  tres  canales 
et  duas  aperturas  ad  cerebrum  usque  penetrantes,  in  labyrintho  Pvaiae 
alia  duo  foramina  in  tecto  v e s t i b u 1 i inter  canalem  supe- 
riorem et  foramen  occipitale  posita  animadvertuntur.  Po- 
sterius maius,  anterius  minus  est,  utrumque  ligamentis  et 
cute  tectum.  Difficile  est  de  foraminum  horum  utilitate 
dicere,  fortasse  utrumque  et  ipsum  sonum  adducit,  et  adi- 
tus auris  in  basi  cranii  reconditi,  a multa  pinguedine  et 
musculis  tecti,  vicem  gerit,  fortasse  vero  nullam  audiendo 

opem  fert.“  * 

. t r 

Posterius  foramen  maius  haud  dubie  fenestrae  vestibuli  caitila- 
ginei,  a Scarpa  accurate  descriptae,  anterius,  fenestrae  vestibuli  mem- 
branacei respondet.  Sinus  vero  auditorii  externi,  in  cute  canaliculis 
quibusdam  aperti,  et  canalis  membranacei,  sinum  hunc  cum  vestibulo 
membranaceo  coniungentis , per  foramen  anterius  penetrantis,  nullam 
mentionem  facit.  Haud  minus  in  descriptione  Cyprini  Carpionis  et 
Leucisci  sinus  impar,  sinus  sphaerici,  et  ossicula  tua  auditoiia  (sinus 
sphaericos  in  quoque  latere  cum  vesica  natatoria  coniungentia)  a me 
inventa  praetermissa  sunt. 


Porro  in  eo  a Geoffroeio  erratum  est,  quod  in  omnibus  illis  pi- 
scibus osseis  paulo  ante  nominatis  ostia  auris  externa  invenisse  sibi 
visus  est,  anguillam  vero  duobus  tantum  canalibus  semicircularibus  in- 
structam arbitratus  est.  87) 


85)  L.  L.  ver  s.  germ.  p.  68.  Tab.  ITT-  Fig.  2.  A,, 

86)  L.  L.  pag.  71.  ei  Tab.  III.  Fig.  3,  1* 

87)  L.  L.  pag.  12.  et  pag.  105. 

A Koelreiitero  “)  sex  annos  prius,  quam  Geoffroy  opus  suum 
ediderat  ana  tome  auris  Acipenseris  Husonis»-  et  Stuiionis  accuratissima 
data  est.  Aditus  auris  externos , Ivleinium  refutans,  in  Iris  piscibus  recte 
negat,  nervoscpie  singularum  labyrinthi  partium  satis  accuiate  descii- 
bit.  Nam  hoc  adeo  ab  eo  cognitum  est,  tribus. ampullis  durioribus  et 
lirini  oribus  tres  ramos  nervi  auditorii  proprios  esse.  E quo  suspicatur 
auditus  sedem  in  ampullis  potissimum  quaerendam  esse.  Omnia  vero 
delineationibus  aptis  et  claris  illustravit.  Eodem  loco  observatio  conti- 
netur, secundum  quam  non  dubitari  potest,  Ivoelreuterum  iam  glo- 
bulum illum  osseum  anteriorem  Clupeae  Harengi,  a cuius  cavitate 
finem  vesicae  natatoriae  recipi  demonstravi,  cognovisse,  sed  non  satis 
accurate  inquisivisse.  89)  Frigidis  piscibus  universis  nullam  cochleam 
esse  omnes  uno  ore  consentiunt  Anatomici,  attamen  ego  in  Clupea 
Harengo  recenti  non  salito,  praeter  sacculum  ossiculum  maius  conti- 
nentem, machinulam  eiusmodi  eamque  nitidissimam  olim  inveni,  pone 
posticum  oculi  ambitum  sub  globuli  ossei  albicantis  forma  prominen- 
tem, duobusque  intus  foraminibus  posteriorem  ipsius  faciem  versus  per- 
viam, quorum  unum  exterius  in  canalem  semicircularem  ducit,  alte- 
rum interius  corpori  vesiculoso  obversum  est. 

Petrus  Camperus  9°)  anno  1762.,  i.  e.  decem  annos  ante  Koel- 
reuterum  opus  de  organo  auditus  piscium  squamigerorum  edidit,  in 
quo  praesertim  de  Gado  Morrhua  egit,  postea  1767,  aurem  Lophii  pi- 
scatorii, Esocis  Lucii  et  Raiae  descripsit,91)  ibique  appendicis  etiam 
illius  piriformis  vestibuli  Esocis  Lucii,  a canale  spinali  receptae,  quam 
vero  pro  appendice  sacci,  tensoris  utilitatem  habente,  accepit,  primum 
mentionem  fecit.  Aditus  auri  externos  in  piscibus  squamosis  recte,  in 
Raiis  false  negavit,  et  rationem  qua  pisces  quamvis  aditu  auris  caren- 

rr  r>'j  j ; r*  • 's  ] • . s 0,’  . , . ’ ’ O'.  1 09  f ^ V r'  ii  ■ 0 V " ^ 

88)  Nov.  Comment.  Petropolit.  Tom.  XVII.  1/72-  pag*  o21. 

89)  L.  L.  pag.  526. 

90)  Kleine  Schriflen  B.  1.  St.  2.  pag*  1*  Tab.  2. 


91)  Memoires  presentes  T.  VI.  pag.  177*  sur  Torgc^e  de  1 otiie  des  poissons.  Kleine  Schrif- 
ten  B.  2.  St.  2.  pag.  1.  Tab.  1 , 2.  et  3. 

tes  audire  possint  monstravit.  Tremores  aquae  nimirum  facilius,  quam 
aeris  ossibus  capitis  et  perx  haec  labyrintho  impertiri,  lapillos  igitur  filis 
nerveis  suspensos  percelli,  itaque  nervum  auditorium  ipsum  moveri. 
Caeterum  primus  Raiarum  aurem  hac  re  a reliquorum  piscium  osseorum 
aure  discrepare  docuit,  quod  auris  non  cum  cerebro  in  eadem,  sed  se- 
parata cavitate  posita  sit.  Canalium  semicircularium  membranosorum 
inter  se  et  cum  sacco  coniunctionem  haud  convenienter  naturae  de- 
scripsit. Nervum  auditorium  accessorium  pro  vero  nervo  acustico, 
nervum  auditorium  simul  cum  quinto  pari  originem  habentem  pio 
nervo  faciali  habuit. 

I o h.  Hunterus  contendit  se  iam  ante  annum  1760.  aurem  pi- 
scium invenisse,  cuius  tamen  descriptionem  multo  post  cum  hominibus 
doctis  communicavit.  9Z)  Cui  boc  potissimum  laudi  tiib nendum  est, 
quod  aditum  auris  externum  in  Raiis  cognovit  et  descripsit,  in  pisci- 
bus plurimis  aliis  recte  negavit.  Difficile  vero  hac  descriptione  colligi 
potest,  num  aditus  ab  eo  descriptus  fenestra  vestibuli  caitilaginei  an 
membranacei  sit,  illud  vero  magis  verisimile.  Alteiutiam  enim  fene- 
stram non  cognoverat.  Caeterum  etiam  intellexit,  nervos,  ad  ampul- 
las‘canalium  semicircularium  pertinentes,  in  piscibus  non  in  totos  ca- 
nales semicirculares  diffundi,  sed  in  ampullis  retineri,  93>  e quo  con- 
cludit vestimentum  canalium  semicircularium  apud  mammalia  male  pro 
nerveo  haberi,  sed  sine  dubio  periosteo  interno  simile  esse.  Quod  ita 
interpretor:  anatomicos  illo  tempore  de  canalibus  semiciiculaiibus  mem- 
branaceis mammalium  nihil  cognovisse,  sed  tantum  de  osseis  pulpa 
nervea  obductis  locutos  esse,  Hunterum  igitur  primum  membranam, 
periosteo  similem,  canales  membranaceos  formare  monstrare  cona- 
tum esse. 

Duverney54)  eo  loco,  quo  de  usu  partium  auris  disserit,  non- 


92)  Phil.  Tramact.  LXXII.  pag.  380.  seqq.  Obs.  011  animal  oeconomy  pag.  69.  Germanice. 
Braunschweig  1802.  pag-  90. 

03)  Bemerkungen  iiber  die  tliierische  Oekonomie  pag.  98. 

94)  Qeuvres  anatoiniques  Tom.  I.  Paris  1761.  4.  pag-  206- 

nulla  verba  de  diversitate  auris  piscium  et  avium  addidit.  Sed  obiter 
tantum.  Pisces  scilicet  tribus  canalibus  semicircularibus  instructos  esse. , 
cochlea  vero  carere. 

% 

Vicq  cVAzyr  os)  Camperi  operibus  sibi  nondum  cognitis  aurem 
Ratae,  Squali,  Muraenae,  Anguillae,  et  Esocis  Lucii  inquisivit,  nihil 
vero  novi  addidit.  Aditus  auris  externos  in  Raiis  false  negavit.  Ap- 
pendiculam piriformem  membranaceam,  in  Lucio  Esoce  a Gampero  in- 
ventam, nihil  in  se  musculosi  habere , ideoque  non  pro  tensore  recte 
haberi  docuit. 

, V , I • f 

A.  Monrous,  S6)  de  aure  Raiarum  egregie  meritus,  primus  in 
his  coniunctionem  canalium  singulorum  semicircularium  membranaceo- 
rum inter  se  et  cum  vestibulo  accuratissime  descripsit.  Eos  nimirum 
non  ut  in  aliis  piscibus  dimidii  circuli  formas  habere,  altero  crure  e ve- 
stibulo prodeunte  altero  illico  redeunte,  sed  vere  circuli  formam  descri- 
bere, i.  e.  recurrere  in  sese,  ita  tamen,  ut  canalis  anterior  et  externus 
aliquam  circuli  partem  communem  habeant,  posterior  vero  ab  his  plane 
separatus  sit.  Partem  eam,  quae  canali  semicirculari  anteriori  et  externo 
communis  sit,  per  canaliculum  S7)  cum  appendice  sacci  communicare. 
Canalem  posteriorem,  circuli  formam  habentem,  nullo  canale  intercedente 
cum  sacco  communicare.  s8)  Hoc  vero  falsum  est,  nam  haec  etiam  com- 
municatio sacci  et  canalis  posterioris  canaliculi  ope  perficitur. 

Maxime  vero  Monrous  propterea  laudandus  est,  quod  sinum  au- 
ditorium externum,  in  cute  parvis  canaliculis  apertum,  aqua  calcarea 
repletum,  cum  sacco  materiam  cretaceam  continente  communicantem, 
primus  descripsit  et  delineavit. 


95)  Sammlung  von  anatomfscTien  Aufsalzen  und  Bemerkungen  zur  Aufklarurg  der  FiseJi- 
kunde,  von  J.  G.  Schneider.  Th.  1.  pag.  18,  37,  51. 

96)  The  Structure  and  Physiology  of  Fishes  explained  and  compared  \yith  ihofe  of  ni«n  and 
other  animals  by  Alexander  Monro.  Edinburgh  1785»  pag.  47. 

97)  L.  L.  Tab.  XXXVII.  Fig.  3.  e. 

98)  L.  L.  Tab.  XXXVII.  Fig.  3.  k. 

Verba  eius  haec  sunt:  ")  „In  parte  posteriori  occipitis  qua  cra- 
nium cum  canale  spinali  coniunctum  est  duo  foramina  (iri  magnis  pi, 
scibus)  uno  pollice  a se  distantia,  capitis  acus  magnitudine  observan- 
tur in  canalem  amplum  seu  concham  circuli  instar  curvatam,  ducen- 
tia. 10°)  Utraque  concha  in  infundibuli  modum  contrahitur,  et  in 
canalem  cylindricum,  angustum,  pro  meatu  auditorio  externo  haben- 
dum, in  bursam  (partim  materia  alba,  glutinosa,  non  pellucida,  partim 
materia  pellucida  et  glutinosa  repletam)  intrantem,  continuatur.  Ma- 
teria haec  alba  mollis  et  cretacea  est  aceto  vini  addito  effervescit  et 
formam  satis  regularem  habet.  Attamen  in  concha  quoque  et  meatu 
auditorio  similem  materiam  vel  per  meatum  excernendam,  vel  ad  im- 
pr  essiones  ad  fundum  auris  usque  propagandas  necessariam,  semper  in- 
venimus. 66  Quae  quidem  descriptio  naturae  plane  consentanea  est, 
meisque  observationibus  comprobatur,  hoc  tantum  excepto,  quod  sinum 
auditorium  externum  (concham  Monroi)  minus  curvatum,  et  ostiis  mi- 
noribus in  cute  apertum,  invenerim. 

Eandem  meatus  et  sinus  auditorii  structuram  Monrous  in  Squalo 
Squatina  deprehendit  IOX),  quam  mihi  in  Squalo  Carcharia  invenire  non 
contigit.  Praeterea  in  aliis  piscibus  in  Gado  Morrhua,  inAiglefino,  et 
Acipensere  S turione  meatum  auditorium  externum  recte  negavit,  au- 
remque breviter  sed  haud  inepte  descripsit.  Itaque  in  eo  tantum  repre- 
hendendus est,  quod,  cum  meatum  auditorium  externum,  per  fenestram 
vestibuli  anteriorem  intrantem,  tam  accurate  descripserit , fenestram  ve- 
stibuli posteriorem  a Geoffroeio  et  Huntero  iam  descriptam,  et  postea  ac- 
curatius a Scarpa  indagatam,  neglexerit. 

Postea,  cum  hoc  Monroi  de  piscibus  opus  a Schneidero  ICZ)  in 
germanicam  linguam  transferretur,  Camperus  notas  permultas  addidit, 
in  quibus  acriter  in  Monroum,  meatum  auditorium  describentem,  in- 


99)  L.  L.  pag.  47. 

100)  L.  L.  Tab.  VII.  Fig.  1.  Fig.  2.  Fig.  3.  4-  5.  6.  7.  8. 

101)  L.  L.  pag.  50.  et  Tab.  XXXVIII.  H. 

102)  Yergleicliung  des  Baues  und  der  Physiologie  der  Fisclie. 

vectus  est  I03),  atque  quatuor  Raiarum  et  tres  Squalorum  species  denuo 
secando  Monroi  errores  monstrare  conatus  est.  Nullas  enim  aperturas 
nisi  canalium  mucum  ducentium  vidit.  Antequam  vero  haec  versio  ger- 
manica  edita  erat,  Schneiderus  epistolam,  fini  libri  huius  additam  I34), 
a Campero  accepit,  quae  profecto  descriptionem  sinus  auditorii  externi 
et  meatus  auditorii,  quamvis  a Campero  denuo  negati,  continebat.  Verba 
Camperi  haec  sunt:  ,,Die  XXV.  mens.  Februarii  Leuwardenae  duas  Raias 
inarem  et  foeminam  dissecui.  Sed  in  neutra  earum  externas  auris  aper- 
turas, quas  Monrous  Tab.  VII.  Fig.  i,  2.  et  3.  delineavit,  invenire  con- 
tigit. In  utraque  I\aia  cutis  integra  et  non  perforata  videbatur.  Sed 
sub  hoc  loco  duos  canales,  incurvos,  membrana  nigricante 
constantes,  deprehendi,  quibus  laesis  liquor,  lacti  colore 
et  consistentia  similis,  effluxit.  Seta  in  hos  canales  immis- 
sa in  vestibulum  sub  corpore  cretaceo  descendit.  Praeterea 
cute  quam  accuratissime  inspecta,  aperturas  externas  a Monroo  descri- 
ptas tamen  non  reperi.  Die  XVII.  mens.  Martii  Pvaiam  foemineam  aliam 
inquisivi,  idemque  quod  in  illis,  sed  neutiquam  meatus  auditorios  ex- 
ternos, ne  oculo  armato  quidem,  inveni. “ 

Sed  hic  canalis,  liquore  calcareo  albo  turgidus,  cum  cavitate  ve- 
stibuli membranacei  communicans,  meatus  auditorius  et  concha  Monroi 
est.  Igitur  Camperus  omnia  a Monroo  descripta  vidit,  exceptis  illis  ca- 
naliculis, quae  a concha  ad  cutim  ascendunt,  ibique  aperiuntur.  Sed 
horum  canaliculorum  ostia  in  Raiis  non  maximis  haud  maiora,  emam 
ostia  ductuum  pituitosorum  sunt. 

Post  Camperum  Scarpa  aurem  piscium  inquisivit.  Qui  quidem 
non  magis  in  chiiurgia  dextci itate,  quam  in  anatomia  subtilitate,  et  in 
arte  delineandi  sollertia  excellens,  monitis  Camperi  contra  Monroum 
testimonio  suo  praevalente  comprobatis  et  auctis,  Monroi  merita  de 
piscium  cartilagineorum  aure  ita  obscuravit,  ut  inventa  eius  e nostro- 

- ■ - f 


103)  L.  L.  pag.  162. 

104)  L.  L.  pag.  190. 

rum  anatomicorum  memoria  paene  excidisse  viderentur.  Post  hunc  enim 
neque  Comparetti , neque  Cuvierus,  neque  Po Illius , hunc  locum  denuo 
examinantes,  eorum  quae  a Monroo  inventa  erant  rationem  habuerunt. 

In  praefatione  operis  a Scarpa  editi  Io5)  haec  leguntur:  „ Quam- 

vis Geoffroeius  olirn  monuerit  Raiam,  cum  pluribus  de  causis,  tum 
ob  organi  auditus  structuram,  cum  Reptilibus  animalibus  convenire,  et 
[oh.  Hu uterus  ostii  cuiusdam  auditus  externi  in  cartilagineis  piscibus 
mentionem  fecerit,  et  Monrous  externum  hoc  auditus  ostium  descri- 
pserit fusius,  atque  delineaverit,  veniam  nihilominus  nos  impetraturos 
fore  speramus,  si  pronunciare  veritas  cogit,  Geolfroeium  sententiam 
suam  non  satis  firmis  argumentis  ex  anatome  desumptis  comprobasse; 
Hunterum  autem  atque  Monroum  vehementer  super  hac  re  sibi  hallu- 
cinatos  fuisse.  Etenim  nullum  prorsus  adest  ostium  auditus  extus  ad- 
apertum in  cartilagineis  piscibus,  eiusque  loco,  sub  aspero  horum  ani- 
malium tegumento , Fenestra  ovalis  reperiunda  est,  membranaceo 
operculo  a nemine  hucusque  memorato,  obducta,  quae  Fenestra  in 
cartilagineis  piscibus  communicationis  rationem  inter  externa  sonantia 
corpora  et  immediatam  auditus  sedem  constituit  longe  ab  ea  diversam, 
quam,  qui  in  horum  animalium  sectione  minime  versati  sunt,  ex  Hun- 
teri  et  Monroi  descriptione  mente  concipere  aliquando  possent.  Prae- 
terea Monrous  nescio  quam  organi  auditus  cartilagineorum  piscium  hi- 
storiam conscripsit,  ut,  nisi  vehementer  fallimur,  ex  ipsius  sententia  de- 
ducere unicuique  liceat,  in  piscibus  cartilagineis  meatum  auditus  exter- 
num ducere  intra  sacculos  lapillorum,  atque  ah  his  ad  canales  semicir- 
culares nervumque  auditorium;  proin  aquis,  admixtisque  heterogeneis 
particulis  nullatenus  in  cartilagineis  piscibus  impeditam  viam  esse  ab  ex- 
terno, ut  ait,  auris  meatu,  ad  immediatam  auditus  sedem;  quae  res  pro- 
fecto a veritate,  et  perspecta  naturae  providentia  quam  longissime  di- 
stat. u 

Idem  fere  Scarpa  pag.  9.  repetiit,  credens,  Monroum  vasorum 
pituitosorum  ostia  pro  aperturis  auris  externis  habuisse. 


105)  Anatomicae  disquisitiones  de  auditu  et  olfactu  auctore  Antonio  Scarpa.  Ticini  1789. 

Sed  perperam  haec  dicta.  Aperturae  enim  auris  externae  semper 
adsunt,  sed  tam  angustae,  ut  aqua  sponte  intrare  et  in  vestibulum  mem- 
branaceum descendere  nequeat.  Contra  per  easdem  aperturas,  liquor 
calcareus  sinu  auditorio  externo  inclusus,  vi  musculari  expelli  posse  vi- 
detur, quod  Monrous  etiam  suspicatus  est,  dicens,  meatum  auditorium 
fortasse  tubae  Eustachianae  utilitatem  referre,  siquidem  utilitas  tubae 
Eustachii  haec  est,  ut  per  eam  liquores  inutiles  cavitate  tympani  secreti 
expellantur  ,os). 

Nova  vero  a Scarpa  dc  aure  piscium  inventa  haec  sunt: 

1)  Fenestram  vestibuli  cartilaginei  Raiarum,  a Geoffroy  non  satis 
perspicue  indicatam,  accuratius  descripsit,  membranamque  a qua  obdu- 
citur et  clauditur  commemoravit. 

2)  Saccum  Raiarum  non  bipartitum,  ut  Monrous,  sed  triparti- 
tum esse  ostendit. 

3)  Nervorum  distributionem  ad  varias  labyrinthi  partes  accura- 
tius constituit  et  delineaAut,  et  praeprimis  finem  nervorum  ad  ampullas 
transeuntium  maxime  memorabilem  primus  descripsit.  Hos  nempe  ner- 
vos in  ampullarum  cavitatem  penetrare,  ibique  septulum  nerveum  trans- 
verse expansum  formare. 

4)  Iniectionibus  mercurii  vivi  vestibulum  membranaceum  et  sac- 
cum piscium  osseorum  cavitatum  communione  non  coniuncta  esse  mon- 
stravit. 

5)  Appendicem  ovalem  vestibuli  Esocis  Lucii,  a Campero  primum 
inventam,  non  cum  sacco,  sed  cum  vestibulo  membranaceo  et  canali 
semicirculari  posteriori  communicare  iniecto  mercurio  contra  Camperum 
probavit. 

Haec  nova  sunt,  reliqua,  ampullarum  certus  situs,  canalium  se- 
micircularium inter  se  et  cum  vestibulo  coniunctio,  tam  in  osseis,  quam 
in  cartilagineis  piscibus,  lapillorum  numerus,  situs,  et  consistentia,  to- 
tius labyrinthi,  vel  libera  in  cranio  (ut  in  osseis),  vel  separata  extra 


106)  L.  L.  libri  originalis  pag.  49. 

cranium  (ut  in  cartilagineis  piscibus)  collocatio,  nervorumque  denique 
origines,  iam  ante  Scarpam  satis  accurate  cognita  erant. 

Quemadmodum  enim  secundum  meas  observationes  dubitare  licet, 
num  nervus  auditorius  recte  a Scarpa  pro  ramo  trigemini  habeatur;  ita 
observationi  quoque  eius  repugnandum  mihi  erat,  canales  semicirculares 
Raiarum,  nullam  nisi  per  telam  cellulosam  cum  sacco  cohaerentiam  et 
communicationem  habere,  cum  duo  ductus  (a  Monroo  iam  exparte  de- 
scripti) utramque  partem  coniungant. 

C omp  ar etti  i I07)  de  aure  animalium  liber,  cui  idem  annus,  quam 
operi  a Scarpa  hac  de  re  edito  subscriptus  est,  serius  quam  Scarpae 
liber  in  lucem  prodiisse  dicitur.  Praeterea  vero  aliis  quoque  de  causis 
praestantissimo  Scarpae  operi  longe  postponendus  est.  In  iis , quae  ad 
rem  maxime  pertinent  saepe  brevior,  quae  non  pertinent  longioi  est. 
Cum  enim  ex  observationum  multitudine  non  id,  quod  in  quaque  ic 
verum  est  elegerit,  sed  singulas  sectiones  curiose  et  late,  indicio  suo 
saepe  non  interposito,  enarraverit,  observationum  explicatio  nimia  am- 
plitudine et  obscuritate  laborat.  Figurae  aeri  incisae  rudes  sunt,  ne- 
que descriptiones  satis  clare  illustrant.  Caeterum  Comparetti,  quanrsis 
multo  plura  piscium  genera  quam  Scarpa  dissecans,  nihil  memoratu 
dignum  tamen,  quod  ab  illo  praetermissum  sit,  addidit,  si  hoc  unum 
exceperis,  quod  in  vestibulo  membranaceo  Cyprini  Carpionis  appendi- 
cem coecam  descripsit  et  delineavit  108).  Haec  appendix  coeca  sinus  au- 
ditorii imparis  a me  inventi  finis  est.  Sed  haec  quoque  observatio,  tam 
obiter  facta  et  relata  est,  ut  nullus  anatomicus  post  Comparettium  ad 

hunc  locum  denuo  examinandum  adductus  luerit. 

Cu  vi  erus  I09)  in  praestantissimo  opere  de  anatomia  comparata 
auris  piscium  fabricam  multa  ab  aliis  inventa  sectionibus  combrobando, 
nonnulla  quoque  pleniori  luce  collocando  apte  explicuit.  Ultimum  nei 


107)  Observationes  anatomicae  de  auri  interna  comparata.  Batav.  1789.  4. 

108)  L.  L.  pag.  271.  Tab.  III.  Fig.  23.  c. 

109)  Vorlesungen  uber  vergleiehende  Anatomie  von  G.  Cuvier  ubersetzt  und  mit  Amnerkun- 
gen  vermelirt  von  J.  F.  Meckel.  Leipzig  1809. 

vonira  auditoriorum  in  lapillo  maiori  Cypvini  Carpionis  finem  accura- 
tius quam  alii  anatomici  descripsit.  rl  etrodontcni  Molam  sacco  et  la- 
pillis carere  primus  docuit, 

Nonnulla  tamen,  quae  in  Praiis  de  canalium  semicircularium  mem- 
branaceorum coniunctione  cum  vestibulo  membranaceo  et  inter  se  ex- 
posuit, tam  Scarpae  quam  meis  observationibus  repugnant,  v.  c.  canales 
semicirculares  membranaceos  l\aiae  altero  fine  a vestibulo  membranaceo 
seu.  sacco  massa  calcarea  repleto  exire,  altero  ad  eum  saccum  redire, 
ibique  aperiri. 

Pohlius  ”°)  cognitionem  de  fabrica  auris  piscium  hac  re  auxit, 
quod  primum  invenit  Petromyzontem  marimum  vestibulo  cartilagineo  a 
cranio  separato,  vestibulum  membranaceum  includente,  instructum  esse, 
canalibus  semicircularibus  vero  et  lapillis  plane  carere.  Ostia  quaedam 
in  occipite  Cobitidis  fossilis  ab  eo  inventa  et  pro  auditu  externo  vesti- 
buli membranacei  habita , non  in  vestibuli  sed  cranii  cavitatem  perdu- 
cunt, quod  supra  a me  luculentius  expositum  est. 

< 

Observationes  novae , quibus  cognitio  ciuris  piscium 

a me  aucta  est . 

1.  Petromyzontes  fluviatiles  aeque  atque  marini  vestibulo  cartilagineo 

a cavitate  cranii  separato  praediti  sunt,  canalibus  vero  semicircu- 
laribus tam  cartilagineis  quam  membranaceis,  lapillis  vestibulo  aut 
sacco  inclusis,  adituque  auris  externo  plane  carent.  Vestibulum 
eorum  membranaceum  in  plures  cellas  divisum  est.  Pag.  15. 

2.  In  pluribus  piscium  osseorum  et  potissimum  abdominalium  generibus 

vesica  natatoria  certo  modo  cum  aure  interna  coniungitur,  et  mem- 
branae tympani  utilitatem  affert.  Fag.  40. 


110)  Expositio  generalis  anatomica  organi  auditus  per  classes  animalium,  accedunt  quinque 
tabulae  litliographicae  auctore  Polii.  Vindobonae  1818,  Pag.  8-  et  9. 

3.  Haec  coniunctio  vesicae  natatoriae  cum  aure  interna  in  Cyprino  Car- 

puone,  Brama,  Tinca,  Carassio,  Puitilo,  Aphya,  Leucisco,  Alburno, 
et  sine  dubio  in  omnibus  Cyprinis  porro  in  Siluro  Glane  et  Cobi- 
ticle  Fossili  et  Barbatula  sex  ossiculis  auditoriis  (quorum  tria 
in  dextro  tria  in  sinistro  latere  posita  sunt),  cum  tribus  superiori- 
bus vertebris  per  articulationem  coniunctis , stapedi,  incudi, 
et  malleo  comparandis,  perficitur.  Apex  mallei  semper  parti  su- 
premae vesicae  natatoriae  adhaeret.  Pag.  46.  47.  56.  62. 

■**  ri 

4.  Omnes  pisces  iam  paulo  ante  enumerati  duobus  atriis  sinus  im- 

paris in  vertebra  prima  prope  foramen  occipitale  magnum  sitis, 
instructi  sunt.  Utrumque  atrium  sinus  imparis  a stapede  eius  la- 
' teris,  in  quo  situm  est,  clauditur,  et  stapes  ab  eo  vi  vesicae  na- 
tatoriae vel  abduci,  vel  ad  id  apprimi  potest.  Atrium  sinus  im- 
paris ideo  fenestrae  ovali  hominis  comparandum  est.  Utrumque 
atrium  sinus  imparis  ossiculo  sibi  proprio,  claustro,  munitur. 
Pag.  45.  55.  61. 

5.  In  omnibus  piscibus  paulo  ante  enumeratis  utrumque  atrium  per 

duo  foraminula  ossi  occipitis  insculpta  in  sinum  imparem,  in 
medio  loco  partis  basilaris  ossis  occipitis  situm,  aditum  habent, 
qui  in  cranium  exiens  furcae  instar  in  duos  canales  finditur,  quo- 
rum dexter  ad  dextrum,  sinister  ad  sinistrum  labyrinthum  transit, 
quocum  eo  in  loco  cohaeret,  quo  saccus  et  vestibulum  membrana- 
ceum uniuntur.  Pag.  44.  55.  60. 

6.  In  omnibus  piscibus  paulo  ante  enumeratis  ostia  quaedam  in  cavi- 
/ tatem  cranii  ducentia,  a cute  aut  musculis  tecta  inveniuntur,  quae, 

cum  cranium  piscium  osseorum  simul  vestibuli  ossei  utilitatem  ha- 
beat, pro  fenestris  vestibuli  ossei  habenda  sunt.  Pag*  51*  57’  do* 

7.  In  omnibus  piscibus  paulo  ante  enumeratis  vertebrae  ties  superiores, 

ossicula  auditoria  excipientes,  augentur,  amplificantur  et  mirum 

in  modum  transformantur.  Pag.  $2  — 88- 
8-  Omnes  pisces  paulo  ante  enumerati  lapillum  anteriorem  sacci,  forma 
peculiari  longa  et  spinosa  insignem,  acceperunt.  Pag.  43.  54-  6o- 
g.  Ossicula  auditoria  Cyprini  a duabus  fossis  auditoiiis  membiana 

ceis,  quarum  altera  in  latere  dextro,  altera  in  latere  sinistro  trium 
vertebrarum  superiorum  sita  est,  includuntur.  Fossae  auditoriae 
per  duo  ostia  occipitalia  lateralia  maxima  cum  cranii  cavo  com- 
municant, et  liquorem  oleosum  eiusdem  naturae  quam  cranium 
incli  idunt.  Pag.  5 1 . 

10.  Ossicula  auditoria  Cobitidis  Fossilis  in  cavitate  processus  transversi 
vertebrae  secundae,  cavitatis  tympani  utilitatem  habente,  inclu- 
duntur. Pag.  61. 

11.  Capsula  ossea,  vesicam  natatoriam  Cobitidis  Fossilis  includens,  a 
processibus  transversis  vertebrae  tertiae,  in  bullam  osseam  ex- 
pansis formatur.  Quae  quidem  capsula  duas  aperturas  magnas 
externas,  extrorsum  a margine  elato  circumdatas  liabet,  super 
quas  cutis  externa  expansa  est.  Per  alias  duas  aperturas  anterio- 
res apex  mallei  lateris  dextri  et  sinistri  in  capsulam  osseam  intrat, 
ibique  vesicae  natatoriae  affigitur.  Capsula  vero  ossea  eandem, 
quam  in  homine  infante  annulus  tympani,  utilitatem  affert.  Ita- 
que tremoribus  sonoris  per  aperturas  cute  obductas  ad  vesicam 
natatoriam  aditus  est,  a qua  per  malleum  incudem  et  stapedem 
in  labyrinthum  membranaceum  transferuntur.  Pag.  62. 

12.  Haec  coniunctio  vesicae  natatoriae  et  auris  internae  in  aliis  pisci- 
bus non  per  ossicula  auditoria  sed  ita  perficitur,  ut  canales  vesi- 
cae natatoriae  continui  ad  caput  ascendant,  atque  cum  aure  ullo 
modo  coniungantur.  Pag.  69. 

13.  In  Sparo  Salpa  et  Sargo  vesicae  natatoriae  summitas,  in  duos  cana- 
les fissa  ad  basin  cranii  ascendit.  Apices  horum  canalium  ad  margi- 
nem ostiorum  duorum  ovalium  in  latere  dextro  et  sinistro  baseos 
cranii  sitorum,  membrana  propria  clausorum,  annectitur.  Pag.  71. 

14.  In  Clupea  Harengo  Canales  duo  vesicae  natatoriae  perangusti  in  duos 

canales  osseos,  a dextra  sinistra  que  parte  baseos  ossis  occipitis  com- 
positos intrant.  Uterque  canalis  osseus  denuo  in  duos  canaliculos 
osseos  dividitur,  quorum  fines  in  globulos  osseos  cavos,  anteriorem 
et  posteriorem,  intumescunt.  Hos  canales  et  globulos  osseos  cana- 
les vesicae  natatoriae  explent.  In  globulum  vero  osseum  anteii o- 

rem  dextram  sinistrumque  praeter  finem  vesicae  natatoriae  bullo- 
sum appendix  coeca  vestibuli  membranacei  intrat,  itaque,  finem  ve- 
sicae natatoriae  attingens,  septum  componit,  quod  cavitatem  ap- 
pendicis vestibuli  aqua  repleti,  a cavitate  finis  bullosi  vesicae  aere 
repleta  separat.  Ambitus  huius  septi  ab  annulo  paene  cartilagineo 
circumdatur.  Itaque  in  Clupea  Harengo  tremores  soniferi  vesicae 
natatoriae  in  ipsum  vestibulum  membranaceum  transferuntur. 
Tag.  74. 

15.  Pars  anterior  vestibuli  membranacei  dextri  Clupeae  Harengi  cum 

parte  anteriori  vestibuli  membranacei  sinistri  per  canalem  mem- 
branaceum transversum,  sub  cerebro  praetereuntem,  ita  communi- 
cat, ut  mercurius  in  alterutrum  vestibulum  non  iniici  possit  nisi 
repleto  simul  vestibulo  membranaceo  et  canaliculis  semicircularibus 
oppositi  lateris.  Pag.  77* 

, t _ 

16.  Vesicae  natatoriae  finis  inferior  apud  Clupeam  Harengum  et  Encra- 

sicolum  in  canalem  inter  utrumque  ovarium  et  post  intestinum 
rectum  positum  producitur  qui  in  ostio  genitali  aperitur.  Pag.  73. 

17.  Vesica  natatoria  Cobitidis  fossilis  non  simplex  est  sed  e duabus  par- 

tibus, superiori  maiori , et  inferiori  minima,  extra  capsulam  osseam 
sita,  constat.  A cute  per  aperturam  capsulae  osseae  externam  pro- 
cessus fibrosus  ad  vesicam  natatoriam  transit.  Pag.  64. 

ig.  Canalis  pneumaticus  vesicae  natatoriae  Cyprinorum,  in  oesophagum 
intrans,  non  valvulae  ope  claudi  et  aperiri  potest,  sed  tumorem 
musculosum  format  per  quem  canalis  pneumaticus,  ad  quartam 
amplitudinis  partem  extenuatus,  via  spirali  penetrat.  Pag.  43. 

19.  Auris  Pxaiarum  non  uno  aditu  externo,  ut  omnes  anatomici  adhuc 
crediderunt,  sed  duobus  praedita  est.  Praeter  fenestram  vestibuli 
cartilaginei,  membrana  clausam,  in  occipite  sitam,  a Scarpa  et 
Cuviero  descriptam,  fenestra  vestibuli  membranacei  iuxta  illam  po- 
sita invenitur.  Fenestra  vestibuli  membranacei  fenestrae  ovali,  fe- 
nestra vestibuli  cartilaginei  fenestrae  rotundae  hominis  comparan- 
da est.  Fenestra  vestibuli  cartilaginei  in  cavitatem  vestibuli  carti- 

lagiiiei,  fenestra  vestibuli  membranacei  in  vestibuli  membranacei 
cavum  aditum  parat.  Pag.  92.  93. 

Inter  fenestras  vestibulorum  membranaceorum  enim  cranio  cartila- 
gineo insculptas,  (ad  dextram  sinistramque  aurem  pertinent  es) 
et  cutim  occiput  tegentem  duo  sacci,  liquore  calcareo  albo  repleti,  se 
invicem  tangentes,  interpositi  sunt.  Ab  utroque  eorum  canalis  mem- 
branaceus amplus  per  fenestram  vestibuli  membranacei  intrans,  ad 
vestibulum  membranaceum  descendit,  in  cavitatemque  eius  aperi- 
tur. Hi  sacci,  sinus  auditorii  externi  a me  appellati,  a 
Monroo  cum  conchis  auris  humanae  comparati,  cavitatis  tympani, 
et  liquor  in  eis  inclusus  ossiculorum  auditoriorum  utilitatem  rele- 
runt. Pag.  93  — 95. 

Unus  aut  plures  canaliculi  angustissimi,  iam  a Monroo  detecti,  a 
Campero,  Scarpa,  Comparettio  et  Cuviero  non  inventi,  a sinu  au- 
ditorio utriusque  lateris  ad  cutim  transeunt,  ibi  que  per  ostia  an- 
gustissima aperiuntur.  Per  hos  canaliculos  nimium  liquoris  calca- 
rei  sinu  auditorio  inclusi  excerni  potest.  Pag.  94. 

Utrique  sinui  auditorio  parvus  musculus  cuius  ope  sinus  auditorius 
comprimatur  et  liquor  eius  vel  per  aperturas  canaliculorum  in  cute 
patentium  excernatur,  vel  per  canalem  in  vestibulum  membrana- 
ceum impellatur,  additus  est.  Hac  ratione  vestibulum  membia- 
naceum  vel  intendi  vel  relaxari  potest.  Pag.  96. 

Vestibulum  membranaceum  R.aiae  Torpedinis  marmoratae  (Risso) 
non  lapillos  cretaceos  albos,  sed  massam  gelatinosam,  cui  arenosa, 
nigris  punctis  constans,  admixta  est,  includit. 

Canales  semicirculares  membranacei  Raiarum  alio  modo  inter  se 
et  cum  vestibulo  membranaceo  coniuncti  sunt  quam  Squali  Car- 
chariae.  Canales  semicirculares  Squali  Carchariae  semicirculorum, 
Raiarum,  circulorum  formam  habent.  Canales  semicirculares  Squali 
Carchariae  altero  fine  e vestibulo  membranaceo  prodeunt,  altero 
ad  id  redeunt,  iidem  canales  Raiarum  a vestibulo  membranaceo, 
quocum  nonnisi  per  duos  ductus  angustissimos  cohaerent,  fere 
plane  separati  sunt.  Alter  eorum  ductuum  a vestibulo  membrana- 

c eo  ad  canalem  posteriorem,  circuli  formam  habentem  et  cum  re- 
liquis canalibus  non  cohaerentem,  alter  ad  canalem  anteriorem  et 
externum  invicem  confluentem,  transit.  Pag.  gg. 

25.  Observatio  Trevirani  nervos  auditorios  non  semper  pro  ramis  tri- 

gemini haberi  posse  probatur.  Pag.  17.  33.  101. 

26.  Nervi  auditorii  accessorii  variam  in  diversis  piscibus  originem  ha- 

bent, a cerebro,  a nervo  vago  et  a nervo  trigemino.  Neque  vero 
hi  nervi  iisdem  semper  labyrinthi  partibus  destinati  sunt.  In  Ftaia 
Torpedine,  Squalo  Carcharia  et  Petromyzonte  nervi  auditorii  ac- 
cessorii plane  non  ad  aurem  pertinent.  In  pluribus  Cyprinis  mi- 
rus decursus  horum  nervorum  deseribitur.  Pag.  36*  103.  104. 

27*  Kami  nervorum  auditoriorum  ad  vestibulum  pertinentes  molles 
sunt,  et  in  superficie  eius  inferiori  quasi  diffluunt.  Kami  eorum 
ad  ampullas  missi  duri  sunt  et  in  cavitatem  ampullarum  pene- 
trant, plicam  semilunarem  in  cavitate  prominentem  constituentes. 
Nervi  ampullarum  aptiores  sunt,  ut  in  eos  tremores  soniferi  flui  di 
canalibus  semicircularibus  inclusi  transferantur.  Nervi  vestibuli 
tremores  soniferos  solidorum  corporum,  lapillorum,  vestibulo  aut 
sacco  inclusorum,  accipiunt.  Pag.  3Q.  102. 

EXPLICATIO  TABULARUM. 


T a b.  I. 

Fig.  1. 

Caput  Astaci  fluviatilis,  sub  ove  a trunco  abscissum,  et  a parte  alvina  conspectum,  diametro 
magnitudinem  veram  semel  superante. 

1.  Papillae  duae  osseae,  massa  duriori  quam  reliquae  testae  constantes , vestibulum  mem- 
branaceum cuiusque  lateris  includentes.  In  facie  mediae  papillae  (non  in  apice)  introrsum  et 
retrorsum  conversa,  fenestra  vestibuli,  membrana  alba  extus  convexa  obducta,  in  oculos  incurrit. 
Hae  papillae  in  testis  , primo  articulo  antennarum  proximis , insident.  — 2.  Antennae  maio- 
res ex  parte  abscissae.  — 3.  Antennae  minores.  — 4.  Mandibulae  cavitatem  oris  tegen- 
tes. — 5.  Maxilla  prima  cum  palpo.  — 6.  Maxilla  secunda.  — 7.  Maxilla  tertia,  — 

§.  Maxilla  quarta. 

......  k.  * 

Fig.  2. 

Suprema  capitis  cancri  pars,  eo  loco,  quo  papillae  auditoriae  prominent , transverse  abscissa,  et 
ita  posita,  ut  capitis  cavum  a parte  caudali  videatur.  Magnitudo  veram  semel  superat.  Nervi 
ita  delineati  sunt,  quemadmodum,  si  massa  nervea  acido  nitrico  induratur,  apparent.  Ce- 
rebrum vero  , quod  hoc  modo  veram  formam  amittit,  cancro  paulo  ante  occiso  delineatum  est. 

1.  Papilla  auditoria  dextra  non  aperta,  in  qua  fenestra  vestibuli  conspicua  est.  — 
2.  Papilla  auditoria  sinistra  aperta.  Intus  sacculus  parvus  membranaceus , cavitatem  non  omnino 
replens,  nervum  acusticum  excipiens,  (vestibulum  membranaceum)  conspicitur.  3.  Cere- 
brum, a cuius  parte  suprema  nervi  optici  oriuntur.  — - 4.  Musculi  levatores  antennarum  maio- 
rum, ad  quos  secundum  par  nervorum,  a lobis  lateralibus  oriundum,  transit.  — 5.  Post  hoc  ter- 
tium par  nervorum , antennarum  maiorum , sequitur,  in  cavitatem  earum  intrans.  — 6.  Ner- 

vulus parvus  ab  eodem  pari  ad  musculos  depressores  antennarum  maiorum  ablegatus , qui  tamen 
in  superficie  huius  nervi  ulterius  usque  ad  cerebrum  pervestigari  potest.  — 7.  Nervus  au- 

ditorius, et  ipse  ramus  nervi  antennarum  maiorum,  in  papillam  osseam  descendens,  — g.  pu. 

(a  2) 

niculi  duo  nervei  maximi  ganglion  secundum  cum  cerebrali  coniungentes.  Nervi  antennarum  mi- 
norum a superficie  alvina  ganglii  orientes  hic  videri  non  possunt» 


Fig. 


3. 


Caput  Petromyzontis  marini,  a parte  dorsali,  ore  non  clauso,  cranio  aperto,  oculis  exemptis, 
magnitudine  non  aucta  , delineatum. 

• : I V r\  v ,4  , » a ■ V •;  V 

1.  Vestibulum  cartilagineum,  tertiae  cranii  carlilagini  infixum,  ovale.  — 2.  Cutis 

resecta.  — 8.  Cavitas  cranii  aperta.  — 4.  Cavitas  nasi  aperta,  cavitati  cranii  praeposita,  impar, 

a primaque  cranii  cartilagine  formata.  Superficies  interna  nasi  membranam  nigram , tenuem  , lon- 
gitudinaliter  complicatam,  sedem  olfactus,  offert»  — 5.  Apertura  nasi  externa,  impar. 

6.  Cartilago  secunda  cranii.  — 7.  Cartilago  quarta  cranii.  — 8.  Orbitae,  exemtis  oculis. 


Fig.  4, 

. ; . ■;  . tl 

Paries  sinister  externus  cranii  discissi  cum  vestibulo  cartilagineo  , a cavitate  cranii  conspectus , ita, 
ut  ostia  vestibuli  cartilaginei  interna  cum  nervo  acustico  intrante  videantur.  Magnitudo  non 
aucta. 


1.  Ostium  vestibuli  cartilaginei  inferius , maius,  membrana  firma  clausum, 
hoc  foramen  nervus  auditorius  abscissus  in  vestibulum  cartilagineum  intrat,  3. 

buli  cartilaginei  minus.  — 4»  Vestibuli  cartilaginei  superficies  externa. 


— 2.  Per 

Ostium  vesti- 

Fig.  5. 

Vestibulum  cartilagineum  Petromyzontis  marini  ita  media  parte  dissectum,  ut,  pariete  externo 
iemoto  , intus  vestibulum  membranaceum  cernatur.  Magnitudo  multum  aucta. 


1.  Vestibulum  membranaceum,  cavitatem  vestibuli  cartilaginei  fere  omnino  explens,  quod 
superficie  tres  plicas  curvatas,  unam  supremam  transversam,  et  duas  huic  adiunctas  habet , quae 
facile  pro  canalibus  semicircularibus  haberi  possent , attamen  re  vera  non  canales,  sed  plicae  sunt. 
— 2.  Duo  loca  paulo  tumida,  et  albidiore  colore  insignia,  in  quibus  plicae  laterales  finiun- 
tur. — 3.  Ostium  vestibuli  cartilaginei  internum  superius  , in  cranii  cavum  hians.  —— 

4.  Margo  vestibuli  cartilaginei  discissi. 


T a b.  II. 

Fig,  6» 

. i , • 

Sepia  Octopus  a parte  eius  alvina  deiincata,  magnitudine  non  aucta.  Duorum  pedum  anteriorum 
partes  supremae  ita  discissae  sum,  ut,  distractis  his  pedibus,  os  in  medio  positum  consptetatur. 

Cute,  caput  tegente,  una  cum  infundibulo  reflexa,  pars  cartilaginea  capitis , a qua  auris  in- 
terna includitur,  oculique  orbitis  recipiuntur , conspicua  est. 

1.  Tuberositas  parva  cartilaginis  capitis,  sub  qua  vestibulum  cartilagineum  latet.  — - 

2.  Hac  tuberositate  in  latere  dextro  abscissa,  cavitas,  mediae  cartilagini  insculpta,  vestibulum 
c a rt  il  a g i n e u m , conspicua  est , quae  sacculum  membranaceum  ovalem , vestibulum  mem- 
branaceum, a quo  tamen  non  omnis  cavitas  expletur,  includit.  (Spatium  inter  vestibulum 
cartilagineum  et  membranaceum  reliquum  aqua  et  tela  cellulosa  laxa , qua  vestibulum  membrana- 
ceum suspensum  tenetur,  repletur)  — 3.  Tria  foramina,  per  quae  venae  cartilaginem  pene- 
trant. — 4.  Nervi  duo  intestinales , in  abdomen  descendentes,  quorum  alter  alterum  tangit. 

E cranio  cartilagineo  prodeuntes,  non  cartilaginem  , sed  membranam.,  in  incisura  cartilaginis  infe- 
feriori  transversim  expansam,  a qua  cerebrum  hic  occultum  fertur,  perforant.  — 5.  Nervi  pe- 
dum anteriorum.  — 6.  Oculi,  sedem  naturalem  occupantes.  (Oculi  Sepiae  Ortopo.iis  enim 

ita  collocati  sunt,  ut  neutiquam  alter  in  dextro,  alter  in  sinistro  latere  promineat,  sed  uterque  in 
superficie  dorsali  apertus  sit,  ubi  uterque  se  invicem  tangit.)  — 7.  Apertura  oris.  — 8.  Sac- 
cus carneus  oris,  ab  octo  pedibus  circumdatus,  lagenae  formam  habens.  — 9.  Duo  pedes  ante- 
riores, antea  concreti,  hic  discissi  et  distracti.  — 10.  Acetabula  pedum,  non  stilis  ut  in  Sepia 

officinali  et  Loligine  affixa,  ad  origines  pedum  parva  , in  mediis  pedibus  maxima,  in  finibus  pedum 
minima.  — 11.  Infundibulum,  per  quod  semen,  atramentum,  et  faeces  emittuntur,  procli- 
natum. — 12.  Orificium  infundibuli.  — 13.  Margo  inferior  infundibuli,  hoc  loco  con- 
spicuus, reliqua  eius  parte  sub  pallio  abdita.  14.  Pallium,  (saccum  intestinorum  inclu- 
dens.) — 15.  Margo  pallii  superior  liber,  aperturam  pallii  magnam  superiorem  , infundibulo 

tectam,  ambiens.  Margo  hic  superior  pallii  cum  inferiore  infundibuli  non  concretus  est,  sed  hic 
sub  illo  reconditus. 

■■  4 / . 

Fig.  7. 

Caput  Sepiae  Octopodis  sub  oculis  abscissum , a parte  alvina  conspectum.  Pars  anterior  cartilagi- 
nis capitis  ablata  est,  ita  tamen,  ut  in  dextro  latere  pars  eius,  qua  vestibulum  residet,  reliqua 
sit.  Pedum  duorum  anteriorum  origines,  ut  in  figura  praecedente,  discissae  et  distractae, 
ut  os  in  oculos  incurrat.  Magnitudo  non  aucta  est. 

1.  Pars  cartilaginis  capitis,  in  qua  fundus  cavitatis  vestibuli  cartilaginei  reliquus  est , ita, 
ut  vestibulum  membranaceum,  sacculus  membranaceus,  ovalis , huic  fundo  adhaerens,  (aqua  re- 
pletus ? lapillumque  includens)  nervum  auditorium  recipiens,  videatur.  — 2.  Nervus  audito- 

rius tenuissimus  et  brevissimus , a parte  superiori  ganglii  anterioris  cerebri  originem  habens,  in  si- 
nistro latere  discissus , in  dextro  vero  in  vestibulum  membranaceum  intrans.  — 3.  Nervi  pe- 

dum j,  a margine  superiori  ganglii  anterioris  cerebri  oriundi,  initio  invicem  concreti,  postea  in  sin- 
gulos nervos  divisi,  quorum  quisque  ad  unurn  pedem  pertinet.  — 4.  Oculus  dexter,  naturalem 

sedem  obtinens , velamento  externo  indutus.  — 5.  Oculus  sinister,  e naturali  sede  protractus. 
Velamentum  externum  a parte  posteriori  eius  remotum  est,  ita  ut  membrana,  quam  Cuvierus 
Scleroticam  appellat,  conspicua  sit.  — C.  Ganglion  maximum  nervi  optici  nunc,  velamento 
oculi  externo,  quo  includebatur,  remoto,  apparens.  A margine  eius  externo  radiorum  instar  sin- 
gula fila  nervea  eduntur,  tunicam  scleroticam  ita  perforantia,  ut  fila  ab  externo  et  interno  ganglii 

angulo  edita  longissima,  a medio  ganglio  derivata  brevissima  sint.  — 7.  Nervi  pallii.  

8.  Nervi  duo  intestinales,  nervo  vago  animalium  vertebratorum  comparandi.  — 9.  Oesopha- 
gus, sacco  oris  continuus,  per  annulum  cerebralem  descendens.  — 10.  Apertura  oris.  

11.  Pars  orbitarum  cartilaginearum  reliqua*  — 12.  Locus,  quo  oculus  residebat,  equo  vero 

hic  protractus  est. 

Fig.  8. 

Lapillus  magnitudine  vera  et  aucta  delineatus» 

1.  Lapillus  a parte  convexa  inspectus.  — 2.  Lapillus  a superficie  concava,  in  qua 

media  asperitates  quaedam  apparent , visus.  (Lapillus  vestibulo  membranaceo  inclusus  parieti  eius 
cerebro  adverso  adhaeret). 


Fig.  9. 


Cranium  Cyprini  Carpionis,  inedia  fere  parte  ita  discissum,  ut  interna  cavitatis  cranii  superficies, 
ad  quam  labyrinthus  adhaeret , cernatur.  Parti  posteriori  cranii  quatuor  supremae  vertebrae 
adiunctae  sunt.  Omnia  recta  magnitudine. 


1.  Vestibulum  membranaceum  dextri  lateris  et  locus  , quo  lapillus  vestibulo  inclusus  iacet. 
Apparet  simul,  vestibulum  membranaceum  non  a cavitate  ossea  separata  recipi,  sed  liberum  impres- 
sionibus quibusdam  parietis  externi  cranii  adhaerere.  — 2.  Ductus  amplior , canali  semicircu- 

lari membranaceo  anteriori  et  posteriori  in  medium  vestibulum  membranaceum  intrantibus , com- 
munis. Loco  ductus  supremo,  quo  uterque  canalis  congreditur,  parvus  apex  prominet.  — 
3.  Ampulla  canalis  sernicirc.  ant.  ab  anteriori  extremitate  vestibuli  membranacei  incipiens , libere 
parieti  externo  cranii  adhaerens.  — 4.  Ampulla  canalis  sernicirc.  externi  seu  horizontalis , ab 

eadem  extremitate  vestibuli  oriens.  Canalis  paulo  post  a canale  osseo  recipitur.  — 5.  Ampulla 

canalis  sernicirc.  posterioris  iuxta  quam  alter  finis  canalis  sernicirc.  externi  in  vestibuli  membranacei 
extremitatem  posteriorem  redit.  Uterque  canalis  per  unum  ostium  , quisque  vero  in  suum  canalem 
semicircularem  osseum  intrat.  — 6.  Saccus  auris  dextrae,  processu  membranaceo  cum  vesti- 
bulo coniunctus,  in  cavitate  baseos  ossis  occipitis  maxima  ex  parte  abditus.  — 7.  Sinus  audi- 

torius membranaceus  impar,  refracta  lamina  suprema  baseos  occipitis  conspicuus , piriformis,  an- 
trorsum  in  canalem  exilem  prolongatus , qui  in  cavitatem  cranii  prodit.  — 8.  Hic  idem  canalis 

sinus  imparis  in  duos  canales  finditur,  quorum  quisque  ad  labyrinthum  sui  lateris  pergit.  Sinister 
bic  abscissus  est.  Dextrum  cum  processu,  vestibulum  et  saccum  coniungente,  uniri,  praeterea 
vero  in  recessum  ossis  temporum  (31)  intrare  videmus^  postquam  paulisper  processit,  coeco  fine  termi- 
natur. Quae  huius  appendicis  via  albedine  indicata  est.  (Omnes  hi  canales  et  sinus  impar,  aqua 
plerumque  turgidi,  mercurio  repleti  sunt.)  — 9.  Ossiculum  atrio  sinus  imparis  proprium,  clau- 

strum. — iO.  Stapes,  atrium  sinus  imparis  claudens,  cuius  processus  inferior  mobilis  ver- 
tebrae primae  infixus  est , cuius  processus  superior  inter  vertebram  primam  et  secundam  haeret, 
ita,  ut  os  circa  hos  processus  tanquam  circa  cardinem  vertatur.  11.  Incus,  foramini  verte- 
brae secundae  infixa,  tendinem  a stapede  ad  malleum  transeuntem  fulciens.  — 12.  Malleus, 

cuius  apex  anterior  tendine  lato  nitido  cum  incude  et  stapede,  cuius  pars  media,  processus  articu- 

Jaris , cum  vertebra  tertia  nexu  mobili  commicta  sunt.  — 13.  Mallei  apex  posterior  (qui  ve- 
sicae natatoriae  adhaeret.)  — 14.  Vertebra  quarta.  — — 15.  "Vertebrae  tertiae  processus  spi- 
nosus. — 16.  Vertebrae  tertiae  processus  transversus.  — 17.  Locus,  quo  processus  transver- 

sus vertebrae  tertiae  dextrae  et  sinistrae  sub  corpore  vertebrae  uniuntur.  (Huic  loco  vesica  nata- 
toria affigitur.)  — 18.  Vertebrae  secundae  processus  spinosus.  — 19.  Vertebrae  secundae 

processus  transversus.  — 20.  Vertebrae  primae  processus  spinosus,  a corpore  plane  remotus, 
inter  os  occipitis  et  processum  spinosum  vertebrae  secundae  haerens.  * — 21.  Vertebrae  primae 

processus  transversus.  — 22.  Ossis  occipitis  pars  basilaris.  23.  Cavitas,  a parte  basilari  ossis 

occipitis  inclusa,  effracta,  in  qua  sacco  remoto  lapillus  posterior  maior  sinistri  lateris  conspicitur. 

— 24.  Lapillus  anterior  minor.  — 25.  Pars  lateralis  ossis  occipitis  inferior , canalem  semi- 
circularem externum  et  posteriorem  excipiens.  — 26.  Foramen  laterale  magnum  occipitis,  a 

parte  laterali  inferiori  inclusum,  (per  quod  in  Cyprinis  nervus  Hypoglossus  exit).  — 27.  Ostium 

nervi  vagi a corpore  et  parte  laterali  ossis  occipitis  inclusum.  (Ante  hoc  foramen  aliud  perparvum, 
a vestibulo  membranaceo  tectum,  conspicitur,  quod  nervo  faciali  exeunti  proprium  est,  et  partim 
ab  osse  occipitis partim  ab  osse  temporum  includitur.  — 28.  Pars  lateralis  ossis  occipitis  supe- 
rior, canalem  semicircularem  membr.  posteriorem  excipiens.  — 29.  Pars  spinosa  ossis  occipi- 
tis. — 30.  Os  temporum  canalem  semicircularem  membranaceum  externum  excipiens.  (Apte 

ut  mihi  videtur  hoc  os  a Boiano  pro  ala  maiori  ossis  sphenoidei  habetur,  cuius  tamen  nomen  magis 
vulgare  hic  retinendum  censui.)  — 31.  Foramen  coecum,  seu  recessus  ossis  temporum,  hic 

albidiori  colore  conspicuum,  finem  coecum  canaliculi,  a sinu  impari  ad  vestibulum  membranaceum 
trans  eumis , recipiens.  — 32.  Foramina  per  quae  nervus  trigeminus  e cranio  exit.  — 

33.  Corpus  ossis  sphenoidei,  cum  osse  occipitis  et  ethmoideo  coniunctum.  — 34.  Ala  maior 
ossis  sphenoidei , cum  osse  frontis  et  temporum  coniuncta,  Boiano  (vid.  Isis  von  Oken  Jena  1818. 
pag.  508.  Tab.  7.  big.  1 , 9.)  ala  minor.  — 35.  Ala  minor.  (Boiano  rostrum  sphenoidale.) 

— 36.  Cavitas,  inter  corpus  et  alas  ossis  sphenoidei,  os  occipitis  et  os  temporum  interposita. 

— 37.  Foramen  opticum,  per  quod  nervus  opticus  editur.  — 38.  Os  ethmoideum  (secun- 
dum Boiani  sententiam  haud  improbandam).  — 39.  Foramen  nervi  olfactorii.  — 40.  Os 

nasi.  — 41.  Vomer  (Boiano  auctore).  — 42.  Os  frontis.  — 43.  Pars  orbitalis  ossis 

frontis.  — 44.  Os  parietale.  — a)  Incisurae  intervertebrales  vertebrae  secundae  et  tertiae, 

(per  quas  radix  anterior  nervi  spinalis  secundi  et  tertii  e canale  spinali  prodeunt.)  Quae  quidem  inci- 
surae recte  cum  incisura  partis  lateralis  ossis  occipitis  (27),  nervo  vago  exeunti  destinata,  porro 
cum  incisura  ossis  temporum  (32),  ad  nervum  trigeminum  pertinente,  porro  cum  incisura  ossis 
sphenoidei  (37),  perquam  nervus  opticus  penetrat,  et  cum  incisura  ossis 'ethmoidei  (3  9) , nervo 
olfactorio  destinata,  comparari  possunt. 

v 

N \ 

Fig.  10. 

Caput  et  doisi  pars  Cyprini  Carpionis , musculis  dorsi  ita  usque  ad  processus  transversos  vertebrae 
secundae  et  tertiae  ablatis,  ut  lossa  auditoria  membranacea,  qua  ossicula  auditoria  resident, 
aperta  sit.  Pinguedo  quae  fossam  auditoriam  refert,  quaeque  pinguedini  cranium  replenti 
plane  similis  invenitur , remota  est. 


1.  Membrana  tendinea, 
tracta  est.  — 2.  Claustrum, 


quae  antea  fossae  auditoriae  tectum  constituebat,  dissecta  et  re- 
seu  ossiculum  atrio  proprium.  — 3.  Stapes,  cuius  margo 

superior  claustri  marginem  tangit,  atque  hoc  modo  sinum  sphaericum  claudit.  4 jnrus 

tendinem  a stapede  ad  malleum  transeuntem  fulciens.  — 5-  Extremitas  anterior  mallei , tendine 

cum  incude  et  stapede  coniuncta.  — 6.  Extremitas  posterior  mallei,  sub  processu  transverso 

vertebrae  tertiae  in  abdomen  inclinata,  (cui  vesica  natatoria  affigitur.)  7.  Foramen  occipi- 

tale laterale  magnum,  per  quod  fossa  auditoria  membranacea  liberum  cum  cranii  cavo  commercium 
habet.  — 8.  Nervus  Hypoglossus  (ramus  trigemini)  per  idem  foramen  e cranio  exiens,  (et  ad 

membranam  branchialem  continuatus.)  — 9.  Ganglion  spinale  nervi  spinalis  primi,  quod  par- 

tim  ramum  posteriorem  ad  musculos  dorsi , partim  ramum  anteriorem  ad  pinnam  pectoralem  edit. 
— 10.  Ganglion  spinale  secundum,  eodem  modo,  quo  primnm,  ramum  posteriorem,  mem- 

branam fossae  auditoriae  perforantem  , ad  musculos  dorsi  mittens.  Ramus  eius  anterior  sub  incude 
et  malleo  per  fossam  auditoriam  descendit,  atque  ossicula  haec  auditoria  ipsa  tangit.  -5—  1 1.  Gan- 

glion spinale  tertium,  in  ramum  posteriorem,  ad  musculos  dorsi,  et  ramum  anteriorem,  super 
malleum  transcendentem,  divisum.  — 12.  Fasciculi  musculares,  ad  membranam  fossae  audi- 

toriae alfixi,  contractione  amplitudinem  fossae  augentes. 


Fig.  11. 


Lapillus  vestibuli  magnitudine  vera  et  aucta. 


Fig.  12; 

Lapillus  sacci  anterior  magnitudine  vera  et  aucta. 


1.  Extremitas  anterior  obtusa.  — 2.  Extremitas  posterior  acuta.  — « 3.  Processus 

lateralis. 

^ v * ' 

Fig.  13. 

Lapilli  posterioris  sacci  superficies  interna  magnitudine  vera  et  aucta. 


1.  Margo  serratus.  — 2.  Incisura.  — 3.  Spina  in  circulum  versa.  — 4,  Fossa, 

spinam  ambiens  (nervi  auditorii  accessorii  ramum  excipiens) , a qua  rimulae  radiorum  instar  ad  mar- 
ginem lapilli  procedunt. 

\ 

Fig.  14. 

Lapilli  posterioris  sacci  superficies  externa  convexa  magnitudine  vera  et  aucta. 


Fig.  15. 

Malleus  magnitudine  vera  delineatus. 

1.  Processus  articularis  mallei.  — 2.  Extremitas  anterior  (tendine  cum  incude  coii> 

iuncta).  — 3.  Extremitas  posterior  (in  qua  vesica  natatoria  affigitur). 

Fig.  16. 

Incus  magnitudine  vera  delineata. 

1 . Processus  incudis  (foramini  corporis  vertebrae  secundae  infixus).  — 2.  Processus 

li -amentis  ad  vertebram  secundam  alligatus.  — 3.  Extremitas  incudis  (tendinem  a mallet. 

© 

ad  stapedem  transeuntem  fulciens)* 

Fig.  17. 

Stapes  dextri  lateris  a parte  interna  magnitudine  vera  et  aucta  deiineatus. 

1.  Concha.  — 2.  Processus  inferior,  foramini  vertebrae  primae  immissus,  cardinis 

utilitatem  liabens.  — 3.  Processus  superior,  vertebrae  secundae  alligatus,  cardinis  opem  ferens. 

Fig.  18. 

Stapes  dextri  lateris,  a parte  externa  deiineatus,  magnitudine  vera  et  aucta. 

1.  Conchae  superficies  externa  convexa* 

Fig.  19. 

Claustrum,  seu  ossiculum  atrii  proprium,  a parte  externa  delineatum,  magnitudine  voa  et  aucta. 

1*  Pars  ossi  occipitis  annexa.  — 2.  Pars  atrium  sinus  imparis  tegens  et  claudens. 

Fig.  20. 

Claustrum  a parte  inferiori  delineatum  magnitudine  vera  et  aucta.  Signa  eadem  quae  in 
figura  antecedente. 

Fig.  21. 

Ycsica  natatoria  Cyprini  Tincae,  cum  ductu  pneumatico  in  oesophagum  aperto. 

Tunica  externa  partis  superioris  vesicae  natatoriae  specie  tendinea  insignis.  — 2.  Tu- 
nica interna.  3.  Stria  muscularis  lateralis , fibris  subpellueidis , duris,  transversis  constans. 

Maxima  striae  muscularis  pars  discissa  et  reflexa  est.  — 4.  Stria  muscularis  circularis,  locum, 

quo  superior  et  inferior  vesicae  natatoriae  pars  unitur,  ambiens.  Hae  striae  omnes  percrassae  sunt. 

5,  Ductus  pneumaticus.  — 6.  Intumescentia  ductas  pneumatici,  eo  loco  conspicua , quo 

hic  ductus  in  oesophagum  seu  fauces  aperitur.  — 7.  Oesophagi  pars  ductum  pneumaticum  ex- 
cipiens.   8.  Ramus  intestinalis  nervi  vagi,  ramulum  ad  ductum  pneumaticum  mittens. 

Fig.  22. 

Intumescentia  ductus  pneumatici,  Fig.  21,  6.  delineata^  hic  mercurio  vivo  repleta,  et  magni- 
tudine aucta  est. 

1.  Canalis  ductus  pneumatici , qui  mercurio  plenus,  per  membranas  et  fibras  peuttcidas 
intumescentiae  conspicitur,  non  valvulis  hoc  loco  clauditur,  sed  sensim  sensimque  angustior  factus, 
via  spirali  ad  oesophagum  descendit.  Reliqua  intumescentiae  pars,  spatium  intertractum  spiralem 
huius  canalis  explens , substantia  fibrosa , haud  dubie  musculari,  constat, 

eo 

T a b.  IV. 

Fig.  23. 

Caput  Cyprini  Carpionis  cum  tribus  vertebris  supremis  a parte  superiori  inspectum.  Cranium  et 
canalis  spinalis  aperta.  Cerebrum,  medulla  oblongata  discissa,  ita  proclinatum  est , ut  infe- 
rior eius  superficies  cum  origine  nervi  vagi,  trigemini,  et  auditorii  cernatur.  Operculo  bran- 
chiali remoto  branchiae  in  conspectum  prodeunt. 

1.  Medullae  oblongatae  abscissae  et  proclinatae  superficies  inferior.  — 2.  Ganglion  cere- 
belli laterale  sinistrum.  — 3.  Nervus  vagus  a ganglio  cerebelli  laterali  originem  ducens.  — 

4.  Nervus  auditorius,  inter  nervum  vagum  et  trigeminum  a cerebello  incipiens,  abscissus.  — — 

5.  Ganglion  impar  posterius,  seu  cerebellum.  — 6.  Ganglion  infundibuli.  — 7.  Gan- 
glion opticum , a cerebello  proclinato  exparte  tectum.  — 8.  Truncus  nervi  trigemini,  a parte 

anteriori  cerebelli  originem  habens.  — 9.  Nervus  auditorius  accessorius,  ramus  trigemini  in 

magnum  ganglion  intumescens.  — 10.  Nervus  lapilli  minoris  sacci.  — 11.  Nervus  lapilli 

maioris  sacci.  Inter  utrumque  nervum  canalis  sinus  imparis  in  cranium  prodit.  — 12  — 14. 

Duo  rami  nervi  auditorii  accessorii,  partirn  per  ostium  nervi  vagi,  partirn  per  forameu  proprium  e 
cranio  exientes.  — 15.  Ramus  communicans.  — 16.  Ganglion  nervi  Hypoglossi:  — 17 

Radices  nervi  Hypoglossi  a medulla  oblongata  orientes.  — 18.  Continuatio  nervi.  — 19.  Ve- 
stibulum membranaceum.  — 20.  Canalis  semicirc.  ant.  — 21.  Canalis  semicirc.  ext.  — 

22.  Concursus  canal.  semicirc.  ant.  et  post.  — 23.  Canal.  semicirc.  post,  prope  finem  posteriorem 
canal.  semicirc.  externi  in  vestibulum  intrans.  — 24.  Via  canal.  semicirc.  externi  a canale  osseo 

extra  cranium  sito  recepti,  punctis  indicata.  — 25.  Sinus  auditorius  impar,  per  pellucidam 

laminam  osseam  baseos  occipitis  conspicuus.  — 26.  Sinus  auditorius  impar  in  cranium  prodiens 

et  ibi,  in  duos  canales  fissus,  quorum  dexter  ad  vestibulum  membranaceum  transit,  quorum  sini- 
ster abscissus  est.  — 27.  Claustrum,  ossiculum  atrio  sinus  imparis  proprium.  — 28.  Sta- 
pes. — 29.  Tendo  a stapede  ad  incudem  transiens.  — 30.  Incus.  — 31.  Tendo  incu- 
dem cum  malleo  coniungens.  — 32.  Malleus.  — 33.  Apex  inferior  mallei  cum  vesica  na- 
tatoria coniunctus.  — 34.  Vesicae  natatoriae  pars.  35.  Medulla  spinalis.  — 3 Q, 

37.  38.  Ganglia  spinalia  trium  nervorum  spinalium  superiorum. 

Fig.  24. 

Os  occipitis  Cyprini  Carpionis  a latere  posteriori  delineatum , parte  spinosa  et  laterali  supe- 
riori utriusque  lateris  a parte  basilari  remota. 

1.  Pars  basilaris.  — 2.  Processus  inferior  partis  basilaris.  — 3.  Foramen  occi- 
pitale, per  quod  medulla  spinalis  e cranio  exit.  — 4.  Foraminula  duo , (ex  atriis  sinus  im- 
paris in  cavitatem  sinus  imparis  perducentia).  — 5.  Facies  articularis  cuius  ope  os  occipitis 

ad  vertebram  primam  annectitur.  — 6.  Duae  speluncae,  ad  recipiendum  saccum  utriusque 

auris  destinatae,  a basi  ossis  occipitis  formatae.  — 7.  Pars  lateralis  inferior.  — 8.  Fo- 
ramen magnum  laterale  occipitis,  (per  quod  nervus  hypoglossas  e cranio  exit).  — 9.  Aper- 

tura canalis  semicircularis  ossei  posterioris,  a parte  laterali  inferiori  ossis  occipitis  ad  partem 
lateralem  superiorem  transeuntis,  — 10.  Apertura  canalis  semicircularis  ossei  externi,  a 


11 


parte  laterali  inferiori  ossis  occipitis  ad  partem  lateralem  ossis  temporum  transeuntis, 
t 11.  Pars  lateralis  superior  ossis  occipitis.  — 12.  Pars  spinosa  ossis  occipitis. 


Fig.  25. 

Vertebra  prima  a parte  caudae  adversa  conspecta,  magnitudine  non  aucta. 

1.  Facies  articularis,  coniunetionem  cum  secunda  vertebra  efficiens.  — - 2.  Forami- 

nulum  (a  quo  processus  inferior  stapedis  dextri  excipitur).  Simile  foramen  in  sinistro  q oque 
latere  apparet.  — 3.  Processus  transversus.  — 4.  Processus  spinosus , seu  arcus  vertebrae, 

in  os  planum  commutatus.  (Arcus  vertebrae  primae  cum  corpore  plane  non  cohaeret,  sed  os 
separatum,  inter  os  occipitis  et  vertebram  primam  haerens,  constituit.) 

Fig.  26. 

Vertebra  prima  a latere  delineata.  Signa  eadem, 

Fig.  27. 

Vertebra  secunda  a parte  caudae  adversa  delineata. 

1.  Facies  articularis.  — 2.  Pars  corporis  lateralis,  qua  vertebra  prima  caret , (sym- 
physi cum  arcu  coniuncta).  — Processus  transversus.  — 4.  Canalis  spinalis , cuius  spa- 
tium partibus  lateralibus  magnopere  auctum  est.  — 5.  Processus  spinosus , seu  arcus  verte- 

brae, qui,  symphysi,  per  quam  cum  corpore  eoniungebatur , coquendo  dissoluta,  a corpore 
remotus  est. 

Fig.  28. 

Vertebra  secunda  a latere  delineata. 

1.  Facies  articularis,  coniunetionem  cum  vertebra  prima  efficiens.  — 2.  Foramen 

corpori  insculptum,  a quo  processus  quidam  incudis  excipitur.  — 3.  Pars  corporis  latera- 
lis. — 4.  Incisura  intervertebralis,  per  quam  nervus  spinalis  secundus  e canali  spinali  pro- 

dit. — 5.  Processus  spinosus,  seu  arcus  vertebrae,  qui  symphysi,  per  (piam  cum  parte  late- 
rali corporis  uniebatur,  soluta,  a corpore  separatus  est, 

Fig.  29. 

Vertebra  tertia  a latere  conspecta. 

1.  Facies  articularis,  coniunetionem  vertebrae  cum  vertebra  quarta  efficiens.  — — 

2.  Pars  lateralis  et  pars  spinosa  vertebrae  in  hac  vertebra  non  symphysi,  sed  synostosi  invi- 
cem iunctae.  — 3.  Incisura  intervertebralis , per  quam  radix  anterior  nervi  spinalis  tertii  e 

canale  spinali  prodire  solet.  — 4.  Processus  transversus  permagnus.  — 5.  Pars  quaedam 

’ O 2) 

processus  transversi,  quae  cum  eadem  parle  processus  transversi  oppositi  sub  corpore  vertebrae 
iungitur,  cuique  vesica  natatoria  affigitur. 

Fig.  30. 

Cranium  Siluri  Glanis  medium  dissectum , ita , ut  in  cavitate  cranii  cerebrum , labyrinthus  meum 
branaceus  sinister,  ab  osseis  receptaculis  liberata,  labyrinthus  membranaceus  dexter  seclo 
naturali,  conspiciantur.  Capiti  vertebrae  superiores  cum  ossiculis  auditoriis  additae  sunt. 
Omnia  magnitudine  vera  reddita  sunt. 

1.  Pars  anterior  vestibuli  membranacei,  lapillum,  hic  per  pellucidam  membranam  con- 
spicuum, continens.  — 2.  Canalis  semicircularis  externus,  cuius  ampulla  in  anteriorem  vesti- 

buli extremitatem  hiat,  cuius  finis  posterior  in  posteriorem  vestibuli  extremitatem  aperta  est.  — 
3.  Canalis  semicircularis  membranaceus  anterior , cuius  ampulla  ab  extremitate  anteriori  vestibuli 
recipitur.  — 4.  Canalis  semicircularis  posterior,  cuius  ampulla  in  extremitatem  posteriorem 

vestibuli  intrat.  — 5.  Locus,  quo  finis  anterior  canalis  posterioris  et  finis  posterior  canalis  an- 

terioris consociatus , ductum  utrique  communem , in  Siluro  Giani  non  adeo  amplum,  componit, 
qui  in  medio  vestibulo  apertus  est.  (In  latere  dextro,  in  quo  hi  canales  sedem  naturalem  obtinent, 
canalem  semicircularem  anteriorem  in  canales  osseos  intrare  et  exire  videmus.  Canalis  semicircu- 
laris externus  liber  a cavitate  laterali  cranii  excipitur.)  — 6.  Saccus,  basi  cranii  reconditus,  pro- 
cessu membranaceo  cum  vestibulo  cohaerens.  ■ — 7.  Ossiculum  atrii  sinus  imparis,  in  mem- 

brana^ spatium  inter  processum  spinosum  et  corpus  vertebrae  primae  explente,  haerens.  — 
8.  Stapes,  processu  articulari,  globuli  formam  habente,  et  a foveola  corporis  vertebrae  primae 
excepto,  mobili  nexu  cum  hac  vertebra  coniunctus.  Processus  eius  anterior  ovalis  sinum  sphaeri- 
cum claudit.  — 9.  Specillum  per  atrium  sinus  imparis  in  sinum  imparem  immissum.  — 

10.  Locus,  quo  specillum  inter  utrumque  saccum  in  cranio  prodit,  sinus  impar  quoque  e recessu 
suo  in  cranium  exire  solet.  (Canales  sinus  imparis,  ad  vestibulum  transeuntes,  mercurio  vivo  non 
repleti  sunt , ideoque  non  conspiciuntur.)  — 11.  Incus  brevi  tendine  cum  tuberculo  stapedis 

coniuncta,  cylindrica,  vertebris  plane  non  annexa.  — 12.  Extremitas  anterior  mallei,  brevi 

tendine  cum  incude  coniuncta.  — 13.  Processus  medius  incudis  vertebrae  secundae  infixus. 

(Processus  posterior  mallei,  cui  vesica  natatoria  adhaeret,,  sub  processu  transverso  vertebrae  secun- 
dae abditus  est.)  — 14.  Ganglia  olfactoria.  • — 15.  Ganglia  optica  a cerebello  tecta,  in 

aliis  piscibus  pro  hemisphaeriis  habita.  — 16.  Ganglion  impar  anterius,  cerebellum.  — 

17.  Ganglia  lateralia  cerebelli.  — 18.  Medulla  oblongata  abscissa,,  in  cuius  superficie  supe- 
riori plures  intumescentiae  in  oculos  veniunt.  — 19.  Nervus  olfactorius,  in  latere  sinistro  ab- 
scissus. — 20.  Nervus  opticus , propter  parvitatem  oculi  perexiguus,  sed  satis  longus,  in  si- 
nistro latere  abscissus.  — 21.  Nervus  trigeminus , in  sinistro  latere  abscissus.  22.  Piamus 

primus  nervi  trigemini,  per  tectum  cranii  exiens,  (in  apicibus  processuum  spinosorum  ad  caudam 
usque  progrediens^  ibique  cum  nervis  spinalibus  rainisque  nervi  lateralis  magni  plexum  complicitum 
nervorum  componens,)  nervi  lateralis  accessorii  nomine  appellandus.  23.  Ramus  parvus 

trigemini,  origine  retiformi  a trunco  trigemini  et  nervo  laterali  insignis.  24.  Locu3,  quo  ra- 

mus trigemini  ad  membranam  branchialem  et  cirros  inferiores  piogrediens,  e cianio  exit. 

25-.  Truncus  trigemini,  e cranio  exiens  (et  postea  in  eos  ramos  divisus,  qui  nervo  ophthalmico, 
maxillari  superiori  et  inferiori  respondent). 26.  Nervus  auditorius , non  a nervo  trigemino. 

sed  separatim  a cerebro  originem  habens  (ampullae  canalis  anterioris  externi,  et  ei  vestibuli  parti, 
quae  lapillum  includit,  ramos  impertiens).  — 27.  Parvus  ramus  a nervo  trigemino  ad  audito 

rium  recurrens.  — 28.  Nervus  vagus , tribus  radicibus  a medulla  oblongata  oriens,  in  latere 

sinistro  abscissus , in  dextro  ad  foramen , per  quod  e cranio  prodit,  progrediens.  29.  Ner- 

vus auditorius  accessorius  sinistri  lateris,  iuxta  auditorium  oriundus,  ramo  a nervo  vago  accc-pto 
auctus,  postea  in  tres  ramos  divisus , quorum  internus  sacco,  medius  ampullae  canalis  poste- 
rioris destinatus  est,  externus  e cranio  exit.  — 30.  Cartilago,  nasum  aextrum  a sini- 
stro separans.  — 31.  Cavitas  lateralis  cranii , a qua  canalis  semicircularis  externus  excipitur. 

— 31.  Foramen  occipitale  magnum , per  quod  medulla  spinalis  e cranio  exit.  — 32.  Cor- 
pus vertebrae  primae  disci  formam  habens,  a processu  spinoso  plane  separatum.  — 33.  Pro- 

cessus spinosus  vertebrae  primae  cum  processu  spinoso  vertebrae  secundae  et  ossis  occipitis  concre- 
tus. — • 34.  Corpus  vertebrae  secundae  et  tertiae  in  unum  os  coalitum.  — 35.  Processus 

transversus  vertebrae  secundae.  — 36.  Processus  earum  vertebrarum  spinosi  concreti. 

37.  Processus  transversus  vertebrae  tertiae. 38.  Costa  parva  non  cum  corpore  vertebrae> 

sed  cum  apice  processus  transversi  coniuncta.  — 39.  Costa  eodem  modo  ad  processum  trans- 

versum quartae  vertebrae  affixa,  (Omnes  enim  costae  hoc  modo  cum  columna  vertebrarum  eon- 
iunctae  sunt,). 


Fig.  31. 

Vertebrae  quatuor  supremae,  a parte  inferiori  conspectae,  cum  malleo  in  vertebra  secunda  inhae- 
rente. Magnitudo  vera. 

1.  vertebra  prima.  — 2.  vertebra  secunda  et  tertia  concreta.  — 3.  Extremitas 

mallei  inferior  adunca (cui  vesica  natatoria  adhaeret).  — i 4,  Extremitas  eius  superior  cum  in- 
cude coniuncta.  — 5.  os  occipitis. 

Fig.  32. 

Malleus  a parte  superiori  visus..  Magnitudo  vera. 

1 . Extremitas  anterior  cum  incude  coniuncta; 
abdomen  descendens , cui  vesica  natatoria  adhaeret, 
transversi  vertebrae  secundae  infixus.. 


2.  Extremitas  posterior  achmea,  in 
3%  Processus  medius  radici  processus 


Fig.  33. 

Malleus  a parte  inferiori  visus.  Numeri  iidem.  Magnitudo  vera- 

Fig.  34. 

V.  g V* 

Incus.  M agnitu  d o v era . 

1.  Extremitas  interna  stapedi  coniuncta.  — 2.  Extremitas  externa  malko  alligata- 

Fig.  35. 

Stapes  a parte  externa  visus.  Magnitudo  vera. 

1.  Globulus  articularis,  qui  a parvo  acetabulo  vertebrae  primae  recipitur.'  — 2.  Pars 

anterior  stapedis,  cochlearis  formam  habens , atrium  sinus  imparis  claudens.  — 3.  Tubercu- 

lum aliquod  superficiei  eius  externae  convexae,  in  quo  tendo,  stapedem  cum.  incude  coniungen 
inseritur. 


Ossiculum  sinus  sphaerici  proprium. 


Fig.  36 


Fig.  37. 

Lapillus  vestibulo  inclusus  magnitudine  vera  et  aucta.  Superficies  eius,  conchae  instar,  e singulis 
lamellis  extrorsum  magis  magisque  amplis  composita  esse  videtur. 


Pig.  38. 

Lapillus  anterior  sacci.  Extremitas  inferior  spinosa,  media  pars  excavata,  sed  septo  in  duas 
fossas  divisa,  cui  in  parte  suprema  capitulum  cavum  additum  est. 


Fig.  39. 

Lapillus  posterior  sacci,  conchae  formam  habens,  a parte  concava  visus.  Media  fossa  a 
margine  paulisper  eminente , ferri  equini  formam  habente , circumdatur. 

Fig.  40. 

Idem  lapillus  a superficie  convexa  visus,  qui  concharum  in  modum  e singulis  lamellis  extror- 
sum magnitudine  auctis  compositus  esse  videtur.  Magnitudini  amplificatae,  ut  iu  ante- 
cedentibus figuris,,  vera  addita  est. 


Fig.  41. 

Cranium  et  vertebiae  sex  superiores  Cobitidis  Barbatulae  a parte  inferiori  alvina  conspecta,  dia- 
metro magnitudinem  veram  semel  superantia. 

1.  Capsula  ossea  plana  paene  bipartita,  a processibus  transversis  vertebrae  secunHae  et 
tertiae  amplificatis  composita.  (Vesicam  natatoriam  includens.)  2.  Locus,  quo  pars  dextra 

capsulae  osseae  cum  parte  sinistra  cohaeret.  — 3.  Corpus  vertebrae  secundae  et  tertiae  invicem 

coniunctae  inter  utramque  capsulae  partem  conspicuum  est.  — 4.  Vertebra  quarta,  quinta  et 

sexta  cum  costis  ea  parte  abscissis. 


I 

Fig.  42. 

Eaedem  partes,  eodem  sita  delineatae,  iisdem  numeris  signatae,  sed  capsulae  parte  effracta, 
ita,  ut  vesica,  natatoria,  capsula  inclusa,  in  oculos  incurrat.  Pars  sinistra  vesicae  angu- 
sto canali  cum  dextra  cohaeret. 


T a b.  VI. 

Fig.  43. 

Cranium  Cobitidis  fossilis  cum  vertebris  quinque  supremis  a parte  laterali  visum,  magnitudine 
diametro  duplicata.  Cranii  pars  sinistra  effracta  est,  ita,  ut  intus  labyrinthus  membra- 
naceus dextri  lateris  situ  naturali  conspiciatur. 

1.  Capsula  ossea  (Vesicam  natatoriam  includens),  maximam  partem  a processu  trans- 
verso vertebrae  tertiae  amplificato , ex  parte  vero  etiam  a processu  transverso  vertebrae  secun- 
dae composita.  — 2.  Corporis  vertebrae  tertiae  pars.  — 3.  Processus  spinosus  vertebrae 

tertiae,  magnitudine  aucta,  et  cum  processu  spinoso  vertebrae  secundae  confluens.  — 4.  Apex 

processus  transversi  vertebrae  tertiae  iti  capsulam  commutati.  — 5.  Apertura  capsulae  os- 

seae externa,  quam  cutis,  margini  eius  elato,  a quo  apertura  circumdatur,  adhaerens,  obdu- 
cit et  claudit.  — 6.  Processus  spinosus  vertebrae  secundae  magnitudine  admodum  aucta, 

planus,  tecti  instar  canalem  spinalem  tegens,  cum  processu  spinoso  vertebrae  tertiae  con- 
fluens. — - 7.  Processus  transversus  vertebrae  secundae  (cavus , ossicula  auditoria  tria  in- 
cludens). — 8.  Apex  eius  processus  aperturam  externam,  ab  apertura  capsulae  osseae  ve- 

sicae septo  separatam,  habens.  Haec  apertura  ad  cavitatem,  qua  ossicula  auditoria  resident, 
ducit,  — 9.  Processus  spinosus  vertebrae  primae,  spina  carens,  planus,  cum  corpore  eius- 

dem vertebrae  plane  remotus,  inter  processum  spinosum  vertebrae  secundae  et  os  occipitis 
suspensus.  — 10.  Confluens  canalis  semicircularis  membranacei  anterioris  et  posterioris  in 

medio  vestibulo  membranaceo.  Uterque  canalis,  qui  aliis  piscibus,  antequam  in  vestibulum 
intrat,  in  unum  ductum  longiorem  unitur,  hic  Iere  separatim  a vestibulo  recipitur.  — 11.  Pars 

anterior  vestibuli,  amplior,  lapillum,  hic  loco  albidiori  indicatum,  includens,  — 12.  Am- 
pulla canalis  semicircularis  anterioris.  — 13.  Ampulla  canalis  semicircularis  externi.  — - 

14.  Finis  posterior  canalis  semicircularis  externi,  iuxta  ampullam  canalis  posterioris  in  vesti- 
bulum rediens.  Neuter  canalium  semicircularium  canale  osseo  inclusus  est,  sed  omnes  li- 
beri in  cranii  cavitate  haerent.  — 15.  Processus  membranaceus  a vestibulo  ad  saccum  de- 
scendens, et  utrumque  coniungens.  — 16.  Saccus , effracta  basi  cranii,  qua  reconditus 

erat,  conspicuus,  duos  lapillos  includens.  — 17.  Pars  anterior  sinus  auditorii  imparis,  in 

duos  canales  furcae  instar  fissus,  quorum  dexter  super  saccum  dextrum  transcendens , cum  pro- 
cessu membranaceo,  quo  saccus  cum  vestibulo  coniungitur , confluit.  Ut  haec  sinus  imparis 
pars  videri  posset,  necessarium  erat,  ut  lamella  ossea  baseos  cranii,  sub  qua  recondita  erat, 
effringeretur. 

Fig,  44. 

Cranium  Cobitidis  fossilis  non  effractum , ab  eodem  latere  visum , paulo  maius.  Capsula  os- 
sea vertebrae  tertiae  et  secundae  aperta  est,  ita,  ut  vesica  natatoria  et  ossicula  tria  au- 
ditoria ibi  inclusa  sede  naturali  videantur. 

1.  Vesica  natatoria,  capsula  ossea  effracta,  conspicua.  — 2.  Ostium  externum 

capsulae  osseae.  — 3.  Processus  transversus  cavus  vertebrae  secundae,  eiusque  ostium  ex- 
ternum,, ab  ostio  capsulae  vesicae  septo  separatum.  — 4.  Malleus  cavitate  laterali  verte- 

brae secundae  cum  reliquis  ossiculis  auditoriis  inclusus,  cuius  extremitas  posterior  vesicae  na- 
tatoriae alligata  est,  cuius  processus  articularis  medius,  in  foramine  quodam  vertebrae  hae- 
rens, mobili  nexu  cum  vertebra  secunda  comunctus  est,  cuius  extremitas  anterior  incudi 
alligata  est.  — 5.  Incus,  ossiculum  omnium  minimum  filiforme,  inter  malleum  et  sta- 
pedem interposita,  nullo  modo  vertebrae  ipsi  alligata.  — 6.  Stapes,  conchae  formatn  ha- 
bens, atrium  sinus  imparis  claudens,  margine  anteriori  claustrum  tangens.  — 7.  Claustrum, 

atrium  sinus  imparis  tegens.  — 8.  Ossis  occipitis  pars  basilaris,  in  .qua  magnum  foramen, 

foramini  occipitali  laterali  Cyprinorum  aequiparandum , conspicitur.  Hoc  foramen  Pohlius 
pro  aditu  auris  externo  habuit.  Sed  cum  in  cavitatem  cranii,  non  vestibuli  ducat,  potius 
pro  ostio  vestibuli  ossei  (cranii)  habendum  est.  — 9.  Pars  spinosa  seu  plana  ossis  occipi- 
tis. — 10.  Pars  lateralis  dextra  ossis  occipitis,  in  qua  scapula  affixa  est.  — 11.  Os 

parietale  utriusque  lateris.  — 12.  Os  frontis  utriusque  lateris.  — 13.  Foramen,  fonta- 

nellae  instar  ab  his  ossibus  formatum,  a cute  obductum,  utilitatem  ostii  vestibuli  ossei  (cra- 
nii) habens.  • — 14.,  Os  supraoculare.  — 15.  Os  nasi.  — 16.  Spina  subocularis, 

ossium  subocularium  rudimentum.  — 17.  Spina  nasalis.  — - 18.  Maxilla  superior.  — 

19.  Os  intermaxillare  seu  labiale.  — 20.  Maxilla  inferior,  cuius  pars  articularis  os  sepa- 
ratum est,  et  a quibusdam  anatomicis  os  postmandibulare  appellatur.  — 21.  Ossa  pala- 
ga,   22.  Os  iugale,  cum  maxilla  inferiori  articulo  iunctum.  — 23.  Os  iugale  se- 
cundum, inter  tertium  et  primum  interpositum.  — 24.  Os  iugale  primum  a Cuviero  Pre- 

opercule  appellatum,  cum  osse  quadrato  coniunctum.  — 25.  Os  quadratum,  cum  osse  tem- 

porum  articuli  ope  coniunctum.  — 26.  Operculum  branchiale.  — •-  27.  Os  suboperculare. 

28.  Os  praeoperculare.  Haec  ossicula  operculi  et  operculi  accessoria  a Geoffroy  cum  mal- 
leo, incude,  osse  lenticulari  et  stapede  comparata  sunt. 

Fig.  45. 

Caput  et  corporis  pars  Cobitidis  fossilis,  magnitudine  naturali  delineata. 

1.  Locus  pone  marginem  operculi  posteriorem , quo  cutis,  aperturam  externam  capsulae 
osseae  vesicae  natatoriae  obducens , margini  eius  aperturae  firmius  adhaeret,  quo  fit,  ut  in  super- 
ficie corporis  impressio  appareat. 

Fig.  46. 

Idem  caput  Cobitidis  fossilis  eodemque  situ  delineatum.  Cute  dissecta  et  reflexa,  musculi  quidam 
in  conspectum  veniunt»  quorum  neuter  aperturam  capsulae  osseae  vesicae  natatoriae  tegit. 

1.  Aperturae  capsulae  vesicae  natatoriae,  cuius  margini  elato  cutis  antea  fimiius  ad- 
haeserat. — 2.  Processus  membranosus  a cute  per  aperturam  capsulae  intrans  . ibique  su- 

per vesicam  natatoriam  expansus.  Hic  processus  maxima  ex  parte  e tela  cellulosa  composi- 
tus est , cui  tamen  fibrae  etiam  musculares  additae  esse  videntur. 


Fig.  47. 

Cranium  et  vertebrae  sex  superiores  Cobitidis  fossilis  a parte  inferiori,  alvina,  visa.  Capsula 

vesicae  natatoria  effracta  et  vesica  natatoria  ipsa  remota  est,  ita,  ut  superficies  capsulae 
interna  appareat.  Hae  partes  diametro  duplicata  delineatue  sunt. 

1.  Apertura  capsulae  externa.  — 2.  Processus  fibrosus  cutis,  per  aperturam  exter- 
nam intrans,  a vesica  natatoria  hic  remota  abscissus.  — 3.  Apertura  capsulae  anterior,  per 

quam  extremitas  posterior  mallei,  cavitate  laterali  vertebrae  secundae  reconditi,  in  capsulam 
intrat,  vesicaeque  annectitur, 


Fig.  43. 

Vertebrae  quatuor  superiores  cum  parte  ossis  occipitis,  a latere  inferiori  seu  alvino  delineatae. 
Capsulae  vesicae  natatoriae  pars  posterior  ita  effracta  est,  ut  vesica  natatoria  situ  naturali 
conspiciatur.  Magnitudo  magis  quam  in  figura  praecedente  aucta  est. 

1.  Locus,  quo  processus  transversus  utriusque  lateris  a corpore  vertebrae  oritur.  — • 
2.  Anex  processus  transversi  utriusque  lateris.  — 3.  Capsula  ossea,  a processibus  transver- 

sis auctis,  invicem  confluentibus,  et  in  bullam  osseam  expansis,  composita,  textu  reticulari 
spongioso  insignis.  — 4.  Processus  transversi  vertebrae  secundae  (cavi,  ossicula  auditoria 

includentes),  — 5.  Vertebra  prima  disci  formam  habens.  — 6.  Basis  ossis  occipitis  cum 

processu  eius  inferiori.  — 7.  Vesica  natatoria  effracto  osse  conspicua.  — 8.  Appendix 

vesiculosa  vesicae  natatoriae,  parti  inferiori  vesicae  natatoriae  Cyprinorum  aequiparanda,  extra 
capsulam  sita , et  per  foramen  impar  posterius  capsulae  cum  vesica  cohaerens. 

Fig.  49. 

Ossicula  auditoria  Cobitidis  fossilis  invicem  coniuncta,  a parte  externa  delineata.  Magnitudo 
vera  et  aucta. 

1.  Extremitas  posterior  mallei,  (vesicae  natatoriae  adhaerens).  — 2.  Extremitas  an- 
terior mallei  incudi  coniuncta.  — 3.  Processus  articularis  mallei,  foramini  vertebrae  secun- 
dae immissus.  — 4.  lucus,  extremitate  posteriore  malleum,  anteriori  stapedem  tangens.  — 

5.  Stapes,  cuius  superficies  externa  convexa  est, 

Fig.  50. 

Ossicula  auditoria  a parte  interna , iisdem  numeris  explicanda.  Hic  stapedis  superficies  interna, 
concava,  in  oculos  incurrit. 


(c) 

Fig.  51. 

Lapillus  vestibuli  magnitudine  vera  et  aucta,  in  aliis  piscibus  minimus  omnium,  in  Cobi- 
tide  fossili  maximus. 

Fig.  52. 

Lapillus  sacci  posterior,  magnitudine  vera  et  aucta. 


Fig.  58. 


Lapillus  sacci  anterior,  forma  spinosa,  eidem  lapillo  Cyprinorum  et  Siluri  Glanis  maxime 
similis.  Magnitudo  vera  et  aucta* 


T a b.  VII. 

Fig.  54. 

Vertebra  prima  Cobiditis  fossilis  a parte  superiori  et  posteriori  magnitudineque  aucta  delineata. 

1.  Corpus.  — 2.  Processus  transversi.  — 3.  Processus  spinosus  planus,  a cor- 

pore plane  remotus  (inter  os  occipitis  et  processum  spinosum  vertebrae  secundae  haerens). 

Fig.  55. 

Eadem  vertebra  a latere  delineata,  eadem  que  explicatio  numerorum. 


Fig.  56» 

Vertebra  secunda  Cobitidis  fossilis  a parte  superiori  delineata;  magnitudo  aucta. 

1.  Corpus.  — 2.  Processus  transversi,  parietem  externum  canalis  spinalis  admodum 

ampli  formantes*  Hi  processus  transversi  cavi  sunt,  ad  quam  cavitatem  3.  ostium  ex- 

ternum ducit.  (Cavitate  ipsa  cuiusque  processus  transversi  ossicula  auditoria  inclusa  sunt). 

4.  Processus  spinosus  remotus,. 


Fig.  57» 

Eadem  vertebra  a parte  externa,  numeri  iidem. 

Fig.  58. 

Eadem  vertebra  a'  parte  inferiori,  explicatio  numerorum  eadem 


19 


Fig.  59. 

Vertebra  tertia  Cobitidis  Fossilis  a parte  superiori. 

1.  Corpus.  — 2.  Processus  transversi  amplificati  et  in  capsulam  vesicae  natatoriae 
confluentes.  — 3.  Ostium  capsulae  externum.  — 4.  Processus  spinosus. 

Fig.  60. 

Eadem  vertebra  a latere.  Numerorum  eadem  explicatio. 

5.  Ostium  capsulae  vesicae  natatoriae  anterius,  per  quod  apex  mallei  e cavitate  ver- 
tebrae secundae  in  cavitatem  capsulae  osseae  intrat. 

Fig.  61t 

Eadem  vertebra  a parte  inferiori  delineata,  capsula  effracta  est.  Magnitudo  ut  in  omnibus  figu- 
ris antecedentibus  aucta. 

1.  Corpus.  — 2.  Canalis  spinalis.  — 3.  Processus  spinosus.  — 4.  Processus 

uterque  transversus , capsulam  hic  effractam  formans.  — 5.  Ostia  capsulae  externa  in  super- 
ficie interna  conspicua.  — 6.  Margo  elatus  huius  ostii,  in  superficie  externa  prominens. 

— 7.  Ostia  capsulae  anteriora,  (per  quae  mallei  apex  in  quolibet  latere  in  capsulam  intrat.) 

Fig.  62. 

Caput  et  maxima  corporis  pars  Spari  Salpae,  a parte  inferiori  seu  alvina  delineata.  Branchiae 
remotae,  alvus  aperta,  intestina  ablata,  ita,  ut  vesica  natatoria  et  basis  cranii  oculis 
offeratur.  Omnium  magnitudo  non  aucta. 

1.  Vesica  natatoria  ligamentis  ad  singulas  costas  alligata.  — 2.  Locus,  quo  vasa 

vesicae  propria  intrant  et  exeunt.  — 3.  Processus  vesicae  natatoriae  duo  cavi  et  coeci,  eius- 

demque  fabricae  quam  vesica  ipsa.  — 4.  Ostium  ovale  in  basi  cranii  conspicuum , mem- 

brana propria  obductum,  cuius  margini  et  membranae  apex  processus  vesicae  natatoriae 
coeci  firmiter  adhaerebat,  qui  vero  hic  resectus  et  reclinatus  est.  — 5.  Apex  processus  ve- 

sicae natatoriae  coeci  a margine  ostji  solutus  et  ita  reclinatus  , ut  cognoscatur,  superficiem  api- 
cis, membranam  ostii  tangentis 9 tunica  externa  crassa  carere.  — 6.  Idem  processus  coecus 

vesicae  natatoriae  sede  naturali,  ostio  adhaerens.  — 7.  Nervus  vagus,  e foramine  suo, 

prope  ostium  auditorium  silo,  prodiens,  in  plures  ramos  divisus.  • — 8.  Branchia  quinta 

dextri  lateris,  arcu  branchiali  osseo  carens,  cuti  ipsi  adhaerens,  sed  ramum  satis  magnum  a 
nervo  vago  ut  reliquae  branchiae  accipiens.  (Talem  branchiam  quintam  accessoriam  non  solum 
in  utroque  latere  plurium  Sparorum,  sed  etiam  Clupeae  Harengi  inveni.) 


(c2) 

Fig.  63. 

Clupea  Harengus , cauda  ad  anum  abscissa,  a parte  alvina  delineata.  Alvus  aperta  et  intesti- 
na branchiaeque  remota  sunt,  ita,  ut  vesica  natatoria  in  conspectum  prodeat.  Omnia 
magnitudine  non  aucta. 

1.  Ovariorum  abscissorum  pars  infima.  — 2.  Intestinum  rectum,  inter  utrumque 

ovarium  descendens.  — 3.  Anus  ab  ostio  genitali  septo  seiunctus.  — 4.  Ostium  geni- 

tale (in  quo  non  ovaria  solum  sed  ureteres  etiam  aperti  sunt.).  — 5.  Vesicae  natatoriae 
pars  infima,  in  canalem  magis  magisque  angustum  coarctata,  qui^  post  ovaria  descendens,  in 
ostio  genitali  aperitur.  — 6.  Parva  papilla  in  cuius  apice  mercurius  in  vesicam  natatoriam 

immissus  et  propulsus  effluit.  — 7.  Ductus  pneumaticus  in  mediam  vesicam  natatoriam  in- 
trans. — 8.  Fundus  ventriculi  ductum  pneumaticum  magis  magisque  amplificatum , valvula 

nulla  intercedente  excipiens.  (Nihilo  secius  mercurium  vivum  in  ventriculum  immissum  nullo 
modo  in  ipsam  vesicam  cogere  contigit.)  — 9.  Oesophagus.  — 10.  Pylorus  — 11.  In- 
testinum tenue.  — 12.  Ductus  choledochus  hoc  loco  ab  intestino  tenui  exceptus.  — 

13.  Sex  ductus  hepatici,  a ductu  choledocho  recepti.  — 14.  Vesicula  fellea.  — 15.  Duo- 

deviginti appendices  vermiformes,  coecae,  duas  series  constituentes,  in  intestino  tenui  aper- 
tae, pancreatis  utilitatem  referentes.  — 16.  Vesicae  natatoriae  pars  suprema,  in  canalem 

perangustum  coarctata.  — 17.  Locus  ubi  hic  canalis  in  duos  canaliculos  multo  exiliores, 
in  dextrum  et  sinistrum  finditur.  Tota  vesica  natatoria,  a fine  in  ostio  genitali  aperto,  us- 
que ad  hunc  locum,  tunica  externa,  satis  firma,  specie  argentea  insigni,  obducta  est.)  — 
18.  Canaliculi  angusti,  pellucidi,  in  ossis  occipitis  basin  intrantes,  (ibique  ad  vestibulum 
ipsum  extensi.  Vid.  IHig.  64.) 


T a b.  VIII. 

Fig.  64. 

Cranium  Clupeae  Harengi  a parte  basilari  conspectum.  Pars  cranii  sinistra  illaesa,  pars  eius 
dextra  ita  effracta,  ut  canales  ossei  et  bullae  osseae,  a quibus  continuationes  vesicae  na- 
tatoriae recipiuntur , ccnspiciantur.  Omnes  partes  diametro  duplicata  delineatae  sunt. 

1.  Articulus,  quo  os  occipitis  cum  vertebra  prima  coniunctum  est.  — 2.  Duo  pro- 
cessus inferiores  alares  ossis  occipitis.  — 3.  Locus,  quo  canales  vesicae  natatoriae  in  cana- 
lem osseum  ossis  occipitis  intrant.  — 4.  Amplificatio  huius  canalis  ossei.  • 5.  Locus, 

quo  canalis  osseus  in  duos  canaliculos  finditur.  — 6.  Globulus  osseus  posterior,  finis  cana- 
liculi externi,  a parte  laterali  ossis  temporum  formatus.  — 7.  Globulus  osseus  anterior, 

finis  canaliculi  ossei  anterioris , a parte  basilari  ossis  temporum  formatus.  8.  Globulus 

■posterior  lateris  sinistri,  a lamina  ossea  ossis  occipitis  et  tempoium  ex  paite  tectus.  — 
9.  Globulus  anterior  naturali  sede.  — 10.  Pars  lateralis  ossis  occipitis.  (Hos  canales  et 

globulos  canaliculi  et  bullae  membranaceae,  vesicae  natatoriae  continuae,  explent,,  ita  tamen, 

ut  globulus  osseus  anterior  maxima  tantum  e parte  a vesica  natatoria,  aliqua  e parte  ab  ap- 
pendice eoeco  vestibuli  membranacei  expleatur.)  — 11.  Pars  lateralis  ossis  temporum.  — 

12.  Fossa  eiusdem  partis,  os  quadratum  excipiens.  — 13.  Vestigium  canalis  semicircularis 

ossei  externi,  partim  ab  osse  occipitis,  partim  ab  osse  temporum  formati,  (circa  globulum  os- 
seum posteriorem  versi.)  — 14.  Vestigium  canalis  semicircularis  ossei  posterioris.  — 

1 5.  Pars  basilaris  ossis  temporum,  quae,  cum  dextra  sinistrae  symphysi  coniuncta  sit,  vere  ba- 
sin  cranii  constituit.  — 16.  Alae  maiores  ossis  sphenoidei.  (per  quas  nervus  trigeminus  e 

cranio  prodit.)  — 17.  Alae  minores  ossis  sphenoidei.  (a  nervis  opticis  e cranio  exeuntibus 

perforatae.)  — 13.  Corpus  0'sis  sphenoidei  antrorsum  cum  osse  palatino  et  osse  r.aci  cc- 

liaeret,  retrorsum  cum  osse  occipitis  concretum  est.  — 19.  Os  ethmoideum.  (a  nervis  ol- 

factoriis perforatum.)  — 20.  Os  palatinum  impar,  cuius  extremitas  anterior  parvis  dentibus 
armata  est.  — 21.  Os  nasi.  — 22.  Os  frontis. 


Fig.  65* 

Clupeae  Harengi  cranium  a latere  visum  remotis  ossibus  faciei  et  branchiarum..  Diametri 
magnitudo  semel  aucta  est. 

1.  Pars  basilaris  ossis  occipitis  (cum  vertebra  prima  coniuncta. ) — 2.  Canalis  os- 
seus, canaliculum,  vesicae  natatoriae  continuum,  recipiens.  — 3.  Globuli  ossei  posterioris, 

parte  laterali  ossis  temporum  reconditi,  pars.  — 4.  Globuli  ossei  anterioris,  a parte  ba  i- 

lari  ossis  temporum  formati,  pars.  — 5.  Canalis  semicircularis  ossei  externi  (circa  globulum 

osseum  posteriorem  versi)  finis  posterior.  — 6.  Canalis  semicircularis  osseus  posterior,  par- 

tim  ab  osse  temporum,  partim  a parte  laterali  ossis  occipitis  formatus.  — 7.  Pars  latera  is. 

ossis  occipitis.  — 8.  Pars  spinosa  ossis  occipitis  inter  utrumque  os  parietale  interposita. 

— 9.  Os  parietale.  (Os  parietale  dextrum  sinistrum  in  aliis  piscibus  tangit  , in  Clupea  Ha- 

rengo  alterum  ab  altero,  interposito  osse  occipitis,  separatur.)  — 10.  Os  frontis.  — 

11.  Ostium  cranii  magnum  cute  tantum  tectum,  quod,  quia  cranium  vestibuli  ossei  utilitatem 
habet,  pro  aditu  externo  vestibuli  ossei  habendum  est.  — 12.  — 13.  — 14.  Pro- 

tuberantia cranii  lateralis,  cava,  labyrinthum  continens  ab  ala  maiori  ossis  sphenoidei  12,  a 
processu  ossis  frontis  13,  et  ab  osse  temporum  14  composita.  — 15.  Foramina  duo,  vasa 

pituitosa  in  cranium  ducentia.  — 16.  Corpus  ossis  sphenoidei.  — 17.  Os  palatinum  den- 
tibus armatum.  — 18.  Os  ethmoideum  a nervo  olfactorio  perforatum.  — 19.  Os  nasi. 


Fig.  66. 

Clupeae  Harengi  cranium  eodem  situ  quo  in  figura  50  delineatnm  , sed  pariete  eius  sinfrtro 
effracto,  ita  ut  labyrinthus  dexter,  argento  vivo  repletus,  in  cranii  cavitate  situs,  videa- 
tur. Diametri  magnitudo  naturalem  semel  superat. 

1.  Vestibuli  membranacei  dextri  extremitas  anterior.  — 2.  Canalis  membranaceus, 

transversim  (sub  cerebro)  ad  extremitatem  auteriorem  vestibuli  membranacei  sinistri  transiens, 
ita,  ut  dexter  et  sinister  labyrinthus  communionem  cavitatum  habeant.  — 3.  Appendix  coe- 
ca  vestibuli  anterioris,  cavitate  globuli  ossei  anterioris , hic  effracti,  receptus.  — 4.  Glo- 

Ionio  osseo  anteriori  effracto  vesicae  natatoriae  finis  apparet,  qui  globulum  maxima  ex  parte  re- 
plens, appendicem  c occam  vestibuli  tangit.  — 5.  Canalis  membranaceus  anterior  cum  am- 
pulla, per  canalem  cartilagineum  pellucidum,  quo  includitur,  conspicuus.  — 6.  Ampulla 

canalis  semicirc.  externi  eodem  medo  conspicua.  — 7.  Ductus  canali  semicirculari  anteriori 

et  posteriori  communis,  in  extremitatem  posteriorem  vestibuli  liians.  — 8.  Ductus  canali 

semicirculari  externo  et  posteriori  communis,  in  posteriorem  vestibuli  extremitatem  apertus.  — 
9.  Saccus  maxima  e parte  sub  vestibulo,  quod  ipsum  tangit,  latens,  (ossiculum  maius  et  minus 
continens.)  — 10.  Globulus  osseus  anterior  sinistri  lateris,  — 11.  Ampulla  canalis  semi- 
circularis anterioris  sinistri,  situ  vero,  canale  abscisso»  — 12.  Ampulla  canalis  semicircula- 
ris sinistri  externi  situ  vero.  — 13.  Canalis  semicircularis  osseus  externus,  membranaceum 

iu  se  recipiens,  circa  globulum  osseum  posteriorem  versus  et  cum  canale  osseo  posteriori  con- 
fluens. — 14.  Initium  canalis  semicircularis  ossei  posterioris.  — 15.  Ductus,  canali  se- 
micirculari anteriori  et  posteriori  sinistro  communis,  abscissus.  - — 16.  Foramen  (per  quod 

nervus  trigeminus  e cranio  exit.) 

Reliqua  explicatione  figurae  antecedentis  clara. 

Fig.  67. 

Globuli  ossei  cum  canalibus,  a cranio  ad  excipiendum  finem  vesicae  natatoriae  formati,  parti- 
culis osseis,  a quibus  teguntur.,  ablatis.  Omnia  veram  magnitudinem  triplo  superant. 

1.  Globulus  anterior  ex  parte  effractus.  — 2.  Aditus  globuli  ossei  anterioris,  per 

quem  appendix  vestibuli  membranacei  in  caritatena  eius  intrat.  — — o.  Appenoix  vestibuli 

membranacei,  globuli  ossei  partem  explens.  — ■ 4.  Annulus  subcartilagineus , marginem  ap- 
pendicis vestibuli  membranacei  constituens,  in  quo  finis  vesiculosus  vesicae  natatoriae  affigitur 
et  expanditur.  — 5.  Finis  bullosus  vesicae  natatoriae  maximam  cavitatis  globuli  partem  ex- 

-plenc.  6.  Canalis  osseus  anterior.  — 7.  Canalis  osseus  externus.  — 8.  Globulus 

osseus  posterior,  finis  canalis  ossei  externi  (a  sola  bulla  membranacea,  aere  plena,  a canale 
vesicae  natatoriae  formata,  expletus.)  — 9.  Canalis  osseus,  in  basi  occipitis  apertus,  via; 

qua  canalis  vesicae  natatoriae  ad  globulum  anteriorem  et  posteriorem  venit* 


Fig.  68. 

Globulus  osseus  anterior  ex  parte  effractus.  Finis  bullosus  vesicae  natatoriae  • remotus  est. 
Quare  appendix  vestibuli  membranacei,  parvam  partem  cavitatis  globuli  explens,  in  ocu- 
los incurrit. 

1.  Superficies  externa  globuli  ossei.  — — 2.  Aditus,  in  superficie  globuli  interna  con- 

spicuus (per  quem  canalis  vesicae  natatoriae  in  globulum  intrat).  — o.  A pendicis  vestibuli 
membranacei,  globuli  parvam  partem  explentis,  superficies,  bullae  canalis  vesicae  natatoriae  adversa. 

Fig.  69. 

Lapillus  sacci  anterior,  magnitudine  non  aucta. 

1.  Margo  serratus  superior.  — 2.  Fossa  inedia.  — 3.  Fossa  in  ferior.  (Massa, 

qua  lapillus  constat,  friabilis  est.) 

4 

Fig.  70. 

Lapillus  sacci  posterior,  minor. 

Fig.  71. 

Ossium  temporum  partes  basilares,  e cranio  exemtae,  quarum  diameter  veram  magnitudinem 
semel  superat.  Os  temporum  dextrum  cum  sinistro  harmonia  unitur,  itaque  utrumque 
os  vere  basin  cranii  constituit,  atque  inter  os  occipitis  et  splienoideum  interpositum  est. 

1.  Locus  quo  ossa  temporum  cum  osse  occipitis  coniunguntnr.  — 2.  Locus  quo 

ossa  temporum  cum  sphenoideo  cohaerent.  — 3.  Globuli  ossei  anteriores.,  ab  osse  ternpo- 

rum  formati,  et  a variis  eius  processibus  tecti.  — 4.  Ostium  globulorum,  margine  elato 

circumdatum,  (per  quod  processus  coecus  vestibuli  membranacei,  in  globuli  cavitatem  intrat, 
ibique  cum  line  vesicae  natatoriae  cohaeret.) 

Fig.  72.. 

Cranium  Raiae  Torpedinis  ex  una  tantum  cartilagine  compositum,  a parte  superiori  conspectum 

cum  suprema  parte  canalis  spinalis  cartilaginei.  Magnitudo  eorum  non  aucta  est. 

• 

I.  Latera  cranii  posterioris  tumentia,  labyrinthum  continentia.  — 2.  Locus  medii 

cranii  impressus  seu  excavatus,  quo  aditus  auris  externi  positi  sunt.  — 3.  Fenestra  vestibuli  car- 

tilaginei dextri , foraminis  rotundi  membrana  obducti  formam  habens.  Hoc  ostium  r quod  in  aliis 
Raiis  et  Squalis  insigni  magnitudine  est,  in  Torpedine  admodum  exiguum  reperitur.  — 4.  Adi- 

tus vestibuli  membranacei  dextri.  A sacco  nempe  membranaceo  quem  sinum  auditorium  exter- 
num appellavi,  hic  aperto,  in  animali  vivo  liquorem  calcareum  lactei  coloris  continente  canalis  in 
vestibulum  membranaceum  ipsum  descendit,  ita  ut  argento  vivo  per  hunc  saccum  immisso  vestibu- 
lum membranaceum  repleatur.  — 5.  Musculus  sinus  auditorii  externi  a cranio  abscissus.  — 

6.  Musculus  sinus  auditorii  externi  sinistri  situ  vero,  quo  aditum  vestibuli  cartilaginei,  a cuius 
margine  oritur,  tegit.  (Sinus  auditorius  externus  dexter  et  sinister,  quorum  alter  alterum  situ 
vero  tangit,  et  alter  cum  altero  tela  cellulosa  cohaeret,  cultri  vi  hic  disiunctus  est.)  — 7.  Pars 

cutis,  in  qua  duae  aperturae,  quarum  quaeque  in  canalem,  ad  sinum  auditorium  externum  de- 
scendentem, ducit.  Ostium  dextri  canalis  apertum  est.  — 8.  Duo  condyli,  quorum  ope  ca- 

nalis spinalis  cartilagineus  cum  cranio  mobili  articulatione  coniungitur.  — Q,  Membrana  spa- 
tium inter  canalem  spinalem  et  cranium  replens. 

' Fig.  73. 

Cranium  Pvaiae  Torpedinis  cum  parte  canalis  spinalis  a latere  detineatum  vestibulum  cartilagineum, 
et  canales  semicirculares  cartilaginei  dextri  lateris , aperta,  ita  ut  vestibulum  membranaceum 
et  canales  semicirculares  membranacei  in  conspectum  prodeant. 

3-  Fenestra  vestibuli  cartilaginei  sinistri  lateris  perangusta  membrana  clausa.  ...  o. 

Acus  per  fenestram  vestibuli  cartilaginei  sinistri  in  vestibulum  cartilagineum  penetrans.  — 8. 

Cutis  pars,  in  qua  duae  aperturae  canalium  auditoriorum,  ad  sinum  auditorium  descendentium,  con- 
spiciuntur. — 4.  Sinus  auditorius  externus.  — 5.  Canalis  a sinu  auditorio  externo  in  ipsum 

vestibulum  membranaceum  descendens , mercurio  repletus.  — 6.  Vestibulum  membranaceum, 

aut  rectius  forte  saccus.  — 7.  Appendix  anterior  vestibuli  membranacei.  — 8.  Appendix 

posterior  vestibuli.  (Vestibulum  membranaceum  non  massam  albam , cretaceam,  amylo  similem, 
certa  forma  insignem , continet,  sed  massam  gelatinosam  , cui  arenosa  nigra  inspersa  est,  inclu- 
dit.) — 9.  Ductus  qui  canali  semicirculari  membranaceo  anteriori  et  externo  communis  est,  et 
hoc  loco  parvo  canaliculo  cum  vestibulo  coniunctus  est.  — 10.  Ampulla  canalis  semicircularis 

membranacei  anterioris.  — 11.  Ampulla  canalis  semicircularis  externi.  — 12.  Ampulla 

canalis  semicircularis  posterioris , in  se  ipsum,  circuli  instar,  redeuntis,  cum  reliquis  canalibus  se- 
micircularibus plane  non  coniuncti.  (Coniunctio  eius  canalis  cum  vestibulo  membranaceo  hic  vi- 
deri non  potest.)  — 13.  Foramen  opticum.  — 14.  Nervi  trigemini  ramus  anterior.  - — 

15.  Nervi  trigemini  ramus  posterior , apparatui  electrico  destinatus.  — '16.  Nervi  vagi  pars  an- 
terior. — 17.  Nervi  vagi  pars  posterior,  (Utriusque  partis  rami  plurimi  ad  apparatum  electri- 
cum pertinent.)  — - • 18.  Initium  canalis  spinalis  cartilaginei.  — 19.  Locus ? quo  canalis 

spinalis  sola  membrana,  inter  occiput  et  canalem  spinalem  expansa,  clauditur. 


T a b.  IX. 

Fig.  74. 

Vertex  capitis  Raiae  Miraleti  punctis  circumscriptus.  Magnitudo  vera.' 

1.  Oculi.  — 2.  Aculei  ad  oculos.  — 3.  Emissaria  aquae,  per  quae  aqua,  ex- 

tracto a branchiis  aere,  emitti  potest.  — 4.  Pars  cutis  in  parte  posteriori  capitis  resecta 
et  reclinata.  — 5.  Sinus  auditorius  externus  sinistri  lateris.  — 6.  Sinus  auditorius  ex- 

ternus dextri  lateris,  incisione  apertus,  ita,  ut  cavitas,  quae  liquorem  album,  materiam  cre- 
taceum continentem,  incluserat,  inspici  possit.  — 7.  Locus,  quo  canalis,  sinui  auditorio 

externo  continuus,  per  aperturam  (fenestram  vestibuli  membranacei)  in  cavitatem  vestibuli 
cartilaginei  ad  vestibulum  membranaceum  descendit.  — 8.  Fenestra  vestibuli  cartilaginei, 

ovalis,  a membrana  alba  obducta  et  clausa  (a  Scarpa  cum  fenestra  ovali  comparata).  — 9. 
Musculi  sinus  auditorii  externi,  ab  ambitu  fenestrae  vestibuli  cartilaginei  originem  habentes, 
cutique  sinum  auditorium  tegenti  affixi.  — 10.  Fovea,  aut  impressio  in  medio  occipite 

conspicua,  in  qua  semper  fenestrae  illae  duae  vestibuli  cartilaginei  posteriores,  et  duae  fe- 
nestrae vestibuli  membranacei  anteriores  inveniuntur. 

Fig.  75. 

Vestibulum  cartilagineum  cum  canalibus  semicircularibus  cartilagineis,  e massa  cartilaginea  ca- 
pitis Raiae  Aquilae  magna  cautione  exsculptum,  a parte  externa  delineatum.  Magnitudo 
non  aucta  est. 

1.  Pars  capitis,  in  qua  fenestra  vestibuli  cartilaginei  et  membranacei  invenitur.  • — 2. 

Pars  cutis  hunc  locum  tegentis  in  qua  tria  ostia  sinus  auditorii  cernuntur.  — 3.  Sinus  auditorius 
externus  ex  parte  sub  cute  abditus.  — 4.  Fenestra  vestibuli  membranacei  seu  anterior,  per 

quam  sinus  auditorius,  in  canalem  commutatus,  in  vestibulum  cartilagineum  intrat,  et  hinc  ad 
vestibulum  membranaceum  descendit.  — - 5.  Fenestra  vestibuli  cartilaginei,  ovalis,  a mem- 
brana clausa.  — 6.  Vestibulum  cartilagineum.  — 7.  Intumescentia  vestibuli  cartilaginei 

anterior  (in  qua  appendix  vestibuli  membranacei  anterior  continetur).  — 8.  Intumescentia 

vestibuli  cartilaginei  posterior  (a  qua  appendix  posterior  vestibuli  membranacei  includitur.  — 
9.  Canalis  semicircularis  membranaceus  anterior.  — 10.  Ampulla  huius  canalis  cartilaginei 

(qua  ampulla  canalis  semicircularis  membranacei  inclusa  est).  • — 11.  Canalis  semicircularis 

cartilagineus  posterior  ab  utroque  latere  paululum  compressus.  — 12.  Ampulla  eiusdem  ca- 
nalis. — 13.  Canalis  semicircularis  externus,  horizontalis,  cum  ampulla.  — 14.  Nervus 

auditorius  accessorius  (ablegato  ramo  ad  ampullam  posteriorem  e canale  sibi  proprio  exiens). 
— 15.  Canalis  angustus,  nervum  ad  ampullam  canalis  membranacei  anterioris  ducens. 


Fig.  76. 

Vestibulum  cartilagineum  cum  canalibus  semicircularibus  cartilagineis  Raiae  Aquilae,  a parte 
interna  cerebro  adversa.  Massa  cartilaginea  mollior,  a qua  hi  canales  et  vestibulum  cir- 
cumdantur cultro  ablata  est,  ita,  ut  vera  forma  eorum  appareat.  Signorum  eadem  ex- 
plicatio. Magnitudo  non  aucta. 

16.  Tres  canaliculi  a sinu  auditorio  externo  ad  cutim  missi , perangusti,  duo  ante- 
riores et  unus  posterior,  reflexa  cute  conspicui.  — 17.  Cavitas  sinus  auditorii  aperti.  . 

18.  Media  coarctatio,  qua  cavitas  in  partem  superiorem  et  inferiorem  separatur,  (quarum  in- 
ferior canale  cum  vestibulo  membranaceo  communionem  habet.  — 18.  Hic  canalis  a sinu 

auditorio  per  vestibulum  cartilagineum  ad  membranaceum  descendens,  liquore  calcareo  albo  re- 
pletus, hic  per  pellucidum  parietem  vestibuli  cartilaginei  conspicuus.  — 19.  Meatus  audi- 

torius internus  in  cavitatem  cranii  hians , cuius  tamen  exitus  in  vestibulo  cartilagineo  tam  an- 
gusti sunt,  ut  a nervis  penetrantibus  plane  expleantur,  nullaque  inter  cavitatem  vestibuli  car- 
tilaginei et  cranii  communio  sit.  — 20.  Nervus  auditorius  per  meatum  auditorium  in  ve- 
stibulum cartilagineum  intrans.  — 21.  Ramus  eius  anterior  (ampullae  canalis  semicircula- 
ris anterioris  et  externi , appendicique  vestibuli  membranacei  anteriori  destinatus.)  22.  Ra- 

mus posterior  (vestibulo  membranaceo  appendicique  eius  posteriori  destinatus). 

Fig.  77. 

Vestibulum  cartilagineum  cum  canalibus  semicircularibus  cartilagineis  Raiae  Aquilae  a parte 
anteriori  inspecta.  Signorum  explicatio  eadem.  Magnitudo  non  aucta. 

Fig.  78. 

Vestibulum  cartilagineum  cum  canalibus  semicircularibus  cartilagineis  Raiae  Aquilae,  a parte 
interna  cerebro  adversa  ut  in  figura  76  inspecta.  Canales  semicirculares  cartilaginei  et 

(d) 

vestibulum  cartilagineum  cultro  aperta  sunt,  ita,  ut  vestibulum  membranaceum  et  cana- 
les semicirculares  membranacei  intus  inclusa  sede  naturali  conspiciantur.  Magnitudo  non 
aucta  est. 

1.  Cutis  mediam  partem  occipitis  tegens,  in  qua  tria  foraminula,  duo  anteriora,  et  unum 
posterius,  apparent,  ostia  canaliculorum  a sinu  auditorio  externo  ad  cutim  transeuntium.  — 
2.  Sinus  auditorius  externus,  ex  parte  a cute  tectus.  — 3.  Canalis  per  fenestram  vestibuli 

membranacei  a sinu  auditorio  externo  ad  vestibulum  membranaceum  descendens , liquore  albo  cal- 
careo  plenus.  — 4.  Fenestra  vestibuli  cartilaginei,  cuius  membrana , a qua  obducitur , ablata 

est,  ita,  ut  pars  canalis  semicircularis  posterioris,  in  vestibulo  cartilagineo  inclusa  per  aperturam 
fenestrae  cernatur.  — 5.  Vestibuli  membranacei  pars  media , canalem  a sinu  auditorio  externo 

descendentem  excipiens.  — — 6.  Vestibuli  membranacei  appendix  anterior.  7.  Canalis 

semicircularis  posterioris  pars  in  vestibulo  cartilagineo  situs.  — 8.  Pars  amplior  huius  canalis. 

— — 9-  Ampulla  canalis  semicircularis  membranacei  posterioris,  in  ampulla  canalis  semicii cui aiis 

cartilaginei  posterioris,  hic  aperta,  sita.  — * 10.  Canalis  semicircularis  cartilagineus  posteiior 

non  apertus,  reliquam  canalis  semicircularis  membranacei  posterioris  partem  includens. 

11.  Canalis  semicircularis  membranaceus  anterior,  a canale  eodem  cartilagineo , hic  aperto , inclu- 
sus.. — 12.  Ampulla  canalis  semicircularis  anterioris,  in  ampulla  eadem  cartilaginea  sita. 

13..  Pars  amplior  canalis  semircularis  membranacei  anterioris  (in  quam  finis  canalis  semicircularis 
membranacei  externi  aperitur.  — 14.  Ampulla  canalis  semicircularis  cartilaginei  externi.,  non 

aperta.  15.  Finis  canalis  semicircularis  membranacei  externi  (sub  canale  membranaceo  semi- 

circulari posteriori  et  canale  sinus  auditorii  praeteriens , et  in  partem  amplam  canalis  semicircularis 
membranacei  anterioris  intrans).  — 16.  Nervus  auditorius..  17.  Ramus  ad  ampullam 

canalis  semicircularis  membranacei  anterioris  missus.  18.  Ramus  neivi  auc.ii.orii  appendici 

vestibuli  anteriori  et  ampullae  canalis  semicircularis  membranacei  externi  destinatus.  — 19.  Ra< 

mus  ad  medium  vestibulum  membranaceum  et  ad  appendicem  eius  posteriorem  pertinens.  — 

20.  Nervus  auditorius  accessorius , per  cartilaginem  sub  ampulla  cartilaginea  penetrans. 

21.  Rami  eius  e cranio  exeuntes.  — 22.  Ramus  eius,  ampullam  cartilagineam  posteriorem 

perforans  ,.  et  in  ampullam  posteriorem  membranaceam  intrans. 

Fig.  79. 

Vestibulum  cartilagineum  et  canales  semicirculares  cartilaginei  auris  dextrae  Raiae  Aquilae  cultro 
aperta,  ab  eadem  parte  eodemque  modo  delineata  quam  in  figura  praecedente.  Attamen 
canalis  semicircularis  cartilagineus  posterior,  ampullaque  cartilaginea  canalis  semicircularis 
externi  magis  aperta  sunt.  Canalis  membranaceus  contra,  a sinu  auditorio  ad  vestibulum 
membranaceum  descendens,  discissus  atque  ex  parte  ablatus  est,  ita,  ut  canalium  semicircu- 
larium membranaceorum,  in  labyrintho  cartilagineo  inclusorum,  coniunctio  cum  vestibulo 
clarius  appareat. 

1.  Canalis  a sinu  auditorio  externo  ad.  vestibulum  membranaceum  descendens  abscissus* 
- ■ - 2.  Pars  media  vestibuli  membranacei  resecta  ita,  ut  frustuli  massae  cretaceae  intus  inclusae 

cernantur.  3.  Frustuli  cretacei  in  eanale  ad  sinum  auditorium  externum  ascendente  inventi. 

— - 4.  Appendix  anterior  vestibuli  membranacei  resecta,  ita,  ut  frustulum  cretaceum  intus  in- 

clusum  cernatur.  — 5.  Coarctatio,  qua  appendix  anterior  a vestibulo  membranaceo  separa- 

tul%  (j.  Canalis  semicircularis  membranaceus  posterior , in  canale  semicirculari  cartilagineo 

posteriori  magna  ex  parte  inclusus,  cum  ampulla.  Ilie  canalis,  qui  cum  canale  semicirculari  ante- 
riori et  externo  nullo  modo  coniunctus  est,  circulum  constituit,  in  cuius  parte  infima  ampulla  sita 
est  7.  Canaliculus  perangustus,  ab  amplissima  canalis  posterioris  parte  ad  vestibulum  mem- 
branaceum transiens.  — 8.  Canalis  semicircularis  membranaceus  anterior  simili  modo  quam 

posterior  circulum  constituens , in  quem  duobus  locis  canalis  semicircularis  membranaceus  ex- 
ternus aperitur.  — 9.  Locus,  quo  finis  canalis  semicircularis  externi  a parte  ampliori  cir- 
culi, quem  canalis  semicircularis  anterior  constituit,  excipitur.  — 10.  Locus,  quo  ampulla 

canalis  semicircularis  membranacei  externi  a circulo,  quem  canalis  semicircularis  membranaceus 
anterior  componit,  excipitur.  — 11.  Ampulla  canalis  semicircularis  externi.  — 12.  Ca- 

naliculus perangustus  vestibulum  membranaceum  cum  canale  semicirc,  ant.  coniungens. 


Fig.  80. 

Vestibulum  cartilagineum  et  canales  semicirculares  cartilaginei  a parte  inferiori  cultro  aperta 
et  inspecta,  ita,  ut  nervorum  ad  varias  labyrinthi  membranacei  partes  distributio  in  con- 
spectum veniat.  Magnitudo  non  aucta  est. 

1.  Canalis  semicircularis  cartilagineus  anterior.  — 2.  Ampulla  canalis  semicircula- 
ris cartilaginei  anterioris  cultro  aperta.  — 3.  Ampulla  canalis  semicircularis  membranacei 

anterioris.  — 4.  Canalis  semicircularis  cartilagineus  posterior.  — 5.  Ampulla  canalis  se- 
micircularis cartilaginei  posterioris  aperta.  — 6.  Ampulla  canaJis  semicircularis  membranacei 

posterioris.  — 7.  Canalis  semicircularis  cartilagineus  externus  ex  parte  apertus.  — 8.  Ca- 
nalis semicircularis  membranaceus  externus  cum  ampulla.  — 9.  Nervi  auditorii  ramus  an- 
terior. — 10.  liamus  ad  ampullam  canalis  semicircularis  anterioris  missus,  in  mediam  am- 
pullam penetrans.  — 11.  Ramus  ad  ampullam  canalis  semicircularis  membranacei  externi 

missus,  tribus  filis,  in  superficio  appendicis  vestibuli  procedentibus,  compositus,  in  mediam 
ampullam  penetrans.  — 12.  Piamus  ad  appendicem  vestibuli  membranacei  anteriorem  able- 
gatus, ibique  in  rete  nerveum  multiplex  et  subtile  expansus.  — 13.  Ramus  posterior  nervi 

auditorii.  — 14.  Innumera  fila  rami  posterioris  nervi  auditorii,  per  singula  foraminula 

vestibuli  cartilaginei  penetrantia,  rete  nerveum  subtilissimum  in  superficie  inferiori  me.lii  ve- 
stibuli membranacei  texunt.  — 15.  Ramus  crassior  nervi  auditorii,  ad  appendicem  poste- 
riorem vestibuli  membranacei  hic  conspicuam,  transiens.  — 16.  Filum  admodum  exile  a 

nervo  auditorio  ad  nervum  auditorium  accessorium  transiens.  — 17.  Nervus  auditorius  acces- 

sorius per  canalem,  inter  ampullam  cartilagineam  posteriorem  et  vestibulum  cartilagineum  si- 
tum, e cranio  exiens.  — 18.  Ramus  huius  nervi  in  mediam  ampullam  canalis  semicircu- 
laris membranacei  intrans,  — 19.  Rami  nervi  auditorii  accessorii  extra  cranium  distributi. 

Fig.  81. 

Ampulla  canalis  semicircularis  anterioris  cum  nervo  ampullae  proprio.  Ampullae  pars  cultro 
ablata  est,  ita,  ut  in  eius  cavo  septulum  illud  semilunare,  in  quo  ultimi  nervi  auditorii 
fines  deprehenduntur,  cernatur.  Omnia  magnitudine  aucta  delineata. 

1.  Pars  canalis  semicircularis  membranacei  anterioris  cultro  aperta.  — 2.  Pars  eius- 
dem canalis  non  aperta.  — 3.  Nervus  ampullae  latior  factus  in  mediam  ampullam  pene- 
trans. — 4.  Septulum  semilunare  in  cavitate  ampullae  conspicuum  a pulpa  nervea  obductum. 

Fig,  82. 

/ 

Frustulum  ex  parte  gelatinosum  et  pellucidum,  ex  parte  cretaceum  et  album,  appendice  an- 
teriori vestibuli  inclusum. 

1.  Pars  cretacea,  superior,  — 2.  Pars  gelatinosa,  inferior. 

Fig.  83. 

Frustulum  cretaceum  vestibulo  medio  et  appendice  eius  posteriore  inclusum  a parte  superiori 
delineatum.  Magnitudo  vera. 

1.  Pars  in  medio  vestibulo  inclusa.  — 2.  Pars  appendice  vestibuli  posteriori  inclusa. 


Fig.  84. 

Frustulum  cretaceum  medio  vestibulo  membranaceo  et  appendice  eius  inclusum,  a superficie 
inferiori  inspectum. 

1.  Superficies  plana,  inferior,  quae  a corpusculo  gelatinoso  eiusdem  formae  tangitur. 
2.  Pars  frustuli,  quae  ab  appendice  vestibuli  membranacei  excipitur. 


Fig.  85. 

Frustulum  cretaceum  et  gelatinosum  invicem  iunctum. 
1,  Pars  gelatinosa.  — 2.  Pars  cretacea. 


Fig.  86. 

Sinus  auditorius  externus  apertus  cum  tribus  canalibus  ab  extremitate  eius  superiori  ad  partem 
cutis,  quae  verticem  occipitis  tegit,  transeuntibus.  Magnitudo  aucta  est. 

1.  Pars  cutis  occiput  tegentis  ita  reflexa,  ut  superficies  inferior  cutis  in  conspectum 
veniat.  — 2.  Canaliculi  duo  anteriores  ad  eutim  transeuntes,  alter  cultro  apeitus,  alter 

non  apertus.  • — 3.  Plicae  quaedam  in  cavitate  sinus  auditorii  eo  loco,  quo  canaliculi  a 

sinu  auditorio  exeunt,  prominentes,  valvularum  forsitan  opem  ferentes.  4.  Canaliculus 

posterior.  — 5.  Apertura  canaliculi  posterioris  in  sinum  auditorium  hiantis.  6.  Coaicta- 

tio  media  sinus  auditorii.  — 7.  Canalis  a sinu  auditorio  (per  fenestram  vestibuli  membra- 

nacei) ad  vestibulum  membranaceum  descendens. 

Fig.  87. 

Caput  Squali  Carchariae  lineis  descriptum,  a cuius  parte  posteriori  cutis  ablata  est,  ita,  ut 
cartilago  in  conspectum  veniat.  Oculi  situs  lineis  indicatus.  Maxima  pars  orbitae  late- 
risque dextri  cranii  abscissa,  eoque  modo  vestibulum  cartilagineum,  canalesque  semicircu- 
lares lateris  sinistri  ita  aperta  sunt,  ut  vestibulum  membranaceum  et  canales  semicircu- 
lares membranacei  ibi  inclusa  appareant. 

1.  Fovea  seu  logus  impressus  in  medio  occipite.  2.  Aditus  vestibuli  cartilaginei 

dextri,  membrana  obductus  et  clausus.  — 3.  Aditus  vestibuli  cartilaginei  sinistri , cuius  viam 

acus,  in  vestibulum  cartilagineum  immissa,  indicat.  — 4.  Vestibuli  cartilaginei  paries  inter- 
nus, quo  cavitas  huius  vestibuli  a cavo  cranii  separatur.  — 5.  Crista  cartilaginea  prominens, 

cui  pars  vestibuli  membranacei  annexa  est,,  semicanalem,  ab  aditu  in  vestibulum  cartilagineum 
descendentem,  formans.  — 6.  Vestibulum  membranaceum.  — 7.  Saccus  massam  cretaceam 

includens.  — 8.  Appendix  anterior  sacci  seu  vestibuli.  — 9.  Ampulla  canalis  semicircularis  mem- 
branacei anterioris  in  vestibulum  membranaceum  hians.  — 10.  Canalis  semicircularis  cartilagi- 

neus anterior  multo  amplior  quam  membranaceus.  — 11.  Canalis  semicircularis  membranacei  an- 
terioris et  posterioris  concursus.  — 12.  Canalis  semicircularis  posterior,  in  canale  cartilagineo 

multo  ampliori  inclusus.  Ampulla  eius  hic  videri  nequit.  — 13.  Canalis  semicircularis  mem- 
branaceus externus  canale  cartilagineo  ampliori  inclusus.  — 14.  Ampulla  canalis  semicircu- 

laris externi.  15.  binis  canalis  semicircularis  externi  in  vestibulum  membranaceum  rediens. 

' i ; , i . 

* igl'  88. 

Cerebrum  Squali  Carchariae  cum  parte  medullae  spinalis  et  labyrintho  membranaceo  auris. 
Quorum  situs  ut  melius  intelligatur , capitis  figura  punctis  indicata,  reliqua  pars  late- 
ralis sinistia  cianii  cartilaginei,  qua  cavitas  vestibuli  cartilaginei  inclusa  est,  ita  aperta 
conspicitur , ut  vestibulum  membranaceum , canales  semicirculares  membranacei  et  saccus 
in  oculos  incunant , qui  cum  delinearentur , eo  situ,  qui  naturali  similis  est,  sustineban- 
tur. Omnia  magnitudine  vera  delineala. 

1.  Cavitas  cranii  aperti.  — 2.  Cavitas  vestibuli  cartilaginei  in  Squalis  a caritate 

cranii  plane  separata.  — 3.  Vestibulum  membranaceum.  — 4.  Ampulla  canalis  semicir- 

cularis anterioris  m vestibulum  membranaceum  aperta,  sub  qua  rami  nervi  acustici  ad  ampul- 
lam  canalis  semicircularis  externi  transeunt.  — 5.  Ampulla  canalis  semicircularis  posterioris 

in  vestibulum  membranaceum  aperta.  — 6.  Canalis  semicircularis  anterioris  et  posterioris 

consociatio  in  unum  ductum  ampliorem,  cum  vestibulo  membranaceo  communicantem.  — 
7.  Parva  huius  ductus  appendix,  quae  semicanali  ( vid.  fig.  antecedentem  5)  ab  aditu  vesti- 
buli^ cartilaginei  descendenti  firmiter  annexa  est.  — 8.  Ampulla  canalis  semicircularis  ex- 

term.  — 9.  Alter  finis  huius  canalis  in  vestibulum  membranaceum  rediens.  10.  Sac- 
cus massam  cretaceam  continens.  — 11.  Appendix  sacci  anterior.  12.  Nervus  audit o- 

lius.  cum  nervo  tiigemino  confluens.  Io.  Piamus  ad  ampullam  canalis  semicircularis  po- 
sterioris sub  vestibulo  decurrens.  — 14.  Ramus  partiin  ampullae  canalis  anterioris  destina- 

tus, partim  m tria  fila  dissolutus , quee  sub  hac  ampulla  prodeuntes,  iterumque  in  unum  ner- 
vum conlluentes , ad  ampullam  canalis  semicircularis  externi  veniunt,  15.  Gan^ha  nervi 

olfactorii  permagna,  cava.  16.  Nervi  olfactorii.  — 17.  Ganelion  olfactorium  cerebri, 

a quo  -nervi  olfactorii  -originem  habent.  — 13.  Ganglion  opticum,  a cerebello  ex  parte 

tectum.  — 19.  Cerebellum  pluribus  sulcis  in  gyros  transversos  divisum.  — 20.  Ganglia 

lateralia  cerebelli.  — 21.  Pars  ventriculi  quarti,  in  cuius  pariete  sinistro  quatuor  parva  gan- 

glia eo  in  loco  animadvertuntur,  quo  nervus  vagus  originem  ducit.  Quintum  parvum  ganglion 
sub  cerebello  latens  hic  non  videri  potest.  (In  dextro  quoque  latere  eius  ventriculi  quinque 
parva  ganglia  eiusdem  formae  observabantur.)  — 22.  Medulla  spinalis.  — 23  Nervus 

oculorum  motorius.  — 24.  Nervus  trigeminus  cum  auditorio  arcte  cohaerens.  — 25.  Ner- 

vus sic  dictus  facialis,  sub  vestibulo  cartilagineo  e cranio  exiens,  branchiaeque  primae  destina- 
tus, nullos  ad  labyrinthum  ramos  spargens.  — 26.  Nervus  vagus.  — 27.  Nervus  sic 

dictus  facialis  lateris  dextri  e cranio  editus  , ad  branchiarn  primam  descendens.  - — 28.  Ner- 
vus vagus  lateris  dextri  e cranio  editus.  • — 29.  Nervus  lateralis  magnus  ad  caudam  in  latere 

piscis  descendens.  — 30.  Nervus  intestinalis  in  abdomen  ad  ventriculum  descendens,  — — 

31.  Rami  nervi  vagi  ad  branchias , venientes.  — 32.  Nervus  spinalis  primus.  — 33.  Ner- 
vus spinalis  secundus.  • — 34.  Nervus  spinalis  tertius.  — 35.  Radix  anterior  nervi  spina- 

lis quarti,  paulo  superius  quam  radix  posterior  originem  a medulla  spinali  ducens,  separato 
foramine  e canale  spinali  prodiens.  — 36.  Locus  quo  radix  anterior  cum  radice  poste- 
riori consociatur,  a canale  spinali  satis  remotus.  — 37.  Ramus  superficialis , quetn  radix 

anterior  antequam  cum  posteriori  unitur,  edit.  — 38.  Radix  posterior  nervi  spinalis  quarti, 

per  separatum  foramen  e canale  spinali  prodiens,  in  ganglion  satis  magnum  intumescens,  e quo 

nervus  auctior  egreditur.  39.  Radix  anterior  nervi  spinalis  quinti,  eodem  modo  cum 

radice  posteriori  ropnlata,  ramnmqne  superficialem  oriens  — 40.  Radix  posterior  nervi  spi- 

nalis quinti,  in  ganglion  satis  magnum  intumescens. 

Vesicae  natatoriae  ossiculorumque  auditoriorum 
utilitas  66. 

, • « t 

Barbatulae.  67. 


Num  eadem  auris  fabrica  in  aliis  praeterea  piscibus  occurrit?  68 


o)  PISCES  QVORVM  VESICA  NATATORIA  APPENDICIBVS  CAVIS  CVM  AVRE 

INTERNA  CON1VNGITVR. 


Q Vesica  natatoria  a 


d vestibulum  osseum  (cavitatem  cranii)  usque 
expor  recta. 


Auris  Spari  Salpae  et  Spari  Sargi. 


Vestibulum  osseum  (cavitas  cianii).  Aditus  ex-- 
terni  vestibuli  ossei  69. 


Vestibulum  membranaceum  70. 

Canales  semicirculares  membranacei  70. 


t 

Saccus.  Lapilli  Pag.  71. 

b)  Vesica  natatoria  ad  vestibulum 

Auris  C 1 u p 

Vesica  natatoria  73. 

Vestibulum  osseum.  (Cavitas  cranii.)  Aditus 
vestibuli  ossei  externi  75. 

Vestibulum  membranaceum.  Appendix  vesti- 


Vesica  natatoria  Pag.  71. 
membranaceum  usque  exporrccta. 

3 a e II  a r e n g i. 

buli  membranacei.  Canalis  transversus 
impar  77. 

Canales  semicirculares  membranacei  78. 

Saccus  78. 

i ' 

Nervi  auditorii  79. 


Auris  aliarum  Clupeae  speci  erum.  79« 

Sententiae  quaedam  physiologiam  et  anatomiam  generalem  piscium 
illustrantes , hac  aurium  fabrica  vel  confirmandae  vel  refellendae. 


I.  Cum  in  quibusdam  piscibus  tria  ossicula  audi- 

toria vera  inveniantur,  ossicula  operculi 
branchialis  neutiquam  pro  malleo  , incude, 
osso  Lenticulari  et  stapede  haberi  pos- 
sunt 80. 

II.  Sententia  recentiorum  nonnullorum  anato- 

micorum , cranium  pro  receptaculo  e plu- 
ribus vertebris  amplificatis  et  coniormatis 
composito  habentium  , hac  piscium  fabrica 
quodam  modo  illustratur  82. 

III.  Organa  nonnulla,  quae  in  mammalibus  avi» 
bus  et  amphibiis  in  abdomine  et  pectore 
posita  sunt,  in  piscibus  ad  caput  usque  at- 
tolli, alia  contra  instrumenta  in  mammali- 
bus avibus  et  amphibiis  nonnisi  in  capite 


sedem  habentia  , ad  abdomen  descendere, 
itaque  singulas  trunci  cavitates,  singulorum 
apparatuum  receptacula,  in  mammalibus 
satis  separatas,  haud  parum  in  avibus,  ma- 
gis aetnue  iu  ampinon* , uiaxime  in  pisci- 
bus uniri  85. 

IV.  Multa  organa  in  perfectioribus  animalibus 

duplicia  , ita  ut  in  quolibet  corporis  latere 
unum  positum  sit,  in  piscibus  uniri  et  in 
simplicia  commutari  87. 

V.  Sententiae,  vesicam  natatoriam  pro  pulmo- 

num rudimento  habendam  esse,  observa- 
tio, plurium  piscium  vesicam  cum  laby- 
rintho auris  eoniunctam  tympani  utilitatem 
referre  ? liaud  repugnat. 


Auris  piscium  vestibulo  cartilagineo  et  c analibus 
semicircularibus  cartilagineis , a cranii  cavitate 
Sev  aratis , labyrinthum  membranaceum 
includentibus , praeditorum . 

A uris  R a i a e. 

Aditus  externi  92.  Fenestra  vestibuli  membranacei.  Sinus  audi- 

Fenestra  vesibuli  cartilaginei  93,  torius  externus  93. 

(e) 

Vestibulum  cartilagineum.  Canales  semicircu- 
lares cartilaginei  Pag.  96. 

Vestibulum  membranaceum.  Lapilli  cretacei 
molles  67. 


Canales  semicirculares  membranacei  Pag.  99, 
Nervi  auditorii  101. 

Nervus  auditorius  accessorius  102. 


Auris  Squali  Carcliariae.  103. 


.c 


HISTORIA  L I T E R A R I A. 

Auris  Cancrorum  106. 

Auris  Sepiae  109. 

Auris  Piscium  110. 


Veterum  auditus  piscium  cognitio  110. 
■Veterum  cognitio  organorum  ad  aurem  perti- 
nentium 116. 

Auris  piscium  primi  inventores  117. 


Quid  ex  lioc  tempore  doctrinae  huic  additum 
sit  119. 

. - i.  ..  ..  *- 

Observationes  novae,  quibus  cognitio  auris  pis- 
cium a me  aucta  est  129. 


Ex  p 1 i cati  o T ab  u la  ru m . 

